
USenzeni... ..............Ultimate victory, an enlightening, empowering 
story of pain, sorrow, trial and tribulation that sees three generations 
of women stand up to be counted! ! 

ISAHLUKO SAKUQALA (1) 


Usenzeni wangani uzakweqa abambe amayezi loba isibhakabhaka 
ekwamukeleni kwakhe isithupha sakhe sogwalo lwesikhombisa. 
Lokhu kwakukhomba ukuthi wayenze kuhle ezifundweni zakhe. 
Wadinga umnewabo uBongani ukuba amtshengise bathokoze bonke. 
Uthe esamdinga wahlangana JoHloniphani, umngani kamnewabo, 
wambuza ukuthi akazange abone uBongani na. USenzeni wabuza 
ngelizwi eligewele impilo lokuthaba. 

UHloniphani waphendula ngokuphangisa, “Lami nginje 
ngiyamdinga. Selokhu sinikwe izithupha angikamboni.” 

“Upasile yini uBongani bakithi?” wabuza ngezwi elilokukhathazeka 
uSenzeni. 

“Ngingazi ngoba kazange angitshengise isithupha sakhe.” 

“Sibone esakho Hloniphani?” wabuza esondela eduze uSenzeni 
eselula isandla ehluthuna isithupha sikaHloniphani. 

“Ngizamile nje khonokho Senzeni,” wakhuluma angani ulenhloni 
uHloniphani. 

“Hatshi upasile,” uSenzeni watsho embisela isithupha sakhe. 
“Senzeni mina phela ngiyaphinda, angithi bekufuze ngitshaye 
ngikhwice konke.” 

“Kodwa upasile,” uSenzeni wakhuluma emqinisa uHloniphani. 
“Nxa kusibanje kithi esiphindayo pho lina oSenzeni, hee ngitsh’ 
ubaba vele angifisi ukubona isithupha sakho.” 

“Ungabona nje okokusuthisa amehlo Hloniphani,” uSenzeni watsho 
emqhubela isithupha sakhe. 

“Hayi madoda, lapha kutsho ukuthi baphambanisa ukumaka, hayi 
majita 1окћи akwenzi njalo angikukholwa!” 

“Vuma ukuthi ngikwedlulile kuphela,”wakhuluma ngegunya 
uSenzeni entela. 

“Sizabona phambili angithi akupheleli lapha,” nguHloniphani lowo 
ekhanya ukuthi wayengakuthakazeleli ukuphumelela kukaSenzeni. 
“Sizabona sibili angithi sizabe sisonke.” 


Ngalelo behlukana Бедопда emakhaya. 


USenzeni wathi efika ngekhaya wezwa uBongani ekhuluma lonina. 
Kazange afune ukuzwa ukuthi babexoxani ngakho wahle wangena 


endlini eseqa. 
“Мата akubone isithupha sami!” 

“Upasile yini MaMpala, kumbe ...,” епсакадейі, uSenzeni 
wamghubela isithupha sakhe. Wabona isithupha somntanakhe 
sithokozisa kakhulu. Wambetha ngezangelo wambhodula. Wathi 
едеда lapho wasesithi,““Wenze kuhle mntanami hatshi umnewenu, 
yena ephinda ayekwenza amanyala anje! Lokhu kuyacaphula ngitsh’ 
ubaba.” 

“Bongani ufeyile!” watsho emangala uSenzeni. 

“Nxa ngifeyile ke, kulani lawe?” wakhuluma enganakile uBongani. 
“Hawu uyahlanya Bongani. Kutsho ukuthi uyazenzisa, ubokwazi 
ukuthi imali ayidojwa uyezwa!” watsho uMaNkomo enguye 
unakaSenzeni ngelizwi eliphezulu eligcwele ulaka. 


Belokhu bexokozela endlini, uMpala, ubaba walapha ekhaya, 
wangena evela etshwaleni wamangala esizwa umsindo. 

“Hawu kanti umsindo olapha ekhaya ngowani? Kungani kuyaliwa, 
lenza angani 

lingabantu abanathileyo. Ngowani kanti umsindo?” 

“Angithi onathileyo nguwe,” wakhuluma emghubela izithupha 
zabantwana bobabili. 


Wagala wabona esikaSenzeni. 
“Wenzekuhle sibili MaMpala?” watsho etshengisa ukuthaba useka 


Senzeni. Wasibeka eceleni esikaSenzeni wakhangela esikaBongani. 
Kwangathi uzahlanya wabopha ubuso amazwi alela ngaphakathi 
wabhoboka ngokuthi, “Oya! Lakanye wangiyangisa Bongani wena 
uphinda, wedlulwe ngumfazi uSenzeni yena engaphindi. Njalo un- 
guwe omdala, nguwe ubaba walapha ekhaya uphinde uyekwenza 
amanyala anje 2“ 

“Angithi nxa ngivela esikolo linginika imsebenzi emnengi?” 
“Imisebenzi yani lema?” nguMpala engani uzameqela ngempama. 


a 


“Angithi ngingavela esikolo lingithanyelisa isibaya senkukhu 
lesem’vundla.” 

“UJSenzeni kabuyi epheka aphinde agezise imiganu?” yalandelana 
imibuzo ingasadingi lampendulo. Wayesesidla amahabula umfoka 
Mpala. 

“Ngabe kumbe lezozibaya uzithanyela kuhle, angithi ngihlala 
ngiziphinda?” 

“Inggondo ziyatshiyana sekaBongani,” ngunakaBongani lowo 
esebona ukuthi umkakhe wayesesidla inja, esekhafula amalangabi 
olaka? 

“Ukutshiyana kwangaphi noma zitshiyana, ukwedlulwa ngumfazi! 
Hatshi angikaze ngikubone lokhu. Amadoda akoMpala asozithutha 
njengoBongani, kumbe ufuze khona konina?” 

“Akuyekelane lami, ongafundanga ngakithi ngubani?” 

“Ufuze bona omalumakhe abedlulwa ngodadewabo.” 

“Hee, hleka mtakaNkomo, kutsho ukuthi wena ususizwa ubuhlungu 
bokuthi uSenzeni wedlule umnewabo. UBongani ufuze wena xathu! 
Bayakutsho ukuthi wawuhamba ukhala usiya esikolo. Tshiyana 
labanewethu,” waphendula unakaSenzeni etshengisa ukucaphuka. 
Abanewabo bakanaka Senzeni babephetsheya kawakawa, 
belemisebenzi emihle. Babesuke ngesikhathi sempi njalo abasaphen- 
dukanga. 


ISAHLUKO SESIBILI (2) 


UMpala wayelokhu ekhala-khala ngokuthi wayengelamali yokuham- 
bisa abantwana ababili esikolweni semfundo yaphezulu. Wayevika 
ngokufa komnewabo owayedlule inyanga ezinhlanu 
ezedlulayo, esithi kulapho okwakuphelele imali. Kukanti yena 
wayengenzanga msebenzi omangalisayo. UMpala mthetho wakhe 
wayengumuntu owayengathandi ukukhupha imali yakhe ukuthi 
isebenze, yayihlal’ ibotshelwe isetshenziswa ukuthenga utshwala. 
Wayesenza umsebenzi wokuthengisa imbhida lempahla ezindala 
ayezithenga ebantwini. Wayethi angaya etshwaleni anathe imali 
yonke ayabe eyisebenzile mhlanokho. Abanye ababesenza umsebenzi 
ofana lowakhe babekwazi ukugcina imali njalo bekhangeleka ngcono 
kulaye. 
Lelo elokuthi akukhulwa kubuyelwa emuva lalingatsho lutho kuye. 
Wayelenggondo zosane engakhumbuli ikusasa yakhe njalo 
enganakekeli imuli yakhe. UMaNkomo wabona ukuthi angaphika 
ngoMpala, uSenzeni wayengalaluka engayanga esikolo. Мадаја 
ukuyathengisa iziwiji lokunye okuncane okuthandwa ngabantwana 
ezikolo. Imadlanyana ayeseyigcinile yayingeneli ukubhadalela 
uSenzeni esikolo. UMaNkomo wabona kungcono ukuthi athengise 
inkomo ayezithenge ngomnyaka odluleyo ukuze angezelele imali 
kaSenzeni yesikolo. 
Wabikela uMpala ayekucabanga lalokho ayesekwenzile. ОМраја 
wacela umkakhe ukuthi ahle abhadalele abantwana bonke khona 
yena ezababhadalela nxa sezivulwa okwesigaba sesibili. UMaNkomo 
wakhanya engavumelani lakho ngoba wayefuna ukubhadalela 
uSenzeni umnyaka wonke nj engoba imali yokuthengisa iziwiji 
ingathenjwa. 
Kwangani kuyaphoselwana amazwi, uMpala ezama ngazo zonke 
indlela ukuthi umkakhe azwisise. UMpala wayevele elesikwelede 
sikanakaSenzeni esomnyaka wonke elokhu ebalisa engaphumeli 
egcekeni ngendaba yemali yakhona. Wathi imali ayefanele 

abhadalele uBongani ngayo kwakungcono ayedinga ezinye izinto 
zokuthengisa. UMaNkomo ngokwazi umuntu wakhe, wama 
ngelokuthi wayezabhadalela uSenzeni kuphela njengoba imali 
kaBongani ibivele ikhona. UMpala wamtshela umkakhe ukuthi nxa 
esala ukubhadalela abantwana 

pobabili wayezamalisa ukuthengisa leyo nkomo, njalo abuye amalise 
ukuthengisa esikolo. Waphinda wamtshela ukuthi wayengabuyela 
ayehlala ekhaya kokuphela. 

Phela impilo kaMpala yayingeyokwethusela umfazi nxa efuna 
ulutho, wayecina esehwabhela labantwana. Babethi bengabona 
esesiba lolaka bahle bayezihlalela emkulwini. 

UMaNkomo wabona ukuthi kwakungcono angaphikisani laye ngoba 
kwakuzadala ukungezwani phakathi kwabo ngenxa yokuthi uMpala 
wayevele efuna ukuthi umkakhe ayehlala ekhaya. Wayesiya ekhaya 
ngesikhathi sokulima kuphela njalo wayengagedi isikhathi eside es- 
ekhaya esenzela ukuthi enelise ukuzathengisa iziwiji lokunye 
okutshiyetshiyeneyo okwakungamnceda empilweni. 

Wayesenzela ukuthi abantwana bafunde edolobheni njengoba isikolo 
sekhaya sasingumango. Ukuyahlala ekhaya kwakuzakutsho ukuthi 
abantwana bafunde khona njengoba wayethanda ukuba seduze labo. 


UnakaSenzeni wahamba wayathengisa inkomo yakhe. Imali yakhona 
yabhadalela abantwana bobabili kugwalo lwakuqala emfundweni 
ephezulu. Wagoga уопке eyayisele wathengela abantwa bakhe konke 
okwakufuneka esikolo. Wayekhuthele okaNkomo, elothando 
labantwabakhe. 

USenzeni wajabula kakhulu ukubona esiya kugwalo lwakuqala 
lwemfundo ephezulu. Wayengasakholwa ukuthi uzakwenelisa 
ukughubeka ngemfundo njengoba uyise wayesithi akalayo imali 
yokumfundisa kodwa esanelisa ukubhadalela uBongani. 


Baghubeka abantwana ngesikolo isigaba sesibili saze saphela, 
uMpala evele engethuki. Kwathi sekufanele kuyebhadalwa imali 
yesigaba sesithathu, uMpala wagala njalo ukukhala-khala esekhu- 
luma okunengi okungazwisisisekiyo. UnakaSenzeni waswela ukuthi 

athini ngoba kwasekusele amaviki amabili nje ukuthi izikolo 
zivulwe. Wayesekhumbula njalo ukuyathengisa enye inkomo. 
Eyayithengiswe kuqala yenelisa ukubhadalela izigaba ezimbili, njalo 
yathenga ukudla lokunye okwakufuneka esikolo. UMpala 
wayengumuntu wokukhalakhala, akathi utshontshelwe imali yonke 
kumbe abantu ababhadalanga izikwelede zempahla lemibhida. 
UMaNkomo wakhumbula ukuthi abhalele umnawakhe uPolina 
owayethunyelwe yinkampani eBhilitani ukuba amcele imali. Wabuya 
wazithinta ethi hlezi sokungaba yikuhlupha umuntu okhatshana. 
Wazama ukuncenga uMpala ukuthi athengise inkomo nj engoba 
wayelezinengi. Waxhamanda umnumzana wabamba lapha lalapha 
akaze адедакаја ukuthi uhloseni. 
“Kesime kancane mhlawumbe abantu abalezikwelede zami 
bazangibhadala MaNkomo. Ngingangena esibayeni ngizasala 
sengingumyanga. Ungethuki sizayizuza imali yabantwana 
kuseselesikhathi.“ UsekaSenzeni wayesebhode lapha lalapha eboleka 
imali kodwa phinde ayizuze, inkinga kuyikuthi babemazi ukuthi 
way’ engabhadali izikwelede. 
Wabhalela umnawakhe uNeli, owayehlala eGweru elamabhizimisi 
lomkakhe. Umnawakhe wayandise ukumzwela umnewabo, phela 
abadala bathi umuntu akalahlwa. 
UMpala wayekwazi ukuthi udadewabo ngeke amncitsha uncedo 
noma nje ехадаја amthethise, kwakuvamile ukuthi amncede nxa 
izinto sezimbi. Yikho wayekhuluma elethemba kunakaSenzeni esazi 
ukuthi imali uzayithola kuphela. 
“Akuze kwafuna ukuthi ѕідаіѕе ukugijigijima izikolo sezivulwa, 
angithi ungathengisa eyodwa zizazalana. Kambe abantwana 
sebengahawula angani kabala yise, uze womis’ inhliziyo angani 
kayisibo bakho?” wakhuluma ngenhliziyo ebuhlungu uMaNkomo. 
“Ngithi asike simelele abantu abalezikwelede zami, ufuna ngithini 
kanti? Ngiyabuza ufuna ngithini?” 
Bathi bephakathi kokukhulumisana, ubaba oletha izincwadi watshaya 
ibhela ukuthi bazokwamukela incwadi.USenzeni Owayesendlini 
yokuphekela eyayiphandle wagijima wayayithatha. 
“Ngekabani Senzeni?” wabuza uMaNkomo. 

“Ngekababa,” wangena endlini waghubela uyise. Wayivula. 

“Туеја kubani Mpala?” wabuza unaka Senzeni. 

“Iyela kuNeli.” 

“Unjani uaunt bakithi?” 

“Uthi uyaphila, kodwa uthi ubecela uSenzeni azehlala laye 
emlibazisa.” 

“Kufuna babuye bazomcela bonke lomkakhe, ukwenzela ukuthi 
bangaxabani ngomntwana kusasa.” 

« Yikho sibili MaNkomo, kuthanda ukuyahlala kwakhe loyisekazi 
kuvunyelenwe.” UMpala wakhangela emvilophini ukuthi 
kwakungela lutho olwalusele phakathi. Wafumana incwadi 
ayengayibonanga. 

“Kulenye incwadi ebengingayibonanga, ibhalwe nguSithole 
umkaNeli. Uginisa ukuthi bacela ukuhlala loSenzeni. Uthi bazabuya 
izikolo zingakavulwa bazomcela umntwana ukuthi agedise isigaba 
sokucina esefunda ekubo. 

“Kanti singala lomntwana yini sekaSenzeni, angithi vele umntwana 
ngowomuntu wonke.” 

“Bengisithi uzakwala njenganyakenye,” wakhuluma ebhema ingidi 
uMpala. 

“Ngangisenzela ukuthi адаје адеде ugwalo lwesikhombisa. 
Umntwana akaze atshintshwa esenza lolugwalo, yisikhathi esibi 
sokumtshintsha isikolo.” Wayezakuthini uMaNkomo njengoba 
wayesebona ukuthi uhlupho етан yesikolo soluzakuba ngcono. 
“Senzeni, Senzeni lo,” wamemeza uMaNkomo. 

“Ma, ngiyabuya mama,” wasabela uSenzeni. 

“Sengibuyile mama.” 

“Hala phansi MaMpala ubaba wakho ufuna ukukhuluma lawe.” 
“Ubabakazi wakho ubhal ‘incwadi esithi uzofund ‘uhlala laye.” 
“Ubabakazi wuphi?“ 

“UNeli, uthi uzomlibazisa njengoba bebabili nje lomkakhe.” 
Wathaba wabangokunye uSenzeni. | 

“Uthabela khona ukudla ezimnandi, lokutshona uzihlalele njengoba 
uyihlokazi elezisebenzi,” watsho usekaSenzeni. 

“Ah! engaphekelwa ehlezi, angifuni kuzwa ukuthi uvuk ‘ulele ilanga 

lize liphume.” Watsho em’ laya unina. 
“Ah! mama angisilo vila mina.” 
Insuku zamphuzela uSenzeni. 
Uyisekazi loSithole bamlanda ngoba usekaSenzeni wayethumele 
ilizwi lokuthi bayavuma ukuthi umntwana ayehlala labo eGweru. 
Uyisekazi loSithole bathi befika ugogo kaSenzeni ozala unina 
uMaNkiwane wayekhona evakatshile. UNeli lomkakhe babuya 
lokudla lotshwala njengoba umnewabo etshwaleni wayengayiwa. 
Wathaba uMpala ngoba okudakayo wayekuthanda, esehluleka nje 
ukuzithengela obesikhiwa ngokuswela imali. UNeli lomkakhe bathi 
sebehamba loSenzeni ntambama uMpala esefile ngokudakwa. 
Sebehambile ugogo ozala unina uMaNkiwane kazange ajabule, 
wangani uyasola. UnakaSenzeni wabona ukuthi unina kwakungani 
kulento eyayimkhathaza ngoba kazange adle njengensukwini. 
UnakaSenzeni wathi esenanzelele lokho wathi, ‘“Namhla kawuthaka- 
zeleli ukudla, kutheni mama?” wabuza ehluphekile unakaSenzeni 
ngoba unina wayethanda ukuzidlela echelesile njalo kwakuphekwe 
ukudla akuthandayo. Kwamehlula unakaSenzeni ukuthi kwakuyini 
okwakumkhathaza unina. 
UMaNkiwane akazange amphendule, waphongunikin’ ikhanda. Una- 
kaSenzeni wambuza njalo wasemphendula esithi, “NakaSenzeni kun- 
gani ungabhalelanga uPolina wakunika imali yokubhadalela 
uSenzeni, mina akungiphathi kuhle ukuhamba kukaSenzeni. Kwaku- 
thande umuntu azigcinele umtanakhe. Hatshi, inhliziyo yami kayi- 
chelesanga sibili. Yikuthi ngumntwana womkhwenyana 
angilamandla,” wakhuluma kusobala ukuthi ukuhamba kukaSenzeni 
kwakumphathe kubi ngoba wakhuluma esibekela ukudla okwaku- 
phambi kwakhe. 
Ngelipholileyo unakaSenzeni waphendula esithi,“Mama ngake nga- 
kucabanga kodwa mina yimi engimdala, ukuthi ngihluphe uPolina 
bantu kuyangikhathaza.” 
“Mntanami ngisolile mina” nguMaNkiwane lowo. 
“Usoleni mama? Angithi yikuncedana kuphela. Uyise akalayo imali 
yokumusa esikolo, ngibone kungcono ukuthi ayehlala kuyisekazi 
njengoba futhi beyibo abamcelileyo.” 

“Umoya wami awuchelesanga sibili. Ngisolile,” utshonje enikina 
ikhanda aphinde athi, “USithole indlela abekhangela ngayo uSenzeni 
ayingijabulisanga, iyangisolisa. Lizangibuza, ngifunga ngabak- 
wethu.” 

“Ukuthi usezahawukela uSenzeni usane lolu yena wahlala 
Jabanawakhe bakaNeli? Angithi nguye owondla oBusi laboGladys?” 
Watsho unakaSenzeni engaboni cala ngoSithole. 

“Hatshi mntanami ngikhulile, akungiphathanga kuhle. Ukukhangela 
obekusenza uSithole nxa umntwana esukuma lamanje esedlula 
ngiyakusola.” 

«Мата akuthi ngiyekuthengela okunathwayo ngemali 
engiyitshiyelwe nguSithole,” ngunakaSenzeni lowo esezama ukuthi 
indaba iphele. 

“Ungangithengela okunathwayo lina liphathelwe ukudla 
lokunathwayo okunengi kangaka? Ngithelela yonale eliyiphathelwe 
nguNeli.” 

“Mama ehlanganiswa lamanzi angiyithandi. Yekela ngiyethenga 
okunathwayo ugobo. Angisoze ngithathe isikhathi, ngiyabuya 
khathesi,” watsho ephuma unakaSenzeni esiya ezitolo. 


ISAHLUKO SESITHATHU (3) 


USenzeni wakuthakazelela koyisekazi. Wayethi zingavalwa izikolo 
ayebona abazali bakhe. Bona babesuthiseka ngenhlalo kaSenzeni 
koyisekazi. Wayethi ebuya, abaphathele ezifela emlonyeni nomanje 
uSithole wayebathumela imali nyanga zonke. 


Kwathi uSenzeni esekugwalo lwesithathu emfundweni yaphezulu 
uyisekazi wavakatshela ekhaya. 
USithole wasala engenela uSenzeni endlini yokulala. USenzeni 
wazama ukulwisa wehluleka ngoba wayengeke akhulele indoda 
engangoSithole ikakhulu nxa ilenhloso. USenzeni weqiwa yinyanga 
eyayilandela. Wayeleminyaka elitshumi lanhlanu kuveza sobala 
ukuthi wayesaselusane nje. 

Ekuphendukeni kukayisekazi, uSenzeni wamtshela okwakusale 
kusenzakala, kodwa uyisekazi wakutshaya indiva. USenzeni wathi 
mhlawumbe uyisekazi kezwanga, waphinda esechasisa ukuthi 
uSithole wayembambe ngamandla, uyisekazi wamtshela ukuthi 
kwakuyinto encane leyo ngoba engumlamu wakhe. 

USenzeni wathi uzatshela amapholisa abophe uSithole ngoba em- 
bambe ngamandla, kodwa ke wathunuka ibebane nanku phela uNeli 
wavuleka ngolaka wathi, “Hlala phansi Senzeni.” USenzeni 
wayesemi ngezinyawo ekhuluma ekhala. Waqhubeka uyisekazi, 
“Zwana, lapha sengileminyaka elitshumi loSithole, imbeleko isala, 
ngakho angiboni cala ukuthi ungizalele.” Wayekhuluma laye emh- 
lalise phansi njalo emkhomba ngomunwe engathi umupha imilayo. 
“Kutsho ukuthi langithatha ngekhaya liyazi into elaliyihlosile?” 
nguSenzeni ngezwi elalikhomba ukuthi inkulumo kayisekazi 
ayimphathi kuhle. 

“Senzeni akuthule uthi zwi, noma ungaze uye emapholiseni kabasoze 
bamenze lutho uSithole ngoba ngumngane wabo njalo ngumuntu 
ohloniphekayo kulesi isiqinti. Ngakho-ke mfanami khohlwa 
ngokumangala.” 


USithole wathi esebona ukuthi usedalicala wahle waya koyisezala 
wavela okwesibili. 

Njengoba iKhisimusi yayiseduze, uNeli wathumela ilizwi kunaka 
Senzeni losekaSenzeni ukuthi babezavakatsha ngalelo langa 
JeKhisimusi. 

Папва leKhisimusi Јанка, uMaNkomo walungisela abantu bemzini, 
wapheka ezifela emlonyeni, nanko igirosari wayeyithunyelwe. 


Wathi ehlezi епа ти wezwa imota, uUMaNkomo wahle wazi ukuthi 
nguSenzeni loyisekazi. Kodwa wathi esamukela izethekeleli zakhe 
wamangaliswa yikuthi uSenzeni wayengayisuye uSenzeni ayemazi, 
wayengachelesanga. Wamangala njalo ukuthi enye indoda 
ababehamba layo yayingubani. Wamukela abantu bemzini waban- 
genisa endlini yokukwejisela babingelelana. Beqeda ukubingelelana 
kwathuliseka endlini okwesikhatshana angani kudlule uNkulunkulu. 
Ngemva kwesikhatshana udadewabo kaNeli, uyisekazi kaSenzeni 
omdala unakaJoshua, watheleka. USenzeni wayehlezi ekhothamise 
ubuso inyembezi zijuluka ezihlathini. 

“Kuyini kanti MaMpala,” unakaSenzeni wabuza umntanakhe. 
Akatholanga mpendulo. Lababehamba laye bathula okwamangalisa | 
uMaNkomo. Wabuza njalo esekhathazekile, “Kuyini okuhluphayo | 
MaMpala, kuyini mtanami?” Akaze ayizuza impendulo, wakhangela 
uNeli wambuza,“Kanti babakazi kuyini, alihlalisananga kuhle yini? 
Kusuka kungethuse lokhu,” wakhuluma etshengisela ukukhathazeka 
okukhulu unakaSenzeni. 

Impendulo yavela kunakaJoshua,““Hatshi MaNkomo kulendaba 
lapha, ubona uSithole ebuye ledombo, kulendaba kodwa hatshi embi 
kangako,” ngubabakazi omdala lowo owayezama ukuyisungula ind- 
aba. 

UnakaSenzeni wamkhangela efuna ukuzwisisa ukuthi ludaba bani 
lolo. 

“Kulecala lapha mnewethu lawe MaNkomo, uSithole uzezibika,” 
wayekhuluma ubabakazi omdala ekhangela indoda eyayibuye 
loSithole loNeli. Waghubeka unakaJoshua, “Lo nguNyathi idombo 
likaSithole.” Ubabakazi waphanga wayiphosela kuNyathi indaba 


15 


ukuze ayibeke emphakathini. Yaqala yangathi iyakhwehlela lindoda 
ilungisa ilizwi ukuze liphume kuhle. 

“Mina nginguNyathi njengoba lizwile, njengabakhwenyana abadala 
lapha ekhaya sibone ukuthi asingeke sitshone sibhodabhoda. 
Silecala esithanda ukuthi silethule phambi kwabadala ukwenzela 
ukuthi lathi sihlale sisazi isigwebo sethu. Umkhwenyana wenu 
uSithole useze lodengezi lwesibili, iphutha elilapha yikuthi wokhe 
engacelanga. Umbiko esilawo badala ngowokuthi uSenzeni usezith- 
wele, ngakho sizovela.” 

UMaNkomo wethuka wasukuma waya emkulwini wavala isivalo 
wasighinga isililo.“Maye ngomntanami! Ngabe ngalalela umama en- 
gitshela bantu. Ngangisithi uNeli ungenzela umusa kanti ungidla 
izithende,” wabubula eyedwa uMaNkomo. 

USenzeni laye wayefuna ukusukuma alandele unina, unakaJoshua 
wambhlalisa phansi. 

“Usufun’ ukuya ngaphi? Hlala phansi!” wakhuluma ngezwi 
eliphansi, wamkhangela ngamehlo alolaka wasesithi, “Sekumele 
uziphathe njengomuntu ovelelweyo. Abantu abathandi ukuvelela 
izanka,” watsho emdonsela phansi emnyenyezela. Wahlala phansi 
uSenzeni uyise wamkhangela ngelihlo elibi. Watshotshobala wesaba 
lokuthi tshedu. 

UnakaJoshua walandela unakaSenzeni endlini yokuphekela, 
“MaNkomo ukukhala akusasizi lutho, asechithekile amanzi. USithole 
uthi uSenzeni uzaqhubeka ngesikolo, kumbe wesaba ukuthi 
engxenye uzatshiyela isikolo endleleni. Uthi uzamusa eprivate 
college ngoba kuyavunyelwa loma ngubani ofuna ukufunda. Kanti 
ubevele ezaphetha ngani uSenzeni, angithi umfazi wonke ucina 
ngokuthathwa?” 

“USenzeni usesemcane nakaJoshua” wakhuluma ekhala unaka 
Senzeni. 

"Етпсапе ngaphi MaNkomo, umuntu angavele amithe usengumfazi 
omdala,” ngunakaJoshua lowo ezama ukududuza unakaSenzeni. 
“Hatshi bo usesemncane uSenzeni bantu benkosi,” waphinda njalo 
unakaSenzeni kusobala ukuthi indaba le imhlabe yamdabula 
inhliziyo. 


“Manje ungala ukuthi athathwe, uzakubalikhikhitha ubusukhala 
ngaye kusasa.” 

“Asazi,” waphendula eseswele ukuthi angathini unakaSenzeni. 
“Kasiphume siyehlala kwabanye MaNkomo,” watsho unakaJoshua 
embamba isandla emsukumisa. Waghubeka unakaJoshua, “ Уезша in- 
yembezi, phela abantu bazabona ukuthi ubukhala, ungenza njalo um- 
ntwana laye uzakhala. Sokumele umnike izibusiso emendweni 
wakhe.” 

UnakaJoshua wamncenga uMaNkomo kodwa kwabayize. Kwaze 
kwasukuma usekaSenzeni owafika wamkhangela ngelihlo elithi 
‘Akusukume uyehlala kwabanye’. Wasukuma wesula ubuso 
walungi-lungisa iqhiye yakhe wagonda endlini yokukwejisela. 
Wathola sebebizelwe, idombo lathi liqeda ukukhipha imali 
balungiselwa ukudla badla bavalelisa. 

Kwathi sebephuma, uSenzeni wakhangela unina angani uthi mama 
akungincede bakithi. Kodwa uMaNkomo kwakungelalutho 
ayengalwenza, izandla zakhe zazibotshiwe njalo ayevele 
esechithekile. USenzeni lonina bakhangelana ngamehlo osizi, 
wangena emoteni wala elokhu ekhangele unina ngefasitela 
langemuva. USenzeni wayengani uzakwephuka intamo elokhu 
ekhangele unina imota yaze yatsholobela. 


UnakaSenzeni wacaka wabalucingo ngeviki eyodwa. Wayen- 
gasenelisi lokudla, wayethi engadla akhiphe sengani nguye 
ozithweleyo. UnakaJoshua wamvakatshela ngelinye ilanga wamfica 
elele, wamvusa bahlala wazama ukumxoxisa. 

“Manje nakaSenzeni ungazidla inhliziyo uzakuba lesifo senhliziyo. 
Zama ukukhohlwa ngoSenzeni, uselomuzi wakhe.Laye usengumfazi 
omdala akumelanga uzihluphe ngaye.” 

UnakaSenzeni kazange amphendule, wala evale owakhe. Waghubeka 
njalo unakaJoshua.““NakaSenzeni bengizokutshela ukuthi ngizakuya 
eGweru kusasa, akulalutho ofuna ukuluphathisela uSenzeni yini?” 
“Hatshi alukho,” unakaSenzeni wakhuluma engamkhangelanga 
ebusweni. Lokhu kwenza ukuthi azibonele ukuthi uUMaNkomo 
wayengafuni ukukhuluma, wayechitha isikhathi sakhe ngoba 

unakaSenzeni wayephendula umbuzo abesezithulela zwi. Uthe loba 
esevalelisa akamphelekezelanga, kukanti-ke kungakenzeki indaba 
kaSenzeni wayemphelekezela aze ayemfikisa endlini yakhe 
kukhomba ukuthi babezwanana. UMaNkomo wasala ekhala 
kabuhlungu ekhuluma yedwa aze aphumisele esithi, 

“Ngangisithi umNtanami uzafunda laye njengabanye abantwana 
azisebenzele ahlale kuhle. Impilo yokwenda umuntu engelasikolo 
ludubo bakithi.” 

Uthe elokhu ezidla inhliziyo wethuswa yikungena kukasekaSenzeni 
edinga igwayi lakhe. UnakaSenzeni wathi,““SekaSenzeni indaba 
yokuthi uSenzeni ahlale loyisekazi endodeni ngibona izaxabanisa 
abantu.” 

"Вехађапа ngaphi, angithi uyisekazi wakhuluma sonke sikhona 
ukuthi yinto abayihlalela phansi bezwanana lomkakhe.” 

“USenzeni ubengumuntu okhaliphileyo ezifundweni ukuthi 
aphanjaniswe ngendaba zokwenda. Mina angithandi ngingathandi.” 
“Usabuya ukhulume khonokho, angithi umkhwenyana uselobole. 
Uwakhiphile amalobolo akusekho okunye.” Wakhwehlekhwehlela 
wasesithi, “Isikolo kamekelisanga, ufun’ mkhwenyana onjani?” 
“Ukuthanda ukudla lokhu, asazi. Umuntu ungafuna ukudla 
ngomntwana kanje, iqiniso yibugovu obungelamkhawulo.” 
“Usudlulisa amalawulo MaNkomo uyezwa. Kenje uyangikhohlwa?“ 
watsho ephuma uMpala. 

UmaNkomo wasala ezama ukulala, ubuthongo bala ukwehla. Wezwa 
umuntu eqoqoda emnyango. 

“Ngubani? Wabuza ngelizwi eligcwele ubuthakathaka uMaNkomo. 
“Yimi uSihle mama.” 

“Ngena mtanami.” 

Wahlangabeza uSihle emnyango unakaSenzeni. 

“Ngiletha incwadi le mama, uSenzeni uyiphathise usisi Nomsa.” 
“Ngibongile mtanami.” 

“Mina angisahlali mama.” 

“Mana phela ngikuphe okokuhlafuna mntanami.” 

“Ah ungazihluphi mama, ngithunywe esitolo, ngizakudla insuku 
zinengi.” 


“Ubingelele unyoko fanami.” 
“Kulungile mama,” watsho esukuma ehamba uSihle. 
UMaNkomo wavula incwadi eyayivela kuSenzeni wayibala. 

Kuwe mama, 

Kunjani mama. Mama ngithe ngikutshele ukuthi umkababakazi 
wangibamba ngamandla. Angizange ngivumelane laye. Mina 
bengifuna ukuzifundela mama. Ngicabanga ukuthi ngibaleke пртуе 
lapho abangasoze bangibone khona. Mama, ngabhalela umama 
omcane uPolina ngamazisa konke okwenzakalayo. Bengicabanga 
ukuthi ngiyehlala laye eHarare, angikholwa ukuthi bangangibona. 
Mama ngicela ungincede. 


Yimi uSenzeni. 


“Ohh! Maye ngomntanami bantu. Ngangisithi uyihlokazi 

uyakunceda Кап! wayelakujongileyo. Bangenzani lababantu,” wat- | 
sho eqala ukukhala unakaSenzeni elokhu ebambe incwadi. 

“Ngithini bakithi indaba enje ithiwani?” wayezibuza kungekho 
omphendulayo, wahlala angani kulento ayibonayo. Ingqondo yakhe 
yayizulazula ibhudula amagusu omcabango. Wathi elokhu esazama 
ukuthathisisa kahle umcabango, wezwa kuqoqodwa emnyango. 

Wesula inyembezi wahlala angani kafuni ukuvula, ezama ukufihla 

ukuthi ubekhala. Wangena endlini yokulala wathatha isibuko 

wazikhangela ukuthi amehlo akhe ayengabomvu kakhulu na. 

ыы, 


Umuntu owayesemnyango wayeseqogoda ngamandla njalo 
ememeza. UMaNkomo wasabela laye ngezwi eliphezulu esithi 
uyabuya. Wathi evula, uMaKhumalo wamhlangabeza ngombuzo, 
“Ulala emini lokhu uyagula yini?” 

“Hawu nguMaKhumalo?” wakhuluma evula umnyango unaka- 
Senzeni. 

“Ngena Khuya, ubuthongo besobungijuma. Ngizwa ngidiniwe 
umzimba wami ucobekile.” 

“Wakhanya angathi ubukhala, kuyini?” uMaKhumalo wakhuluma 
emkhangele emehlweni. 

“Ikhanda lingiphethe MaKhumalo,” watsho uMaNkomo ebalekisa 
ubuso engafuni ukukhangelana јоМаКћитајо. 

“Kungcono uye esibhedlela, nxa selikuvuvukisa amehlo 
alisalunganga, seliyingozi.” 

“Ngilokungamaphilisi okulapha ngizanatha,” waphendula unaka- 
Senzeni inhloni zimphethe. 

“Sesabela yon’ iBP leyo eyabuyayo,” watsho uMaKhumalo elokhu 
engasuthiseki ukuthi lingabe lilikhanda lodwa ngoba wabona ukuthi 
kukhona okunye okumhluphayo uMaNkomo. 

“Sengihamba nakaSenzeni, unathe amaphilisi ungondli umkhuhlane. 
USenzeni yena unjani ? Umngane wakhe uSimangele ubembuza. 
Uthe usemkhanuka.” 

“Uphilile...,” waphendula unakaSenzeni ngelizwi elivevezelayo 
ekhangele phansi inyembezi zisehla. 

“Wakhala ngikubuza ngoSenzeni kutheni kanti?” watsho 
uMaKhumalo edobha umfanekiso kaSenzeni owawusecansini lapho 
okwakuhlezi khona unakaSenzeni uMaKhumalo engakangeni. 
Wehluleka ukuphendula unakaSenzeni, wanikina ikhanda nje. 
“Uyagula yini uSenzeni?” wabuza njalo kodwa waphendulwa 
zinyembezi ezampompoza ngamandla. 

“Nxa kulokukuhluphayo kukhuphe, ukuhlala lento esifubeni 
kudabula inhliziyo, yikho ubona mina nxa kulento engihluphileyo 
ngisizakuwe bese ngibuyela ngekhaya sengibhodlile. Kuyanceda ka- 
khulu khonokho, ngangizizwe sengikhululekile.” 

UnakaSenzeni kenelisanga ukukhuluma ngokufuthelana. Wathatha 

incwadi eyayibhalwe nguSenzeni wamqhubela. 

UMaKhumalo wathi eqeda ukuyibala wababaza, wathi, 

“Ha! Imihlolo batayi. Ugangile umkaNeli, ugange okunye ha! Usane 
olungakayana aluthathe alwenze umfazi? Uyahlanya sibili!” waba- 
baza uMaKhumalo engaselankani. 

“Inggondo yami ayisebenzi ungibona nginje MaKhumalo,” ngunaka- 
Senzeni lowo ekhuluma elokhu ekhangele phansi angani 

udlalisa iminwe yakhe. 

“Uyazi ugogo uMaNkiwane wabuya kimi engachelesanga uSenzeni 
aze aye eGweru. Abadala bayabona ogotho,” watsho eqakeza izandla 
uMaKhumalo. 

“Wayengakuthakazeleli sibili uMaNkiwane. Baqinisile nxa besithi 
ukungazi kufana lokufa njalo elomzali alitshayi phansi.” 
UnakaSenzeni wayephongunikina ikhanda inyembezi 

zihlengezela. 

“Indaba le inzima MaNkomo ha! Ha! Angikaze ngikuzwe lokhu, 
usane olukhasela eziko, ubusuku lobuya! Futhi into engizwisa 
ubuhlungu yikuthi uSenzeni ubebukhali esikolo, ulwazi lonke lo- 
luyana ludlalisiwe,” uMaKhumalo wakhuluma etshengisa ukudana 
okukhulu. 

“Lokho Khuya yikho okuphosa kungibulale,” waphendula 
uMaNkomo. 

“Kanti yindaba lingambophisi ?” wabuza ezondile. 

“Ukumbophisa? Angithi ubelapha lonkosikazi wakhe uNeli 
ngeKhisimusi. Ulotsholiwe uSenzeni, uyise sowadla amalobolo.” 
Wabamba owangaphansi uMaKhumalo emangala. 

“Angikaze ngikuzwe lokhu. Lake lakuzwa lokhu bantu! UMpala 
uyayithanda imali!” wababaza okaKhumalo. 

“Omakhelwane benje akekho lamunye owanxuswayo, ngaphandle 
komngane wakhe uNyoni abayenganayo. Мадопда ukuhluthulela 
isango lomnyango ukuthi kungangeni muntu,“ ngunakaSenzeni 
enaba. 

“Kanti yindaba ungangibhalelanga MaNkomo. Ikheli yami yekhaya 
awuselayo kanti?” 

“Khumalo ingqondo yami yahle yadidana“ 

“Zwana MaNkomo. Into okumele uyenze khathesi yikuzinikela 
kuMdali. Umthandazo uyanceda Nkomo.” 

“Uginisile Khumalo.” 

“Kasiguge sithandaze, simbeke kuSomandla uSenzeni.” Baguqa 
bathandaza. Wabek’ umthandazo uMaKhumalo. 

“Mdali olungileyo, sibuya kuwe kulimini sidanile Thixo wami, 
sidabukile ezinhliziyweni Somandla ngalokho okwenzakale 
kuSenzeni. Somandla nguwe owamdalayo ngakho sicela umkhiphe 
emanyaleni lezinkingeni. Umkhokhele umtanakho Thixo olungileyo. 
Somandla nguwe ithemba lethu, umngqobise ezilingweni zalumhlaba. 
Thixo olomusa ngibeka phambi kwakho abantwana bentanga 
kaSenzeni.Ubavikele kulezizilwane ezihlala labantu ezingasahloniphi 
insane. Ngicela umqinise uMaNkomo umnike amacebo okukhipha 
uSenzeni enkingeni le Thixo olungileyo. Konke lokhu sikubeka 
ezandleni zakho Somandla kuze kube kunaphakade. Siyabonga.” 
“Ngibongile Khumalo, ngibongile Ndlangamandla, ngibongile muntu 
kaMlimu, uThixo akubusise.” 

“Ungakufaki egqondweni kakhulu, ungafa ngesifo senhliziyo 
ngikutshele, uBongani loSenzeni basale bezintandane. Khona ingani 
umlimu wayesazi, wakunika abantwana ababili kuphela. Indonda 
elilema njengale ayisiyo yokuthi ungagewalisa iguma.” 

“Uginisile Khuya.” 

“Sengihamba mina MaNkomo, ungezwa sokukukhulela uguge 
uthandaze kumbe ubuye ngakwami sikwejise. Kulezinsuku 
ngikhona, ukukwejisa kuphela nje kuyinto enkulu,” wakhuluma emi 
eselungisela ukuhamba. 

“Hatshi uginIsile Khuya.” 

“Usale kuhle nakaSenzeni.” 

“Mina kangisakuphelekezeli.” 

“Ungazihluphi sibili, khona lami ngizatshitsha.” 


ISAHLUKO SESINE (4) 


UMaNkomo kwasokumsinda ukuhlala lapha ekhaya ngoba indaba 
kaSenzeni yayimudla inhliziyo. Wayecunuka ngamandla nxa ebona 
uMpala, yena owayethakazelela lesisehlakalo. UMaNkomo wabona 
kungcono ukuthi ake ayetshaywa ngumoya ekhatshana. Watshela 
uMpala ukuthi wayengezwa kuhle ngakho wayefuna ukuya 
kwelatshwa eHarare lapho ake elatshwa khona wabuya esesizwa 
ngcono. UMpala kulezonsuku wayengumuntu owayethabe efile 
ngoba phela imali yayingazani, engu mal’ iyavuza. 

Wambuza ukuthi wayefuna malini yokwelatshwa. UnakaSenzeni 
wamtshela ayeyifuna wamangala emnika nje engabuzanga okunengi. 
UMpala laye wayesenzela ukuthi unakaSenzeni ake ayetshaywa 
ngumoya ngoba wayesenanzelele ukuthi owangakwakhe 
wayengachelesanga. 

Wathaba uMaNkomo watshela umkakhe ukuthi wayezagada 
amabhasi ngelanga elilandelayo ukuze aphangisele umkhuhlane. 
UMaNkomo wavuka walungisela. Lithe Нуарћаката waphuma 
eqonde esilindweni samabhasi. Wathi efika eGweru wehla 
wagijimela esikolo lapho okwakufunda khona uSenzeni, wafica 
abantwana sebephuma. Wama entubeni ukuze angaphambani laye. 
Wama okwesikhathi eside kwangani bonke sebephumile baphela. 
Uthe ebuza abanye abantwana kwakhanya wayesasele esenza 
umsebenzi wesikolo. Omunye unkazana wayambiza esezwela 
uMaNkomo owayeselinde okwesikhathi eside. 


UMaNkomo wathi ebona umtanakhe inyembezi zagewala 
emehlweni. USenzeni laye zamkhulela ezakhe wehluleka 
ukuzibamba zaqala ukwehla. Bangana, uMaNkomo wezwakala nge- 
livevezelayo esithi, “Thula maMpala, thula mama ngabe okusesifu- 
beni kuyakhanya ubuzabona ukuthi inhliziyo yami idabuke njani, 
zithulele mama,” uMaNkomo wakhuluma едіпіѕа uSenzeni. Ngiya 
eHarare ngehle lapha eGweru ukuthi ngikubone. Uyihlo kakwazi 
ukuthi ngedlule lapha. Uqhuba kuhle yini ezifundweni mntanami?” 

“Yikhonokho nje mama, yikuthi ngihlala ngigulagula, ngabhalela 
umama omncane incwadi ukuthi ngiyehlala laye kodwa 
kakangiphenduli.” 

“Kulapha engiya khona noma nje uyihlo ngimtshele amanga ngathi 
ngiyakwelatshwa iBP, lokhu ukuzwisise lula ngoba ngomnyaka 
ophelileyo ngelatshwa khona. Kodwa ngilanda ukuya khuluma laye 
sibone icebo esingalenza ngendaba yakho.” 

Wanikina ikhanda uSenzeni inyembezi zaqala njalo ukwehla. 

“Qina, ата Senzeni uMlimu uzakuphathisa, umthandazo wami 
ngikuzala wawungowokuthi angifuni uhlupheke njengami, uthi 
uMlimu angasifulathela? Angethembi.” 

“Mama bengicabanga ukuthi ngisikhuphe isisu lesi, angifuni ukuzala 
ngimncane mama.” 

UnakaSenzeni waswela ukuthi angaphendula esithini. Wasesithi 
ngelikhatshana,“Mntanami ukukhipha isisu hatshi kubi, ungathi 
kumbe ngiyakujabulela ukuthi ube lesisu umncane kangaka, 
kodwa...,” 

kasagedisanga ayefuna ukukutsho, uSenzeni wasesithi, “Mina mama 
ngangifuna uku.......,” kawaqedisanga lawo mazwi мадаја ukuginga, 
wagagasa inkulumo yakhe ingasazwakali. 

Wethuka uMaNkomo, “Sekutheni Senzeni? Sekutheni kanti?” 
wambamba ukuthi angaweli phansi hlezi alimale, wasemlalisa kahle. 
Abantu babuthana befuna ukubona ukuthi kuyini okwakusenzeka. 
Abanye ababefunda loSenzeni bagijimela ehofisini baya bika 
lwatshaywa ucingo kubizwa i-ambulance. Abanye bamupha uncedo 
olulungele oqalekileyo. 

Wathwalelwa esibhedlela unina wamphelekezela. Wathi efika 
omongikazi labodokotela baphithizela. UnakaSenzeni 
kwamkhathaza ukuthi kwasokuyini ke lokhu. Wazidla izibindi 
njengoba wayengabikanga kuMpala ukuthi uzakwedlula ebona 
uSenzeni. Wadinga waswela ukuthi enzeni, wakhumbula ukutshayela 
uMpala ucingo kodwa kwaba nzima, wathi kumbe azise uyisekazi 
onguye owayehlala laye lapha eGweru kwala njalo. 

Omongikazi babuza uMaNkomo ukuthi wayeyini kaSenzeni 
wabatshela ukuthi wayengunina. Bambuza iminyaka yokuzalwa un- 

_ ннан 


akaSenzeni wabanika umnyaka wokuzalwa kaSenzeni, 

“Uzelwe ngo 1971 mhlaka 28 June.” 

Bamangala ukuthi umtwana omncane kangaka wayezithwele. 
Wayeleminyaka elitshumi lanhlanu ezagewalisa elitshumi lasithupha 
ngoNhlangula. Omunye umongikazi wasesithi,“Mama silusizi umn- 
tanakho ufuna ukonakala ngakho besicela ugcwalise amaform ethu 
lawa ube ususayina ekucineni kwawo, ukwenzela ukuthi simlalise 
sizame ukumnceda masinyane njalo ageziswe isinye,” watsho 
emghubela usiba lephepha ukuthi abhale abaphe imvumo basebenze. 
“Mina ha ....., һа......” Wagagasa unakaSenzeni wehluleka 
ukukhuluma, waghugha wangani ngumuntu osengenwe ngamakhaza. 
“Hawu mama sokumele nje usayine ukuze sincede ogulayo. 
Abantwana abamitha bebancane uthi bayahlupha! Abantwana 
abangasengelwanga ludubo bakithi,” wakhuluma okobumbulu 
umongikazi. 

“Akusintando yakhe, kakuthandi ngitsho lakancane. Kwamehlela.” 
“Mama ungasikhathazi utshona usilandisela amanga, siyalazi lina 
bomama yini elikhipha izisu zabantwana liphinde lesabe futhi. Nxa 
ufuna aphile umntanakho sayina thina senze umsebenzi wethu, 
singazi kumbe vele ufuna ukuthi afe,” lapho wayesekhuluma ngolaka 
umongikazi. 

“Ayisikho mongikazi койма, койма ukuthi...,” 

unakaSenzeni wehluleka ukugedisa ayefuna ukukukhuluma. 
Umongikazi wabona ukuthi kayi ndawo lonakaSenzeni. Watshela 
udokotela wabuya ukuzoncenga unakaSenzeni. Udokotela 
wamngenisa ehofisini yakhe wamcela ukuthi asayine ukuze babe 
lemvumo yokuhlinza uSenzeni. 

“Negiyazi kunzima ukuthi usayine mama, kuyaziwa ukuthi omama 
limelela obaba kube yibo abapha imvumo, lapha kasincedeni 
umtwana angasifela sikhangele,” ngudokotela lowo ezama 
ukumchasisela lokumncenga. Welula isandla emghubela iphepha 
ukuthi asayine, unakaSenzeni wakhanya esesaba 

“Ah, dokotela ah....” 

“Mama akungitshele, umuntu owamithisa umntanakho ungaphi? 
Uyazi mama umuntu lo lingammangalela emapholiseni abotshwe 

ngoba umntwana lo usesemncane,” udokotela wakhuluma ekhangele 
iminyaka kaSenzeni ephepheni ayeliphethe. 

“Ah uyise wavumelana laye waze wamlobolisa njalo ngumuntu 
obevele engumkhwenyana walapha ekhaya,” unaka Senzeni 
wayekhuluma esesaba. 

“Ukuvumelana laye njani kanti, ungumuntu onjani ovumelana 
lamanyala anje? Umntwana oleminyaka elitshumi lanhlanu 
angizwisisi mina.” Udokotela wakhuluma etshengisela ukucaphuka. 
“Dokotela indaba yakhona inzima, umntwana lo wendiselwa 
kuyisekazi. Umkami wavumelana lakho kodwa yena umtwana 
wayengafuni. Lami nginje ngangingafuni kodwa ngehlulwa,” 
ngunakaSenzeni ezama ukuchasisa. 

“Kutsh ‘ukuthi ukhiphile isisu, kumbe nguwe omkhiphileyo. Nxa 
kungakhanya ukuthi ukhiphile isisu uzabotshwa njalo nxa kunguwe 
uzapika sibili. Umthetho walapha eZimbabwe kawuvumi ukuthi 
umuntu akhiphe isisu.” 

“Hatshi dokotela siziphumele sodwa.” 

“Manje nxa ungafuni ukusayina kungcono sibize yena mnini 
womthwalo azosayina,” ngudokotela lowo. 

Wathula uMaNkomo waswela ukuthi athini, wesaba lokuthi abaphe 
inombolo zocingo lwemsebenzini kaSithole. Wayesesaba ukuthi 
ibikwa ithiweni indaba enje. Wathula waswela amazwi okuphendula 
udokotela. 

“Mama impilo yomntanakho isezandleni zakho, sokukuwe ukuthi 
ufuna ukuthi aphile kumbe afe.” 

UnakaSenzeni wangani uyanakana wasesithi,“Inombolo angiyiqondi, 
kahle, kodwa ngingakutshela ukuthi ungaphi kwendawo, ulesitolo es- 
ithiwa Sithole Enterprise.” UnakaSenzeni wakhuluma engani 
kalaginiso lalokho ayekutsho. 

Umongikazi wakhangela inombolo zocingo ebhukwini elaliphezu 
kwetafula, waludobha elugondise kuSithole. 

USithole wahle wabuya esibhedlela ngokuphangisa. Udokotela 
wamtshela ngesimo sikaSenzeni wasemcela ukuthi asayine, lokhu 
kwenzakala ngesiphangiphangi. Wakhangela kunakaSenzeni 
wasesithi, “Bengingakwazi ukuthi ulapha eGweru, ufike nini?” 

Wakhuluma ebambe igolo ekhangele unakaSenzeni ngelihlo lenyoka. 
“Hatshi ngiya еНагаге, ngithe ngidlule ngibona uSenzeni esikolo, 
pengisithi ngizabuya ngekhaya,” watsho unakaSenzeni uvalo 
jumphethe. 

“Yebo,” watsho uSithole etshengisa ukusola. Watshayela ucingo 
umkakhe uNeli ukuthi abuye esibhedlela. Wasemchasisela 
ayekubizelwe. Wabuya ephapha uNeli wathi efika waqonda 
kuMaNkomo ebhubhudla amagwebu eselolaka lwemamba. 
“Ungacabangi ukuthi angikwazi ukuthi nguwe owenze lokhu. 
Wawuvele ungafuni ukuthi ngihlale loSenzeni. Ngingaliwa 
nguSithole ngokuswela imbeleko uzangigcina yini? Ngitshela 
MaNkomo, ulomoya kasatane.” 

UNeli wayekhuluma langezandla angani uzakwegela umuntu, 
uMaNkomo wamkhangela ngamehlo agcwele шака lwesilwane 
kodwa waphelelwa ngokuthi enzeni njengoba wayehanqwe ngabantu 
ababili njalo esendaweni angayijayelanga. UNeli wabona kuthi 
unakaSenzeni usegcwalelene wasesithi, “Ungangethuseli uyezwa 
uyakhohlwa ukuthi lidla uSithole. Kungayisuye ngabe lidlani? Akun- 
gitshele sibili. Manje uzafela ejele MaNkomo,” watsho uNeli ezonde 
efile. USithole wabatshiya bekhakhathana waphuma ngolaka. UNeli 
wehluleka lokumbuza ukuthi wayesiya ngaphi ngoba laye 
wayezonde okwamagama. 

“Umlimu kasuye wakho wedwa ngow muntu wonke,“ watsho 
uMaNkomo etshengisa ukuzonda lokudideka komcabango. 
Engakaqedi, uNeli wamgama. “UMlimu, uMlimu ukuthini, 
uthandaza amanga lapha. Umfazi ogqok’ ibhatshi lesontweni 
ekhonza okwamanga. Ubulala umphefumulo ongelacala uzithi uy- 
athandaza!” 


waphendula uMaNkomo. 

Bahlala ebhentshini kungela okhulumisa omunye. UMaNkomo 
wahlala ebamb’ isihlathi ingqondo ikhatshana. 

Kwathi ngesikhatshana udokotela waphuma endlini yokuhlinzela. 
UMaNkomo wathi esizwa ibizo lakhe libizwa ngudokotela wethuka 
ngoba phela ingqondo yakhe yayikhatshana. Wasukumela phezulu 

kwangani wethuswe ebuthongweni. Uvalo lwamtshaya ngoba engazi 
ukuthi udokotela wayezakuthini ngesimo sikaSenzeni. Udokotela 
wambizela ehofisini unakaSenzeni, uNeli laye walandela udokotela 
wamangala ukuthi ngubani ke lo oselonakaSenzeni. 

Udokotela wamcela ukuthi aphume ngoba wayefuna unina womnt- 
wana kuphela hatshi abangane loba izihlobo. UNeli wazibika ukuthi 
nguye ohlala loSenzeni ngakho ngeke aphuma. Udokotela 
wamkhangela kathandanga ukuphikisana laye. 

“Ho nguwe umkaSithole, hee,” wangani uyahleka udokotela kodwa 
ezondile. Waqhubeka “Uyengaphi uSithole?” 

“Uphumile,” waphendula uNeli. 

“Selingahamba ngekhaya seSigedile umsebenzi. Okwakhathesi 
usaphumula ngakho asithandi ukuthi aphanjaniswe,” ngudokotela 
lowo. 

UnakaSenzeni wacela ukuthi ambone okwesikhatshana njalo 
wathembisa ukuthi wayengasoze amvuse. Udokotela wamvumela un- 
akaSenzeni, uNeli laye walandela, bangena bambona 

wayesefakwe i-drip eyayimpompela amanzi emzimbeni njengoba 
wayechithe igazi elinengi. Bakhangelana unakaSenzeni waye bophe 
ubuso ngokuzonda njalo eziginisa ukuthi engakhali. Wabona ukuthi 
umumo lo wawusufuna ukuthi aginye ilitshe. Waziqinisa. Wabamba 
ubuso bomntanakhe, wambamba isandla angani uyambingelela. 
UNeli wamela khatshana, wakhangela uSenzeni wezwakala encifa 
watshibilika, waphuma watshiya uMaNkomo loSenzeni. 


UNeli wathi efika lapho ayepHake khona imota yakhe wangena 
emoteni wahlala, kwayala khona ukuthi adhirayive imota, waqalisa 
ukuginqa. Kwangani azisathathi, kwathi akabuyele esibhedlela. 
Waphuma emoteni eqonde ewadini lapho okwakuloSenzeni. 


UMaNkomo wahlala elethemba lokuthi uSenzeni uzavuka akhulume 
laye kodwa lokhu kwabayize ngoba wayesadakwe ngumuthi. 
“Kuzalunga ntombi yami, sengihamba, ngizakutshayela ucingo 
ngingafika eHarare,” watsho ekhuluma loSenzeni noma nje wayelele 
kodwa yena emoyeni wakhe wasuthiseka ukuthi ukhulume laye. 

Wathi ekhuluma lawamazwi uNeli wangena emnyango uMaNkomo 
kazange ambone, wezwa amazwi akhe eseganywa | 
ngumuntu ngemva kwakhe. | 
“Umtshayela ucingo ukuthini, angifuni uphinde uluqume lapha njalo 
ngingakwenza ukuthi ungaphindi umbone uSenzeni uyakwazi 
khonalokho? Kawulanhloni ukukhipha umntwana isisu.” 
UMaNkomo kazange afune ukuphendula, wavalelisa kuSenzeni 
waphuma wahamba. 

Omunye umongikazi owayelalele inkulumo yonke emi ephasejini 
yeward kaSenzeni. Wathi ephuma uMaNkomo wamlandela, 
wammisa wakhuluma laye. 

“Mama, yindaba ujwayeza umfazi lo ekumbuluzela, ulilema kumbe 
uyahlanya? Angilankani laye ha!” umongikazi wakhuluma 
etshengisela ukuthi uzwa ubuhlungu. 
“Ngibona ngiyaphupha, ngifisa nje ukuthi iphupho leli liphele Nkosi 

yami. Uthi ngangikwazi ukuthi into enje ingenzakala kimi. Ukwenda 
akutshayelwa mathambo qiniso,” watsho eqakeza izandla 

uMaNkomo. 

“Uyazi bathe bengitshengisa indoda yakhe ngimangele, uthi abanye 

abantu bagangile bakithi.” 

“Ngingathini sihlobo sami, okubuhlungu kakhulu yikuthi bathi yimi 
engimkhiphe isisu.” 

“Nxa usikhiphile ke? Lami bengizamkhipha umtanami ukuze 

aqhubeke efunda, hatshi izinto zokunikwa amadoda ngokwakudala 

lokho. Abantu kabaphucuke!” wayekhuluma ngokucunuka okukhulu 
umongikazi. 

“Tginiso yikuthi angizange ngimkhiphe, ngitsho ophezulu 

ungumfakazi wami.” 

“Ungakhathazeki mama bazahlolisisa emitshineni babone ukuthi 
sikhitshiwe yini. Ungahluphek,i uMlimu usebenza ngendlela 
emangalisayo,” watsho emduduza. 

Bavalelisana, uMaNkomo wayagada amabhasi aya eHarare. 

ISAHLUKO SESIHLANU (5) 


USithole wathi efika koBulawayo uMpala wahle wabona ukuthi 
kukhona okukhulu okungelamkhosi. Wathi evala isivalo semota 
wasitshayelela ngendlela ebuhlungu. Lokhu kwethusa uMpala 
owayehlezi endlini ebona konke lokhu ngefasitela. 

Wafika waqoqoda okwepholisa njalo kazange amelele ukuthi 
kuthiwe ngena, wazithela endlini walunguza emkulwini ukuthi abone 
owayekhona. UMpala wayesengene endlini yokulala efuna ukuzenza 
umuntu ongambonanga engeha. Wazitshaya umuntu obevele 
engezwa ukuthi kulomuntu endlini yokukwejisela. Wenza angani 
uyethuka ukuthi ngubani osendlini. “Hawu nguwe Sithole 
besengimangele ukuthi ngubani ongene endlini. Samkele Sithole.” 
“Lisamkelani?” Waphendula ngelizwi elilolaka uSithole. 

USithole wayengayisuye owensukwini. UMpala wabona ukuthi 
kwakulento emkhathazileyo njalo akusindatshana. USithole wayethi 
nxa ebingelela uyisezala atshengise inhlonipho, kodwa mhlalokho 
waphongukuthi “salibonani” wazithulela. Wayebophubuso ok- 
wenkunzi yenyathi, ephefuzela okwetsiyane likhuthwe lukhozi. 
“Uthi pho kulungile laph’ ovela khona Sithole, kwenzenjani?” 
“Ungazibuzisa wena ukwazi elikwenzileyo lomkakho. Asukume 
phansi sibili elanda ukuzokhipha uSenzeni isisu,” uSithole 
wayezond’ еѕіар inja. 

“Uthini kanti Sithole angikuzwisisi? Umkami usuke lapha ekuseni 
esithi uya eHarare,” watsho ngokumangala uMpala. 

“EHarare! Selijwayele, ukudla imali yami libuye lenzenje, manje 
lizangibona,” wayengahleki uSithole, ibunzi selijuluka ezolaka. 
“Hawu Sithole ngichasisela kuhle ngizwisise lindaba, lami nginje 
ngiyayiqala angazilutho.” | 
“USenzeni usesibhedlela ngikhuluma nje. Ukhitshwe isisu ngunina. 
Ngithe ngibizwa esibhedlela ukuthi ngisayine amaphepha okuthi 
bamlalise ngathola uMaNkomo esesibhedlela.” 

“Kuyangimangalisa lokhu mina mkhwenyana wami. Amanyala anje 

angiwafuni. Mina ngithi uMaNkomo useseHarare sikhuluma 
sisenzenje.” 

UMpala wasukuma waphuma phandle wadinga umntwana 
wokuthuma ukuyabiza unakaJoshua ukuthi azomzwisa loludaba. 
Wabona ukuthi wayengeke ауідейе eyedwa lindaba. Wabuyela 
endlini watshela uSithole ukuthi wayethume umuntu konakaJoshua 
ukuthi laye azozizwela. 

Bahlala endlini bethule kungekho olamathe ngesehlakalo lesi, 
kwakungathi kabazani. 

USithole waphuma phandle wahambahamba egumeni ingqondo 
yakhe izulazula okohelwane. Wacina ezihlalela phandle ngoba 
kwakumsinda ukuhlala loMpala endlini. 

UnakaJoshua wafica uSithole ephandle babingelelana kwaphanga 
kwamkhanyela ukuthi izinto kazimanga kuhle, akayisuye 
owensukwini ngakho kasathandanga ukusomisana laye 
njengenhlalayenza. 

“Wenzile wabuya dadewethu,” uMpala wakhuluma exhawula 
unakaJoshua, waseghubekela phambili ngombuzo wokuzama 
ukuzigeza ewugondise kudadewabo. 

“UnakaSenzeni usuke lapha esithi uya ngaphi?” 

“Angithi uye kwelatshwa eHarare,” wakhuluma njengokwazi 
kwakhe unakaJoshua. 

“Mina dadewethu angazi ukuthi ngingachasisa njani. USithole uthi 
uMaNkomo useGweru, laye uzewakwazi esebizwa ngamadokotela 
esibhedlela ukuthi azosayina amaphepha okuhlinzwa kukaSenzeni 
ngoba ekhiphe isisu,” watsho elandisela udadewabo uMpala. 
“UMaNkomo ugangimpela, lakanye wasiyangisa ke,” wababaza 
unakaJoshua. 

“Yikho okwenzakeleyo sibili,” welekelela okwakukhulunywe 
nguMpala uSithole. 

Akukho muntu owaphendulayo, banikina amakhanda betshengisela 
ukuphelelwa. Wavalelisa waphuma wabuyela eGweru uSithole. 
“Mina kuyangiyangisa njani lokhu dadewethu,” watsho uMpala 
enxapha. 

“Ah! Ah! mnewethu uMaNkomo usenzele okunye, unkhwenyana 

olunge kangaka! Wasiyangisa-ke uMaNkomo.” 
“Dadewethu, uzakuya kibo bake bayemlaya, ngiyagada nje kusasa 
ngiya koGodlwayo, ngibatshele bathathe umntanabo bamfundise 
kutsha.” 

“Ye, kumele alaywe kutsha mnewethu. Khona uthi amapholisa 
azamdlalisa? Uzafel’ ejele lizakuzwa.” 

"Вауађе bencedile bangenza njalo, yikho ukulaywa okukhulu. 
Kusasa ngizavukela koGodlwayo ngifun’ ukuthi liphume sen- 
gikhonale.” 

“Kutheni ukuthi usuphenduka udlul’ eGweru uzwisisa indaba 
kuhle?“ ngunakaJoshua ecebisa umnewabo. 

“Uthi mina ngingayalugxoba?Kuzathi ngingaphenduka uhambe 
wena uyengibonela umumo. Ngizamkhangela njani шикћу/епуапа 
phezu kokusigcina kangaka?” wadana uMpala. 

“Sengizabona ngawe usuphendukile mnewethu.” 

Bavalelisana, wahamba unakaJoshua. 

1БАНШ КО SESITHUPHA (6) 


UnakaSenzeni wafika еНагаге wathola umnawakhe uPolina engekho 
kodwa umuntu owayemsebenzela wayemazi ngakho wamngenisa 

епа. UPolina wayehambe ngomsebenzi engumuntu ophenduka 
ngelanga elilandelayo. UnakaSenzeni wayengaya ngaphi ngakho 
wamelela umnawakhe ukuze babonisane ngalindaba. 


USithole wathi efika eGweru waqonda esibhedlela engakafiki 

ngekhaya. Wafica uSenzeni elele wamvusa kabuhlungu emhwabhela, 
“ Wena Senzeni ukhiphe isisu angitsho, ngitshela 1910150. 

Usikhipheleni isisu sami? Ubusweleni uze ube lomoya omubi 

kangaka?” uSithole wayekhuluma angani uzamudla ngokuzonda. 

“Angizange ngisikhuphe siziphumele sodwa,” wayezama ukuchasisa 

uSenzeni kodwa uSithole kazange amnike ithuba. 

“Khulum’ iginiso. Uyakwazi ukuthi ungafel’ ejele. Nxa engunyoko 

okukhiphileyo ngitshela, wena uhle uzikhiphe emanyaleni.” 

“Angizange ngisikhuphe ngiqinisile ,” wakhuluma esethukuthele 

uSenzeni. 

“Ngunyoko okwenzileyo angithi? Ngitshela!” wayekhuluma 

esondela phansi kwakhe angani ufun’ ukumtshaya. 

“Ngithe angizange ngisikhiphe siziphumele sodwa,” waphinda njalo 

uSenzeni. 

Abongikazi bezwa sokuyisihohoho lapho okwakulele khona uSen- 

zeni, bahamba besithi bayebona ukuthi kwakungabe kuyini 

okwenzakalayo. 

“Yini kanti? Libangela ezinye izigulani umsindo,” umongikazi 

wangena ekhalima. 

“Uthi ngikhiphe isisu sona siziphumele sodwa, angazi ukuthi ufuna 

ngikhulume njani,” wazama ukuchasisela umongikazi uSenzeni 

kodwa sokunzima ukuthi akhulume ngobuhlungu. 

Omongikazi abasebebuthene batshela uSithole ukuthi aphume. 

“Baba yisigulane lesi, akuphume kayisiso sikhathi sokubona 

izigulani lesi. Nxa esikhiphile lesosisu kuzabonakala, ungabangeli 
umsindo abanye abafuna ukuzilalela.” 

Waphuma enxapha uSithole. 

“Lala uphumule Senzeni. Kumele ulale ngoba ulahle igazi elinengi,” 
ngumongikazi ekhuluma emembathisa njalo ekhuluma laye 
ngesineke. 

“Uyazi umdala lo uyahlanya sibili, akala ngqondo ngitsho 
lakancane,” watsho umongikazi exoxa lomunye wakhe bephuma. 
“Indaba yakhona uyizwile yini?” ngomongikazi beqhubeka 
ngengxoxo yabo. 

“Ye eyokuthi umntwana lo wabanjwa ngamandla nguSithole, loyise 
ngobugovu wakutshaya indiva/Uyazi abanye abazali bathanda ukudla 
ngabantwana. Kambe ungendisa umtwana oleminyaka elitshumi 
lanhlanu?“ Omongikazi babekhuluma besiya ewofisini yabo. Bathi 
sebefika ewofisini bahlangana loyisekazi kaSenzeni ehaluzela efuna 
ukuyabona uSenzeni. 

Bahle bamengabela ukuthi angangeni bamazisa ukuthi usalele, 
wayengamelanga ephazanyiswe. Wabancenga wabathembisa ukuthi 
akasoze amvuse. Васіпа bemvumela kodwa bamgongosela ukuthi 
wayengamelanga amvuse. 

Wangena enyathela kuhle ukuze angenzi umsindo, wakhangela 
uSenzeni wambona esehawulisa umtanomnewabo. Inyembezi zaqala 
ukwehla wezwakala ekhuluma yedwa esithi, 

“UMlimu ungitshayelani ngoswazi olubuhlungu kangaka bantu 
bakithi?“ 

Waphuma wayahlala pandle, wakhumbula ukuthethisa ayekwenze 
uMaNkomo wezwa inhliziyo yakhe isibuhlungu ngamandla. 
Emcabangweni wakhe wayebona ukuthi uSenzeni usikhuphile isisu 
njalo angabanjwa ngamandla futhi uzaphinda asikhiphe. 
Wayemzwela uSenzeni aphinde akhumbule ukuthi akekho umuntu 
owayengamzalela umtwana ngaphandle kwakhe. | 
Ingqondo yakhe yayingasahlalisekanga. Wabona икшћ angabe 
elokhu esesibhedlela angaphambana, wasukuma waya emoteni 
wangena indlela eqonda ngekhaya. 

UMpala ман ка koGodlwayo ekuseni okwamagama okwethusa 
uyisemkhulu logogo kaSenzeni, uNkomo loMaNkiwane. Wathi 
esebalandisela ayehamba ngakho uyisezala wasola sibili, kodwa 
uninazala kazange aphendule. 

“Ha! Lapha angalugxobi uSithembiso angifuni lakumbona, angifuni | 
ngingafuni. Nxa engazwanga simlaya esiyakwenda pho uthi 
kulokunye okwedlula lapho? Nxa ungasamfuni wena Mpala zindaba 
zakhe, kahambe leganga,” wafunga uNkomo waze wabiza unakaSen- 
zeni ngebizo lakhe. Umuntu wonke wayejwayele ukuthi nakaSen- 
zeni. Lokhu kwakutshengisa ukuthi uNkomo wayezonde Куеда. 
UMaNkiwane wabona ukuthi angabe elokhu ethule uzabe eselahle 
umntanakhe unakaSenzeni. Kwangani kukhona okumngenileyo 
wabhoboka ngelizwi eliphezulu wathi,“Hawu Nkomo nxa wena 
usumlahla uSithembiso ufuna ayengaphi? Uzakuza lapha kanti an- 
gaya ngaphi, kasimntanethu yini?” watsho ethukuthele uMaNkiwane. 
“Wo, usuzenza indoda yalapha ekhaya wena? Engiyabe ngikutshilo 
yikholokho. Kenje ujwayele khona ukuba uphathelwa amaphasela 
ongawaziyo ukuthi avela ngaphi. Abantwabakho ngamakhikhitha 
angafuni ukwenda.” 

“Nkomo, abantwabami bayasebenza uyezwa. Balemisebenzi ezwayo 
ngoba ngazifundisela ngezami lezi, ngithengisa uyangizwa?” 
uMaNkiwane watsho esethukuthele. 

“Akuthule usibangela umsindo lapha!” 

“Ungangethuseli, uyezwa ngangisiyathengisa izichibi emapulazini 
wena udakwa. Umnyama yikuthi ngaphuza ukuyazi ibhizimisi 
yezichibi, ngabe unakaSenzeni laye wazifundela umtanami. Ukuze 
uNobuhle abengumbalisi angithi yimi engema ngokuthengisa izichibi 
wena ungelandaba lesikolo sabantwana.“ 

Waginya amathe waqhubeka uMaNkiwane. 

“Khathesi uPolina ulempilo enhle umtanami angithi yikusebenza 
gadalala engangikwenza.” 

“Hawu, usuhlanya MaNkiwane? Kanti uNobuhle loPolina bangena 
njani kulindaba? 

Sikhuluma ngemenemene lakho elikhipha umtwana isisu.” 
“Wambona emkhipha lesosisu? Uthi siyekele ukukhuluma 

ngoNobuhle loPolina, kayisuwe obusithi abantwabami 
ngamakhikhitha?” 

Wanxapha uNkomo wamkhangela ngelihlo elibi, kodwa 
uMaNkiwane akuzange kumethuse lokho waghubeka, 
“Liyamhlolela sibili umzukulu wami, likhumbul’ ukuthi usane 
olungakana Iwaluzanelisa ukuthwala isisu? Izisu vele ziyaphuma 
lebafazini abadala, kuyekuthi usane uSenzeni kuthiwe sikhutshiwe. 
Liyamhlolela!” 

“ОШета kumbe uyahlanya? Uyakwazi ukuthi ngingakuxotsha 
emzini wami, uyakwazi lokho?” 

“Ungangixotsha ngiyahamba ngiyehlala lomntanami eHarare kade 
wangihlupha.” Р 

“Uhamba uyenga abantwana ukuthi bangendi, uNobuhle useze 
eluphala engathathwanga ngokuthanda kwakho amaphasela lezidlo. 
Lokuvakatsha khona ekhaya uNobuhle kade samcina, abanye 
abasebenza eBotswana angitsho bayabuya ngamakhefu. Kumbe 
wamendisa wazidlel’ imali ngiyazi kanti. Hamba kangikuncengi.” 
Waphuma uMaNkiwane esiyapakitshela impahla zakhe ebhokisini. 
“Mina ngima ngalelo mkhwenyana wami, abafazi ngeke ubalandele, 
bayahlanya.” 

“Baba mina sokungifake ebunzimeni, kambe ngadla imali yabantu 
ngizayithola ngaphi eyokumbuyisela uSithole?” 

“Ubevele ezaphetha ngani? Angithi umfazi wavela wazalelwa ukuthi 
ende, wayezaphetha ngani kanti uSenzeni?” 

Waphuma endlini yokulala uMaNkiwane esephethe ibhokisi lakhe. 
“Uyangaphi usihlolela lapha?” Wabuza uNkomo. 

Kazange aphendule uMaNkiwane. Watshaya unyawo едопда 
esilindweni samabhasi aya koBulawayo lapho ayezathola khona aya 
eHarare. 

UNkomo loMpala basala bethithibele. Wababaza uNkomo, “Pho nxa 
unina esenzenje, umtanakhe ubanjani? Udiwo lufuze imbiza Í 
ngiqinisile.” 

“Mina njengoba sengilibikele angisahlali.” 

UNkomo waphelekezela umkhwenyana wakhe wamtshiya entubeni. 

ISAHLUKO SESIKHOMBISA (7) 


UnakaSenzeni abuzange behle ubuthongo ehlupheka ukuthi 
umntanake wayezakwenza njani angaphuma esibhedlela. Walala 
ezihlupha ngemibuzo eziphendula waze wafis’ ukuthi ngabe 
umnawakhe ukhona bacebisane ukuthi benzeni. Wayesesaba ukuthi 
angabuyela kuSithole wayezaphinde amithe. Wayelokhu ezidla 
ingqondo, imicabango yakhe ayizange ihlaliseke waze wajunywa 
yibuthongo sekuzakusa. Wezwa esevuswa ngumnawakhe uPolina 
owavula umnyango ememeza. 

“Vuka sisi vuka dadewethu !” Wayemvusa emembula ingubo 
udadewabo. 

“Vuka ngikubone mntakamama.” 

Wavuka bangana lomnawakhe bethabelana. UnakaSenzeni waqala 
ukukhala, zehla zajuluka angani yimpompi yamanzi evuliweyo. 
“Kuyini sisi, wakhala kanti awujabuli ungibona? Ngokunjani lokho 
okukukhalisayo, angithi sasithi singahlangana kuphele konke 
okukuhluphayo, namhlanje kutheni?” 

“Angizange ngifune ukuthi ngikuhluphe. Uyazi ngake ngacabanga 
ukukubhalela incwadi ngaphinda ngathi sengizakuhlupha ngendaba 
zami ezingapheliyo.” 

“Yekela ukukhuluma njalo ungayekel’ ukuhlupha mina uzahlupha 
bani ngitshela?“ 

“Ah! Engakwenzelwa nguMpala akukhulumeki, ukungendisela 
uSenzeni kuSithole umkaNeli,” watsho unakaSenzeni esesula 
inyembezi ekhangele phansi esehlisa iphika. 

“Uthini sisi, uthi wenzani?” wasukuma uPolina wahambahamba 
endlini ebambe 1д010. Waghubeka. “Yikho ababekuthathele umnt- 
wana lokho? Uyazi ingqondo yami isiphambene.” Wazijika esitul- 
weni esethukuthele uPolina. 

Wasukuma wayahlala eduze kukadadewabo owayesekhala 
ephumisela, “Ungakhali sisi ngilandisela konke okwenzakalayo.” 
“Ngikhuluma nje uSenzeni usesibhedlela.” UnakaSenzeni 

wehluleka ukulandisa. Umnawakhe wamncenga emginisa ukuze 
akhulume. 


Waziqinisa unakaSenzeni, wamtshela konke okwakwehlele uSen- 
zeni. Wamtshela lokuthi uSenzeni wayembhalele incwadi emchasi- 
sela udaba lwakhona. Wamangala ngoba wayengayibonanga incwadi 
njengomuntu owayengekho okwenyanga ezimbili ngomsebenzi. 
Inkemenkeme zonke lezi zasala zisenzakala engekho eseMauritius 
lapho ayethunyelwe khona ngomsebenzi. Kulapho njalo ayedlalele 
khona ikhefu lakhe lekhisimusi wahle wabambanisa lomsebenzi. Wa- 
khangela lapho okwakuhlala incwadi zakhe wavula zonke waze 
wayibona incwadi kaSenzeni wayibala. 


Gweru Private College 
P.O. Box 3000XXG 
Gweru 


15 Nhlolanja 1987 


Kuwe mama omncane, 

Kunjani mamomncane? Ngake ngakubhalela ngikutshela ukuthi 
sengihlala lobabakazi eGweru ngisithi impilo yami isitshintshile 
isingcono, kodwa sengikhona ngibona ukuthi ngangizikhohlisa. 
Umkababakazi uSithole wangibamba iganyavu. Ubaba ngokuthanda 
imali wavuma ukuthi angilobole. Sengingumfazi wesibili kaSithole 
kodwa angikuthandi njalo angikufuni, ngakho kungizwisa ubuh- 
lungu. Ngicela ungincede ngisemncane angikafuni ukwenda. 
Ngifuna икидћиђека ngesikolo sami ngakho bengicela ukuzohlala 
lawe eHarare ungicatshise. Ngiyacela mama omncane? Ngake 
ngafona ngezwa ukuthi awukho ngomsebenzi. 

Nxa ungiphendula usebenzise ikheli yesikolo. Ngiyakwazi ukuthi 
uzanginceda татотпсапе. 


Sala Kuhle 
Yimi uSenzeni. 

“yimihlolo le, amadoda la womabili loNeli wakhona lowo 
bayizinja!” 

Wathi eqeda ukubala incwadi unina uMaNkiwane wangena. 

“Hawu nakaSenzeni ulapha? Kuhle ngikuthole ulapha mtanami,” 
watsho uMaNkiwane. 

UPolina wemukela impahla zakhe wazibeka phansi. UnakaSenzeni 
wala elokhu ehlezi engenelisi lokuthi asukume amukele unina. Wathi 
ekhangelana lonina inyembezi zehla. Unina 

wazibamba njengomuntu omdala ukuze aqinise abantwabakhe. 
Wahlala phansi eduze kukanakaSenzeni waqala ukumduduza ukuze 
angadabuki kakhulu. 

“Uboziqinisa nakaSenzeni yikho ukuthi uzuze amandla okuyisebenza 
indaba le. Njengoba sokunje, sokumele zibotshwe ziqine. Uyezwa 
mama?“ uMaNkiwane watsho embambe isandla, engani 
uyambingelela, kodwa kuyikumduduza. 

“Uginisile mama. Njengami kangihleki ngal’ indaba, angihleki 
sizafikisana khatshana, yekelani libone,” watsho efunga uPolina. 
UMaNkiwane wabatshela ngokubuya kukaMpala koGodlwayo. 
Wabachasisela ngokuxabana abakwenzileyo loyise uNkomo 
ngendaba kaSenzeni, okwasokumenze wabuya eHarare. 

“Uyazi ubaba usehlanya, angasekela intw’ enjalo?“ watsho ebabaza 
uPolina. Waghubeka.“Yen’ uMpala uthi usisi ayelaywa, alaywe 
ukuthini kwakhona? Uzaphinda amzuze umfazi onjengonakaSen- 
zeni?” 

“Manje mina sengifuna iqiniso kuwe nakaSenzeni. WamkhipHa isisu 
yini uSenzeni? Kwahamba njani?“ nguMaNkiwane lowo ebuza. 
“Ngitsho sibili mama, angizange sibili, ngifunga ngabaphansi.” 
“Litshona lihluphana ngendaba yesisu. Mina ngifuna ukuyabona 
uSithole angitshele ukuthi kwahamba njani ukuze abambe usane 
olungakaya. Uzaphel’ angibulale ngiqinisile,” wayethukuthele 
uPolina. 

“Manje wena ungaya khona lizabambana loSithole, ngitshu baba,” 
nguMaNkiwane-ke lowo. 

“Ngizagala ngifone esibhedlela ngizwe ukuthi usesizwa njani ... Ah! 
Futhi esibhedlela seGweru kulomngane wami uShelly. 

Yekelani ngikhulume laye.” 

UPolina wahle wasukuma watshaya ucingo eGweru. 

“Can I please speak to Shelly Mhembere?” 

“Hold I will put you through to her office.” 

“Hallo Ms Mhembere. Guess who is speaking?” nguPolina lo. 

“I know the voice but.............. ý 

“It’s Polina.” 

“Hallo Polina, it’s been long!” UShelly wathaba ngoba 
wayeselesikhathi engakhulumanga loPolina. 

“Shelly zwana ngilomntakadadewethu osesibhedlela senu, uSenzeni 
Mpala.” 

“Tbizo leli ngike ngalibona. Kahle ngikhangele ukuthi ukuwadi yiphi, 
bamba ngikucingele.” UPolina wabamba uShelly edinga ibizo 
likaSenzeni. Walibona uShelly, wamangala wathi, 

“Wena Polina ngumtakadadewenu uginisile? Yin’ uvumel’ intw’ enje 
yenzeke? Umuntu ofunde njengawe, yini?” 

“Futhi uyazi, konke lokhu kwenzeka ngivele ngingakucabangeli. 
Umntwana wasuka esithi uyahlala loyisekazi, kanti siyamlahla.” 
“Uyazi Polina, umuntu wonke lapha ukhuluma ngayo lindaba, abantu 
ayibaphathi kahle lindaba. Even uze ufone ngikhangele nje 
ebhukwini okomthetho ukuthi ngisuthiseke, ngoba angikukholwanga 
ukuthi nguye sibili ombuzayo,” wayelokhu emangele uShelly. 
“Uyazi Shelly, 1 really wanted to stay with that child, at one time 
ngake ngayamcela sibili kuyise but you know since I am not married 
kwakhanya angathi ngangizamfundisa ubumenemene,” uPolina 
wachasisela umngane wakhe owayelokhu emangele. 

"Маађе lokhu akwenzekanga,” nguShelly lowo. 

“Khona Shelly akungitshele, uSenzeni wasikhipha yini isisu, kumbe 
saziphumela?” 

“Uyazi Polina amaresults abuye namhlanje, hatshi saziphumela sibili. 
Kwaba lamacomplications nje. Since uSenzeni esemncane, you know 
these things can happen,” wachasisa uShelly. 

Lokhu kwenza inhliziyo kaPolina ihlaliseke, “Bengisesaba ukuthi 
nxa wanatha imithi le eyokukhipha izisu ingamlimaza.” 

“Hatshi kuzalunga, kodwa Polina libone ukuthi kukhona 

elikwenzayo ngalindaba mina iyangicunula ngikutshele.” 
“Bengikhumbula ukuthi ngizomtshontsha esibhedlela ngibuye laye 
ngapha eHarare.” 
“Lelo licebo sibili, lami nje ngingakuncedisa noma kuyikwephula 
umthetho, hatshi J will help you. Nxa uyisekazi efun’ umntwana 
kahambe ayezithathela lapho abathathwa khona. Abantwana | 
bagcewele abaswel’ abazali,” nguShelly lowo. | 
“Uthi ulendaba lalokho, ufuna khona ukuphambanisa impilo уа- 
banye,” wamphendula uPolina. || 
“Zwana Polina, kasilungise icebo. Wena buya ekuseni ngama 7, || 
ngoba uzaphuma ngama 10. Мха usanelisa ukuvukela buya ngama 6 | 
ekuseni sibili. Mina ngigala umsebenzi ngo 7 am, kodwa пје 
ngizaphangisa ukubuya ukuthi sisize umntwana. Ungabuya ngizahle 
ngimtshele lapho oyabuphake khona ebesebuya. Uphakenje duze 
lomnyango wesibhedlela.” 

“Wena ngikuthandela wkuplana, uyakwazi ukuplana, 6.00’ clock 
sharp, uzangibona ngifika.” 

Bavalelisana wabeka ucingo phansi. 

UPolina watshela unina uMaNkiwane lodadewabo ngecebo 
ayelilungisile lomngane wakhe ukuthi ayethatha uSenzeni 
esibhedlela. UMaNkiwane wesaba ukuthi engxenye icebo lelo 
lalingayikusebenza, kodwa uPolina lonakaSenzeni babona ukuthi 
kwakungekho eyiny’indlela. Bacina sebevumelene bonke ukuthi 
kwakuyiyo indlela. UPolina watshela unina ukuthi wayezakuthi 
angamthatha esibhedlela amfihle. USithole lo ayemesaba 
wayengasoze ambone. Phela indlu kaPolina yayinkulu okwamagama, 
njalo yayihlala ihluthulelwe wawungasoze ubone okuphakathi | 
ngaphandle kokuthi uvulelwe isivalo. 


ee eee 


пл e. E отима ли аса ET 


Bathi bekhuluma umfana womsebenzi wabizela uPolina ucingo. 

Wasukuma uPolina wayakwamukela ucingo. | 

“Hallo!” 

“Umfazi wami ukhona yini khonangapho,” ngundonda owayetshaye 

ucingo. 

“Ngubani kanti?” wabuza emangele uPolina. | 

“Utsh’ ukuthi ilizwi lami kawulazi kumbe ufun’ ukuzimangalisa?” | 
| 
| 
| 

“Wena baba nxa ungangitsheli ukuthi ungubani sengibeka ucingo 
phansi,” watsho uPolina emethusela ukuthi aze akhulume ibizo 
lakhe. Wayesezwile ukuthi nguMpala kodwa wazitshaya umuntu 
ongananzeleli ilizwi leli. UMpala kwamcaphula ngoba esazi ukuthi 
uPolina wayelazi ilizwi lakhe. 

“Futhi wena uyimbulu shuwa, ungehluleka ukwazi ukuthi yim’ 
uMpala. Uyimbulu elomsila,” ekhuluma ezondile uMpala. 
“Wena-ke? Nguwe inkalakatha yazo. Uyazi awulanhlonipho 
yokukhuluma ngocingo, ngingakubophisa ngokungithethisa efonini, 
uyakwazi lokho? Anyway, usisi wami ulele.” Ukhuluma evele en- 
gakhathali uPolina. 

“Yebo,” wazwakala ephefumulela phezulu uMpala. Waqhubeka. 
“Kulungile ifoni yami izakhatha, njengoba ngifona ngisesitolo. 
Phela asifani lani amakhiwa oPolina elilamafoni ezindlini.” 
UPolina wasesithi “bye bye” ebeka ucingo phansi. 

“Manje njengobana esesazi ukuthi ulapha uzabuya asibangele 
umsindo, ngabe vele kawumtshelanga ukuthi ulapha,” uMaNkiwane 
wayetshengisela ukwesaba. 

“Angavele alugxobe lapha mama, futhi ungamzwela uMpala lowo. 
Uyamazi nje uPhiri? Kungaba укидаја lokucina, angaqonda nta, 
ngiyalitshela. UPhiri nxa sezondile ungathi ufikelwe,” watsho 
uPolina eqinisa unina ukuthi angesabi. 

“Wenzile wamquma, ufun ‘ukusihlupha lapha,” watsho 
unakaSenzeni. 

Bahlala bekwejisa ubuthongo busala ukwehla, baze bajumeka 
behlezi ezitulweni. 


UPolina wavuk’ ekuseni esiya eGweru ukuyathatha uSenzeni 
njengokuvumelana ababekwenzile lomngane wakhe umongikazi 
omkhulu waleso sibhedlela. Lakanye ngo 6.00 wayesefikile uPolina 
esibhedlela kukanti lomngane wakhe uSister Mhembere laye wayese- 
fikile. Wayesetshele uSenzeni ngecebo ababelilungise 

loninomncane uPolina. Wathi efika kuward eyayilele uSenzeni, 
wahle wazi ukuthi zasezibotshwa. USenzeni waya ewofisini 
kaShelly, wamtshela lapho okwakulemota kanina omncane khona. 

USenzeni lonin’ omncane batsholobela baya eHarare. 

ISAHLUKO SESITSHIYAGALOMBILI (8) 


USithole wathi evela koBulawayo wanyamalala, uNeli kakwazanga 
ukuthi wayeye ngaphi. Wathi ephenduka ekuseni lelanga lesibili 
waqonda esitolo, kazange akhulume lomuntu kodwa wadlula esiya 
estore room. UNeli kwamgeda ngoba wayecabanga ukuthi uSithole 
uzamchasisela ukuthi ubeyengaphi. Waswela ukuthi lokhu kutshoni, 
угат Тапдеја estore room. 

“Kanti Sithole ub’ungaphi?” wabuza uNeli evala umnyango westfore 
room. 

“Ulani lakho, ungibuzelani? Hee? Ungibuzelani?” wahwabha 
uSithole. 

“Sithole kuyini kanti?” wabuza njalo uNeli. 

“Lingamahaga lina bantu bakoMpala, lalifuna ukungikhuthuza 
ngisale ngingasela lutho alilanhloni.” 

“Sithole, angithi ngakunika umtakamnewethu. Pho ngonani? Nxa 
wazikhiphela isisu yindaba yami yini?” uNeli ukhuluma ezama 
ukubhodlisa ulaka lukaSithole. 

“Angikwazi, engxenye nguwe owamnika umuthi wokukhupha isisu 
ngiyakwazi yini? Kumbe lavumelana lo nina, ngazini kanti mina 
siphukuphuku?” 

“Uthini Sithole?” 

“Ungizwile,” wabephendula USithole, uNeli wasala emangele. 
“Sithole, nxa kulento embi eyabe yenzakele endlini akuze 
kwafuneka ukuthi abantu bakhulumisane kubi, kumele sihlale 
phansi sibone ukuthi sithini.” 

“Ukuhlala phansi lobani? Lawe ? Uyangihlolela. Ungabofuna 
ukungizwa. Uyezwa MaMpala?” Lwase lukhala ucingo waluthatha 
ngolaka USithole 

“Hallo!” 

“We are calling from the hospital” 

“Yaa!” wabesabela uSithole ngolaka пјајо. 

“USenzeni asimboni lapha esibhedlela, sesidinge yonk’ indawo 


asikwazi kumbe ukhona ngapho. Kodwa besingamkhululanga,” 
ngumongi lo okhuluma esesibhedlela. 

“Hee, hee,” wahleka okolaka uSithole. 

“Kuyini kanti?” uNeli wabuza. 

USithole wamkhangela ngamehlo azondileyo. 

Umongi wezwa sekuthule wamangala ukuthi kwasekutheni. 
“Kulomuntu yini efonini?” umongi wabuza. 

“Hatshi uSenzeni kakho lapha,” wakhuluma edanile uSithole, 
wabebeka ucingo phansi wakhangelana loNeli. 

“Umuse ngaphi uSenzeni? Ngitshela, umuse ngaphi?” wakhuluma 
evul’ amehlo uSithole. 

“Uthini kanti Sithole?” wabuza uNeli ethithibele, engazi ukuthi 
uSithole wayesezama ukuthini. 

“Umnike enye indoda yini uSenzeni, akungitshele? Lingamasela 
sibili lina bantu bakoMpala. Lize litshontshe umuntu esibhedlela 
yena eselatshwa, ukuthi lizuze esinye isinkwa ngaye.Haa! 
liyayangisa lina bantu!” 

“Sithole angikwazi okukhulumayo.” 

“Zwana, ngizathatha omunye umfazi. Ngangikuzwela nje, manje 
sengizakukhawulisa.” watsho uSithole etshengisela ukuthi wayenga- 
somi. 

“Ungayekela ukumdinga uSenzeni, lizazibonela bantu bakoMpala. 
Lizavuka!” Wabephuma uSithole ehamba. 

“UNeli wasala ehlezi ekhala, eseswele ukuthi wayezathini, 
wayesephelelwe lulwazi. Waswela lokuthi wayezaqalisela ngaphi 
ukumdinga uSenzeni. Waqala ukukhumbula uSenzeni elele 
esibhedlela wangani ubaselwe, wakhala ngamandla. UNeli 
wayesemzwela umntakamnewabo, ekhumbula ukuthi wayengabe en- 
gaphi. Kodwa enye inhliziyo yayifuna ukugcina umendo, ngakho 
kwakumele abone ukuthi uSenzeni wayezamdinga aze amzuze am- 
phendukise kuSithole ukuze agcine umendo wakhe. Wabona ukuthi 
uSithole wayengasomi ngokuthatha omunye umfazi, wabona kug- 
cono ukuthi ahlale lomntakamnewabo, kulokuthi umuntu kodwa 
azekudla ayesekusebenzele kangaka. UNeli wayengani uzahlanya 
ngokucabanga, waswela ukuthi wayezaqala ngaphi, ayephutsha 

ngaphi kwendawo emdinga. 


USenzeni wathi efika eHarare, unina omncane wabemusa kudokotela 
wakhe. Udokotela kwammangalisa ukuthi umuntu omdala 
ongangoSithole wayengamithisa usane, uSenzeni. 


Udokotela wamkhangela, wabatshela ukuthi uSenzeni wayemele 
aphumule okwenyanga anathe amaphilizi ayemuphe wona. 


UMaNkiwane lo nakaSenzeni babetshona begcine uSenzeni, bebona 
ukuthi unathe imithi yakhe lokuthi udlile. Kwakusithi nxa elele, loba 
bekwejisile baswele abangakwenza. Bacela uPolina ukuthi 
abathengele uhali lokweluka amajesi lamadoyili. UMaNkiwane 
wayeseluka amajesi amahle okwamagama, unakaSenzeni yena 
wayeseluka amadoyili ayebukeka kakhulu. UPolina wabacebisa 
ukuthi bayothengisa impahla zabo eGoli, besebewoda izinto be- 
zozithengisa. 


Kwathi ngokuya kwesikhathi uSenzeni, wasila wasedingelwa indawo 
yesikolo eboarding eMutare. Umkhulu walesosikolo 
wayengumngane kaPolina owayethiwa nguClara Maphosa. Kwathi 
uSenzeni еѕіуа eboarding uMaNkiwane lonakaSenzeni labo baqonda 
eSouth Africa. UPolina wabanika imali yokuqalisa 

libhizimusi njalo wabadingela ama-oda kubangane bakhe 
ababelamankampani lalabo ababelezikhundla emankampanini. Waba- 
fundisa ukuthi ibhizimusi yayisenziwa njani ngoba phela yiwo um- 
sebenzi ayewufundele eUniversity. 


ISAHLUKO SESITSHIYAGALOLUNYE (9) 


USenzeni waghubeka ngogwalo lwakhe Iwesine emfundweni 
yaphezulu - iSecondary. Ngamalanga akugala kwakungathi kunzima 
ngoba wayengakhululekanga uSenzeni. Umkhulu wesikolo sabo 
wayake ambizele endlini yakhe ekhuluma laye, етаіпіѕа. Wayemt- 
shela ukuthi yayingasiyo ndaba yakhe ukuthi uSithole wambamba 
ngamandla, wayengelacala ayelenzile. UClara wayengafuni ukuthi 
abe njengabafazi abanengi abathi nxa behlukunyeziwe bakhumbule 
ukuthi kuyabe kuyindaba yabo. 

“Uyazi Senzeni, kayisiyo ndaba yakho wabanjwa ngamandla, 
khathesi ungaya eGweru uzabona uSithole ezijabulela icala 
engaliboni, kanti-ke nguye okumele ayangeke. Ubozitshela nsuku 
zonke ukuthi ‘akusi ndaba yami’. Ungabozidla ngaphakathi, uyezwa 
mama?” UClara wayekhuluma emqinisa ukuze afunde kuhle, ngoba 
uSenzeni wayake avuke nje phakathi kobusuku адаје ukukhala. 
UPolina yikho wabona kungcono ukuthi amuse esikolo lapho 
okwakulomuntu owayezamncedisa njengoba wayengumuntu 
owayesengenwe yikwesaba. 

UPolina wayelabangane abanengi ababephumelele, laye mthetho 
wakhe nje wayengumuntu ozwana labanye abantu. Wayengazigqaji. 
Wayengazitshengiseli lokuthi ufundile, ngaphandle kokuthi umbone 
esehofisini yakhe, kulapho owawubona khona ukuthi ufundile, ubona 
abantu ababephansi kwakhe. Abangane bakaPolina babenjengaye, 
labo belozwelo. UClara waphatha uSenzeni njengomntanakhe. 
Ngelinye ilanga kuyimpela viki uSenzeni watshona esendlini 
koClara. Batshona bepheka belibazisana. Bancedisana ukupheka 
bageda, bafaka ukudla ега еп. Вагата ukumelela uErnest 
umkaClara, kodwa kwakungani uyaphuza. Kabasammelelanga 
baqala ukudla. Besetafuleni, uErnest wangena bengamcabangeli, 
uSenzeni watshaywa luvalo wawisa umganu. Izandla zakhe 
zaqhugha. UClara wambamba wahamba laye endlini yokulala. 
“Yini? Yini Senzeni?” uClara wambuza emgonile. USenzeni 
wayesegingile ngesikhatshana nje. 

“Ngibone angani nguSithole. Bengisithi nguSithole,” ekhuluma 
ephefuzela uSenzeni. Inyembezi zaqala ukwehla, zehla zatheleka 
inyembezi kwangani yimpompi yamanzi evuliweyo. Wabelokhu 
emgonile emhlikihla ngemuva komhlane. 

“Its okay mama it will be okay,” wabe elokhu embambile waze 
wathula ukukhala, wasemlalisa embhedeni. 

“Zilalele mama, zilalele.” Wamembathisa ingubo. Waphuma evala 
isivalo. 

UErnest wayesehlezi esethithibele endlini yokukwejisela. 

“Yindaba kanti?” wabuza edanile uErnest. 

Wanikina ikhanda uClara. Wahlala phansi welekanisa inyawo. 
Wanikina njalo ikhanda inyembezi zakhe zaqala ukwehla. 

“Yini kanti Clara? Uyazi ngisuka ngesabe yii?” Wahlala esitulweni 
esasikhangelane laye uClara. UClara wamkhangela umkakhe, 
waphinda wakhangela eceleni. 

UErnest kwamhlupha waphefumulela phezulu. UClara wachasisela 
uErnest indaba yokuhlukunyezwa kukaSenzeni. 

“Uyinja lowoSithole. Angifuni ukufaniswa lomgodoyi mina, heyi.” 
UEnrnest ekhuluma ethukuthele. Wanxapha. Kwaba lokuthula 
okwesikhatshana. UErnest wasukuma wathi, “Kumele abone 
udokotela wenggondo. Uyazi ngake ngaba lendaba enje. Ukuba yiso- 
cial welfare worker lokhu, sokungibonise okunye. Leyoke yayingey- 
omntwana owayebanjwe nguyise kanye, engasafuni ngitsho ukubona 
umuntu oyindoda phansi kwakhe. Kodwa ngokuba elokhu ekhuluma 
lamadokotela engqgondo, khathesi usephilile. Kumele njalo abe ekhu- 
luma lawe nxa kulento emhluphayo. 

Njengoba mina ngifana lomgodoyi othiwa nguSithole lo 
ngizamnceda njani bantu. Hayi!” Wakhuluma enikina ikhanda 
uErnest. 

“Uyazi ngifisa nje ukuthi umntwana lo afunde адеде isikolo sakhe. 
Udokotela esingamhambisa kuye nguwuphi?” wabuza uClara. 
UErnest watshayela udokotela wabo ucingo. Udokotela lowo 
wabalayela kudokotela wenggondo. Udokotela wengqondo 
wabatshela ukuthi bake bamyekele alale. Wabatshela njalo ukuthi 
nxa wayekhale kakhulu kuyanceda, njalo wabatshela ukuthi nxa 

esevukile bamtshele udokotela ukuthi uyabe esesizwa njani, ikakhulu 
ukuthi wayezakwenza njani angabona uErnest esevukile, njengoba 
wayemkhumbuza uSithole. Ukuhlala ndawonye loErnest kwakuzam- 
nceda ukuthi angabe esesaba uSithole lokwenzakala kuye. 

USenzeni wavuka sokule. Waya lapho okwakuhlezi uErnest lo Clara. 
Watshonisa uClara, wabingelela uErnest babuzana impilo. 

“Unatha idrink enjani Senzeni?” kubuza uErnest. 

“Ingge,” waphendula ngelizwi eliphansi uSenzeni, njalo sengani 
udiniwe. 

UErnest waqamba okunathwayo okwakukhona uSenzeni wakhetha 
okunathwayo ayekufuna, uErnest wamphathela. 

Wanatha okunathwayo ayeku khethile uSenzeni, wasevalelisa 
ukuthi aye emadomu lapho ayehlala khona lamanye amankazana. 
UClara wamphelekezela bexoxa nje indaba ezitshiyeneyo. Noma nje 
uSenzeni way’ engakhulumi kakhulu kodwa kwakukhanya ukuthi 
wayesengcono. UClara watshiya uSenzeni esengenile edomu yakhe. 


Kwathi ngokuya kwesikhathi uSenzeni waqala ukwazi njalo esikolo, 
uClara wayemdingele amatitshala okumfundisa, lokho abakuthi 
ngama extra lessons. Lokho kwamnceda kakhulu ngoba wacina 
esekwazi sibili esikolo, esenguye uSenzeni wakudala, wayesekwazi 
njalo ukudlala labanye. Ekugaleni wayengela mngane engumuntu 
ozikhethayo engafuni ukuhlangana labanye, njalo wayengenzi 
imidlalo njengabanye abantwana esikolo. Waqala laye ukwenza 
imidlalo etshiyeneyo. Lokhu kwamnceda kakhulu inggondo yakhe 
yaze yavuleka waba nguye uSenzeni owayekhululekile. Кшегтт 
yesithathu, uSenzeni waphumelela kuhle. Lokho kwajabulisa amatit- 
shala akhe ngoba ekugqaleni kweferm wayehlulekile. Kodwa 
ngoncedo ayeluthola esikolo langekhaya, waphumelela kuhle kuterm 
yesithathu. Ekuvalweni kwezikolo, uSenzeni waya ngekhaya wafica 
umama wakhe emthengele izigqoko ezinhle ezeGoli lapho 
ayethengisela khona. 

ISAHLUKO SETSHUMI (10) 


Isithupha sikaSenzeni sabuya singajwayeleki, epase okwamagama, 
waseghubeka kuform five. 

Ngelinye ilanga uSenzeni ekwejisile labonina, unina omncane 
wambuza ukuthi wayezafuna ukuba yini angageda isikolo. USenzeni 
wathi wayefuna ukuba ligqwetha, ngoba wayefuna ukuzwisisa 
umthetho ngcono. UPolina lonina bakhangelana, unina wasethi, 
“Ukuba yiloya, ngibona kungumsebenzi onzima mina, uyazi nxa 
ngibona umuntu oyabe ebulele umuntu, evikelwa ligqwetha, 
ngiyaswel’ ukuthi Џоуа lizwa njani,” watsho unakaSenzeni. 

“Ah dade engxenye uyabe engabulalanga muntu, yikho igqwetha 
liqakathekile. Awukaze uzwe ngabanye abantu abahanjiswa ejele 
bagwetshelwe ugodo bona bengenzanga lutho? Omunye uyabe 
ebulele Койма igqwetha akalitsheli ідіпіѕо ngakho igqwetha liyabe 
limvikela” nguPolina lo owayezama ukuchasisa. Waghubeka. 

“Njalo umuntu ofundela ezomthetho akutsho ukuthi uyabe 
eligqwetha kuphela, kunengi angakwenza.” 

“Mina kangifuni ukuba ligqwetha elingena emthethwandaba, ngifun’ 
ukusebenzela inhlanganiso ezilwela imfanelo zabomama labantwana, 
inhlanganiso ezifana leUnited Nations.” 

“Heyl wayizwa ngobani iUnited Nations mntanami?” nguPolina 
ebuza emangele. 

"Кшотипуе шпата olomntanakhe ofunda esikolo sethu ovela 
eGhana osebenzela iUnited Nations kuhlangothi Iwe UNIFEM. Wathi 
engitshela ngomsebenzi awenzayo ngawuthakazelela umsebenzi 
wakhona. Wathi kulohlangothi lwe UNICEF olwabantwana, iU- 
NIFEM ngeyabesifazane.” 

“Kuzwa Senzeni!” wababaza unina omncane uPolina. 

“Uthi mina ngisakwazi lokuthi selikhuluma ngani, selihlangene phela 
izikhwicamfundo. Ngiyajabula njani ngibona ususazi izinto zonke 
lezi, kawuyidlala sibili esikolo Senzeni uyafunda,” watsho 
unakaSenzeni ebobotheka. 


“Mama mina ngifuna ukufunda ngize ngifike lapho okuphelela 
khona isikolo.” 

“As long as ngikhona mina Senzeni, the sky is the limit mntanami,” 
watsho unin’ omncane esukuma ukuyakwamukela ucingo 
olwalukhala. USenzeni wayefuna ukuyalwamukela kodwa unina 
отпсапе wathi ayekele. 

“Hello,” wabingelela uPolina 

“Hallo,” wapinda njalo kodwa akukho muntu owaphendulayo. 
Wabe elokhu ebambe ucingo, wezwa umuntu elubeka phansi. UP- 
olina akumphathanga kuhle lokho, wafaka ucingo phansi wanikina 
ikhanda. 

“Angab’ engubani, pho kasusekaSenzeni, kumbe uSithole? Ukuthi 
kungaba ngolulahlekileyo? Angisakwazi lokhu ukuthi kutshoni,” 
wayezibuza ekhulumela phansi uPolina, wabuyela wayahlala 
labanye. 

“Ngubani obefonile?” wabuza unakaSenzeni. 

“Ngiyazi kanti? Umuntu wakhona ubengafuni ukukhuluma, 
bengisizwa sibili ukuthi kulomuntu kodwa Борини ukukhuluma, 
wagcina esebeka ucingo phansi.” 

“Kambe angabe engubani?” wabuza uSenzeni. 

Engakahlali phansi uPolina lwabe lukhala njalo ucingo. Wabuyela 
ukuya lwamukela. 

“Hallo.” Akula muntu owasabelayo. Waphinda njalo. 

“Hallo.” UPolina wezwa amazwi amadoda ekhuluma elinye 
wangathi uyalazi, kodwa waswela ukuthi kambe lingaba ngelikabani. 
Wezwa umuntu enxapha, ucingo Iwajikelwa phansi. 

Kwamethusa lokhu waswela ukuthi kambe kutshoni. Wabuyela lapho 
okwakuhlezi abanye engasachelesanga. 

“Ngubani?” wabuza njalo unakaSenzeni. “Uyazi khathesi umuntu 
wakhona ugond’ ukunxapha, ngezwa ucingo lujikelwa phansi. 
Umuntu wakhona kukhanya engowesilisa. Kukhanya babili.Omunye 
wakhona ub’ ekhuluma ngasemuva, wabuza ukuthi ukhona na? 
Ngaswela ukuthi angaba ngubani, kodwa ilizwi lakhona ngiyalazi, 
ngiswela nje ukuthi ngelikabani sibili izwi lomuntu wakhona,” 
wakhuluma ehluphekile uPolina. 


“Sokusethusa-ke lokhu, kambe angabe engubani, uyazi mina 
sengikhumbula ukuthi ngusekaSenzeni. Phela limenemene mpela, 
ngiyakutshela,” watsho unakaSenzeni. 

“Tlizwi lakhona sisi ayisilo lomuntu engingamaziyo hatshi,” wathula 
kancane waghubeka uPolina. “Senzeni ungaze wasabela ucingo 
uyezwa, ungalubambi nxa uwedwa, ubize uPhiri azosabela. Yena 
wothi ngihle ngimtshele.” 

Waphuma phandle esiyabiza uPhiri. UPhiri weza egijima, waye 
ngumuntu olenhlonipho. 

“Ngena Phiri, hlala phansi. Zwana Phiri kulabantu abafonayo lapha, 
angibaboni kuhle, uSenzeni nxa eyedwa ungaze wamyekela esabela 
ucingo, uzakubiza ubuye uzokwamukela ucingo,” waqonqosela 
uPolina. 

“Ngiyezwa mama MaNkomo, kodwa yini singenzi kanje, mina 
ngiyabe ngikhatshana lapha gardern, yindaba mfazi wami engabuyi 
ezohlala loSenzeni nxa usemsebenzini.” UPhiri isiNdebele sakhe 
sasingacacanga ngoba evela eMalawi. 

“Uyakwazi ukusabela ifoni umkakho Phiri?“ nguPolina lo engani 
uyathandabuza. 

“Umkami MaNkomo ufundile up to grade seven,” nguPhiri-ke lowo. 
“Hayi licebo elihle-ke lelo. Usuzamtshela-ke, nxa ngingekho ukuthi 
asale egcine uSenzeni.” 

“Kulungile MaNkomo,” wavuma uPhiri ephuma. 

“Uyazi Polina ukuthi umkaPhiri ahlale loSenzeni nxa wena ungekho 
yikho okungcono,” wasekela unakaSenzeni. 

USenzeni wayesethithibele engasazwisisi ukuthi angabe engubani 
owayefona. 

“Engxenye nguSithole, engxenye ngubaba,” watsho uSenzeni. 
“Ngizakuhambisa ngemota lapho oyabumele uyekhona, ungaqali 
ukuphuma phandle меда. Копке kukhona lapha endlini, 
ungaphumiphumi phandle,” матаопдаозеја njalo unina omncane. 
“Ngiyezwa mamncane.” 

“Ulalele okutshelwayo Senzeni, ungaqali ukuphuma phandle 
uwedwa, ungaqali,” wagcizelela njalo unakaSenzeni. 

“Ngizwile mama,” wasabela ngelizwi eliphansi uSenzeni 

elilokwesaba. 

Phakathi kobusuku uPolina elele, ucingo lwakhala. UPolina wesaba 
ukuluthatha, walukhangela nje. Wavuka wakhanyisa endlini ngogetsi, 
wakhangela isikhathi, kwasokungu 20 past 12. 

«от ezifika phakathi kobusuku uthi ngiyazesaba yini. Zandise 
ukubika imfa,” wayekhuluma yedwa uPolina. Lwalulokhu lukhala 
ucingo, waluphakamisa. 

“Hallo,” wabingelela uPolina. 

“Nja, ungaphi umfazi wami?” 

“Ngubani kanti okhulumayo?” wabuza uPolina. 

“Ngithi ungaphi uSenzeni? Ufun’ ukufundisa umuntu wonke 
ubuwule bakho he?” 

“Unguwe bani kanti obuz’ uSenzeni kimi? Omuthi liwule ngubani?” 
wabuza njalo uPolina. 

“Yimi uSithole umkaSenzeni.” 

“USenzeni uthethwe kanti?” wabuza uPolina. 

“Ungabozibuzisa uyezwa,” watsho uSithole ngelizwi elethusayo. 

“Z wana wena baba ungagali ukufun’ ukungethusela uyezwa, khathesi 
so ngiyawafonela amapholisa, ukuthi uyangihlasela. Uyangizwa? 
Ngithi uvele ungaqali, ngiyakutshela,” nguPolina emtshela ngezwi 
elalilolaka. 

“Amapholisa kawangenzi lutho mina uyezwa, nxa ngingabonanga 
umfazi wami la kuza kufa umuntu ngiyakutshela,” ekhuluma etshaya 
itafula uSithole. 

“Uyindoda bani ebuza umfazi wayo kwabanye abantu? 
Uyangihlolela sibili ha. Manje kimi lapha ukhohlwe, ungavele ufone 
futhi ngizakususela amange ngiyakutshela. Ngizakulaya nxa unyoko 
wafa engakulayanga.” UPolina wayesezonde mpela, laye nje 
uSithole kwamethusa ngoba wayefuna ukuzimangalisa, kodwa 
wabona ukuthi kuPolina kwakuseqageni. USithole walubeka phansi 
ucingo ngolaka. 


UNeli, uyisekazi kaSenzeni wayesevukile ngodlame olwalusenziwa 


nguSithole ecingweni. USithole wathi едеда ukukhuluma, wabona 
uNeli ngemuva kwakhe wamthela ngempama. 

“Ungaphi uSenzeni, bengiye koBulawayo izolo ngisiyamcinga, 
esingumnewenu sathi ngizame kunina omncane, ungaphi manje he? 
Njengobana unina omncane engiphendula esiya le, hi?” watsho 
ekhaba uNeli uSithole. 

“Kanti ngingakwazi yini Sithole, angithi lami ngiyamdinga?” 
waphendula efuna ukubaleka, uSithole wambamba ngentamo. 
“Uzangitshela kuhle, ngizadila lawe khathesi, ngoba sengichwayi- 
sisile ngabona ukuthi wena nguwe owambalekisayo. Uzazungit- 
shele,” uSithole wayekhuluma ekhomba uNeli ngomunwe angani 
angaze amxhophe. UNeli wathithibala waswela lempendulo. 
Waghubeka uSithole, “Ngifun’ umnewenu abisele imali yami yonke. 
Ngimtshelile nje izolo, vele angihleki. Langidla kakhulu lina bantu 
bakoMpala.” Wayekhuluma ngelizwi eliphezulu uSithole. 

UNeli waswela ukuthi angathini, waphefumulela phezulu waya 
emkulwini ukuyadinga amanzi okunatha. 


USenzeni lonina basebevuswe yikukhuluma okwakwenziwe 
nguPolina ecingweni. Basebezwile nje ukuthi uPolina wayekhuluma 
loSithole ngokuphendulana ababekwenza. USenzeni wayesesesaba, 
esehlezi esitulweni ekhangele phansi ebambe ubuso bakhe 
ngezandla. UnakaSenzeni way’ esethukile laye, kambe nxa 
kwasokufonwa ebusuku, kwasekungaselanto enhle. UPolina wathi 
etshela udadewabo ukuthi nguSithole owayefonile, kwakhanya 
wayesezwile ngenkulumo yabo. UPolina wahlala phansi 
kukaSenzeni wambamba, esenzela ukuthi angesabi, njalo emqinisa. 
“Ungakhali mama, ngathi mina as long as ngikhona uzafika lapho 
ofuna khona ngemfundo yakho. Njalo akekho muntu 
ozakuhlukuluza.” 

UPolina wayekhuluma elalisa uSenzeni enyaweni njengosane. 
“Uyazi ngasengisithi izinto sezingihambela kuhle, sekugalisa futhi. 
Into kaSithole kayingiphathi kuhle uyazi, umntanami bengisithi 
usezifundela kuhle bantu benkosi, sekuqalisa futhi lokhu ,” un- 
akaSenzeni ekhuluma edanile, amehlo akhe ehlengezela inyembezi. 
“Ungaze wakhala sisi, ungakhali MaNkomo kuzalunga. UMlimu 
ngowomuntu wonke,” watsho emthulisa njalo udadewabo uPolina. 

МЕНШЕ 1 =ч 2 ee Ne a eS ла 


UPolina watshela uSenzeni lonina ukuthi babezavukela ukuyabona | 
igqwetha, ukuthi libancende ngendaba le. Igqwetha leli | 
kwakungumngane kaPolina ababefunde bonke eUniversity. Е | 
Kusisa bavuka balungisa ukudla kwekuseni. Kwakhanya kungekho | | 
muntu owayekhwabitha ukudla. Balungisa baya edolobheni lapho 
ababezahlangana legqwetha. Bahlala ehofisini | 
okwesikhatshana lingakabuyi igqwetha. Sokwedlule ihola | 
jetshiyangalombili, labe lifika. Lathi lingena lahle lahlanganisa | 
amehlo loPolina. | 
“Polina uyaphila?” wakhuluma emangele wleffrey, kwasekule- 

sikhathi bengabonananga loPolina. 

“Ngikahle mina Jeffrey. Unjani wena?” 

“Kawusabonwa Polina ucatshe ngaphi?” | 
“Umsebenzi ubumnengi kabi kulezinsuku, ngakho ngithe ngithathe | 
okuzinsuku okuthile kengiphumule,” waphendula uPolina. | 
“Ukwanda komsebenzi yimali phela Polina.” 

“Kuyabonwa Jefrey. Lo ngudadewethu. Nguye izibulo 
langakwethu. Lo nguSenzeni izibulo lakhe, intombi yethu.” 
“Ngithabile ukulazi. Linjani ?” nguJefrey-ke lowo. 

“Lo nguJefrey Mlalazi sasi sonke eUniversity.” 

“Lathi sithabile ukulazi,” batsho kanye kanye uSenzeni lonina. 
“Sesingabe sikhulumela obala kasingeneni ehofisini,” uJefrey watsho 
ebangenisa ehofisini. 

Bangena ehofisini unobhala watshelwa ukuthi alethe itiye. 
UnakaSenzeni loSenzeni bathi basuthi, ukuthi badle nje kwakusala. 
Itiye yaphathelwa wJefrey loPolina. 

UPolina watshela uJefrey indaba ababeyilandile, ekaSenzeni. 
Wamchasisela konke, njengokuhamba kwayo indaba, kusukela 
ukuhlukunyezwa kukaSenzeni nguSithole, lencingo ezazitshaywa 
phakathi kobusuku. | | 
“Ngiyakuzwa Polina койа indaba le iyaphica kabi, uyazi ibuhlungu | 
okunye.” Wathulisa uJefrey wabamba isihlathi ekhanya ukuthi | 
wayesemcabangweni, wakhokha umoya engakaghubeki. Wasesithi. | 
“Iqiniso engingakutshela lona yikuthi ufihle uSenzeni okomnyaka | 
адеде isikolo sakhe. ” | 


“Asingeke simmangalele yini uSithole?” wabuza uPolina. 

Wahleka okokukhathala uJefrey wathi, 

“Polina wake wezwa yini isaga esithi ‘the law is a fool’? Uyazi 
angifuni ukuthi umtwana aphambaniseke isikolo sakhe, ngokuba 
ebizwabizwa emthethwandaba. Yikho ngisithi nxa lingamfihla agede 
isikolo sakhe engaphanjaniswanga then we can take it from there,” 
watsho uJefrey egcizelela. 

“Kulendawo elingamfihla khona okwalumnyaka lozayo? Nxa 
kuyikuthi engabuya ngesikhathi sekhefu libone ukuthi akaphumi 
phumi njalo engaze ahamba eyedwa.“ 

“Uyazi bafuna ukwenza impilo yomtwana ibenzima. Uyazi.” 
Wakhuluma edanile uPolina, waqhubeka, “Sokungani ungaze udinge 
amasecurity guards.” 

“Just be careful nje if its possible nxa esiya somewhere get 

security gaurds. Kumbe ahle aqalise ukufundela ikarate lejudo.” 
UPolina wanikina ikhanda wasesithi, “Jefrey awukatshintshi. Lets be 
serious ngendaba le.” 

“I am being very serious, Senzeni ngicela ufundele ikarate le judo, 
let me give you the name of the instructor.” Wayekhuluma evula 
ugwalo oluphethe amakhadi ezamabhizimisi. Wamghubela. 
Walithatha lelokhadi uSenzeni walikhangela, wasekhangela unina 
lonina отсапе. Walikhangela njalo. 

UJefrey wathi, “Uleminyaka emingaki khathesi Senzeni?” 

“Ngile sixteen, ” waziphendulela uSenzeni._ 

“Kodwa ngoJune uyabe eseletshumi lasikhombisa,” wachasisa 
uPolina. 

“Good!” watsho uJefrey. Waqhubeka, “Kutsh’ ukuthi icebo lethu lin- 
gahamba kuhle singenelisa ukufihla uSenzeni umnyaka wonke ozayo 
адеде uForm Six. Uyabe eseletshumi latshiyagalombili njalo esen- 
gazimela. Kulapho angammangalela khona uSithole.” 

“Njani?” wabuza efuna ukuzwisisa uPolina. 

“Angithi umuntu nxa esefikise iminyaka elitshumi 
lasitshiyagalombili kasengumntwana, ulakho ukuzimela, kasamelwa 
ngabazali,” wachasisa uJefrey. 

Kwangani uyavuleka inggondo uPolina. 

“Wo! Ngiyazi ukuthi umuntu nxa esefikise iminyaka elitshumi 
lasitshiyagalombili uyabe esezibonela, but I think you may have to 
explain okunye lokhu.” 

“Okuhluphayo khathesi yikuthi lina lingammangalela uSithole 
angaliphuma icala ngoba abazali bavuma, angithi uSithole...” 
UMaNkomo wambamba umlomo uJefrey, “Mina ngangivele ngin- 
gavumelani lakho, noma nje walobola ngangisala nga...” 

“Kodwa umthetho uyalibamba still, ngokuba umkakho wayamukela 
imali, lawe wawukhona. Omunye owayekhona ngubani?” 

“Idombo lezinye izihlobo,” waphendula uMaNkomo екћапуа ukuthi 
ngabe kulenye indlela, ngabe akakhulumi ngayo lindaba ngoba 
kubuhlungu kuye, yayingamhlalisi indaba le. 

“Angithi uyayibona indaba, bonke labo ngofakazi. Noma 
wawungafuni, kabasoze bakuthathe ngaleyo ndlela,” nguJefrey lo 
ezama njalo ukuchasisa. 

UPolina kwangani uzahlanya esizwa lokho . 

“What?” wakhwaza ngelizwi eliphezulu uPolina. 

“Ngizama ukuba practical, uyakwazi ukuthi mina ngilwela i 
inkululeko 

yabafazi njani. Uyangazi kusukela ngisesikolo. Kodwa lets be 
practical, isociety yethu ayikatshintshi,” waqhubeka njalo ngokucha- 
sisa uJefrey. 

Kwangani umbasele uPolina wathi, “Usisi uthi wayengafuni ukuthi 
uSenzeni endiselwe kuSithole kodwa wakhulelwa yikuthi ngumfazi.” 
“Uyayibona-ke into engizama ukuyichasisa. Vele ngiyakwazi ukuthi 
there was no way udadewethu ayengavuma into enje,” wazama njalo 
ukuchasisa uJefrey. 

“Into le ibuhlungu kimi okokuthi besengisizwa ngcono umtanami es- 
ezifundela. Manje kungavele kubuye okuzamphazamisa, abantu ben- 
gangibona sengixotsh’ inkotHa ngitsh’ ubaba!” watsho unakaSenzeni 
esekhanya edanile njalo elokwesaba. 

“Kumele lenze engilitshela khona ukuze indaba yethu le siyidlale 
kuhle. Limfihle uSenzeni agede isikolo sakhe. Yikho nje esingaqala 
ngakho. Noma angafona lingaze lamenzela ulaka ngoba khonokho 
kuzakwenza acabangele ukuthi lilaye uSenzeni. Kumele nje limbuze 

ukuthi wamusa ngaphi umntwana lihle lithi liyamdinga.Tshayelani 
phansi. Njengawe Polina ngiyakwazi ukuthi ulolaka,” nguJefrey lo. 
UPolina wayevele esegewalelene ngolaka. Wayengani uzaqedela 
шака lwakhe kuJefrey. 

“Hayi, okunye kuyacaphula mani. Anyway for Senzeni’s sake 
ngizazama ukutshayela phansi.” 

“Uzame sibili Polina ukuzibamba. But frankly speaking Polina I 
really admire you. Phela wena nguwe othiwa yindoda-mfazi. Wena 
wavela wakhula usazi okufunayo, that's why wakhetha ukuba ngu- 
mazakhela,” nguJefrey ebona kungcono ukuthi atshintshe 

indaba le kancane ukuze abantu babhodle. 

Wayekhuluma efunukuhlekisa uPolina kodwa esitsho iginiso. 
“Kanti ngingaba yindoda-mfazi njani? Ngingumfazi gho finish!” 
Bahleka bonke. 

“Kawutshintshi Polina.” 

“Hatshi, okunye ngokunye ungincedile mngane wami Jefrey. Z will 
be in touch very soon,” wayengani usebhodlile uPolina. 

“Ufunde kuhle Senzeni uyezwa. Sizakusiza ngazo zonke indlela. 
Wena yenza khonokho engikutshela khona. Sifun ‘oPolina abanengi 
lapha eZimbabwe. Uzwile mama.” UJefrey wayekhuluma 
embambatha emhlane uSenzeni. 

“Yee,” wavumela phansi uSenzeni, njalo ekhangele phansi, sonke 
lesi sikhathi wayethule elalele, kukhanya ukuthi wethukile. 

“Ule potential umntwana lo ngiyakubona,” uJefrey wayekhuluma 
ekhangele unakaSenzeni loPolina. 

“Uvele umuntu wakhona ukhaliphile engqondweni,” wasabela 
uPolina bekhuluma bephuma phandle. 

Wabaphelekezela uJefrey, bavalelisana. Sebesiya ngekhaya uPolina 
wayengumuntu ongachelesanga. Kwakumudla okukaSenzeni njalo 
kumtshayisa ngovalo. Umuntu wonke wayengachelesanga. 


UPolina wafika ngekhaya esefuna ukutshayela umngane wakhe 
ucingo ukuthi amtshele ukuthi uSenzeni wayengasoze aqede ikhefu 
ekuye usezamletha azohlala esikolo ikhefu lize liphele. USenzeni 
wacela ukukhuluma lo mam’omncane wakhe. Wamtshela ukuthi 

wayengafuni ukubuyela esikolo ikhefu lingakapheli. Unina lonina 
omncane kwangathi abazwisisi. Wabatshela ukuthi wayefuna ukuya- 
fundela ikarate lejudo ngokuba ukuyamfihla wakubona kungasoze 
kumsize, kodwa wabatshela ukuthi kwakuzayenza esabe ngamandla. 
Wacela unina omncane ukuthi abe edlula emtshiya ku-instructor we 
karate Јејидо ekuseni esiya emsebenzini. Kwakhanya ukuthi wayen- 
gasomi uSenzeni, unina отпсапе wenza khonokho. Kwathi ikhefu 
lezikolo liphela, uSenzeni wayesekwesinye isigaba sekarate lejudo. 
Kabuyelanga emuva, lasesikolo waghubeka layo ikarate lejudo. 

ISAHLUKO SETSHUMI LANYE (11) 


UMaNkiwane lonakaSenzeni basebegcine imali yabo ethe xaxa 
ebhanga ngokuthengisa ababekwenza besiya eSouth. Ngolunye 
usuku baya ebhanga ukuyogcinisa imali yabo. UMaNkiwane nguye 
owaqalayo ukungena emzileni ukuthi abhenke imali yakhe, wathi 
eqeda wayahlala phansi. UnakaSenzeni wathi eseqedile wamlandela 
unina lapho ayehlezi khona ezitulweni zebhanga. UMaNkiwane 
wayelokuliphetshana ephakathi kokubala imali ebhalabhala 
ephepheni. Wakhangelisisa ibhuku lakhe angani akaboni kuhle, 
ebhukwini lapha kwakule $35,000-. Iphepha likaMaNkiwane 
lalibhalwe: 


IdipHositi yendlu -$20,000- 
Uhali -$ 2,000- 
Izigqoko ze-imbroyidari -$ 3,000- 
UPolina -$ 5,000- 
TOTAL -$ 30,000 


“Kutsho ukuthi ngizasala le$5,000- yikho okuzavela еуе........ 3 
Elokhu ekhuluma yedwa uMaNkiwane, unakaSenzeni wafika 
wahlala eduze kwakhe wathi, “Lazo isamu zakho mama, kungcono 
siyehlala phansi senze isamu zethu kuhle endaweni ekhululekileyo 
lapho esizathola khona ukudla.” 

UMaNkiwane lonakaSenzeni bahamba bayahlala kwenye iwetela. 
“Uyazi nakaSenzeni nxa ngikhangele ibhuku leli angikholwa ukuthi 
imali ekhona ngeyami yonke. Angila minyaka ngisiya eGoli kodwa 
sengilemali yonke leyi..” Ukhuluma evula ibhuku lakhe elikhangele 
uMaNkiwane. Ebhukwini leli kulemali emangalisayo. 

“Ngabe задаја kudala mama angitsho ngabe sesikwesinye isigaba. 
Ngabe akusi kuthi kangithumezelanga uBongani imali yeschool fees 
lezigqoko, angithi ngabe sifika ku$50,000,” unakaSenzeni ukhuluma 
esekela unina. 


“Ungakuthini yena engumntanakho, awusoze umyekele ehlupheka.” 
Wayevele ezakuthini pho unakaSenzeni njengobana uMpala | 
wayengasambhadaleli umntwana isikolo. Мадћиђека uMaNkiwane. | 
“Uyazi ngabe lami angila buvila bokuhamba ngithengisa, njengani | 
angithi ngabe sengilemali ephos’ ifanane leyakho,” nguMaNkiwane 
lowo. 

“Okwesayizi yakho mama, inengi yonaleyo. Wena nje kumele | 
uzihlalele endaweni eyodwa uthengisa. Lawo amaorder | 
esiwadingelwa nguPolina ngibona kukahle. Ukuhamba kubuhlungu | 
yekela senze thina.” 
“Uyazi bengibala imali yami yonke eyokubhadala ideposit yendlu, | 
leysi | 
Kasagedisanga ukukhuluma uMaNkiwane wamgama unakaSenzeni, | 
“Kenje izindlu sathi sizabhadala ideposit kusasa,” kwakhanya 
uyamangala unakaSenzeni, ngoba esekhohliwe. 

“Uthi vele ngingakhohlwa yini, ngokuba indlu engeyami | 
ngiyayifuna sibili. Kambe umuntu oyedwa ngiyabe ngisebenzisa 
izindlu ezingaki, eyodwa iyanela, ezinye lezi ngilojisa.” | 
EsinguMaNkiwane sasesiyazi kuhle imali, njalo lokuthi edolobheni | 
kuhlalwa njani. Sasesingavusanga nje, wawuzakuthi sake senza | 
lokhu abakuthi yiaccounts, icourse yokugcina imali. 
“Lami yikho engifun ‘ukukwenza mama. Kusasa into yakuqala sihle | 
siyebhadala ideposit,” ngunakaSenzeni lo esekela okukhulunywe 
ngunina. 

UMaNkiwane lonakaSenzeni babezuze izindlu ezazakhiwe ngelinye 
ibhenki ezazilezindlu zokulala ezimbili, leyokukwejisela 
leyokuphekela lesambuzi esasiphakathi. Ukubhalisa abakwenza 
izindlu lezi kwabenza ukuthi basebenze ngamandla ukuze benelise 
ideposit eyayifuneka. Babesebenza gadalala uMaNkiwane 
lonakaSenzeni babengadlali. 


Bathi bevela ebhenki baya ekhefa, ukuyazithengela okudliwayo 
lokuthi bake baphumule. Babesithi bangavela thengisa eGoli bake 
bayekwejisa besidla izibiliboco edolobheni. UPolina nguye owayeba- 
fundise umthetho lo, ukuthi bangaze baphongusebenza bengazijabu- 

lisi. Bathe sebeqedile ukukwejisa edolobheni kanye lokucebisana 
ngebhizimusi yabo baya ngekhaya. Laselimathunzi. 

Bafika uPolina esevele emsebenzini bahlala endlini yokukwejisela 
bobathathu. Bephakathi kokukwejisa uMaNkiwane wayemukeza 
uPolina, imali engange$5,000. UPolina wayithatha imali le kodwa 
engazi ukuthi ngeyani. 

“ENkomo lakusasa mntanami Polina, isizelene imali owanginika 
yona. Wenza Nkomo mntanami.” UPolina wayikhangela imali 
angani uyamangala, engaka phenduli. UnakaSenzeni laye wabuya 
ngendaba efanayo. 

“Kanti mama bengithe uyifake kuaccount yakhe eyebank yikho 
engikwenzileyo mina, ngiyithethe kwelami, ngayifaka kwe- 
likaPolina.” 

UPolina wakhany ‘ethithibele. Waqakeza izandla. Wangani uyahleka 
wathi, “Liyangihlolela. Ngiyekelani. Langizwa ngisithi ngiyayifuna 
leyo mali,” uPolina wayekhuluma ebuyisela imali le kuaMaNkiwane, 
kwakhanya laye uMaNkiwane wayengafuni ukuyithatha. 

“Науі mntanami wasinceda sibili, wasinika ngenhliziyo yakho yonke 
yikho imali yakhona yazalana. Thatha MaNkomo mntanami angithi 
ngabe kusebhenki ngabe sengibhadala le abayithi yi ...,” wayengani 
uyaliswela ibala ayefuna ukulikhuluma, unakaSenzeni wasemkhu- 
lumela. 

“I interest mama. Uginisile.” 

“Hambani liyewoda okunye. Angilandaba layo mina. Eyakho sisi 
ngizayidrawer ngikubuyisele kusasa,” nguPolina lo owayekhuluma 
eqinisile ukuthi imali leyo wayebanike ngenhliziyo emhlophe. 
Kodwa udadewabo wayelokhu ezama ukuthi amncenge ukuthi 
ayamkele leyomali uPolina. 

“Hatshi ungenzi njalo MaNkomo Бакић,” elokhu ekhuluma 
unakaSenzeni, kwezwakala umuntu owayeqoqoda. 

““Ngubani?” nguPolina-ke lo ebuza. 

“Yimi uPhiri,” wazibika uPhiri. 

“Kuvuliwe Phiri. Ngena.” 

“Kulomuntu egedini, ngitshiye amakhiye ami, ekhitshini,” uPhiri 
wangena ekhuluma engakahlali phansi. 

“Negubani kanti ohamba ebusuku lobu, asambe sonke siyebona.” 
UPolina waphumisana laye uPhiri besiya esangweni. UPolina walun- 
guza wasebona umuntu ambizelweyo enguyise. Wamangala uPolina 
wabesevula isango. 

“Hawu ngubaba! Kanti ubungakhulumela nje entweni le emhlophe 
bengizakuvulela ngiphakathi.” Igedhi likaPolina phela laliyileliyana 
elalivulwa umuntu ezihlalele endlini. Kwakuligedi abalibiza ukuthi 
yi electric gate. Livulwa yinto abayithi yi remote control. Kambe 
uNkomo wayekwazela ngaphi, ngitsho lamakhiwa ake awasebenzela 
esese ngumfana ayengelalo igedi elinjalo, wayeqala ukuzwa lokho 
uNkomo ukuthi kulegedi elivulwa umuntu ezihlalele endlini yakhe. 
“Uthi ngiyakwazi yini? Izinto zalezinsuku lezi,” wakhuluma engena 
esangweni uNkomo. UPhiri wemukela impahla ezithwelwe 
-nguNkomo. 

“Samukhere,” wamukela impahla njalo emxhawula uNkomo. 
“Hawu kade ngagcina ukufika lapha Polina sokukudala, 
besengilahlekile.” Ukhanya emangala uNkomo ekhangekhangela 
iguma. 

“Ngabe ungitshelile ngabuya ngazokuthatha emabhasini baba,” 
nguPolina okhuluma ehambisana loyise endlini. 

“Uthi bengileqiniso ukuthi ngiyeza yini mntanami?” 


UMaNkiwane wathi uyakhangela ukuthi ngubani kanti obehanjelwe 
egedini nguPolina, wabona enguNkomo, bahlanganisa amehlo, 
uMaNkiwane wahle waguqula ubuso. UNkomo kwangani wethukile, 
uPolina wamhlalisa esitulweni endlini yokukwejisela. UnakaSenzeni 
wasukuma wabingelela uyise. UNkomo wasabela 

angani uyesaba. Wambuza impilo wasesiya emkulwini lapho 
ayelungisa khona ukudla unakaSenzeni. 

UPolina wabuza uyise ukuthi wayebatshiye njani ekhaya, uNkomo 
wathi,“Yibaphi kanti abanye mntanami Polina uzibuzisa nje? Angithi 
nguyelo unyoko ојарћа." UNkomo wayekhuluma emkhomba 
uMaNkiwane. 

UMaNkiwane wamkhangela ngecele је Шо wathi,“Kanti ulande 
ukuzovusana labantwana yini?” wabuza ngolaka uMaNkiwane. 

“Ngivusana labo ukuthini mina ngibaphendula. Omunye umuntu an- 
githi nguwe ola. Kawusuwe kanti?” waphendula ngolaka kodwa 
kukhanya njalo ukuthi ngumuntu ongani uyesaba. 

Kwangani umbasele umaNkiwane wathi, “Udadewenu-ke labanye 
abasekhaya kabasibantu?” wayekhuluma ngolaka uMaNkiwane. 
“Ngihlala laye yini unakaJemusi? Angithi ulomuzi wakhe,” wayesen- 
gani unethiwe uNkomo esehawulisa. Phela uMaNkiwane wayesithi 
engathi udla amahabula kungani kuzadilika umduli. 

“Ho emzini wakhe kulapho atshona engitshumayela ebantwini. Mina 
ngithi kumbe sowathutha emzini wakhe, nxa ngisizwa izindaba azi- 
khulumayo ngami?” NguMaNkiwane-ke lo owayekhuluma angani 
uzameqela uNkomo. 

“Uthi bengikwazi ukuthi kungaba yinkalakatha yendaba enje,” waye- 
khuluma ezama ukuthi uMaNkiwane abhodle uNkomo. 

“Sokuphelile bo.” UPolina wabona ukuthi indaba le yayingayi ku- 
phela. Khonokho khonokho uPolina watshintsha indaba. 

“Lihambe kuhle yini baba ?” 

“Ngihambe kuhle, kungayisikulahleka ngabe ngifike kudala, njengo- 
bane ngitshilo.” Wayesekhuluma eziqinisa kodwa wayesethintekile 
umuntu omdala. Kwangani kulokuthula lapha endlini, kwathuleka 
kwathi zwi, angani kuhambe uMlimu. UPolina loMaNkiwane basu- 
kuma baya emkulwini. UPolina waletha okunathwayo endlini yokuk- 
wejisela. Wathelela uyise, wasesithi uyathelela unina wala 
uMaNkiwane esithi kafuni ukulala ephuma ebusuku. 

UNkomo kazange anathe okunathwayo lokhu okuya ngaphi waphon- 
guthi cabu, wasebeka phansi. Kwakhanya ukuthi lapha endlini kwa- 
kulomoya nje onzima, kwasweleka owayengaqalisa indaba phakathi 
kwabo bobabili. UNkomo wayesesesaba ukuthi engaqala indaba 
engxenye ayikhulumele emasekweni. UPolina owayengathi waye- 
sehlale labo esithi abakwejisise waswela laye ukuthi angathini, wase- 
phuma njalo ebuyela emkulwini lapho okwakulodadewabo. UPolina 
wathi engena emkulwini lapho okwakulo nakaSenzeni wakhanya en- 
gelankani. Watshela udadewabo ngomumo owawusendlini yokukwe- 
jisela. UnakaSenzeni kwamgqeda amandla wathi, “Uyazi ubaba 
ungitshayise ngovalo, aze angene ngiswele ukuthi ngibaleke kumbe 

ngiye ngaphi?” Wayekhanya sibili unakaSenzeni ukuthi ukufika 
kuka- yise kwakumtshayise ngovalo. Wayekhuluma eyame esinkini 
yokugezisela imiganu angani kwakusala ukuthi ame yedwa, 
engeyamanga lutho. 

“Ngikubonile, yeyi,” wakhuluma enikina ikhanda uPolina 
waseghubeka. “Liyazi, ngabe шпата uyancibilika Бакића. Ubaba 
sengize ngimzwela usizi bantu.” 

“Yeyi sengize ngimzwela. Incwadi ayezibhala ecela umama uxolo, 
emcela ukuthi abuyele екћауа. Njengencewadi acine ukuyibhala есеја 
uxolo...” 

“Yikuthi umama laye vele kafuni kuzibala ngabe kumbe uyazibala 
ngabe ......” 

Kasaqedisanga uPolina wanikina ikhanda, wabamba iqolo wangani 
uyakhokha umoya. Wasesithi, “Yikuthi ubaba waphambanisa bakithi 
ngokusekela uMpala.” 

“Kuyahlupha mnawami Polina.” 

Baqhubeka ngokupheka uPolina lodadewabo, sebeqedile ukupheka, 
uPolina wasesithi, “Sisi kungcono ukuhambise ukudla, sokungani 
usumbalekela ubaba. Mina phela ngike ngahambisa idrink.” 
nguPolina lo. 

“Uqinisile,” wavumelana lomnawakhe unakaSenzeni. 
UnakaSenzeni wahambisa isitshwala endlini yokukwejisela. Wathi 
engena endlini unina uMaNkiwane wayethetha okubuhlungu. 

“... Ungibonelani? Angithi wangixotsha emzini wakho, usukhohliwe 
kanti?” 

UnakaSenzeni wafika wabeka ukudla etafuleni kodwa ekhanya 
ukuthi ukuxabana kukanina loyise kwakumkhathaza. 

“Ngabhala ngixolisa bantu. Incwadi ezinhlanu, vele ungaphenduli, 
uthi ngithini bakithi?” 

UnakaSenzeni wahlala phansi. Watshela uyise ukuthi ukudla 
kwasokulungile, ekhuluma njalo unakaSenzeni wayethatha inditshi 
yamanzi, emnika ukuthi ageze, kodwa wala, watshengisela 
ngokunikina ikhanda. 

“Usufun’ ukukhalalela umntwana? Nguye otheni? Uyamhlolela kanti 
umntanami. Uthi ukufakeleni kanti? Noma umzonda uthi ulomoya 

omubi njengawe,” nguMaNkiwane lo. 

“Ngingazonda umntwana engamzalayo,” waphendula ezwisa usizi 
uNkomo. 

“Не, he,” wahleka ukuhleka kokuzonda uMaNkiwane 

“Umuntu ozenzisayo uthi ngiyamzonda yini mina. Angithi ukuthi 
ngize ngitshiye umuzi yindaba kanakaSenzeni, uvumelana loMpala 
ukwendisa usane lomntwana uSenzeni. Ufun ‘ukuthi umntanami 
uSithembiso ahlupheke ah....”” UMaNkiwane wayesemkhumbuza 
okwakudala uNkomo. Lokho kwamphatha kakubi uNkomo ngoba 
iginiso sonke nje isikhathi libuhlungu. 

UnakaSenzeni wayesebeke phansi inditshi yokugezela izandla 
esehlezi phansi eseswela ukuthi athini. 

UPolina wezwa unina loyise sebekhulumisana, wasesiya endlini 
yokukwejisela, esithi ayebona ukuthi kambe kwakuyini. 

“Lizakuthi selikhuluma bo. Yindaba ungadli baba khona lizakuthi 
selikhuluma. Dlanini liye lala khona lizavuka selikhuluma,” wazama 
ukuba ngumlamlankunzi uPolina. 

“Hatshi ngisuthi sibili mntanami,” nguNkomo lowo. 

“Kutsho ukuthi usukhalalela mina phela baba.” nguPolina lo 
emncenga ukuthi adle uyise. 

“Ngizakudla kusasa. Nxa ngidiniwe kanje kangikhwabithi ukudla. 
Bona ubuthongo sobungiphethe.” 

“Kumbe kuthiwa kulento esimfakele yona, thina besesidlile, yikho 
singadli.” NguMaNkiwane-ke lowo, kodwa uPolina wahle 
wakhuluma esenzela ukuthi laba bobabili bengazuzi ithuba 
lokuphendulana. 

“Kungcono џдаје ugeze, khona uzakuyalala baba, nxa ungafuni 
ukudla,” uPolina wayekhuluma esukuma esiya ebhavini ukuyavulela 
uyise amanzi okugeza. 

UNkomo egeza, uPolina lodadewabo bahlala lonina bemncenga 
ukuthi angaze amthwalisa amagabha avuzayo uyise. Basebemzwela 
uyise lobanje wayebaphambanisile ngokuxotsha ayekwenze unina 
emzini wakhe ngendaba kaSenzeni. Basemzwela 
ngokukhahlanyezwa ayesekwenziwa ngunina. UNkomo wayewonile 
ngempela, ngokusekela uMpala. Indaba kaSenzeni yayingabaphathi 

kahle, kodwa basebemzwela uyise. UNkomo wageda ukugeza, 
uPolina wamtshengisa indlu yokulala. 


UPolina wathi evuka ukuthi alungisele ukuya emsebenzini 
wamangala ebona impahla zikayise sezibotshiwe zibekwe esitulweni. 
Wamvusa uyise, kazange athande ukuthi ambuze ukuthi impahla 
wayezibekeleni esitulweni. Walungisa itiye banatha bekhuluma 
ezinye indaba. UNkomo wabuza uPolina ukuthi unina wayeye 
ngaphi lonakaSenzeni, njengoba kusukela lokho evukile 
wayengababonanga. 

Wamtshela ukuthi babevukele edolobheni. UNkomo 
wayengabezwanga ukuvuka kwabo. Akabuquthanga lobobusuku 
njengoba phakathi kobusuku wayezidla izibindi, ubuthongo 
bambamba sokuzakusa. Kwake kwaba lokuthula benatha itiye, 
uPolina eswela ukuthi agalise njani indaba. Kwathi sokule uNkomo 
wathi, “Polina mntanami mina ngizabuyela namhla, njengoba un- 
yoko engibalekela kambe ngingathini,” wayekhuluma ehawula uN- 
komo. 

UPolina wangani uyathula wasesithi, “Into kaMpala le eyokwendisa 
uSenzeni yiyo eyadala konke lokhu.” 

“Mina mntanami yiyo indaba ebengithe ngizoyikhuluma lonyoko, 
sibonisane. Njalo bengizoxolisa kini lonke.Uthi vele ngisafuna 
ukuyingenela leyondaba. UMpala wangibhalela incwadi engithi 
ngingayikhumbula ngizwa inhliziyo yami isiba buhlungu, leyo 
ncwadi angizange ngiyiphendule. Mina nje sengifuna ukuthi uMpala 
azothatha inkomo zakhe azilobolisa unakaSenzeni. Kambe 
unakaSenzeni wakhona nxa engasafuni indoda mina angisoze 
ngambamba ngamandla, lalowo Senzeni wakhona engabonwa nje, 
siyakwazi kanti ukuthi engabe waya ngaphi.” 

“Hatshi uSenzeni uziphilele. Uyaphila sibili.” 

Kwammangalisa lokho uNkomo, wakhanya sibili ukuthi yena 
ubecabanga ukuthi kumbe uSenzeni sowatsholobela kwelikude, 
kumbe wafa. Wathi uzama ukukhuluma wakhanya esegagasa uN- 
komo, uPolina waphinda futhi wathi, “Uziphilele sibili uSenzeni 
baba.” 

Wabelokhu emangele uNkomo, wathula okwesikhatsHana ekhangele 
phansi angani kulento ayeyikhangele, sokungathi ingqondo 
sezilahlekile. Waphefuzela, waginya amathe wamkhangela uPolina 
wasesithi, “Liyake limuzwe yini bantu?” Wayekhuluma angani 
uhitshiwe, kungani umoya ufuna ukuphela. Inyembezi zakhe 
zigcwala emehlweni ezibamba ukuthi engakhali umuntu omdala. 
Isandla sakhe esasiphethe inkomitsho sasesiqhugha. UPolina laye 
amehlo акће ayesegewala inyembezi, kodwa ezibamba. 

“Hayi uyaphila sibili. Baba icebo obuye lalo ukuthi ubuyisele 
uMpala imali yakhe yamalobolo yikho sibili. Yena ebesebuyisela 
uSithole imali yakhe alobola ngayo uSenzeni.” 

Wasekelana loyise uPolina. UNkomo wahlikihla amehlo akhe angani 
uphandliwe khona kuyikuhlikihla inyembezi, wabesesithi; 

“Lapho uqinisile sibili Polina. Yikho sibili. Mina ngifuna ukuzigeza 
kuloludaba. Laphana ngize ngenze angani ngiyavusana lonyoko 
ngangimethusela nje, yena 

wasekufaka enhlizweni wasetshiya umuzi,” kwasekuyikuziqinisa 
komuntu omdala, kambe wayengathini uNkomo. 

"Кћопа akuze kwathanda ukuthi lingabantu abadala lihlale lisilwa. 
Yinto embi, lingaze lenza njalo. Njengoba usufuna ukuzixakulula 
kulindaba mina sengizakhuluma laye umama ngokuba ngiyakwazi 
ukuthi engxenye wena akasoze akulalele.” 

“Uthi vele ufun’ ukungizwa ngikhuluma.” Wangani uyathula 
uNkomo waseghubeka , “Hayi, uyabuncedile mntanami ungamenza 
abuye ekhaya unyoko. Uthi kusahlaleka yini mNtanami?” 
nguNkomo ebubula. 

UPolina wabuyisela impahla zikayise endlini yakhe yokulala ngoba 
esethe uzahlala ngemva kokuba uPolina ekhulume laye. UPolina uthi 
ebona ukuthi uyise usehlalisekile wasesiya 

emsebenzini. UNkomo watshona elibazisana loPhiri, njalo ebuka 
indlu yomntanakhe, iguma lika Polina wawuzakuthi lipulazi 
ubukhulu, njalo kwakulinyiwe. 

UnakaSenzeni loMaNkiwane bathi befika ewofisini okuthengiswa 
izindlu babhadala ideposit yabo bahle bayatshengiswa izindlu 
ezaseziphelile ukuthi banikwe ezabo. Batshengiswa izindlu 

ababezahlala kizo ngumuntu owayebathengisele. Izindlu zabo 
zazibambene, zazisesezintsha njengobana kwakuyibo ababezaqala 
ukuhlala kizo. Bahle banikwa amakhiye, baqala bangena 
kwekanakaSenzeni bebabaza, “Inhle indlu yakho nakaSenzeni. Inhle 
sibili,” nguMaNkiwane lo owayekhuluma ehambahamba ebuka indlu 
yomntanakhe. 

“Uthi bengikucabangela ukuthi ngizahlala endlini enje, mama.” 
Wayethabe efile unakaSenzeni njalo ekhanya engumuntu 
omangeleyo, lakhathesi wayengakakholisisi ukuthi kungaba yindlu 
yakhe. Kwakungathi bengaqala ukuhlala mhlalokho belokhu 
bebhodabhoda okungapheliyo beyibuka. 

“Seliyibonile-ke. Kasihambeni siyebona ekamasalu,” ngundoda 
othengisa izindlu ke lowo owayekhuluma ephuma kulindlu ekhomba 
eseceleni. Indlu kaMaNkiwane yayingatshiyananga leyomntanakhe 
uSithembiso. Bayayibuka layo lindlu baze bahlala phansi, sokusitsho 
sibili ukuthi babesendlini yabo. Owayethengisa izindlu wabatshiya 
njengobana basebefuna ukuthanyela. 


Bathi sebeqedile ukuthanyela izindlu zabo unakaSenzeni 
loMaNkiwane babuyela koPolina. Bafikisana loPolina laye evela 
emsebenzini, bahlala endlini yokukwejisela. UMaNkiwane wayelo- 
khu ekhanya ukuthi wayengafuni khona ukukhuluma loNkomo, wa- 
mane nje wamtshonisa wasezibukela ife/evision. 

Ukuthi uNkomo amqale kwaba yinkinga, phela esimaNkiwane 
sasisithi singazonda ngitsho lempukane zazisesaba ukufika eduze. 
UNkomo waqunga isibindi wathi, “Mina MaNkiwane ngizabuyela 
kusasa.” 

“Subabonile abantwana?” wayekhuluma evele ezikhangelele 
ithelevizhini, uMaNkiwane, angani vele kakhulumi loNkomo. 
Bephakathi kokukhuluma ucingo lwakhala. 

UPolina owayesemkulwini walusabela. “Hallo! Hallo!” Akulamuntu 
owamsabelayo uPolina. Walukhangela ucingo,watsho futhi wathi, 
“Hallo! Hallo!” Wanikina ikhanda elukhangele ucingo emangala 
ukuthi kambe kwakungubani owayengasabeli. 

UPolina walukhangela ucingo, wanikina njalo ikhanda. Walubeka 

phansi ucingo wathi esithi uyaphuma emkulwini |wakhala njalo, 
waluphakamisa wathi, “Hallo! Hallo!” 


“Ngicela ukukhuluma lomfazi wami,” nguMpala lo, Койма engaz- 
ibiki ukuthi ungubani. 
“Ungubani kanti?” uPolina wazibuzisa. 
“Kutsh’ ukuthi awusangazi,” wabuza ngolaka uMpala. 
UPolina wazitshaya njalo umuntu ongalaziyo ilizwi likaMpala wathi, 
“Nxa ungangitsheli ibizo lakho sengibeka ucingo lwami phansi.” 
Wayekhuluma ezitshingisa sibili uPolina. 
“NginguMpala. Ngibizela unakaSenzeni,” uMpala wabona 
kungasizi ukuchitha isikhathi bebalisana lamabala engwe, nanko 
ifoni yayitshaja. 
UPolina wambiza udadewabo. UnakaSenzeni wabuya ephangisa 
ukuthi azokwamukela ucingo lolu, wayengakwazi ukuthi lwaluvela 
ngaphi, uPolina laye akazange athande ukumtshela ukuthi !waluvela 
kubani ngoba wayengasoze avume ukuluthatha. 
“Hallo,” ngunakaSenzeni lo. 
“Kunjani, MaNkomo,” nguMpala ekhuluma ngelizwi elingani ufuna 
ukulala. 

“Ngiyaphila kunjani wena,” waphendula unakaSenzeni. 

“Kanti yindaba ulomoya omubi kanje wena? Yii? Uyazi ngithwele 
qatha ngoSithole. Ngitshela ukuthi imali yakhe ngizayibuyisela 
ngiyithatha ngaphi,” wakhuluma ngolaka angani ufuna ukwethusela 
unakaSenzeni. 

“Ungiyekele, ngendaba leyo.Uze ulobolise uSenzeni 
ngangingavumelani lakho. Ungiyekele sibili. Ungangingenisi 
emanyaleni akho mina,” waphendula ngolaka laye unakaSenzeni. 
“Wena ungumfazi wami engamlobolayo. USenzeni ngumntanami, 
kumbe loba wavumelana lakho loba kawuvumelananga lakho, yimi 
inhloko yomuzi wami uyezwa.” 

“Uzayidinga leyo mali umbuyisele uSithole ngokuba mina 
lomntanami uSenzeni khohlwa ngikutshele! Uvele ukhohlwe!” 
Wayesekhuluma ngelizwi eliphezulu unakaSenzeni esezondile. 
UMaNkiwane loNkomo labo ababelezabo endlini yokukwejisela 

bezwa sokungani kulomsindo babuya endlini lapho okwakulocingo | 
khona. UPolina owayemi phansi kukadadewabo, wayengani 
usecaphuka. UMaNkiwane wafika wabuza emangala. 

“Kuyini kanti?” 

“Uthi uMpala uyahlupha yini?” nguPolina-ke lo owayesephefu- 
mulela phezulu. 

UNkomo wabeluhluthuna ucingo wathi, “Kahle ngikhulume laye 
mina!” 

“Kuyikwenza kwakhe, yen ‘uyihlo. Sefun ‘ukuthini ezasiqalela 
okunye nje lapha,” nguMaNkiwane-ke lowo, engasazwisisi ukuthi 
uNkomo wayeseluthatheleni ucingo. 


UnakaSenzeni laye wathi esethathelwe ucingo wathithibala, 
esemangele ukuthi uyise wayefuna ukuthini. Ngokwesaba 
unakaSenzeni wahamba wayakuma eduze lonina owayesemnyango 
wendlu yokukwejisela.UPolina walandela wayakuma lapho 
okwakulonina sebenjengamatsiyane ayecatshe kunina. Kwathi uyise 
ekhuluma, benza angani bayasondela. 

“Zwana Mpala, ubuye uzothatha inkomo zakho, khona uzabhadala 
lowo Sithole. Inkomo zakho owazilobolisa uSithembiso buy’ uthathe 
uphume uphele emzini wam,.” wayekhuluma elolaka njalo eqhuqha 
uNkomo. 

Wangani uyahleka ekhuluma uMpala khona kuyikuzama ukufihla 
ukuzonda. Wasesithi, “Bayakwehlula sibili abantwana bakho. Kanti 
abantu babe qinisile ukuthi ...” 

UNkomo kasamelelanga ukuthi uMpala agede lokho ayefuna 
ukukukhuluma, “Vele ungatshoni ulandisa. Ngithi buya uzothatha 
inkomo zakho konke lamathole azalwa zinkomo zakho. Buya 
uzothatha uphume uphele emzini wami! Uyezwa yini Mpala?” 
Wayesethukuthele uNkomo. UnakaSenzeni, loPolina loMaNkiwane 
bakhangelana bamangala. Basebengemuva kwakhe belalele. 
UMpala wajikela phansi ucingo ngokuzonda. UNkomo uthi esizwa 
kungaselamuntu ophendulayo wabeka phansi ucingo. UNkomo 
wabuyela wayahlala phansi endlini yokukwejisela, ekhuluma yedwa 
ezonde efile. UPolina lonina lonakaSenzeni bamangala 

bengakukholwa abakuzwayo 
“Nixa efuna ngiyamnika lezinye inkomo phezulu, angifuni 

| kuhlutshwa mina. Nanko sokungi...” 

| Engakagedi uNkomo, nango ewela phansi. 

“Baba! Baba!” uPolina lonakaSenzeni bamemeza. 

UPolina wakopulula izikopela zeyembe, uMaNkiwane wangani 
uyasondela eduze esesaba, ephefuzela wathi, “Tshayelani i-ambu- 
lance bo!” wayekhuluma embamba isiphaqa 

angani uyamuzwa lokhu abathi yitHempuretsha. 

“Kungcono simthwale ngemota, i-ambulance ingaphuza,” nguPolina 
okhuluma ephuma phandle esiyabiza uPhiri. 

“Phiri, Phiri lo!” nguPolina lowo. 

UPhiri weza egijima. Bancedisana ukumthwala bemusa_emoteni 
uNkomo. Bathi befika esibhedlela udokotela wamkhangela. 


UnakaSenzeni, uPolina loMaNkiwane bahlala ezihlalweni phandle 
kwendlu esebenzela udokotela. Babekhanya ukuthi 
kwakubahlukuluzile ukugula kukaNkomo. 

“Sokuyini-ke bakithi yen ‘ubaba ubesetshintshile bantu,” nguPolina 
ke ebubula. 

“USatane,” nguMaNkiwane ekhanya ukuthi ukukhuluma 
kwakumsinda. Waghubekela phambili umaNkiwane. “Abantu 
bayaloya, kutsho ukuthi uMpala lo ulakufake efonini. Ukwenela 
ukusuka efonini umuntu agaleke. Hayi! ” 

Wayekhuluma eqakeza izandla uMaNkiwane. Udokotela laye wahle 
waphuma lapho aye mkhangelela khona, waya lapho okwakuhlezi 
umaNkiwane labantwana bakhe wathi, “UNkomo ubeleproblem 
yokuphefumula. Kuzamele aphumule okweviki. Anathe amaphilisi. 
Akulalutho olubi kakhulu, kufuneka aphumule nje. Ngakho uzahlala 
okwamalanga amathathu esibhedlela sike sibone umumo wakhe. 
Uzasila.” 

“Singayambona?” wabuza uPolina. 

“Lingayambona, kodwa lingaze lamkhulumisa kakhulu,” 
wagqongosela udokotela. 

Bobathathu baya endlini lapho ayelele Кћопа uNkomo, yena-ke 

wazibamba ngamandla ukuthi akhulume kodwa bamtshela ukuthi 
angazihluphi ngokukhuluma. UMaNkiwane wathatha ilembu 
wambhlikihla ngoba wayseeginqile. 

“Ungabona umuntu eseginga kanje kutshengisela ukuthi umkhuhlane 
uyaphuma,” uMaNkiwane ukhuluma emhlikihla uNkomo. 

“Uzasila baba,” nguPolina ekhuluma embamba isandla. 


UMpala uthe eqeda ukukhuluma lonakaSenzeni loyisezala wasesiya 
konakaJoshua ukuthi ayembikela. UnakaJoshua kabanga lenkani 
ngalokho okwakwenziwe umnewabo. 

“Sebamnikani kanti uNkomo enguye umuntu owayengcono, 
sebamenzani kanti?” ngunakaJoshua ekhuluma eqakeza izandla. 
“Uthi balamanga kanti nxa besithi esinguMaNkiwane siyaloya. 
Siyaloya sibili, sowamthumela okungontokolotsha kwakhe. 
Kasilunganga isalukazi lesiya,” nguMpala lowo, amehlo ebomvu 
gebhu ngolaka. 

“Khona eHarare ubedingani? Angithi nguye nje owayefunga esithi 
kalugxobi, haa! Futhi umuntu awungeke umthembe. Ithemba 
alibulali ngiqinisile,” wayekhuluma engelankani unakaJoshua. 
“Sebamdlisa, uthi vele uyazenza yini, kasazenzi. Kuthiwa 
abathakathi laba bayakutshintsha ube nguntokolotshi wabo. Ngakho 
bagala bamgada bemsebenzisa ukuloya, khathesi useyinto yabo nje. 
Usengumavuma zonke,” nguMpala lowo echasisa. 

“Lokhu kuyamangalisa ngifunga ubaba. Wena hamba uyethatha 
inkomo zakho, ungakuthini mnewethu? Ungabathini abantu 
abalezinto zabo,” ngunakaJoshua-ke lowo. 


UNkomo amaphilisi ayewanikiwe ayesemehlula waselala, kodwa 
imuli yakhe yahlala ewadini, umongikazi waze wabuya wabacela 
ukuthi baphume. Kwakusala khona ukuthi baphume, uMaNkiwane 
wasesithi, “Ngingabuya kusasa ekuseni yini mntanami?” 

“Ye ungabuya ngama 10.Yikuthi siyabe sifuna ukuthi aphumule njen- 
goba udokotela etshilo,” watsho umongi. 

“Ngingamphathela amaphijama ekuseni ngama 8 yini?” nguPolina 
Owayebuza umongikazi njalo. 

“Hayi kulungile, as Jong as lingasoze lihlale kakhulu, ungahlu buye 
laye umasalu njengoba efuna ukubona ukhulu,” ngumongi lo 
ekhuluma emkhangela ithempuretsha uNkomo. 


Bathi befika ngekhaya uMaNkiwane, uPolina lonakaSenzeni 
behluleka ukulala, bahlala emkulwini banatha itiye. 

“Mama ubaba nje ubeke wakhuluma lami ngodaba lokuthi into 
ayilandileyo nje evela ekhaya, yikuthi likhulumisane lixolelane 
njalo...” kagedi afuna ukukutsho uPolina uMaNkiwane 
abesembamba umlomo esithi, “Ngizamphelekezela nje, engaphuma 
esibhedlela ngibe sengiphenduka. Ukuthi vele ngisayifuna impilo 
leyana, hatshi sibili mntanami. Mina nje sengithenge indlu yami и...” 
UPolina kamnikanga ithuba lokuthi адеде ayefuna ukukukhuluma 
uMaNkiwane, wasesithi, “Копје beliyebhadala lokutshengiswa 
izindlu zenu, yikuthi kubuye kwabuya okukababa lokhu bengisithi 
sizakhuluma. Ha amhlophe bakithi, sokumele ngempelaviki ngiyezi- 
bona izindlu lezo. Ha!” wababaza uPolina. 

“Zinhle izindlu zakhona, zinhle sibili,” ngunakaSenzeni-ke lowo. 
“Zwana MaNkiwane ntombendala, uyafaka amaloja endlini yakho 
ubuye uzothatha imali ekupheleni kwenyanga. Uyabuqhubeka usiya 
eGoli, uhlale laye umdala, singezwa kuthiwa uqalekile ngiqinisile.,” 
wakhuluma esondela eduze kukanina uPolina emncenga angani 
ngumntwana omncane. 

“Uginisile uPolina,” ngunakaSenzeni owayemsekela uPolina 

“Aa! Asazi.” Kasathandanga ukuphikisana labantwabakhe 
uMaNkiwane. Waphendula ekhangela phansi elungisa iqhiye yakhe. 
“Sizabona ekusileni kwakhe uyihlo.” 


UNkomo waphuma esibhedlela wahlala okweviki yonke ekoPolina 
bemonga. Kwathi ekupheleni kwayo wayeseqinile sibili eselijaha, 
ubuso sobucazimula ukwedlula efika evela ekhaya. Kambe 
wayesidlani ebabayo. Khonanje yikuthi ngumuntu owasejayele ukuh- 
lala ekhaya, kwasokumhlupha ukuthi umuzi wawungasela muntu 
owugcinayo, kungasilokho ngabe vele wazihlalela 

lomntanakhe etshaywa ngumoya eHarare. 

Mhla esebuyela ekhaya uNkomo wagqoka isudu yakhe enhle 
okwamagama ayeyithengelwe nguPolina, yena uMaNkiwane 
wayeswenke okubuya lapha, wayegqoke isigqoko sakhe ayesithenge 
eGoli. UnakaSenzeni wayefuna ukuhamba laye ekhaya kodwa waye- 
lohambo lokuya eMauritius. Phela unakaSenzeni wayesesiya eNew 
York leMauritius, eSouth wayengasahambi kakhulu. 
UPolina wahambisa umama lobaba wakhe ngemota ekhaya. Bathi 
befika ekhaya bafikela endlini yokukwejisela, lapho abafika bafaka 
ezinye izinto abazikhupha emoteni. UPolina wancedisa unina 
ukubeka imiganu yakhe ekhabothini, phela imiganu le eyayithengwe 
eGoli ngakho wayeyibamba ngesineke. Ngokwakhe nje yena uMaN- 
kiwane wayefuna ukuzibambela imiganu yakhe yedwa, esesabela 
ukuthi uPolina uzayiwisa. UMaNkiwane wayesethenge impahla 

· enengi ngokuya eGoli, mhlalokho indlu yagewala angani uthuthe isi- 
tolo sonke. Amabhokisi wona ayengazani wayesebenzile sibili 
okaNkiwane. Lakho nje imota kaPolina ayebuye layo mhlanokho 
yayinkulu, kwakungani yiroli. Phela uMaNkiwane wayethenge izinto 
zonke lezi esithi usesiya kwakha umuzi wakhe omutsha endlini 
yakhe yasedolobheni. Amanye amakhadibhokisi umfana 
owayebasebenzela wayewabeke endlini yokulala, watshiyela laye 
endleleni esediniwe. Imiganu kaMaNkiwane yagewala ikhabothi le 
ayebuye layo evela eHarare, wacina esefaka okunye kukhabothi 
yakhe yakudala. UPolina wagala wayihlikihla ngoba 
kwasekulesikhathi eside igciniwe. 
“Tsihlalile ikhabothi yakho le mama, kambe owayithenga 
ngikuprimary, isihlalile sibili,” nguPolina Ке lo ebabaza. 
“Izinto zakudala ziyahlala,” nguMaNkiwane Ке lowo. 
“Kasenze Polina imiganu yonke le siyibeke, abantu bangafika, phela 
lapha kusekhaya umuntu uyaphong’ukutheleka ehlose khona ukuthi 
abone ukuthi vele sibuye lani,” nguMaNkiwane lowo 
“Njengoba ukudla sesikupakitshile, imiganu kayilandaba kakhulu,” 
nguPolina ephendula unina. 
“Ha uyadlala wena, bayabe sebecela phela bengaba lezethekeleli 
bathi hambani liyecela konakaSithembiso. Hatshi sibili kangifuni 
lemiganu yami. Ikakhulu esinguyihlokazi yiso engisesabayo.” 

“Hawu bengisithi ngizakuyambona ubabakazi.” 
“Uyihlokazi ungambona nje esethelekile khonapha.” 


Egeda ukukhuluma uMaNkiwane Бегма uyisekazi ekhuleka 
emnyango. 

“Qoki ngekhaya,” nguMaNkomo, udadewabo kaNkomo, obesat- 
shiwo nguMaNkiwane. 

“Ungani bengiphorofitha ,” uMaNkiwane wakhuluma ngelizwi eli- 
phansi eqhubeka ngokulungisa imiganu yakhe. 

UPolina aaphuma wayakwamukela uyisekazi. 

“Samukele babakazi.” 

“Neuwe капи Polina?” wamangala uyisekazi. 

“Ngena babakazi,” wakhuluma emqhawula engena endlini 
“Samukele,” uMaNkiwane wakhuluma emkhangela ngecele lelihlo, 
elokhu eqhubeka ngokulungisa imiganu yakhe. 

“A bedolobheni... Imiganu yonke le iyathengiswa yini?” 

Uyisekazi wakhuluma ekhangela imiganu ephansi eyayiminengi 
okwamagama. Waghubekela phambili wathi, “Liyathengisa yini imi- 
ganu le?” 

“Ngingathengisela bani khonapha onganginika imali ezwayo?” 
nguMaNkiwane owakhuluma etshekisa imilomo. 

“Uthi mina ngingehluleka ukuthenga yini MaNkiwane?” 
nguMaNkomo-ke lowo, unakaJemusi. 

“Loba kuthiwa ngiyayithengisa, bengizacina ngawe sibili, izikweledi 
zami olazo,” phela uMaNkiwane wayehle ayitshaye ekhanda. 
Wayengameleli ikusasa. 

“Wena imali wayazi sibili ... sengiphongufika ngikhuluma. Linjani 
Рак "по unakaJemusi-ke esetshintsha indaba ngokubingelela. 
“Thina siyaphila. Umnewenu nje nguye obephathekile,” 
nguMaNkiwane ekhuluma ebeka imiganu yakhe phansi ukuze 
akhulume lodadewabo kaNkomo. 

“Usesizwa njani bakithi?” wabuza uyisekazi. 

“Awumbonanga phandle kanti?” 

Bephakathi kokubeka kuhle izinto endlini, uNkomo wayesesibayeni 
lapho ayekhangela khona inkomo zakhe. Wayefun’ ukuncedisa uku- 

jungisa endlini, uPolina wamalisa esithi Какадіпі emzimbeni. 
Wabona kungcono ukuthi ake ayetshaywa 

ngumoya ehambahamba. 

“Hatshi angimbonanga,” ngunakaJemusi lo ephendula. 

“Ngabe nje uphuze ngemizuzwana ubuzafica kuthiwa ngize 
ngakwakho,” nguPolina ke lowo. 

“Ungabongigadisa Polina. Sihlala sisizwa ukuthi uPolina ubelapha 
ubuye wahamba,” kakukholwanga lokho uyisekazi. 

“Ngitsho babakazi angikaze ngifike ngingezi ngakwakho.” 
Bephakathi kokukhuluma, uNkomo wafika evela ezibayeni. Uthe 
engena, udadewabo wamkhangela uNkomo angani uyamangala. 
“Hawu, nguwe othiwa ubugula? Ukhangeleka ngcono kulalapho un- 
gakayi eHarare,” ngudadewabo-ke lowo, embuka sibili umnewabo. 
“Uthi edolobheni kufana lalapha yini MaNkomo,” nguNkomo lowo 
ephendula udade wabo. 

“Uginisile mnewethu.” 

“Wenzile wabuya MaNkomo bengivele ngizakuthumela umuntu 
azekubiza. Kulendaba enkulu lapha dadewethu,” nguNkomo ehlala 
phansi ukuze abikele udadewabo. 


Udadewabo walalelisisa ukuthi umnewabo uNkomo ufuna ukuthini. 
UPolina wabalungisela okunathwayo banatha. Babekhuluma 
benatha okugandayo. Uyisekazi waze wathi amphinde uPolina. 


Ngalesosikhathi uSithole wayekoBulawayo koMpala. Wayelokhu 
elayo indaba yakhe yensukwini. USithole wayethe uMpala 
abeselungisile imali yakhe ngalelolanga. Wathi efika uSithole wafica 
uMpala engakalungisi imali leyo, uSithole wayengasahleki eseyifuna 
imali yakhe. UMpala wazama ukumtshela uSithole ukuthi 
wayezakuyathatha imali lapho ayethenjiswe khona, uSithole wafunga 
wathi wayengasoze asuke enganikwanga imali yakhe ayeyilandile. 
USithole wathi wayezalala koMpala khona babezavuka behamba 
bonke lapho uMpala ayesithi uthenjiswe khona imali. Wakhuluma 
efaka inyawo zakhe etafuleni, ikhanda lakhe elilalisa esitulweni. Vele 
nje icala engaliboni. UMpala wabona sibili ukuthi uSithole 

wayengasomi, wayengasoze ahambe engelamali ayekade eyifuna. 
Wazama njalo ukumchasisela ukuthi kwakungayenzi ukuthi behambe 
bonke kuleyo ndawo, kodwa uSithole wemba phansi wathi babeza 
hamba bonke lapho ayezakuyathatha khona imali leyo. 
Kwakuzamele bahambe bonke. UMpala wabona ukuthi ukutshela 
uSithole ідіпіѕо lapho ayesiyathatha khona imali, yikho 
okwakungamthoba, abone laye ukuthi babengasoze bahamba bonke. 
USithole wahlala esitulweni engasakhulumi laye uMpala kodwa 
edlalidlalisa inyawo zakhe ezazise tafuleni, njalo emkhangele 
ngamehlo ewaphenduphendula. UMpala evele engabuzwanga, 
wamtshela uSithole ukuthi lapho ayesiyakhona ukuyathatha imali 
kwakukoGodlwayo, lapho ayezabuyiselwa imali yakhe yamalobolo, 
ayelobole ngayo unakaSenzeni, yiyo-ke imali ayezayinika uSithole. 
USithole wamkhangela uMpala ngamehlo akhuluma kubi, wancifa, 
wasukuma, wathi, “Khathesi angisabuyi lapha, uzabuya layo wena. 
Ungavele ungibone ngingena lapha egumeni, uzangibona.” 

UMpala wasabela eqhuqha, wamthembisa uSithole ukuthi 
wayezabuya layo leyo mali. 


UNkomo wayephakathi kokuchasisela udadewabo owayengani 
uyaphikisana lokuthi inkomo zamalobolo zazingamelanga 
zibuyiselwe. Kodwa uNkomo wayezama ukumchasisela ukuthi 
njengoba kwasekulenkulumo ezingaqedakaliyo, kwakungcono ukuthi 
inkomo lezo zibuyeselwe, ukuze zibe yizo ezazizabhadala njalo uSit- 
hole. Kwathi belokhu bechasisa uNkomo loMaNkiwane, unakaJe- 
musi wangani uyazwisisa. Ukubikela unaka Jemusi uNkomo 
wayesenzela umthetho nje. Wayevele esithi uzambuyisela kuphela 
inkomo zakhe uMpala njengokutsho kwakhe. UNkomo wayefuna 
ukuthi aphume арћеје emzini wakhe, wayeqinisile engasomi. 
UPolina wabuya lokudla bageza izandla badla. 

“Usakwazi ukupheka ngomlilo Polina,” nguyisekazi-ke lowo 
ekhuluma ehlephuna isitshwala. 

“Babakazi ngakwami mina kwezinye insuku ngipheka ngomlilo. 
Phela ukudla okuphekwa emlilweni lasesitofini kuyatshiyana.” 
“Khona yikho sibili isitshwala esiphekwa emlilweni зПоаћа 

siyatshiyana lesesitofini,” nguyisekazi-ke lowo. 
Kwakhanya isitshwala esasiphekwe nguPolina sasimnandi ngokuba 
abantu basebethule cwaka besidla. 


USithole waphenduka endlini lapho okwakuloMpala wamkhangela, 
wanxapha. Wabeka unyawo lwakhe ега Шел njalo wathi, “Kutsho 
ukuthi nje yimi umuntu obesetshenziswa lapha, lonke liyakwazi 
lapho okuloSenzeni mina yimi ilema. Manje lizakhawula.” 

UMpala wazigoga angani utshaywe ngamakhaza waswela ukuthi 
aphendule esithini. 

“Ngizaphenduka ngeviki elizayo. No funny stories, ngikutshele. Any 
funny story kawusoze ungithande.” 

UMpala kaphendulanga wathula wathi zwi. Wawuzakuthi wethuswe 
yizituhwane. 

USithole waphuma watshiya ekhabe itafula, wanxapha. 

UMpala walunguza ngefasitela ethandaza ukuthi uSithole ahambe 
abone ukuphuma ake ayetshaywa ngumoya. ; 
“USenzeni wangenza bakithi. Kambe shuwa angaze angithwalise 
qatha kangaka. Khathesi njengoba sekungenele esingugogo sakhona 
hatshi, ngitsh ‘ubaba.” UMpala wayekhuluma emi efasiteleni, 
emelele ukuthi uSithole ahambe, uSithole wayehambahamba angani 
ukhangela olunye ulutho emoteni yakhe, wangani uyabuyela endlini. 
UMpala wagonda endlini yokulala wagubuzela ikhanda, wathi 
esesizwa imota iduma wavuka. Kwangani usehlanya uMpala. 


UMpala waya koyisezala wayanikwa inkomo zakhe zamalobolo, 
wazithengisa zonke. Uyisezala kazange amenzele ulunya, 
wamncedisa ukuzithengisa inkomo lezo zaphela mhlalokho, 
wahamba eselemali. 

Wathi nje efika koBulawayo evela koGodlwayo wahle wahamba 
wayanika unakaJoshua imali leyo yokuthengise inkomo zamalobolo, 
nanku yena imali yayingani iyamhlanyisa engavela ayibambe, kodwa 
le wakwazi ukuthi engavele ayidle uSithole wayezamkhothisa 
imbenge eyomileyo.UnakaJoshua wayithatha wayibophela leyo mali. 
Waphenduka evela koGodlwayo ilanga selitshonile kodwa 

wagqongonsela ukuthi kwakuzamele bavukele koSithole ngelanga 
elilandelayo. UnakaJoshua wabe uyathe ulezinto abefuna ukuzenza 
ekuseni, wamncenga uMpala waze wahawula. Uthi ukuhataniswa 
ayekwenziwe nguSithole wayesafuna ukuthi kuphindwe? 


Lathi liphuma ilanga uMpala lo nakaJoshua sebeseGweru, baqala 
baya endlini yedombo uNyathi ukuthi ayebamela njalo abe 
ngufakazi. Bathi befika uNeli wabemukela wabahlalisa endlini 
yokukwejisela, babingelelana, bekhanya ukuthi abala kujabula 
okwenkukhu ezinethiweyo. UNeli wahamba wayatshela uSithole 
ukuthi uMpala lonakaJoshua basebefikile, kodwa uSithole 
akaphendulanga uNeli emtshela lokhu. UNeli waphinda esithi 
engxenye uSithole wayengazwanga. USithole waphendula ngolaka 
wathi,“Kawukwanisi ukukhuluma kanye? Uthi ngiyisacuthe 
esingezwayo, ngizakuhlankala!” 

Lakanye едеда ibala lokuthi ngizakuhlankala wayesevele esemthele 
impama uNeli. 

UNeli wahle waphuma, wathi efika ephasejini yendlu esiya endlini 
yokukwejisela wazibutha ukuze usekaSenzeni lonakaJoshua 
bengaboni ukuthi uke wamukulwa.UNeli wafika wabatshela ukuthi 
wayesemtshelile uSithole. Endlini lapha kwakuthule angani 
kusemfeni. 

Bahlala bamlindela uSithole angani ngumuntu owayekhatshana, 
lakho indlala isibaphethe uMpala lonakaJoshua njengoba babesuke 
koBulawayo ngovivi lukaMaria esiya ethuneni, bengafakanga lutho 
emlonyeni. Babethi bengafika koNeli agijigijime kube ngokunye, 
phoke ngaleli langa izinto zazingemanga kuhle. Basebephong’ 
ukukhangelana lapha endlini, lalo idombo kwaliqeda amandla 
laswela ukuthi kambe kwakusitshoni lokhu, unakaJoshua wabona 
ukuthi umntwana ongakhaliyo ufela embelekweni wathi, 

“Uthi uSithole umtshelile ukuthi silapha nje MaMpala?” wabuza 
unakaJoshua esebona umuntu nya. 

“Ngivela mtshela uthe uyabuya,” nguNeli lo ekhuluma laye angani 
kaselaqiniso. Angani uyesaba. 

“Ungasayimtshela futhi. Senzela ukuthi sihambe kusakhanya,” 


80 


ngunakaJoshua lo. 

“Kasike sime kancane uzabuya.” UNeli wayesesaba khona 
ukuyamaala uSithole. 

Idombo lanikina ikhanda, kwasokumehlula uNyathi okwalumuzi. 
Njengoba wayengumngane kaSithole wayezakuyamncenga, kodwa 
uSithole wayengasangeneki, Kusukisela mhla idombo lize liyezama 
ukuzwisisa ngokungahlalisani kukaSithole loNeli, njengoba uNeli 
wayebika kuNyathi ukuthi ake azebahlanganisa. USithole walidobha, 
walidobha idombo walenza okunye. Kusukisela kulelolanga idombo 
kalisaluqumanga emzini lo. Kodwa nje ngalelilanga uMpala 
wamncenga uNyathi laye waze wezwa esemzwela. Njengoba 
wayenguye owayesungule indaba yamalobolo abuyiselwa kuSithole 
wabona ukuthi kwakufanele ukuthi abekhona. Khonanje uMpala 
wenza waletha idombo elalikhona mhlazana kulotsholwa uSenzeni 
ngoba uSithole wayezamhlanekela, ale ukuthi amalobolo akhe 
aphenduka. Phela indaba kaSenzeni yayisimhlanyisa, kwakungani 
sezikhutha ezikaSithole. 

“Khona izinto zifuna ukwenziwa kusalesikhathi, abantu babone 
ukuhamba kusakhanya.” UNyathi wayekhulumela ukuthi engxenye 
uNeli wayezasukumela phezulu ayemtshela uSithole. Kodwa uNeli 
wazihlalela sibili, kanti kwakuyikwesaba ukuyagala imbabazane 
yakhe.UMpala wayethule ethe zwi, Кикћапуа ukuthi ukwesaba 
kwakumphethe. Wayeqhugha, sokuhlangene lendlala. Idombo 
laqunga isibindi lasukuma liqonde endlini yokulala lapho okwakulo 
Sithole khona. 

UNeli esebona uNyathi esukuma, wasukuma wayambiza yena 
ngokwakhe. 

Wathi engena endlini yokulala uSithole wathi, “Ufunani 
Uyangiphambanisa ngisabala ... eh ngisabala ukuthi imali yonke 
eyadliwa ngumnewenu yimalini.” 

Wama uNeli wehluleka khona ukuphendula. UNeli wama ethithibele 
ekhangela amaphepha ayesembhedeni, kulamarisithi achaywe phezu 
kombheda wonke, uSithole elebhuku abhala kulo. Ukuthi abuyele 
engelampendulo egcweleyo kwamhlupha uNeli, wabesebuza njalo, 
“Ngithini? Ngibatshele ukuthini?” wakhuluma esesaba kodwa 

kungekho enye indlela ngaphandle kokuthi amtshele, njalo ahambe 
eselempendulo ebantwini abamthumileyo. 

“Obani?” USithole wayekhuluma ngelizwi eliphansi kodwa 
elethusayo, ezibuzisa nje ngabomu. 

“O..., 0 ..., Obhudi,” wagagasa uNeli njengomuntu ofundela ukukhu- 
luma. 

“Tell your brother ukuthi I dont rush my things. Uyezwa? I take my 
time,” wakhuluma ewavula amehlo uSithole angani yimbululu. 


UNeli waphuma endlini lapho okwakuloSithole edanile ngoba 
esehlulekile ukuthi uSithole aye lapho ayefuneka khonaWathi 
engena endlini yokukwejisela, labo ababesendlini le babona ukuthi 
izinto zazimi mazonzo. Wafika nje waziphosela esitulweni, 
wasesithi, “Uyabuya.” Ukhuluma edonsa amazwi njalo ilizwi lakhe 
lingelathemba. 

UNyathi wanikina ikhanda, unakaJoshua waqakeza, baswela ukuthi 
kwakusitshoni-ke lokhu. 


Balinda abantu kodwa akabuyanga uSithole, uNeli wasukuma 
engasahlalisekanga wasesiya emkulwini. Walungisela abantu 
isinkwa lokunathwayo, abantu basebelambe sebefile. Uthe eletha 
ukudla, enika abantu ukuthi badle, usekaSenzeni wala ngesandla 
langekhanda. Walanje ukudla usekaSenzeni kodwa ulambile, yona 
imilomo isimhlophe nke! Kodwa ukuthi adle kuyala sibili, inhliziyo 
yakhe imnyama. UnakaJoshua wabe uyamncenge kodwa kwehlula, 
uMpala wabelokhu esala ngekhanda. 

Phela lakho ukudla kugaywa zingqondo eziyabe zisebenza, pho-ke 
nxa inggondo zilokunengi ezikucabangayo, ukuhlafuna kuba 
ngumsebenzi omkhulu okunye. 

Abantu belokhu besahlezi besithi engxenye uSithole uzabuya, 
bambona nango esephuma ngomnyango wangemuva esiyangena 
emoteni. 

UNeli wamgijimela uSithole wafica imota ivele isiduma, walunguza 
ngewindi lemota ukuthi akhulume loSithole, “Susiya ngaphi abantu 
bekumelele Sithole?” uNeli uthe ekhuluma uSithole wamkhangela 

Jangaphansi kweziboniboni wasesithi, “Kule receipt engiyikhohlwe 
eshop. I think leyo receipt iqakathekile,” wakhuluma okobumbulu 
uSithole, waseyidumisa imota. 

UNeli wasala emi ethithibele. Wasala ekhuluma yedwa engase- 
Jankani. 

“Yeyi bantu uSenzeni wangenza,” wakhuluma ekhangele imota 
jduma uNeli. 


Ngesikhathi esifanayo uSenzeni wayekhuluma lomngane wakhe 
ecingweni. Bakhuluma ngokokuyabukela ibhayisikopo. 

“I have the newspaper here Molly, uthi siyebona iphi imovie?” 
wakhuluma ebambe iphephandaba uSenzeni. 

“Kasihambe siyebona, le ethiwa Women of the Mountain,” nguMolly 
lo.owayekhuluma loSenzeni. 

“J understand и 5 quite a nice movie,” nguSenzeni esekela umngane 
wakhe. 

“At what time should I come and pick you up. My mom has lent me 
her car,” nguMolly lowo. 

“You can pick me up from my karate lessons at 2.30, its just near by 
the cinemas ,” waphendula uSenzeni. 

“Hey, you are still going for the lessons, I thought since you have the 
black belt its enough.” 

“I still need more lessons, ” waphendula uSenzeni. 

“You are now Bruce Lee!” 

Bahleka bonke uMolly wathi “See you then.” 

“Bye, ” nguSenzeni ebeka phansi ucingo. 


UNeli wama wayikhangela imota yaze yatsholobela. Wathi esengena 
endlini abantu bonke endlini lapha bakhangelana. Wafika wahlala 
phansi wanikina ikhanda. 

“Mina bakithi lingixolele. Angisakwazi ukuthi ngilitsheleni,” uNeli 
wayesephelelwe. 

“Engasitshiya sihlezi lapha uSithole? Uthi uyimbulu yini? Ha uthi 
abantu nxa benothile bafun’ ukubonela abanye phansi,” uMpala 
wayesethukuthele Койма kungekho ayengakwenza. 

“USithole angaze enza njalo bantu. Sifun’ukuhamba Кизакћапуа 
bo,” ngunakaJoshua. 

“Pho uNeli engathini? Sesizakuma aze abuye nje. Singathini pho?” 
Khona vele kwasokungasela enye indlela ngaphandle kokumelela 
uSithole ukuze bamnike imali yakhe, njengomuntu 
owayengagondakali ukucabanga kwakhe. 

“Tyimisebenzi engayidalelwa nguSenzeni lonina. Hatshi,” nguMpala 
ekhuluma enikina ikhanda. 

“Kodwa lize liye ekhaya konina kalizange lizwe ukuthi ungaphi yena 
uSenzeni?” nguNeli ebuza ekhanya ekhathazekile. 

“Ungabuza bani ... UNkomo ungamaala, kube sokusithi 
uMaNkiwane vele kafuni kuzwa, ungamqala usithini,” kwaphendula 
uMpala. 

“Angithi ngasayiniswa iphepha leli, kwathiwa nxa ungalisayinanga, 
kaziphenduki inkomo zamalobolo,” nguMpala enaba, ukhuluma 
ekhupha iphepha elighubela uNeli. 

UNeli wababaza ebala lelophepha, “Angikaze ngikubone mina 
lokhu!” 


Uthi esizwa imota kaSithole iduma uNeli wabuyisela iphepha 
ayelithethe kuMpala. UNeli wazibutha angani ngumntwana lowa 
obone utitsha engena ekilasini. UnakaJoshua laye wazibutha wathi, 
“Asikubambela isikhiwa eceleni ngitshu baba. USenzeni sebemfun- 
disa ubukhikhitha, sezakuba njengonina omncane uPolina.” 


USenzeni lomngane wakhe baqeda ukubona ibhayisikopo bamelela 
uPolina owayethe wayezabuya ezothatha uSenzeni. Babexoxa 
bekhuluma ngebhayisikopo ababeyibonile. 
“What do you think about that movie?” wabuza uSenzeni. 
“To me it’s very educative. Because you know we young people are 
just rushing into these things,” ngumngane kaSenzeni-ke lo uMolly. 
“Ya and you dont even enjoy your life as a young person. I really 
admire independent women you know.” nguSenzeni esekela uMolly. 
“You know mina І actually want to marry when I have bought my 
own house, my own car ... you know,” wakhuluma ngempilo 

yakusasa uMolly. 

“I know what you mean girl!” Bahleka bonke. Ayazijabulela sibili 
amankazana la. 

Bathi belokhu bekhuluma uPolina wafike, wafica amankazana hatshi 
yinjabulo kuphela. Lokufika kwakhe abazange bakubone, 
baphong’ukuzwa umuntu esekhuluma engemuva kwabo. 

“You must have enjoyed yourselves you girls.” 

“We did,’ nguSenzeni loMolly bephendula kanye kanye. 
“Kasihambeni siyonatha amadrinks mankazana,” watsho ebabamba 
izandla besiya kwenye ikhefa eyayithengisa okunathwayo. 

“It’s not a bad idea.” wasabela unina omncane uSenzeni. 


USithole wathi ephuma emoteni wangena endlini yokukwejisela, 
wabingelelana ledombo kuphela wasezihlalela phansi. UMpala 
lonakaJoshua bambingelela kodwa wasabelela kwelikhatshana. 
Idombo labona ukuthi kwakungcono ukuthi lisungule indaba 
ababeyibuthanele, lobanje uSithole wayekhanya ики __ 
wayengangeneki. UNyathi wathi esesungule indaba uMpala 


wakhipha imali eyayisesikhwameni wayibeka etafuleni wasesithi, 
“Yiyo imali esibuye layo Sithole.” 

USithole wayithatha wayibala wasesithi, “Ayenelanga,” wayibala 
wabuya wayibeka etafuleni, wayikhangela angani uyayenyanya. 
“Angithi yiyo owayikhiphayo,” waphendula uMpala. 

“Ayenelanga angithi ngiyalitshela,” uSithole wakhuluma ekhangele 
uMpala ngelihlo elibi. 

‘Asisakuzwisisi Sithole?” ngunakaJoshua lo. 

“Engangilinika yona nyanga zonke-ke, ingaphi angiyiboni lapha?” 
USithole wakhuluma ephosela uMpala ibhuku elilama receipts, 
lemali yonke ikhanya kwakumele ayinike uSithole. 

UMpala wayikhangela, wanikina ikhanda wathi, “Ngiyithatha ngaphi 
ke yonke leyo mali?” nguMpala ekhuluma ecela ukuthi uSithole az- 
wisise, kodwa uSithole woma ikhanda. 

Wamphendula evele esiyale,““Mina-ke ngiyithathe ngaphi?” 

“Yikho okuyake kwenziwe yini Sithole? Angithi...” 

USithole wamphendula engakaqedi ukukhuluma unakaJoshua, 

“Nxa umuntu engaquma isivumelwano kumele abhadale omunye 
yonke imali. Liyazi ngilomoya omuhle ngabe ngilitshaja 
amadamages,.” nguSithole-ke lowo esesidla amahabula. 

“Kanti Sithole m ...”” Kaqedanga ukukhuluma uMpala uSithole 
esethe, “Nxa linganginikanga le esisele vele kutsho ukuthi uSenzeni 
ulokhu engumfazi wami,” wakhuluma elegunya uSithole. 
“Sizaphela siyidinge, nxa sesiyizuzile sizabuya layo,” unakaJoshua 
wabona ukuthi inkulumo yayingasoke iphele. 

Idombo elalithule sonke lesi sikhathi laselisithi, “Njengoba ubese 
thengise inkomo zonke zamalobolo uzayithatha ngaphi eyinye imali 
uSithole ?” Lakhuluma lincenga uSithole idombo. USithole 
akaphendulanga wanikina ikhanda. 

“Imali yami ngiyayifuna,” wakhuluma ngelizwi eliphansi kodwa 
lijulile ungathi uyathula, wabeseqhubekela phambili esithi, 
“Liqamba amanga ukuthi alimazi lapho akhona uSenzeni, licabanga 
ukuthi ngiyisithutha. Lifun’ ukungenza ибћате hayikhona.” UMpala 
lonakaJoshua behluleka ukuthi baphendule besithini, uSithole 
wakhuluma akufunayo indlu yonke ithule, wathi esediniwe 
yikukhuluma unakaJoshua loMpala bavalelisa. 


USenzeni wayezikholisela lonina omncane lomngane wakhe, behlezi 
eweteleni benatha okunathwayo. UPolina wakhangela isikhathi 
wasesithi, “Kasihambeni mankazana. Senzeni usukhohliwe ukuthi 
kusamele siyethatha umama wakho e-airport,” wakhuluma esukuma 
uPolina. USenzeni Wamangala, kwakhanya ukuthi ubesekhohliwe. 
“На!” wahle wasukuma uSenzeni. 

“Ungangitsheli ukuthi ubusukhohliwe ukuthi siyathatha umama 
wakho,” nguPolina lo. 

“Are you serious Senzeni?” nguMolly lo esenza uSenzeni ezwe 
eseyangekile. 

“Please dont make me feel guilty,’ wakhuluma evala amehlo 
uSenzeni. 


Bahleka bonke beqonde emoteni. UMolly wahamba kweyakhe imota 
uSenzeni lonina omncane baya e-airport ukuyathatha 
unakaSenzeni. 


UMpala lonakaJoshua basebezwile ngomqando bemelele amabhasi 
aya koBulawayo esilindweni seGweru. 

“Kanti lawe ubususithi enye imali sizaphela siyidinge, siyabe 
siyithatha ngaphi?” uMpala wabuza unakaJoshua emangala. 
“Bengisenzela ukuthi indaba nje iphele. Uthi ukukhuluma 
kuyahlupha yini? Nxa uyizuzile yikholokho, nxa ungayizuzanga 
sungakuthini, ungaziquma phakathi yini mnewethu?” ngunakaJoshua 
ke lowo. 

“Ngabe bengisazi ukuthi yikho azakutsho uSithole ngabe vele 
kangizihluphanga ngokumnika leyo mali kanti vele kuncedani, 
kuyafanana lokuthi 

angenzanga lutho, ngoba any time phela engabuya engihlukuluza 
ngendaba yemali leyo,” nguMpala lo. 

“UMaNkomo! UMaNkomo aze akwenzenje? UMaNkomo uyaloya?” 
wababaza unakaJoshua. 

“Uyazi mina dadewethu inhliziyo yami isimbi sibili, uMaNkomo 
ngizamhambela emhlahlo, ngifung’ ubaba ngifuna afe ehlupheka. 
Ngifun’ ukuthi afe edobha emabhimu, ukungenza ngihlupheke kanje 
mina?” wafunga uMpala. 

UnakaJoshua wanikina ikhanda, ephefumulele phezulu. 


UPolina wathi efika indizamtshina kanakaSenzeni layo ifika. Bafika 
bahlala nje kancane, unakaSenzeni wasephuma kucustoms, lapho 
umuntu adlula khona nxa elezinto ayabe ezithenge phandle 
kwelizwe. USenzeni wathi ebona unina wamgijimela, bagonana, 
uPolina laye wamgona udadewabo wamanga. 

“Uhambe kuhle yini dade?” wabuza uPolina. 

“Ngihambe kuhle sibili mnawami Polina njengoba ubona amabheki 
wonke la,” unakaSenzeni wakhuluma ekhomba inqwaba 
yezikhwama ayebuye layo. 

“Wona amabheki uwathwele,” wababaza uPolina. Waqhubeka, “Ha 
kawudlali sibili ngiyakubona sisi,” wakhuluma ephakamisa 
izikhwama uPolina ezibeka Кштојеу. USenzeni laye waancedisana 
lonina omncane ukuthwala izikhwama. 

“Sinjani isikolo Senzeni?” uyabuza unakaSenzeni. 
“Sikahle mama. Lakholisa yini eMauritius?” 
“Ngakholisa. Yindawo enhle okwamagama.” 
Bakhuluma besiya emoteni kaPolina. 


{[SAHLUKO SETSHUMI LAMBILI (12) | 


UnakaSenzeni wathi evela eMauritius waphumula okweviki, 
wasesiyabona abama-insurance ukuze alungiselele impilo yakhe 
yakusasa. Abanye ababe jwayele ukuthi bathathe i-insurance babe 
landwa ngabantu abathengisa i-insuarance, койма unakaSenzeni 
wamangalisa abathengisa i-insurance ukuthi wazihambela yedwa 
ukuyadinga leyo insurance. Njalo unaka Senzeni wayengumuntu 
owayezisebenza, owayengaqhatshwanga okwakungajwayelekile 
kulabo abathengisa ama-insurance. Owamamukelayo wamthengisela 
iinsurance wamncoma kakhulu ngokukhumbula elakusasa lakhe. 
“Uhlakaniphile mama. Wakuzwa ngaphi okwe-insurance.” 

“Ngibala nje emaphepheni, njalo kulabantu ababenothile belamandla 
kabasenelisanga ukuzigcina,” ngunakaSenzeni-ke lowo. 

“Науі yikuthi nje wena ungumuntu ofun ‘ukuzilungiselela 
elakusasa,” ngothengisa i-insuarance-ke lowo. Waqhubekela pham- 
bili wathi, “Akuhluphi ngoba wena usithi uzuza imali ethe xaxa 
ngomnyaka, ungakhipha kanye ngomnyaka.” 

“Nxa ngifun’ ukuthatha ilife insurance eye $30,000- kuhamba njani, 
ngibe sengithatha ipension eye $30,000?” 

“Маађе ubukhipha ngenyanga ubuzakhipha i$120.00 eyepension, 
layo eye-insuarance ubuzakhipha i$120.00. Eye insuarance 
yi$1,440- konke leye pension, kutsho ukuthi nxa sokuhlanganiswa 
yi$2,880, ngomnyaka,” othengisa i-insurance Wamchasisela un- 
akaSenzeni. 

“Hatshi ikahle,” ngunakaSenzeni etshengisela ukuthi leyo yayingaso 
mali engamhlupha. 

“Мапка amaform ungawagewalisa ngekhaya ubusuwa bisa,” 
umthengisi we-insuarance ukhuluma emqhubela amaphepha, 
unakaSenzeni. 

“Kungcono ngihle ngiwagewalise khathesi, lapho engiyabe 
ngiphambanise khona lizangincedisa. Ngifuna ukutshiya 

sengibhadele,” uyawathatha ewakhangelisisa, abe sewagcwalisa 
lamafomu unakaSenzeni. 


Sokuphele iviki sebevela bhadala imali koSithole, unakaJoshua 
ezihlalele nje emzini wakhe wabona usekaSenzeni efika lomfazi 
okhanya wayezithwele. UnakaJoshua wamangala ukuthi 

kwakungubani owayehamba losekaSenzeni wasukuma lapho 
ayehlezi khona esiyabamukela. Wabangenisa endlini, wabahlalisa 
ezitulweni babingelelana. 

UMpala Wakhwehlekhwehlela wasesithi, “NakaJoshua lo ngu- 
malukazana wakho engikuphathele yena.” 

“Hawu yindaba ungijuma kanje. Ngabe phela uqale wangitshela 
ngalungiselela umuntu wemzini,” wakhuluma ekhanya ukuthi 
bamjumile sibili unakaJoshua. 

“Kulendaba yini dadewethu ha ... sesilesikhathi sibili sisonke,” 
wakhuluma engani uyenwaya isiphundu uMpala. 

“Ye wake wangitshela, ngangisithi ngokokudlala mina hawu ........... 
UnakaJoshua wakhuluma ekhangele isisu somfazi lo angani uyasola, 
angani uyamangala. Kwakungagondakali. 

“NguBetty Sibanda ibizo lakhe, usebenza esitolo, edolobheni. Ngithe 
ngizokutshengisa dadewethu ukuthi ungaze wamangala nxa usufika 
ngekhaya ubone sokulomuntu,” wakhuluma ehlikihla izandla uMpala 
ebobotheka. Yena uBetty wayekhangele phansi. 

“Kanti nguwe otheni mnewethu, usungahlala ulisotsha shuwa kuze 
kube nini?” 

“Lo seziwinele indlu isingeyakhe, lizabona unakaSenzeni esebuya 
esithi para para ... vele njengonakaSenzeni seluzile,’nguMpala lowo. 
“Ndaba zakhe uzahlupheka, futhi uzayikhumbula indlu le,” bahleka 
bonke yena uBetty ekhanya elenhloni, elokhu ekhangele phansi. 


UMpala ephakathi kokutshengisa unakaJoshua umkakhe omutsha, 
unakaSenzeni wayesayina itsheki ye$2,880.00 enika umuntu we- 
insuarance. 

Othengisa ama-insuarance wamnika ireceipt wamtshela ukuthi 
wayezamthumezela ipolicy document yakhe ekupheleni kwenyanga. 

Wambuza ukuthi kwakuyiyo yini ikheli eyayise fomini 
ababezamthumezela ngayo. 

“Okwakhathesi yiyo ikheli yami, kukomnawami engihlala khona 
indlu yami ingaphela ukwengezelelwa ngizatshintsha ikheli. Kodwa 
ngizabe ngilazisa.” UnakaSenzeni_wayesebuyele koPolina ngoba 
indlu yakhe yayisengezelelwa, wayeyithenge ilezindlu zokulala 
ezimbili ezazizincane, khathesi wayesefake izindlu zokulala ezine 
ezazinkulu njalo wayeseghelise indlu yokukwejisela, kukanti endlini 
lapho ayelala khona wayesefake esinye isambuzi, lalapho 
okwakugezelwa khona. 

“Ungumama ohlakaniphileyo sibili. Balutshwana abafazi 
abazithengela izindlu zabo. Manje ile-insuarance yini leyondlu,” 
wabuza othengisa i-insuarance. 

“Ye, ngayithenga ngincediswa yibuilding society bahle 
bangilungisela i-insuarance.” 

“Nxa kukhona okuhluphayo ungazise,” watsho othengisa i-in- 
suarance 


UMpala lomakoti bathi sebeqedile ukukwejisa bavalelisa, 
unakaJoshua wabaphelekezela kodwa ekhanya ukuthi wayengafuni 
ukufika khatshana. Waafika egedini wasesima. 

“MaSibanda uzihlalele sibili njengoba umnewethu etshilo, indlu 
leyana singeyakho. Nxa kulokuhluphayo uyabuya uzongitshela.” 
“Kulungile aunt,” wasabela uMaSibanda. Besebehamba lomkakhe 
uMpala. 


Kukhanya kusukela mhlana uMpala aze abhadale imali ekaSithole 
inkulumo kazisaphelanga emzini wabo loNeli. UNeli wayesithi 
engxenye imali ayeyifuna kusekaSenzeni ingabhadalwa kuzakuba 
lenhlalo emzini wabo, kodwa inkulumo zanda. UNeli wayeke enze 
angani kezwa azithulele, uSithole ebesesizwa ulaka ngamandla 
ukuthi uyamyekela ekhuluma yedwa, engaphendula njalo uSithole 
wayezonda kube ngokunye, athi uyamdelela uNeli. Kwakungani 
kulento emhleziyo uSithole. Kwelinye ilanga wafika ebudlile, 
kwangani unathele uNeli. Wayake anathe kodwa okwalelilanga 

kwakungokunye. UNeli wayelele wafika wamvusa, wathi ufun’ 
ukukhuluma laye. UNeli wabe uyathe udiniwe kezwa kuhle, 
wamvusa wathi kavuke kuphela. UNeli wavuka wahlala engutsheni, 
uMpala wamtshela ukuthi indaba ayefun’ ukumtshela yona yayifuna 
behlezi endlini yokukwejisela. UNeli wavuka wagqoka waya endlini 
yokukwejisela. 


USithole wayesehluleka khona ukuhamba ekhanya ukuthi vele 
wayesephelile ngabo utshwala, kodwa wathatha obunye efirijini. 
UNeli wayelokhu ehlezi emmelele endlini yokukwejisela. Wafika 
wavula imbodlela yakhe yotshwala wathela utshwala bakhe engi- 
lazini, uNeli elokhu ehlezi emkhangele ukuthi akhulume. Wathi esen- 
athe amangilazi amabili uSithole wathi, “Angithi ngakutshela ukuthi 
sengizathatha omunye umfazi. Ngizalobola ngayonale imali, en- 
gayinikwa ngumnewenu, ngokuba ngifuna umuntu ozangizalela um- 
ntwana. Sokusitsho ukuthi mina sengizakuba labafazi abathathu, 
ngokuba umnewenu nxa enganginikanga imali yami eyasalayo, any- 
time ngingabona uSenzeni, ngomthetho ngumfazi wami, angithi 
uyakwazi.” Wakhuluma angani ufuna ukulala uSithole. 

“Kulungile konke,” uNeli waphendula amehlo akhe egcwala 
inyembezi. 

“Yikho ukuthi liyekele ubugqili bantu bakoMpala, yikho ukuthi 
lifunde ukuhlonipha abanye abantu. Sizabona ukuthi uzakwanisa 
ukuhlala lomunye umfazi yini ongasosihlobo sakho. 
Uzakukhawule,” wathatha njalo ingilazi yotshwala wanatha. 

UNeli wala eloku emkhangele. 

USithole waghubeka,“ Ngizakukhawulisa.” Waphinda futhi ilizwi 
ayelitshilo kuqala uSithole, wanatha enye ingilazi yotshwala, 
khathesi wayesesehluleka ukuyibamba ngokudakwa, ingilazi yawa, 
wasebanjwa yibuthongo, ehlezi khona esitulweni. 


UNeli wahlala wamkhangela wakhuluma enikina ikhanda. 
“Kambe umlimu wangitshayelani ngoswazi olungaka? Kwezinye 
izindlu akula nzalo kodwa akula kukhuluma okunje. Okwami 
ngokwe zandla ...” 


UNeli wahamba wayalala emtshiya elele esitulweni uSithole. 


UMaNkiwane wathi esiya eGoli wadlula eHarare, esithi ake ayobona 
abantwana. Wayengasajwayelanga ukuhamba leHarare ngoba 
unakaSenzeni wayengasahambi kangako eGoli. Esahamba eGoli 
wayedlula emthatha behambisana. UMaNkiwane wayesithi nxa 
esesiya eGoli ahambe lakoBulawayo njengoba wayeselabanye 
ayesehambisana labo. 

Wathi efika eHarare wafika kulonakaSenzeni, uPolina engekho 
kuthiwa uhambise uSenzeni esikolo. USenzeni wayesenza ugwalo 
lwakhe lokucina lwemfundo yaphezulu iForm 6. UMaNkiwane 
kwamkhathaza ngoba wayefuna ukumbona uSenzeni. UMaNkiwane 
wathi esizwa imota kaPolina ibuya wahle waphuma ukuyamamukela. 
Engakambingeleli uPolina uMaNkiwane wahle wammemezela, 
“Ungaphi umzukulu wami bantu? Uthe ephuma lami ngifika, 
siphambene nje kancane. Bengifun ‘ukumbona umzukulu wami 
uSenzeni bantu. Unjani?” 

“Науі uyazijabulela sibili uSenzeni, bengithe, ngike ngimthathe 
okwempelaviki njengoba bekulokulikhefu. Futhi akusi kwazi 
esikolweni, uyakwazi okunye umzukulu wakho, abamfundisayo 
bazigqaja ngaye okwamagama. Ekuvalweni kwezikolo ngizabuya 
laye ekhaya,” nguPolina lowo elandisa. 

“Ye sibili, ake azobona impilo yekhaya,” wayekhuluma bedumelana 
begonana lomNtanakhe uMaNkomo, bangana njalo. 

Baya endlini, uPolina watshengisa uMaNkiwane imifanekiso 
kaSenzeni esesikolo. 

“Useyinkalakatha yentombi, futhi uyazijabulela. Yeyi Бакі abantu 
babefuna ukungiphoxela umzukulu wami,” wababaza okaNkiwane. 
wayikhangela yonke imifanekiso, eminye edlala ibhola, eminye 
esekilasini, eminye ephandle nje labangane bakhe, eminye 
ekumabhayisikopo labangane bakhe. Wayethi nxa ekhangela ababaze 
ubuso bakhe bubobotheke. 

“Wahlala wedwa kutsh’ ukuthi ufike lapha kungela muntu kanti,” 
wabuza uPolina ngoba ebone kuthe zwii lapha endlini. 

“Ukhona udadewenu usendlini yokucina loyisekazi,” wakhuluma 

ekhomba ezindlini zokulala. 

“Ubabakazi?” uPolina wakhuluma emangala. 

“Ye. Uyihlokazi. Angithi sesihamba sonke eSouth,” wakhuluma 

ngezwi eliphansi uMaNkiwane. 

“Selihamba lonke eSouth Africa? Капі kasuye owayehamba 
ekukhuluma kubi ebantwini ngaleyo South. Sokwathini kanti? Hee,” 
wakhuluma eqakeza izandla uPolina, ngelizwi eliphansi. 

“Udubo Polina. Angithi wabuya ezoboleka imali, ngamtshela ukuthi 
angimniki imali, 

ngimonelani. Ngathi kasihambe sonke eSouth lawe ufunde ukwenza 
imali.” UPolina wakhanya engasela nkani unina emtshela lokho. 
Waghubeka uMaNkiwane, “Kuhambo lwami olwenyanga ephelileyo 
sihambe sonke, sihambe sonke sibili.” 

“Hee! mama angilankani! Ubabakazi usesiya eGoli ukuyathengisa,” 
waqakeza uPolina, engakukholwa. 

Bephakathi kokukhuluma babebesizwa umnyango wendlu yokulala 
uvuleka, lapho okwakuselukanelana ubabakazi uMaNkomo 
lonakaSenzeni. UPolina wasukuma едопде ezindlini zokulala. 
Wahlangana loyisekazi esiya endlini encane. 

“Babakazi!” wakhuluma elamadlabuzane uPolina. 

“Polina!” uyisekazi wayetshengisa ukuthi uthabile ukumbona 
uPolina. 

Badumelana babingelelana. 

“Uze wangicabanga namhla babakazi,” nguPolina-ke lowo. 
“Ngihlala ngikucabanga mntanomnewethu, ukuhamba yikho 
okuhluphayo. Uthi ngingedwa bengizakwazi lapha. Phela lapha 
kuthule akufani lelokitshini lapho ozabubuza abantu emgwaqweni. 
Uhlezi esikhiweni mntanomnewethu.” wababaza uyisekazi. 

“Hawu babakazi, wawuzangitshela ngizekuthatha esititshini.” 
Babekhuluma besiya endlini yokukwejisela lapho okwakuhlezi unina 
uMaNkiwane. 

““Wenzile mama wadonsa ubabakazi ukuthi abuye, uzasala 
engilibazisa seliye eSouth,” nguPolina lo ezitshaya umuntu 
ongakwaziyo ukuthi uyisekazi wayesehamba lonina eSouth. 

“Ubani Polina osalayo, kawukwazi kanti ukuthi lami sengajoyina 

indaba le eyokuthengisa? Uthi ngisadlala kanti? Unyoko 
wangitshengisa ukwenza imali. Uthi ngisafuna ukutshona 
ngelekanise inyawo?” 

Wayekhuluma egcwele impilo uMaNkomo, uyisekazi kaPolina. Indlu 
уопке yahleka. Waghubeka njalo, wathi, “Uyazi unyoko waphuza 
ukungichasisela loludaba, aluba khathesi ngabe sengikwesinye isi- 
gaba sempilo,” nguMaNkomo lowo unakaJemusi. 

*“UNxumalo kasahlanyi khathesi, owayekwalela ukuyathengisa 
emapulazini, usekutshiya usiya eSouth? Hee!” wakhuluma ebabaza 
uPolina. 

“Ukuhlanya! Kuyadliwa kanti? Wamland’ unyoko uMaNkiwane 
wamtshela zagewala,” nguyisekazi lo elandisa. 

“Yikuthi nje uNxumalo lomama bayezwana. Uthi ngabe kwakungo 
munye umuntu wayezamqala uNxumalo, phela ngimazi xathu,” 
ngunakaSenzeni owayekhuluma eqhwebana lonina, kuyikumangala. 
“Ugqinisile dade,” wamsekela uPolina. 

“Uthi unyoko wadlala itricks ezibuya lapha? Уа eseqede 
ukumtshela zagewala wabemthengela imbodlela ezinkulu ezine 
zotshwala. Wayengabe esawuvula umlomo futhi.” Indlu yonke 
yahleka. 

“Nxa sivela koBulawayo angithi sifika esimelele esitolo lengola. 
Uyazwisisa umnewethu uNxumalo,” nguMaNkiwane lowo. 

“Hatshi ngiyalesaba mankazana,” wababaza uPolina ekhuluma, 
etshayanisa izandla loyisekazi wakhe, bahleka bonke. 

UMaNkomo, unakaJemusi, waphelekezelwa ngunakaSenzeni 
ukuyageza, ngoba esithi engahamba yedwa wayezalahleka, njengoba 
indlu kaPolina yayinkulu ifuna nje umuntu eseyijwayele. 


UnakaSenzeni waphenduka wabuya wazohlala endlini 
yokukwejisela Тарћо okwakuhlezi unina loPolina. UPolina 
wakhangelana lonakaSenzeni emangele. 

“Ubabakazi nguyelo озезтуа eSouth lomama, usacabanga umama аге 
aqalise ukuhamba ukuthi ubabakazi wayesithini?” nguPolina lo. 
“Polina uyazi ngithe ngibona bebuya bonke, umama lobabakazi 
ngamangala 


umama engitshela ukuthi uyeSouth lobabakazi. Umhlaba 
uyaphenduka ngitsh’ umama.” 


“Liyazi bantwabami ungaqalisa ulutho abantu besola wena usazi 
ukuthi ugondile ungayekeli. Bathi bekhuluma mina ngavala indlebe. 
Ngaqhubeka ngomsebenzi, kathesi sengingushefu. Esiqintini 
khonaphana akula othi nyo.” Bahleka uPolina lonakaSenzeni. 
Waghubeka uMaNkiwane. 

“Angithi ngisaqalisa babetshona benginyeya. Kathesi umuntu wonke 
usebuya kimi ukuzocela imali, ukuzocela lokhu lalokhu.” 
“Bengayangaphi? Bamele babuye kuwe ngoba nguwe ushefu phela,” 
nguPolina lo ehlekisa abantu. 

“Abafazi bafun’ ukuqiniswa sibili ngendaba yokuthi bazenzele imali. 
Ukuthi ube ngumuntu ozimeleyo. Uyazi nxa ungaceli uzenzela lawe 
uzwa inhliziyo yakho ighela isiya le. Mina okaNkiwane ngavela 
ngayala into yokucela, ukufuywa njengetsiyane. Ngitsho! Yikho 
ngangisiyathengisa izichibi emaplazini.” 

“Ugqinisile mama abafazi bafun’ ukufundiswa 

lokuqiniswa...” 

Engakagedi ukukhuluma wabe ebizwa nguyisekazi uPolina. 
“Akungiphathele amafutha phela Polina ngihle ngigcobe lapha 
ebhavhini.” 
Wabesukuma uPolina esiya ebhavini lapho okwakuloyisekazi. 
UnakaSenzeni wasukuma laye esiyakhangela imbiza yakhe 
ayeyibeke eziko. 

Uyisekazi wayewabuza amafutha kodwa ewakhangele. UPolina 
wathi efika ebhavini emtshengisa amafutha wamangala uyisekazi, 
kambe wayengakwazi yini ukuthi imbodlela ezazisewindini ebhavini 
kwakungamafutha, ngoba engakaze awubone umhlobo walawo 
mafutha. Phela uPolina wayethenga amafutha adulayo ayehlala 
ezimbodleni ezingajwayelekiyo, umuntu wayekhangela aswele 
ukuthi kwakungaba yini okwakugcinelwa kulezimbodlela. 

Wathi uyawavula ukuthi agcobe wezwa ayanukelela, phela 
unakaJemusi izinto ezinje wayezithanda okunye, ubuyanga nje yibo 
obabumphethe. 


UPolina шће едеда loyisekazi wasebiza udadewabo_ukuthi baye 
ezitolo, lapho ayefuna ukuyadingela unina loyisekazi umphako 
wokuthi bahambe besidla. Uthi etshela uMaNkiwane ukuthi uya 
ezitolo uMaNkiwane wavula isikhwama закће efuna ukumnika imali 
yokuthi engezelele. UPolina wala, bahluphana lonina esala 
ukuyithatha imali yakhe, waze wacina eseyibuyisela esikhwameni 
imali yakhe uMaNkiwane uPolina esalile ukuyithatha. 

UPolina lonakaSenzeni baphuma baya ezitolo. UMaNkiwane wasala 
ekwejisile lobabakazi unakaJemusi. 


UNxumalo, usekaJemusi, wathi evela esitolo wadlula ebona uN- 
komo. Wafika ebabaza ayekubonile esendleleni yokuya koNkomo. 
Evele engakabingelelani loNkomo wangena ngokubabaza wathi, 
“Izitina engizibonileyo, lifun’ ukwakha indlu kumbe isonto,” 
wayekhuluma eqakeza izandla uNxumalo. 

“Ngezendlu sibili.” Wahleka uNkomo ebingilela uNxumalo. 

“Hayi! Hayi! Ngenjani leyondlu, ukuthi ngezamasabhabha?” 
wayengaselankani uNxumalo. 

“UMaNkiwane uthi ufuna ukwakha isabhabha добо lwayo. Awuboni 
ama asbestos aphandle ukuthi manengi njani,” uNkomo 
wayekhuluma ekhomba ama-asbestos ayeseverandini. 

“Uyazi umhlaba uyaphenduka ngitsh’ ubaba, abafazi sebesenza imali 
ukudlula amadoda. Phela mina ngamangala ngohambo Iwakugala 
lukaMaNkomo, ngathi pho kawuyitshontshanga leyomali?” 
‘“Nxumalo amanye amadoda esalisa abafazi babo ukuphuma 
besiyathengisa besithi bazakuba ngamakhikhitha.” 

“Hawu usukhuluma lokho Nkomo, mina ngezwa sibili ebottle store 
koMbotshwa bekhuluma kubi ngodadewethu uMaNkiwane, lami nje 
ngingakavuleki ingqondo.” 

“Bayazihlupha, uyazi kulesinye isikhiwa engasifundiswa kudala 
esithi “let the barking dogs bark,” uNkomo esesikhupha ngamakhala 
isikhiwa. 

“Uginisile wena Nkomo. Umuntu nxa evele engaziphathanga 
kulendaba kanti ukuthi ungaphi,” nguNxumalo lo esekela uNkomo. 

“Ngiyazi kanti? Angithi uMpala wabuya ethatha inkomo zakhe 
zamalobolo, kodwa khathesi isibaya sesigewele phamu 
ngokusebenza esikwenza lapha ekhaya,” nguNkomo ekhanya ukuthi 
uyazigqaja ngokusebenza okwenza owangakwakhe uMaNkiwane. 
“Uthi okwalapha kuyakhulunywa. Ngiyasibona sibili isibaya 
sesigcwele,” nguNxumalo. 

“NjengonakaSenzeni yena kuthiwa vele kasayi eduze lapha eSouth 
usesiya eMauritius leNew York, kuthiwa uyayibulala imali ngiyakut- 
shela,” wayezigqaja ngemuli yakhe eyayisiphumelele uNkomo. 
“Yikho ukulungisa impilo,” nguNxumalo lo. 

“Ubusulalela abantu.” 

«Матића awulakho kanti okuyimbodlela kwakho lokhuya, sike sithi 
cabu,” nguNxumalo, phela utshwala wayebuthanda. 

“Wena utsho iwhisky.” Bahleka bobabili uNkomo wasukuma 
wayathatha imbodlela yewhisky. Bahlala phandle everandini bazi- 
nathela betshaywa ngumoya. 


UPolina lodadewabo unakaSenzeni bathi bevela ezitolo bafica uPhiri 
exotshana lomunye umuntu etshinga engahleki.UPolina wambiza 
uPhiri, “Phiri, Phiri, Phiri lo.” 

UPhiri kazange avele azwe wayephethe ugodo ehlanya esidla 
ubhedu. 

“Матиѕһа ndizaburara muntu shuwa,” wayekhuluma isiNdebele 
sakhe esitshekileyo. 

UPolina wamisa imota, bambiza njalo lodadewabo unakaSenzeni. 
Kwathi abanye ababemi emgwaqweni bambamba uPhiri. Bathi 
sebembambile, uPhiri wabememeza esithi, “Ватбапі sela, bambani 
sela,” nguPhiri ememeza, efuna ukuphunyuka ebantwini 
ababembambile. 

Abanye ogarden bhoyi lezisebenzi ezazikwejisile emgwaqweni 
bambamba uSithole bamdlavudlavuza kwaba ngokunye. Isudu 
ayeyigqokile bayidabudabula, kwasokukubi sibili uSithole 
esephakathi kwelitshe lembokodo. 

“Kutheni kanti Phiri?” nguPolina embuza embambe isandla uPhiri. 
“Mama MaNkomo, undonda lowana umpikitsha owangitshengisa 

wona, ubuyile. Ubefuna ukungena ndlini esithi udinga Senzeni 
ngamshera kuti ngiyathatha amakhiyi ngabuya ropini,” wayekhuluma 
esegcwalelana uPhiri. UnakaSenzeni loPolina bamangala. 
“Ulesibindi uyazi uSithole, manje uzafela amahala. Ngabe 
kangikubizanga, hantsho ngabe umenze okunye,” nguPolina 
ekhuluma engelankani. 
“Hawu ngabe sesikhuluma okunye, khona ngabe sazile ukuthi nguye 
ngabe siyekele wamenzakalisa,” ngunakaSenzeni lowo 
owayekhuluma besiya lapho uSithole ayesehanqwe ngabantu 
bemenza okunye. Watshaywa uSithole kwaze kwafika omunye 
umuntu owancenga abantu ukuthi bamxolele. USithole wabaleka 
eqonde lapho ayetshiye khona imota yakhe ezitolo. Wathi uthi 
uyavula imota yakhe abanye abafana abangani ngamastreet kids 

· bamdumela. 
“Wena mdala ufuna ukutshontsha imota yabantu.” 
Okungumuntwana lokhu kwakukhuluma kumkhomba uSithole, 
angani lakho kwasokufuna ukumsusela атапде. 
“Ungani luhlanya lolu, uthi amasela atshontsha izimota agqoka 
kanje,” ngomunye umfana lo ekhuluma emkhangela kusukela 
ekhanda kusiya enyaweni. 
“Yeyi, tshiya imota yabantu singakakuphoxi mdala,” ngokuyistreet 
kid kumlanda, kusenza angani kuyeqayeqa, angani kwenza ikarate, 
kumsikiza. 
Abafana laba bekhuluma, uSithole wayesethithibele engasakwazi 
ukuthi athini. Wakhipha amakhiye emota esikhwameni wavula imota 
izandla zakhe ziqhugha. 
“Kanti wena vele uyahlanya sibili ... kawuzwanga kanti ukuthi 
sitheni?” ngomunye wamastreet kid embamba ikhola. 
“Uyazihlanyisa umdala lo, khona kuzathiwa uyahlanya. Ubuginisile. 
Lisela leli,” wakhuluma emthathela amakhiye omunye umfana. 
“Kasibizeni ipholisa nantiya ipholisa,” ngelinye istreet kid likhuluma 
likhomba ipholisa. “Kayisiwo msebenzi wethu lo. After all umnikazi 
wemota kasitshiyelanga imali,” ngokunye okungumfana, kungaboni 
ukuthi babevele befelani, kodwa umfana lo owayethe wayesiyabiza 
ipholisa waqhubeka ngokulibiza. “Mpholisa nangu umuntu 

etshontsha imota yabantu.” 

Ipholisa lahamba ngokutshetsha lafika lambamba uSithole 
engakaqalisi imota. 

“Mdala, phuma kuleyo mota!” lalikhuluma lithathela uSithole 
amakhiye. 

“Yimota yami ...” watsho uSithole elokhu eqhugha. 

Wayekhuluma ewavulile amehlo angani luhlanya olubheme imbanje, 
amehlo angani azaphuma. 


“Angihleki mina uyezwa ngisemsebenzini ....... angidlali ngithi 
phuma,” ipholisa latshengisa uSithole ukuthi lalingadlali, uSithole 
waphuma. 


“Ngiqinisile yimota yami,” wakhuluma encenga ipholisa uSithole. 
Umpholisa wakhangela uSithole kusukisela ekhanda kusiyatshaya 
enyaweni. USithole wasesithi, “Amatsotsi angitshayile lapho 
ebengiyekhona, angithathela imali yami yonke, angidabulela 
lezigqoko,” wakhuluma ezwisa usizi uSithole. 

“ Uyazenzisa umdala lo.Umdala lo yiactor ngiyakutshela,” ngokunye 
okungumstreet kid. 

Bahleka abantu abasebebuthene 

“Sibone isithupha sakho,” lipholisa lelo. 

USithole wasithatha esikhwameni walitshengisa konke le driver’s 
licence 

Ipholisa lakhangela isithupha lakhangela ledriver’s licence labe 
selimkhangela. Latshekisa umlomo litshengisela ukuthi liyasola. 
“Ngingakutshengisa lepassport,” watsho uSithole esencenga. 
Ipholisa laselisithi, “Kanti konke lokhu yindaba kungalahlekanga, 
abantu labo bekutshaya?” 

“Kawusuthisekanga yini ukuthi yimi na muntu kaMlimu?” 
wayesehawulisa uSithole. 

“Anyway nguwe.” Ipholisa lanika uSithole ipassport lokunye 
elalikuthethe kuye, lalimkhangela limnyonkoloza, laqhubekela 
phambili lathi, “Utshayelweni kanti?” 

“Angazi amasela ebefun ‘ukungi ...” Kasaqedisanga ayefuna 
ukukukhuluma omunye undoda owayesesixukwini wasesithi, 
“Yibo laba abatshayelwa ukuthatha abafazi babantu.” 

Omunye undoda laye owayesesixukwini wamsekela wathi, “Uqin- 
isile.” 

USithole wabakhangela kodwa wehluleka ukubaphendula, wabonga 
ipholisa leli elaselimkhiphe ebantwini abasebemdlisa imbuya 
ngoluthi. 


UMaNkiwane wayesemangele ukuthi uPolina lonakaSenzeni 
ebebabonile bengenisa imota basebeye ngaphi. Kwathi sokuphele 
imizuzwana wabona uPolina lonakaSenzeni bengena endlini 
bengabantu abadiniweyo. Bamlandisela okwakwenzakele. 
UMaNkiwane wasukuma angani usefuna ukweqa kululaka. 
UMaNkiwane wathi, “Ungaphi kanti khathesi, ngike ngiye muravha 
ravhaza.” 

Wayesehlanya sibili uMaNkiwane sokungokunye. Uyisekazi 
wamhlalisa phansi, “Науі MaNkiwane,” wakhuluma emncenga 
ngoba vele zasezithanca ezikaMaNkiwane. 

UPolina wahleka ukuhleka kokugeda ulaka, okungasokuhleka sibi 
sibili wasesithi, “Futhi uSithole ... usefun’ ukutshaywa layizalukazi, 
uzakuba lomnyama ...” nguPolina-ke lowo. 

“Mama zihlalele phansi, uthi sikhuluma kanje sekhatshana, ngokuba 
bathe bemyekela abantu ngithi awukaze ukubone, indizamtshina 
isala phansi. Ugijimile uSithole,” ngunakaSenzeni owayekhuluma 
ehlalisa unina phansi. 

“Abantu bengabodlala ngoPhiri. UPhiri-ke yena ulawo sibili 
amangoromera lawo abawatshoyo, waphosa wenzakalisa omunye 
undoda lapha owayengene esithi atshontshe, lowo ndoda angikholwa 
ukuthi usezaphinde antshontshe futhi empilweni yakhe,” nguPolina 
owayekhuluma enikina ikhanda, ephefumulela phezulu. 

‘“Ugangile uSithole, angithi uMpala wabuya wathatha inkomo zakhe, 
uyihlo wamncedisa lokuthi azithengise esithi ayenika uSithole imali 
yakhe. Kanti usedingani khathesi, ulomoya omubi,” ngunakaJemusi 
laye esemcaphukela uSithole. 

“Hawu kanti angithi ngiyamangala nje ukuthi uyahlanya yini? 
Ngitsho ubaba sibili, uSithole usehlanya!” wababaza uMaNkiwane. 
“Kambe kayinikwanga leyo mali. UMpala ngumkami ngiyamazi 

phela. Engxenye kamphanga,” ngunakaSenzeni-ke lowo ekhuluma 
engaselaqiniso. 
“Manje lokho ngokwabo, katshiyane lathi,” nguPolina lowo. 


USithole wathi evela lapho wayengasazondanga nje wayiphaphisa 
imota esiya eGweru. Ngabe kasikho ukuthi impahla ayelazo zasezid- 
abukile wayefuna ukuya koBulawayo evela eHarare kodwa wadlula 
eGweru ethatha impahla zokugqoka. UNeli wamangala ukuthi X 
kwakutheni impahla zikaSithole ziyizichibi nje. USithole 
wamkhangela kubi uNeli wabemvala ngesibhakela, njalo emkhaba. 
Wamtshaya emtshela okwakwenzekele. 

“Sengifela imali yami! Ukufela imali yami! Abantu bafun’ ukungibu- 
lalela ukuthi 

ngidingelani umfazi wami!” wayekhuluma ngelizwi elilolaka, njalo 
ekhulumela phezulu. 

“Kanti mina ongitshayayo ngenzeni Sithole. Ngikhulume ngithini? 
Lami nje kuyangikhathaza,”uNeli wakhuluma emncenga uSithole. 
UNeli wayesacela uxolo, uSithole kazange abelendaba lakho wabe- 
lokhu emtshaya. Wamyekela evele engasakhulumi. Wabesiyat- 
shintsha ephuma esiya koBulawayo emtshiya elele engasenelisi 
ukusukuma uNeli. Wayivuthela imota eqonde koBulawayo. 

Wafika kosekaSenzeni. 

Khathesi uSithole wayezonde ukudlula okwensukwini. Wayengani 
uzamtshaya uMpala, waphinda wazibamba. 

“Imali yami khathesi ngiyayifuna, angithi ngangilithengela izidlo 
uthi ngangiyidobha leyo mali. J want my money. Ngiyifuna yonke 
eyasalayo khathesi. Angiselandaba laye umntanakho, noma lo- 
dadewenu ungamthatha uhlale laye angisela ndaba laye mina. 
Lingamahaga bantu bakoMpala!” Wayesesidla amahabula uSithole. 
“Sithole imali leyo ngizayizuza ngaphi. Angithi ngathi...” 
Engakagedi usekaSenzeni uSithole wabekhuluma ngezwi eliphezulu 
wathi.“Ngithi ngiyayifuna imali yami. Uyangizwa,” uSithole 
wayekhuluma emkhomba ngomunwe uMpala. 

“Ngizayizuza ngaphi Sithole bo, angithi ngabhadalela umntwana i 
School fees, lama ....” USithole kamelelanga ukuthi uMpala адеде 

ukukhuluma wab’esithi, “Akulani lami lokho, angithi owami umnt- 
wana labulala. Lifuna ngigcine abenu, ngife ngigcina abantwana ba- 
banye abantu. Uyahlanya!” 

“Ngithi ngizakunika inyanga iphela,...” nguMpala esehawula. 
“Ngithi inyanga iphela ngiyayifuna imali yami. Siyezwana yini!” 
Wamgongosela uSithole. 


UMaSibanda owayelele wavuswa ngumsindo owawusenziwa nguSit- 
hole. Babumphethe ubuthongo njengobana wayenathe amaphilizi 
alalisayo ngoba engezwa kuhle. USithole wakhangela uMaSibanda 
emangala, ngoba mhlazana aze agcine ukufika koMpala uMaSibanda 
wayengekho. UMaSibanda wafika wasehlala phansi. USithole wabe 
angani uyathula, uMpala wasesithi, “Lo nguMaSibanda, umkami.” 
Wakhuluma ubuso bakhe buwile uMpala. 

USithole wamkhangela uMpala angani uyamenyanya wasesithi, 
“Ubhizi ulokhu uzala, wena usehluleka ukubhadala imali zabantu. 
Uyazi ukwenza kukaMlimu kuyangehlula sibili. Yindaba enika 
abayanga abantwana. Ngabe nje kangihloniphi uMaSibanda lo ben- 
gizakumukula namhla,” uSithole wakhuluma emkhomba ngomunwe 
uMpala. Wabephuma, ezonde efile okwethusa uMpala. Wayeke 
azonde kodwa lokhu kwakusethusa. UsekaSenzeni loMaSibanda 
basala bethithibele bengaselankani. 


Umntwana lowo ayesithi wayembhadalele, kwakungamanga. Unina 
nguye owayebhadalelele uBongani imali yesikolo. Imali yokudla 
leyeziqgoko uBongani wayethunyelwa ngunina. Unina wayengafuni 
ukuthi amthathe uBongani ahlale laye ngoba wayezakwenza angani 
uyamxabanisa loyise. UBongani wathi eqeda ukubhala imihloliso 
kaForm four wayahlala lonina eHarare. Unina wabe uyathe kabuyele 
kuyise njengoba insuku zasezihambile, uBongani wala wemba 
phansi, watshela unina ukuthi kwakungaba ngcono ukuthi abe ngu- 
muntu ozihambelayo ngeganga. UBongani wayeke atshone engad- 
langa njengoba uyise wayengumuntu wokwenza amadili 
angagondakaliyo. Mthetho wakhe nje, иМраја wayengakwazi 
ukusebenzisa imali. Wake waqeda njalo umnyaka engayi esikolo, 

mnyakana unina aze atshiyane loyise. Wathi ebuyela esikolo kwa- 
sokungani kuyamhlupha njengobana ingqondo zakhe zazin- 
gakhaliphanga. Lobanje uBongani wageda iminyaka yonke le 
ekuyise, kwakuyikubekezela nje. 

Inkomo zona ekhaya zaseziphela ngokuthengiswa. Wayesiya ekhaya 
hatshi ukuyasebenza emzini wakhe kodwa ukuyathengisa izifuyo, 
konke nje lamabele. UBongani wayesekhwabitha impilo kanina, 
njalo unina nguye owayemthengela izigqoko, ezinye zazicatsha, 
kungazwisiseki ukuthi zazihamba njani, njengoba endlini kayise 
kwakuhlala kugewele abantu abangagondakaliyo. UBongani wala 
ukubuyela. 


UMpala akumphathanga kuhle ukuthi uBongani abelokhu ekunina, 
kodwa uMaSibanda wayengaboni icala ngokuthi uBongani abekun- 
ina. Bathi bekhulumisana ngendaba kaBongani uMpala wazonda 
ukuthi kungani uMaSibanda wayesekela ukuthi uBongani abe elokhu 
ekunina. UMpala wathi kuMaSibanda, “Wayeza yekelelani ukuya 
kunina wena wawumtshonisa ngendlala, angithi ngake ngakukhuza 
ngento yakho leyo eyokuthi uyahamba usiyakudla ngakini utshiye 
umntwana elambile.” 

Lokhu ukukhuluma kuka Mpala kwasokuyisilonda sisola imbilaphi. 
UMaSibanda wathi, “Kambe qotho nxa ukudla kukhona angithi 
ngangimphekela umntwana, kanti ngingayekelelani ukumphekela? 
Kuyabe kungekho ukudla, uyabe usithi ngiyekudobha ngaphi? ” wat- 
sho ekhuluma ezigeza kuloludaba. 

“Utsho ukuthi angithengi ukudla yini mina kumbe vele uhambisa 
lokho kudla ngakini? Yeyi ubaba wayehlala engikhuza ngokuthatha 
amaborn location kaliqondanga. Njengawe owavela wakhulela es- 
habhini ... kumbe mina ngangingenwe yini,” nguMpala lo 
owayesekhulumela eceleni. 

“Uyimbulu Mpala uyezwa,” nguMaSibanda ekhuluma enxapha. 
Wabephuma endlini esiya phandle. 


UPolina waphelekezela udadewabo endlini yakhe. Wabuka indlu 
kadadewabo njengoba wayeselensuku engayanga khona. 

“Futhi uyilungisile indlu yakho dade,” wababaza uPolina. 

“Ngapha ngemuva kulamaloja. Ngilamaloja amabili asebenzisa two 
rooms. Angazi kumbe bakhona.” 

Bathi bekhuluma iloja lakhe laphuma, inkalakatha yomfazi, wabin- 
gelela uPolina 

“Lo nguBessie engihlala laye. Sihlala sonke, usebenzela enye ifemu 
yesecurity. Ziyaduma Security Company, yikho phela Bessie kumbe 
sengizaqamba amanga?” ngunakaSenzeni ebika uBessie kuPolina. 
“Yikho sibili, namhla nje angiyanga emsebenzini,” nguBessie 
esabela unakaSenzeni. 

“Ligcinane phela lodadewenu Bessie,” nguPolina 

“Khona yikho sibili,” guBessie emvumela. 


UPolina wathi eseqede ukubingelelana loBessie bangena endlini 
bazikwejisela. 

UnakaSenzeni ephakathi kokukwejisa lomnawakhe, uBongani 
wayezidla izibindi epaka. Wake wahlala ebhentshini, wazama 
ukubala ibhuku wasukuma, wahambahamba ebhoda epaka ekhuluma 
yedwa, 

“Umama kakangitsheli ukuthi uzahlala lami yini? But anyway 
angikholwa ukuthi ngingaswela umsebenzi, kubaba vele angisafuni 
ukuya khona come what may!” wafunga ekhuluma yedwa uBongani. 
Wabhodabhoda epaka, waphinda wahlala phansi. 

UnakaSenzeni watshela uPolina ngendaba kaBongani eyokuthi 
wayengasafuni ukubuyela kuyise. Kwakumhlupha unakaSenzeni 
njengoba wayesesaba ukuthi ukukhuluma kunganda. Kodwa uPolina 
wayebona kungcono ukuthi uBongani ahlale laye. 

“Sisi ungaze wabamba umntwana ngamandla ukuthi abuyele kuyise, 
ubuye kimi engitshela esithi vele kafuni kubuyela. Nxa uMpala 
wenza akwenza kuSenzeni, uthi vele wehlulwa yini ukuhlukuluza 
uBongani. Vele umuntu wakhona usejwayele nje, ukuhlukuluza 
abantwana sokusegazini,” nguPolina lo. 

“Ngiyakuzwa Polina kodwa ngesaba ukukhuluma, uMpala phela 
ngiyamazi, bengisithi 
uBongani njengomtwana ongumfana azihlalele loyise, ngiyabe ngim- 

ncedisa 

njengoba bengivele ngimnceda ngeschool fees lezigqoko.” 

“Dade yenzela umntanakho akufunayo ungaphiki ngoMpala. Ngabe 
saphika ngokuthi uMpala uyahlanya, ngabe namhla uSenzeni un- 
gaphi,” nguPolina ezama ukuncenga udadewabo. 

“Uginisile mnawami, койма nje bengisithi njengomntwana ongum- 
fana.” 

“Yikuzibulalela umntwana sisi, ngabe ngumuntu obezafundisa umnt- 
wana ubuntu, manje njengoba engagondakali lowoMpala-ke?” 
nguPolina. 

“Imali yokuthi enze icourse ngilayo, sengizamhambisa ayekwenza 
leyomechanics ayifunayo. Kodwa ...” 

Kasagedanga ukukhuluma unakaSenzeni uPolina wamquma wathi, 
“Nxa ufuna ngingahlala laye sisi. Ngokuba phela mina uMpala vele 
angimboni ukuthi kuyini,” nguPolina ekhuluma langezandla. 
“Mnawami wanginceda kwanela, nxa ngingabongi ngiyabe sengiloya 
phela,” ngunakaSenzeni etshengisa ukubonga ngalokho ayekwen- 
zelwe ngumnawakhe. 

“Uzathaba namhla uBongani, ubengincengabo, yeyi waze wahawula 
umntwana. Uzathaba afe namhla, ukuzwa ukuthi awumbuyiseli 
kuyise... Kodwa ungaba lodubo ungitshele 5757," wakhuluma 
esukuma uPolina ukutshengisela ukuthi usephuma. 

“Науі MaNkomo uthi ngiyakukhuluma ukuba lomntakamama onjen- 
gawe?” 

“Thats what sisters are there for, keep smiling keep shining knowing 
you can always count on me.” Uthe едеда ukuhlabela okuyingoma 
kwakhe uPolina, inyembezi zikadadewabo sezisezihlathini. 
Bagonana bahleka, unakaSenzeni esesula inyembezi. 


UnakaSenzeni wayesegcine imali yokuthenga imota. Wayafundela 
ukutshayela. Esaqalisa kwakuyinkinga sibili. Kodwa nje 
wasehlangana lomuntu owayemfundisa owayezwisisa, waze wacina 
esekwazi. Iviki ayesiya ngayo kumadriving tests awokuthi khona 
anikwe isithupha, lowo owayemfundisa wathi, “Zwana mama nxa 
ѕеѕіѕіуа emhlolisweni uqaphele into yemiqobotsho leyana engakut- 

shela yona, uyinanzelele ngokuba ungavele unyathele iziqobotsho 
kathathu, uzabe usuyehlulekile,” kwatsho umqondisi kanakaSenzeni 
emcebisa. 


“Yebo,” wavuma unakaSenzeni, waseqhubekela phambili wathi, 

“ Kuyavunyelwa yini ukuthi ngike ngifundele ematankeni eVID?” 
“Hatshi akuvunyelwa, койма singangena ematankeni la 
asetshenziswa yidriving school sike sithi yaka yaka njengoba 
ububhukhe okwehola namhla. Akutshiyananga kangako. Ungangena 
ematankeni, singaba lezifundo ezintathu besesisiya eVID ukuze 
uyebona nje ukuthi kunjani khona kusasa ungasoze utshaywe 
luvalo,” wayemchasisela umqondisi. 

“Yeyi bakithi, angani ngingayizuza ilicense, ” ngunakaSenzeni-ke 
lowo. 

“Uzayizuza ungalalela kuphela engiyabe ngikutshela khona, ungaze 
wenza phela njengabanye abathi nxa sokulilanga lomhloliso babuye 
begcobe imithi enukayo, kungasahlaleki emoteni lapha,” u-instructor 
watsho, unakaSenzeni wamangala. 
“Bayabe bekwenzelani?” ngunakaSenzeni ebuza. 

“Kuthiwa u-inspector engahitshwa ngumuthi wakhona uyaphangisa 
ukukunika isithupha.” 

UnakaSenzeni wahleka angani uzalala phansi ngalokho 
okwakutshiwo ngumgondisi. 

“Ngiyakutshela! Wena lalela engiyabe ngikutshela khona kuphela,” 
waqonqosela njalo umqondisi. 


UnakaSenzeni wathi eqeda ukufundela ukungena ematankeni okwa- 
malanga amathathu basebesiya eVID. UnakaSenzeni wenza kuhle 
wahle wabhalelwa okuyisithutshana okwakuzalandelwa yisithupha 
uqobo, lesiyana phela esezenge. Wathaba, wangani uzakweqa 
uMaNkomo. Njengomuntu owayesevele esegcine imali yokuthenga 
imota, wayengani vele usetshayela, kwakungasi kujabula. 


UnakaSenzeni wathi efika ngekhaya wafica uBongani esephendukile. 
UBongani wamangala ukuthi kuyini okwakujabulise unina kangaka, 

ngoba efika nje endlini wayekhanya engumuntu olamadlabuzane. 
UBongani watshonisa unina, yena-ke wamsabela ngelizwi eliphezulu 
wasekhipha okuliphepha okwakusesikhwameni sakhe wathi, 
“Akubale lokhu Bongani,” wayekhuluma emghubela isithupha 
sokutshayela unina. l 

UBongani wathi ebala iphepha leli wawavula amehlo, wathi kumama 
wakhe, “Wawuginisile sibili mama ukuthi uzasizuza isithupha. Amh- 
lophe masalu,” wayekhuluma ngelizwi elalilokujabula okukhulu wa- 
manga unina. Waqhubeka uBongani, kazange anike unina ithuba 
lokuthi aphendule. 

“Manje mama umakanika шауе, nangu,” wakhuluma ezikhomba 
uBongani.“Okuyabe kuhlupha ungitshele,” wakhuluma ezitshaya 
isifuba uBongani. 

“Usukwazi yini ukukanika Bongani, uzangibulalela imota yami 

пје ?” 

“Masalu kayibuye phela imota yakho ubone.” 

“Yikuthi nje kuliviki ngizakuya eNew York, kungayisikho lokho, 
ngabe ngithi kusasa ngizakuyayithenga imota,” nguMaNkomo lo 
ethabe efile. 

“Мата this time ungiphathele phela iFila leyana engakutshengisa 
yona,” nguBongani esetshiye indaba yemota esekhuluma enye 
indaba. 

“Enye futhi iFila Bongani, leyana engakuthengela yona-ke,” 
wayesemangele uMaNkomo. 

“Leyo engiyitshoyo mama ngeya these days. I-latest fila” 
“Ngizabona.” Unina wamphendula uBongani kukhanya ukuthi 
uzamthengela. 

UMaNkomo wathi evela eNew York wayingenela imota kuzwa, 
uvava lwemota. 

UnakaSenzeni wayesengumuntu owayesephumelele okunye. 
Kwakungathi amadlozi akhe amsusa koMpala yiwo ayemnike 
inhlanhla engaka. Ngabe wayelokhu ekuMpala ngabe nje wayelokhu 
engumyanga, lokhu phela uMpala kwakungathi watshaywa 
yisigiqathuvi, okwakuhlala kubuyisela uMaNkomo emuva. 

UMpala wacabanga ukuthi aye lapho okwakuhlala uMaNkomo 
ayethatha uBongani. Inkinga yikuthi wayengakwazi, lobanje wayeke 
wabona inombolo zendlu kuBongani, akabanga lendaba lokuthi 
ассіпе inombolo zendlu. Njalo indawo yakhona wayengayiqondisisi. 
Wathuma uMjoza owayehlala eHarare ukuthi ayemdingela indlu 
Јарһо okwakuhlala unakaSenzeni, lokuthi wayezahamba njani. 
Lakanye uMjoza wathi evela eHarare wamnika ikheli 
kanakaSenzeni, wamlayela lokuthi wayezahamba njani. UMpala 
walungisa uhambo lokuya eHarare, waya kusiqinti lapho 
okwakuhlala unakaSenzeni. 

UMpala wathi esefike eHarare wadinga kodwa waswela ukuthi indlu 
leyo yayingaba ngaphi. Wabhoda, wabhoda indawo ayetsheliwe 
ukuthi yikho okwakuhlala unakaSenzeni, kanti uyayidlula indlu 
kanakaSenzeni ngoba isekhoneni. Wake wama esediniwe 
esekhuluma yedwa. 

“Kutsho ukuthi uMjoza wanginika ikheli engasiyo, uzaphela 
angibuyisele imali yami. Angisoze ngiphong’ ukumbhadalela ama- 
hala. Akulakheli ayitshoyo, uMjoza liqili sibili.” Wayesecaphukile 
usekaSenzeni, konke 

lokudinwa kwasokumphethe. Ngokubona ukuthi angabe elokhu emi 
lapho, isikhathi sasihamba njengobana wayefuna ukugada ibhasi 
yantambama waqalisa njalo ukuhambahamba edinga indlu 
kanakaSenzeni. 

“Le ngul142, 01152 engabe engaphi, ngemuva ngale sengisukile, 
langale sengisukile. Ngingaphongukusola uMjoza ... ukuthi kumbe 
inumber zakhona zihamba njani kanti?” 

Uyama futhi uMpala ebesebuza omunye umfana. 

“Inumber le ngingayizuza ngaphi mfana?” Umfanalo wathula enaka- 
nakana wasesithi, “Aaa a...” 

Esakhuluma lomfana lowo, uMpala wasebona umuntu ofanana 
loBongani. Wamtshiya umfana lo wasehamba, engani uyalandela 
umuntu ambonileyo ofanana loBongani. 

“Nguye uBongani,” wayekhulumela phansi. Wayenguye sibili 
uBongani. Wayekhanya ukuthi uvela esikolo. UMpala wamlandela, 
kodwa uBongani wayengaboni ukuthi kulomuntu omlandelayo 

ngemuva kwakhe. Walandela kancane ngemuva, ake ame ukuthi 
engabi seduze kakhulu, njalo uBongani engaboni ukuthi 
kwakulomuntu omlandelayo. UBongani wayezihambela 
njengensukwini, wathi esengena egedini uMpala wama ngejurawall, 
angani ngumuntu olento afun’ ukuyilungisa, ngesikhatshana 
abeselandela uBongani, uthe engena egumeni laye uMpala walan- 
dela. Wahamba kancane kancane waze wafika emnyango waqoqoda. 
UBongani wavula umnyango watshaywa luvalo. 

“Ya ngakufica!” UBongani wathi uyazama ukuvala umnyango 
wamehlula uyise wavula ngamandla wangena. UBongani 
wayesethithibele, esemi izandla zakhe zisesifubeni. 

“Wawusithi angisoze ngikuthole? Lema lendoda elihlala 
lamaboyfriend kanina. Uyindoda enjani oqutha lapho okuquthe 
khona unyoko, kawula nhloni?” wakhuluma evala isivalo uMpala. 
“Kanti uthini baba?” wayengasazwisisi uBongani lokho 
okwasokutshiwo nguyise. 

“Angisenguyihlo mina, angithi wangibalekela,” wakhuluma 
emvulela amehlo umntwana uMpala. 

“Науі baba,” wakhuluma etsheda esiya emuva uBongani. 
“Isebenza ngaphi leyo boyfriend kanyoko umnikazi walindlu? Ngithi 
isebenza ngaphi?” wakhuluma emlanda uBongani yena elokhu 
etshedela emuva. 

“Yindlu kamama le ...” Kaqedanga ayefuna ukukukhuluma 
uBongani, uyise esesithi, “Usuzangicaphula khathesi ngikubethe 
uyezwa! Uyakwazi ukuthi nxa sengitshaya nginjani, uyakwazi 
phela?” UMpala wayekhuluma embambe ikhola umntwana. 

“Ye baba,” uBongani wasabela ngezwi eliphansi elilokwesaba. 
“Ngitshela-ke?” UMpala wasemyekela ikhola. UBongani waswela 
ukuthi engathini, wabe lokhu ethule. 

“Ngithi ngitshela!” wakhuluma ewavula amehlo akhe amakhulu 
uMpala. 

“E e engiku ...” UBongani wayesekhuluma egagasa. 

“Kawufuni kukhuluma ... УН!" UMpala wangani uzameqela uBon- 
gani. 

UMpala elokhu elwisana loBongani imota kaMaNkomo yangena 

egumeni. UnakaSenzeni nguye owayeyitshayela elonkazana 
owayehlala ngemuva uBessie, owayevela laye emsebenzini egqoke 
izigqoko zemsebenzini, iuniform yabomantshingelane. Ukubunjwa 
kwalinkazana kwakungani ngokwendoda, abuye agqoke iuniform 
yabomantshingelane, indoda xathu iziphumela. UMpala wathi 
useyificile-ke iboyriend kaMaNkomo, wayebone ikhanda kuphela, 
njalo ngokuzonda ayeyikho khona wayengabonanga ukuthi ngubani 
owayetshayela imota. Yena wayevele esezitshele ukuthi uBessie yiyo 
indoda kanakaSenzeni engene itshayela imota. 


UMpala wathi esizwa imota ingena wathi,“Ya umuntu owangitshe- 
layo wayeqinisile sibili ukuthi iboyfriend kanyoko ilemota, 

namhla bazangibona. Kabazale owabo umntwana nxa befuna 
umntwana, wena vele angikutshiyi. Siyahamba sonke.” UMpala 
wayekhuluma emnyonkoloza uBongani njalo emkhomba 
ngomunwe.UnakaSenzeni wafika wapaka imota yakhe ngemuva 
kwendlu njengensukwini. UMpala wayelunguza ngewindi, uBongani 
wabona kuyiso isikhathi sokuthi abaleke. Ubaba wakhe wambamba 
wasesithi,“Ungagali, ngingakwenzakalisa,” uMpala wakhuluma em- 
bamba umlomo ukuthi engabangi umsindo uBongani. 
UnakaSenzeni wangena endlini vele enganakaneli lutho.Unkazana 
ohlala ngemuva uBessie waya endlini yakhe. Wethuka unakaSenzeni 
ebona uMpala ebambe umntwana umlomo, bakhangelana, uMpala 
ewavulile amehlo. UnakaSenzeni wathi, “Wenzani kanti Mpala? 
Umenzani капи umntwana Mpala?” uMpala waamjikela khonale 
uBongani. WaseqondanalonakaSenzeni. 

UBongani wayesemi ethithibele. 

“Ingaphi iboyfriend yakho? Ye? Yiyo engifun ‘ukuqedelana layo,” 
wakhuluma ngolaka uMpala. 

“Tboyfriend yokuthini, kanti Mpala?” wakhuluma emangele 
unakaSenzeni. 

“Ngitsho ekulethe ngemota ngithi ingaphi?” uMpala wakhuluma 
ephenduphendula amehlo. 

“Uyangihlolela, yimota yami, тіпа lo uSithembiso,” wakhuluma 
ezikhomba unakaSenzeni. Waqhubekela phambili wathi, 

“Ngitshela, ufunani lapha yi, ulandeni endlini yami yi?” wakhuluma 

ngezwi eliphezulu unakaSenzeni. | 

“Usujwayele, ufuna ukungithathela abantwana bami bonke. Khathesi | 

angikwazi lokuthi uSenzeni ungaphi. Uyamfihla. Osokungidalele 

amacala labantu. Kathesi usufuna ukungithathela umfana, uBon- 

gani,” watshinga uMpala, umaNkomo kazange amphendule wabe- 

lokhu emkhangele. 

Waghubeka uMpala,“Ufun’ ukuthi ngenzeni yi? Angiselamntwana 

phela mina!” nguMpala lo. | 

“Kanti umfazi owamthathayo ...zalani phela abantwana, utshiyane 

labantwabami. Ilema lendoda, kawukwazi ukugcina igazi lakho ha!” 

wayesehlanya okaNkomo. 

“Wena wazala abangaki? Ngabenje ngangilalele abantu ababesithi 

uledlozi elibi 

elenza ukuthi uzalele phansi ngabe ngathatha omunye umfazi 

kudala, ngabe khathesi sengilabantwana abanengi...” : 

Engakagedi ukukhuluma uMpala, unakaSenzeni wab’emquma. 

“Uthini Mpala, angithi ngangisebenza njengedonki, wena utshona 

ulandelana 

lotshwala. Zazi ngayekela ukuphuma izisu уі!уі! Phum’ uphele 

emzini wami. 

Ngithi phuma!” Ilizwi lika nakaSenzeni khathesi laseliqongile. 

“Umuzi wakho wokuthini wena uhlala leboyfriend, kumbe liyaloja | 
nje laleyo boyfriend?” wakhuluma okobumbulu uMpala. 

“Tloja? ngayithenga indlu le ngikutshele,” wayesekhuluma 
emkhomba. UnakaSenzeni waya kudirowa eyayihlala izinto zakhe 
eziqakathekileyo. 

“Nansi incwadi elebizo lami lendlu, ubusujwayele ukungenza 
impahla yakho. Ungibona njengomuntu ongacabangiyo. Amadlozi 
ami enza angikhipha kuwe, uyazi impilo yami isitshintshile.” Unaka 
Senzeni wayekhuluma emjikela incwadi zendlu. 

UMpala wathi eseqede ukubala wathi, “Manje uzakhawula, njengoba 
ungumfazi wami, indlu yonale ngeyami futhi. Ngingaya nje emtheth- 
weni ngiye kumangalela ukuthi wangibalekela wacatshisa abant- ) 
wabami, uyiluze yonale indlu sibone ukuthi uzagwaba ngani.” 


\ 

Wayekhuluma elegunya sibili uMpala. | 
“May’babo! Uhlala elizweni lakho wedwa sengikubonile. Nguwe-ke 
engimele ngikubophise ngoba okokugala, wendisa umntwana 
okuphandle komthetho, usane lomntwana. Uyakwazi ukuthi un- 
gapika? Ungafela ejele ngikutshele. Kumele ukwazi ukuthi satshada 
umtshado ongavumeli abafazi ababili, liyafebana nje lomfazi 

lowo. Yimi engingakumangalela ngiphiwe leyondlu ocabanga ukuthi 
ngeyakho. Ngiyakuzwela nje, ngiyakuzwela sibili,” vele wayekhu- 
luma engasakhathali uMaNkomo. 

“Nx!” UMpala wanxapha, wasesithi, “Ngiyawula mina? Nguwe 
owulayo. Wake wezwa ukuthi indoda iyawula wena? Usuxhwalile, 
ngiyakubona . Nguwe sibili ongaziphathanga, lokuyenga abantwana 
lema.” 

“Phuma endlini yami, phum’ uphele ungaqali ukulugxoba la. 
Njengabantwana abasesengabakho angithi wabuyiselwa inkomo 
zakho. Osokusele liphepha lotshado esimele nje siwuqume.” 
“Ngizakulungisa uzaqonda, nta...” 

“Phum’uphele emzini wami, ngithi phuma!” 

UnakaSenzeni wayesecaphukile engasenelisi ngitsho lokukhuluma. 
Wathukuthela unakaSenzeni, wathatha isitulo esefun’ ukumtshaya 
ngaso. Unkazana owayeloja wezwa umsindo waphuma ukuthi 
ayebona ukuthi kuyini, wavula umnyango wangena. 

“Kuyini kanti MaNkomo? Kade ngisizwa umsindo ngathi kumbe 
uvela kwenye indawo,” wakhuluma esiya kuMpala uBessie ngoba 
esebonile ukuthi nguye umuntu owayevusana lonakaSenzeni, 
uBessie wayengakakhiphi ingwane yakhe yemsebenzini. UMpala 
wamkhangela wazibuza ukuthi nguye yini ambone efika esemoteni 
lonakaSenzeni. UMpala wacwayicwayiza angani usephandliwe, en- 
gasazwisisi. UBessie wayelokhu esondela kuye uMpala, wasesithi, | 
“Ngubani lo kanti?” wabuza ekhangela uMpala kusuka ekhanda 
kusiya fika enyaweni. UBessie wamkhangela ngelihlo elibi uMpala. 
“NgusekaSenzeni ubuya ezongihlupha lapha uyazi,” ngunaka- 
Senzeni ephendula. UBessie wamkhangela futhi, wambamba, 
wamphakamisa, wamjikijela phansi. 

“Vele lingazihluphi sengihamb,” uMpala watsho ejikijelwa phansi. | 

Waphinda wathi, “Макото uzangikhumbula amaboyfriends akho 
esekulahlile ngiyakutshela.” 

Wabephuma uMpala ehamba, etshitsha esebona sibili ukuthi uBessie 
wayengamenzakalisa. 

UnakaSenzeni wamlandela ngemota, eseseduze kwakhe wathi, 
“Ngena ngiyekutshiya emabhasini Mpala,” wakhuluma elunguze 
ngewindi lemota unakaSenzeni, uphiko luphandle. 

UMpala wamkhangela unakaSenzeni angani uyameyisa. 

“Ngiye ngaphi lawe ufun’ ukungibulala? Wagalisa nini ukutshayela?” 
Uyangihlolela,” wakhuluma ehamba, unakaSenzeni emlandela 
kancane ngemota. 

“Ngena ngingayakutshiya koBulawayo nje. Ngena.” 
“UnakaSenzeni ngumtshayeli ozwayo kasoze akubulale,” nguBessie 
ke lowo ephendula umbuzo owawubuzwe nguMpala. 

“Ungala isigada mahala shuwa,” ngunakaSenzeni elokhu encenga 
uMpala. 

“Nx ...okungoBongani bazakunika amarogwe kube ngumfazi lema,” 
wakhuluma esetshitsha uMpala, kodwa loba wayengaze atshitshe 
okunjani wayengasoze ayitshiye imota. UBongani wamkhangela es- 
emzwela uyise wasesithi kunina, 

“Ngehlisa mama nxa ubaba esala ukungena,” uMaNkomo 
wamkhangela kubi uBongani wathi, “Ufun’ ukuya ngaphi?” 
“Ngifun’ ukumphelekezela,” uBongani wayekhuluma amehlo akhe 
egcwala inyembezi. 

“Ungiphelekezela ngaphi? Angiselandaba lawe, angithi 
wangibalekela, namhla wagonda ukungala wathi angisuyihlo,” 
nguMpala-ke lo. 

“Hayi angikwalanga baba,” wayesezwisa usizi uBongani ezama 
ukuncenga uyise. 

“Ngingavele ngikuzwe usithi baba baba kimi uzangibona,” wafunga 
uMpala. 


UBessie wabona ukuthi uMpala wayesedlulisa amalawulo 
wasesithi, “Utheni kanti umntwana?” wayesesiba lolaka uBessie. 
UBongani wazithulela inyembezi zakhe zisehla. UMaNkomo wa- 

phuma emoteni wambamba ngesandla wathi, 

“Kasibuyeleni emoteni Bongani,” uBongani wala enikina ikhanda 
eblikihla inyembezi. 

“Sengibuyela ngekhaya. Uhambe kuhle baba,” uBongani ukhuluma 
eselula isandla sakhe ukuthi avalelise uyise, kodwa uMpala 
wanxapha, wafulathela. UBongani laye wabuyela ngekhaya 
ngenyawo njengoba kwakungekhatshana. Unina wamkhangela 
uBongani, wakhangela uMpala, wanikina ikhanda. UBessie 
waphuma emoteni wasehambisana loBongani. 

“Sisi umntwana engenziwa okunye, wothi ngihambe laye,” 
nguBessie lowo. 

UBessie wahambisana loBongani, emgonile, unakaSenzeni 
watshayela imota yakhe ebuyela ngekhaya.” 

UMpala uyayikhangela imota ihamba wasesithi, “Mgodoyi!” wakhu- 
luma langezandla uMpala. 


UMpala wahamba okungumangonyana wasenyemukula bakhange- 
lana loBongani njengobana laye uBongani wayenyemukula. 
Bahlanganisa amehlo, uBongani inyembezi zakhe zilokhu 
zisehla.UMpala wathi ebona ukuthi sebehlanganise amehlo 
wab’enxapha. 

Wathi esehambe nje kancane futhi wama wabona imota kanaka- 
wathi, “Uyinja. Nx!” 

Abantu ababedlula ngendlela bahleka bathi, “Lolu-ke yilo uhlanya 
kuzwa” 


UnakaSenzeni waphaka imota egedini, wasehlangabezana loBessie | 
loBongani. UMaNkomo wambamba ngesandla uBongani wasesithi, | 
“Kayisiyo ndaba yakho Bongani, uzwile.” UBongani wasabela 
ngekhanda. 

Bangena endlini bonke loBessie. 

ISAHLUKO SETSHUMI LANTATHU (13) 


USenzeni wageda ugwalo lwakhe lwemfundo yaphezulu uForm six 
wasesiya eNyuvesithi lapho ayenza khona idegree yobugqwetha 
okweminyaka emithathu. Wathi eqeda ukubhala imihloliso, 
wakhumbula ukuthi ake aye koBulawayo ukuyabona uyise ukuze | 
amchasisele ngendaba yokumendisela kuSithole. Into le ayeyenziwe 
nguyise eyokumnika indoda yayingamphathi kahle. Njengobana 
wayesegede ukubhala imihloliso, wabona kungcono ukuthi 
ayokhuluma loyise amchasisele kuhle. Wayeke wafuna ukuhamba 
koBulawayo ngethemu yesibili, kodwa umngane wakhe uwJabulani 
wamcebisa ukuthi kwakuzamphambanisa ezifundweni zakhe. Unina 
loninomcane babengavumelani lakho, bazama ukumncenga kodwa 
kwathi kuphela ithemu yesithathu wabatshela ukuthi kwakumele 
ayembona uyise ukuthi akhulume okwakusemoyeni wakhe. 
USenzeni wahambisana lomngane wakhe uJabulani owayevele 
elohambo lokuya koBulawayo. Bathi besehla isitimela koBulawayo, 
uJabulani wayefuna ukuphelekezela uSenzeni ngakibo kuqala 
abesesiya laye ngakibo, kodwa uSenzeni wala, wathi ufuna ukuthi 
bagondane loyise bobabili. Kungasenani иЈабшапі wamekela 
wahamba yedwa kodwa emesabela, batshelana ukuthi 
babezahlangana kwenye iwetela eyayisedolobheni, banikana 
lesikhathi sokuhlangana. 


USenzeni wagada imitshova eyamehlisela eMzilikazi. Ukwesaba 
kwangani kuyamehlela ngoba wayeseleminyaka eminengi wasuka 
kulindawo. Kwangani kulomoya ofun’ ukumphakamisa, waqhugha 
njengohlanga, kodwa waginya amathe waziqinisa. Wama inyembezi 
zakhe sezifun’ ukwehla, kwangani uyayibona imota kaSithole 
mhlazana aze ауе eGweru, wabuyela emuva uSenzeni, wayahlala 
ebhentshini esilindweni sebhasi, wazama ukuthi anathe idirinki aye- 
layo kwala. Wasukuma uSenzeni wagonda esikolo lapho 

ayefunde khona aze athathwe nguSithole loNeli esiya eGweru, 

wama wasikhangela lesi а Којо inyembezi zakhe zehla okwamanzi 
omthombo, kwangani uyazibona edlala labangane bakhe egcwele 
impilo. Inyembezi zazisehla engazihlikihli, kwangani ingqondo 
zakhe seziphambene. Куа sokuphele isikhatshana wezwa angani 
uphakanyisiwe wakhitshwa kuleyondawo ngesineke, kwangani 
uyaphapha, wazibona eseMutare elokhu ephapha wazibona esese 
Harare eNyuvesithi, kwangani kulento emtshaye ekhanda wapha- 
phama. Wazibona futhi emi kule indawo akiyo ekhangele isikolo 
ayefunda kuso engakayi eGweru. Wahlikihla inyembezi uSenzeni 
wahamba. 

Wathi esebanga umango wangakibo, wathi khwimilili wema 
wehluleka ukughubeka. Wabuyela emuva njalo мадопда umgwaqo 
owawusiya eGweru, umgwaqo ahamba ngawo mhlazana ayebanjwe 
ngamandla esiya eGweru eselesisu. Wawulandela kwangani, kulento 
ngemuva kwakhe ethi hamba, hamba, into eyayimfuqa. Wayetshitsha 
uSenzeni angani kulento ayijahileyo. Kwangani kulomuntu ombi- 
zayo wanyemukula.Wama wakhangela lapho avela khona, wabona 
esehambe ibanga elithile. Wethuka uSenzeni, wakhala elokhu 
ekhangele ummango ayesewuhambile. Kwangani kulomuntu 
ombambe isandla, wathi kasiphenduke. Kwangani lowomuntu uthi 
kasibuyele, umuntu lo kamboni, kodwa uyamdonsa, uzwa 
amahlombe akhe enzima uSenzeni, kodwa njengoba kulomuntu 
omdonsayo, yena engamboni, uyenelisa ukuhamba. Wathi eseqonda 
umgwaqo omfikisa ngakibo wezwa amahlombe akhe esesiba nzima 
kakhulu, kwakhanya umuntu lowana obemdonsa eseseceleni, 
kamboni kodwa uyamuzwa, lowo muntu umkhangele, usehamba 
kancane kancane. USenzeni wathi efika esangweni wezwa angani 
kulelizwi elithi sokuphelile Senzeni. Wafika wama egedini okwesi- 
khatshana waseginya amathe, waphefuzela eqonde umnyango. Waqo- 
qoda 

emnyango uSenzeni, unina omncane, umkayise wavula umnyango 
wangena. Unina omncane uMaSibanda kazange azi ukuthi ngubani 
njengoba wayengakaze ambone. Imifanekiso ayeyibonile ekaSenzeni 
wayesasengumntwana omncane, ngakho wayesetshintshile. 
Wamhlalisa esitulweni babingelelana. Bageda ukubingelelana 

kwathula lapha endlini okwesikhatshana nje, uSenzeni wasesithi, 
“Ngethemba alingazi, mina nginguSenzeni kumbe lake lezwa ngami, 

yimi engilandelana loBongani,” watsho uSenzeni ethobekile. 

Wakhanya emangele uMaSibanda wasesithi, “Hawu, kanti nguwe 

Senzeni mntanami?” uMaSibanda wakhuluma emxhawula okwesi- 

bili. Ekhanya ejabulile. USenzeni wasesithi, 

“Ukhon’ ubaba?” wayekhuluma ezibuthile uSenzeni. 

“Uphumile kodwa uyabuya khathesi,” waphendula uMaSibanda. | 
Wasesukuma uMaSibanda esiya emkulwini. USenzeni wathatha 
ibhuku elalisetafuleni wabala. Kwabuya okungumntwana okwakule 
minyaka emithathu kwambingelela uSenzeni. 

“Kunjani? Ngubani ibizo lakho?” uSenzeni wayembuza elokhu 
embambe isandla. Okungumntwana lokhu kwabe kulokhu 
kumkhangele, kuhleka angani kulenhloni. USenzeni wasesithi, 
“Kawufuni ukungitshela ibizo lakho yini? Mina elami nginguSenzeni 
elakho-ke ungubani?” uSenzeni wayelokhu embambe isandla, 
esidlalisa. 

UMaSibanda wezwa uSenzeni ebuza uThoko ibizo lakhe. 

“Mtshele phela Thoko ibizo lakho, kawufuni ukuthi udadewenu alazi 
ibizo lakho?” Wayememeza esemkulwini uMaSibanda. 

“Ibizo lami nginguThoko,” wayekhuluma eluma iminwe uThoko, 
elenhloni ekhangele phansi. USenzeni wasesithi, “Yilo ibizo lakho 
lonke?” 

Wahleka uThoko wasesithi, “USithokozile.” 

“Yilo-ke ibizo lakho lonke, uThoko ngokungamafitshane. Kodwa 
mina ngizakubiza ngisithi Thoko, angithi yilo olifunayo?” uSenzeni 
wakhuluma emqumbaqumba isandla uThoko ehleka. 

UMaSibanda waletha itiye. 

“Nansi itiye Senzeni, kodwa kayilachago. Lesinkwa sakhona kasila 
lemajarini.” 

UMaSibanda wayekhuluma ethela itiye emankomitshweni amabili 
eyakhe lekaSenzeni. 

Wayikhangela itiye ithelwa uSenzeni wahle wabona ukuthi lapha 
ekhaya umangoye wayelala eziko, wasesabela unina omncane 
uSenzeni esithi,“Hatshi ilungile vele uchago angiluthandi kangako.” 

Banatha itiye bexoxa uMaSibanda wabuza uSenzeni ukuthi 


wayesenzani. USenzeni wamtshela unina omncane lokho ayekwenza. 


Wababaza uMaSibanda kwakhanya wamthanda uSenzeni ngoba em- 
bona eyintombi eyayisazi ekwenzayo. USenzeni waphomb’uku- 
dobha ingxenye yesinkwa, wanatha inkomitsho eyodwa eyetiye. 
UThoko wayelokhu ekhangele uSenzeni edlalisa isikhwama sakhe 
esasisihle okwamagama, esasithungelwe ngamangqongqo. UThoko 
wayedlala поатаподоподо efuna ukuwakhipha. 

“Ungenzi njalo isikhwama sikadadewenu,” uMaSibanda wakhuluma 
emkhalimela uThoko пјајо emkhipha izandla zakhe esikhwameni 
sikaSenzeni. 

“Hayi, myekeleni adlalise kasoze enze lutho, buqinile ubuhlalu 
bakhona,” uSenzeni wayekhuluma emnika leso sikhwama uThoko. 


USenzeni wabonga ukudla wasesukuma ukuthi akhiphe imiganu 
kodwa uMaSibanda wamalela wasekhupha yena imiganu 
wayihambisa emkulwini. Wathi esemkulwini egezisa imiganu 
umntwana owayesendlini elele wavuka wamuzwa ngokukhala. 
Wasesiya endlini yokulala uMaSibanda wamthatha umntwana 
wayahlala laye endlini yokukwejisela lapho okwakuloSenzeni. 
‘“Ngomunye umnawakho loSenzeni,” uMaSibanda wakhuluma 
ekopulula isigqoko ayesigqokile ukuthi amunyise umntwana. 
“Yebo. Ngubani ibizo lakhe?” uSenzeni wakhuluma emdlalisa in- 
yawo. 

“NguSihle,” waphendula uMaSibanda. 

USenzeni wamhlekelela umnawakhe. Kwangani kulento esimhlalile 
emgogodleni wentamo. Wabakhangela laba bantwana bobabili, 
inyembezi zakhe zaphosa zehla. Kodwa wazibamba uSenzeni 
wabuza indlu encane. Esendlini encane uSenzeni wayekhuluma 
yedwa, “Manje ubaba uzakwenelisa ukubagcina abantwana laba. Z 
really feel sorry for these children. Kambe vele ubazalelani? J just 
wonder.” 

Wanikina ikhanda uSenzeni wahlikihla inyembezi. UMaSibanda 
wayesemangele ukuthi uSenzeni angabe elokhu esenzani endlini en- 

cane. Waphuma phandle wakhangela emnyango wendlu encane. 
Waphefuzela uMaSibanda wanikina ikhanda. 

“Kade engenile esambuzi uSenzeni. Engxenye kulento embambileyo. 
Kungaba kuyini kodwa,” waqoqoda emnyango uMaSibanda was- 
esithi, “Senzeni ukahle yini?” 

USenzeni wasabela, “ Уебо, ngikahle.” 

“Uxolo ukukugogodela ngibone sokulesikhathi ngesaba,” wakhu- 
luma efake indlebe zakhe emnyango uMaSibanda. 

“Hayi ngikahle,” waphinda njalo uSenzeni. UMaSibanda inhliziyo 
yakhe yangani iyahlaliseka wabuyela endlini. 

USenzeni waphuma endlini encane wangena endlini lapho 
okwakuhlezi uMaSibanda wahlala esitulweni. Wayengafuni 
ukukhangelana emehlweni lonina omncane. Unina omncane 
wamkhangela laye angani uyamtshontsha. UThoko ebona uSenzeni 
esebuyile endlini wahamba wayahlala laye. USenzeni wamhlalisa 
enyaweni wathi, “Kasambe siyehlala phandle Thoko,” uSenzeni 
wakhuluma esukuma laye. 

“Ufun’ ilanga phandle phela Senzeni. Yekela ngikuthathele icansi,” 
wakhuluma esiya endlini yokulala uMaSibanda. 

Wahamba wayemendlalela icansi phandle uSenzeni, wasebuyela 
endlini eqhubeka ngomsebenzi wakhe uMaSibanda. 

Kwaphela amahola amabili uSenzeni ehlezi phandle ezibalela ibhuku 
ayeze lalo, nanko uThoko wayesedlala labangane bakhe esemtshiyile 
uSenzeni. Wakhangela isikhathi wabona ukuthi sase sihambile 
njengoba wayefuna ukubamba isikhathi ababemele behlangane 
loJabulani. Wasukuma lapho ayehlezi khona phandle waya endlini, 
lapho okwakuloMaSibanda. 

“Manje mina kangisahlali usephuzile ubaba. Sengizaphenduka 
kusasa emini.” Wayekhuluma ekhanya esediniwe uSenzeni. 

“Ah! usungahamba ungambonanga ubaba wakho shuwa?” wakhanya 
ehluphekile uMaSibanda. 

“Vikuthi ngilomuntu engifuna ukuyambona ngama 2.” 
“Ngiyekubizela ubabakazi phela njengobana eseduze,’nguMasi- 
banda. 

“Selingazihlupha shuwa, yekelani khona ngizabuya kusasa, 

lizamtshela angimelele.” USenzeni wayevele engafuni ukumbona 
lowo yisekazi, laye uyise ngabe akusikuthi wayefuna ukukhuluma 
laye ukuthi amchasisele ngendaba yokumendisela kuSithole 
wayengafuni ukumbona. Kodwa unina omncane wabe elokhu 
emncenga. 

“Kasidlule sibona uyihlokazi ngibe sengikuphelekezela. Asisoze 
sihlale bo Senzeni, usungabuyela shuwa ungabonanga uyihlokazi, 
engezwa kuthiwa ubulapha waphonguhamba engangidobha angenze 
okunye.” 

USenzeni wangani uyanyathenyathela, unina omncane wamncenga 
waze wavuma uSenzeni. UThoko owayesephendukile evela dlala 
labanye, wakhala esebona uSenzeni esehamba. Unina wala ukuthi 
ahambe labo. 

“Kasihambe laye,” nguSenzeni lo encenga unina omncane. 

“Hayi, uyahlupha uThoko.” UmaSibanda wabiza unkazana owaye- 
loja ngemuva ukuthi azemthatha. 

USenzeni wasekhupha imali engange $20.00 esikhwameni wanika 
uThoko. 

“Nansi imali uthenge i ice cream,” uSenzeni wakhuluma angani 
uguqile enika uThoko imali. 

“Wothi ngibongile dadewethu,” nguMaSibanda. 

“Ngibongile dadewethu,” nguThoko esesula inyembezi. Unkazana 
owayehlala ngemuva; uThando, wafika wamthatha. UThoko 
wasevalelisana loSenzeni ngezandla. 


UMaSibanda loSenzeni bathi befika konakaJoshua, bahlangana 
loMpala laye ekhonangale. UMpala uthe ebona uSenzeni waman- 
gala. Wamkhangela angani akala діпіѕо lakubonayo.Uyisekazi unaka | 
Joshua laye kwamqeda amathe emlonyeni, пјајо wkhanya ејабша 
ukuthi ubone umntakamnewabo obeselesikhathi engabonwa. Меда 
unakaJoshua wamdumela umntakamnewabo. 

“Maye, mayibabo. Uphuma ngaphi mntanomnewethu? Usukhulile 
МаМраја. Ngabe yikuhlangana lawe emgwaqweni besizadlulana 
sibili. Hawu besizaphambana, ngitshu baba!” wayekhuluma ngelizwi 
elaligcwele ukujabula unakaJoshua, kodwa uSenzeni etshengisela 

ukuthi wyaqanda. 

UMpala wasukuma lapho ayehlezi khona amehlo akhe esetshintsha 
esibabomvu, esiya kuSenzeni wathi, “Namhla uzangitshela ukuthi 
ubungaphi iminyaka yonke le!” 

USenzeni akumethusanga lokhu, kodwa wamkhangela uyise evele 
engacwayizi. Wamkhangela emehlweni kanye angani ngumdikitiva. 
Lokhu kwenza kukaSenzeni kwamenza waba lolaka kakhulu 
uMpala. 

“Uyazi wangidalela amacala amakhulu. Ngitshela ukuthi uSithole 
ngizamhlawula ngani уі? Ngitshela! Ukungiyangisa kangaka! 
USithole ngizamthini, ngiphendule Senzeni?” 

UMpala wakhuluma evala uSenzeni ngenhlanekela. 

“Baba, ngizahlangana lawe loSithole emthethwandaba!” wakhuluma 
elegunya uSenzeni, ehlikihla isihlathi sakhe. Wayekhuluma ehamba 
uSenzeni, uyisekazi emlandela. 

“Senzeni awuze wakhuluma lobaba wakho usenze njalo. Ngubaba lo 
uyezwa. Kumele uxolise iminyaka yonke le obungekho. Kumele 
uxolise sibili. Ubuvele uhlala ngaphi kanti Senzeni? Kulokuthi 
uxolise, ungakhuluma lomzali wakho angani ukhuluma losane, 
kumbe leboyfriend yakho?” ngunakaJoshua-ke lowo. 

“Babakazi kenje lawe futhi ungonjalo, ngizahlangana lawe futhi 
emthethwandaba.” USenzeni wayekhuluma ehamba. Wathi esefuna 
ukuphuma egedini uyise wambamba, esithi amtshaye, uMaSibanda 
wambamba emalisa ukutshaya uSenzeni. Impama eyayifun’ 
ukutshaya uSenzeni уедеја kunina omncane waphosa wawisa 
umntwana. Uyisekazi kaSenzeni wayeselwisana lokulamula laba 
ababili, uSenzeni wazihambela. Kwasala kuyibuhoho phakathi 
kwalaba bobathathu. 

“Hawu sekaSenzeni, ungatshaya umfazi yena ebelethe umntwana, 
uzamlimaza ulimaze lomntwana,” unakaJoshua wakhuluma ekhipha 
umntwana emhlane kaMaSibanda. Waqhubela umntwana 
kuMaSibanda ukuthi abambe umnewabo owayesevuke isilwane. 
“Uyazi ulilema umfazi lo, usefuna ukudlulisa amalawulo,” nguMpala 
ekhuluma enxapha. 

“Hayibo! Tshiyana lonakaThoko,” ngunakaJoshua elamula. 

UMpala kazange арћепаше, ngokugewalelana ngolaka. Yena 
uMaSibanda wayephefumulela phezulu. Waqhubeka ekhuluma | 
yedwa unakaJoshua kungelamuntu omphendulayo. 


“Uthi ulesibindi yini uSenzeni ha. Sowafunda bona ubukhikhitha 
bukanina ngiyakutshela. Sobumngene ekhanda ngitshu baba,” 
wayekhuluma enikina ikhanda uMpala. 

Wagakeza uyisekazi kaSenzeni engelalankani. 

“Kasilokhikhitha uSenzeni, useUniversity ugede idegree 
yobugqwetha, ngomnyaka ozayo uyabe esenza iHonours,“ watsho | 
uMaSibanda ebeletha umntanakhe киће owayesefuna ukuwa | 
ngokulwa abasebekwenza lomkakhe. 

“Ngamanga aluhlaza tshoko-ke lawo, ufundela ubugqwetha 
bokuthini? Uze ukhulume ngeHonours. Uyahlanya sibili. Umuntu 
owehluleka ukugcina indoda, engafundela ubugqwetha bani. Unina 
sowamfundisa amanga umntwana lo ngitsh’ ubaba. IkhikhitHa 
lizihambela uyahlul’ibone. Bona ubugholo angikaze ngikubone mina 
lokhu. Angilankani,” nguMpala ke lowo ephendula 
uMaSibanda.UMaSibanda kazange amphendule, wala elokhu 
emkhangele. 

Waqhubeka usekaSenzeni.“Aze akutshele konke lokhu belixoxa 
ngani? Ubumtshelani umntwana? Kenje lawe ulilema njengonina. 
Kuyini okwenze akutshele amanga anjalo? Kumbe vele wena 
nguwenje ozikhulumelayo, phela wena akusikuphupha emini 
libalele. Igqwetha lokuthini ufun’ ukusethusela nje,” wakhuluma 
waze wakhuluma langezandla uMpala. 

Kaphendulanga njalo uMaSibanda, waphongukunikina ikhanda. Wa- 
ghubeka usekaSenzeni,“Ngithe belixoxa ngani, kawungizwa kanti?” 
uMpala wayesefuna ukumhlanekela ngenye impama, udadewabo 
wambamba. 

“Manje ngizakhuluma njani wena ufun’ ukungitshaya,” 
waphendulela phezulu uMaSibanda waseqhubeka, “Bengizayekela 
ukuxoxa laye yini umntwana? Lami angithi ngiqalise ukumbona 
namhla. Ubufun’ ukuthi ngiyekele ukukhuluma laye.” 

“Uyazi ngingala ngilokhu ngikukhangele okungumuntu lokhu 

ngizakwenzakalisa, kungcono ngisuke lapha,” wayekhuluma ehamba 
uMpala. 

“Ummntwana lo usebuya exabanisa abantu abakade bezihlalele, ha!” 
wanikina ikhanda ekhuluma unakaJoshua. 

“K asixabanisanga babakazi. Vele ngilenhlalo yini mina? 
Yikubekezela nje. Angilanhlalo mina aunt umnewenu uyahlupha into 
ayifunayo sibili angiyazi. Usejwayele ukwenza imali 
ngobukopokopo, yikho osokumbulele inggondo. Engaqhubeka 
ngento yakhe le, impilo yakhe izamhlupha ngiqinisile. Umuntu 
otshona enatha kuphela.” 

“Ubukopokopo bani nakaThoko, angithi nje uzama khona 
ukuliphilisa labantwana. Angithi imali yakhona ithi ibuya yenze 
izinto ezinengi.” 

“Hatshi babakazi, okunye akusebenzi. Kuhlala kufika abantu 
ngekhaya befuna imali zabo. Lakho khonokho akwenzayo okokulo- 
bolisa uSenzeni akungiphathi kahle. Noma sokutheni, wayemncane 
umntwana bakithi. Wayefuna ukuzifundela, angitsho khathesi use- 
fundela ubugqwetha?” nguMaSibanda ekhanya sibili ukuthi usekha- 
thele ngokwenza kukaMpala. 

“Hatshi lawo ngamanga nakaThoko. Ungehluleka ukugcina indoda 
awusoze 

wenelise ukwenza lutho lapha emhlabeni. Umfazi ukuthi athiwe 
ngumfazi yikuba elendoda. Nxa ungendanga vele uliphepha пје. 
Wayevele ezagcina ngani kanti uSenzeni, angithi uyise wayesenzela 
ukuthi azuze indoda ezamgcina. Okokuthi useNyuvesithi ngiyala 
mina. Ngiyala sibili, inkomo ingazala umuntu ngitsho ubaba!” 
ngunakaJoshua ephinda elike lakhulunywa ngumnewabo. 

“Angithi abadala bathi okulempondo akufihleki emgodleni? Nxa ese 
University kuzaphela kuphume, nxa engekho njalo kuzavela sobala,” 
uMaSibanda kasathandanga ukuthi abe elokhu ehluphana 
lonakaJoshua, wasevalelisa. 


USenzeni waya edolobheni lapho ayemele ahlangane lomngane 
wakhe uJabulani. Waphuza ngehola elilodwa kodwa wafica 
uJabulani emmelele. 


Eo on 


“Uyazi besengisithi uhalf three engatshaya sengihamba,” watsho 

uJabulani ekhiphela uSenzeni isitulo ukuthi ahlale.UJabulani | 
wamangala ukuthi uSenzeni kazange amphendule. Wanikina ikhanda 
uSenzeni wahlala esitulweni. UJabulani wabona ukuthi kwakulento 
eyayimhluphile uSenzeni. 

“Wakhanya udanile kutheni Senzeni?” wabulani wakhuluma 
emkhangela emehlweni uSenzeni. 

“Umhlaba lo angiwuzwisisi, uyazi ubaba kalaxolo ngitsho, ngalokho 
akwenzayo. Angazi kumbe ulenhliziyo yini umdala lowana,” waye- 
khuluma enikina ikhanda uSenzeni. Wayezibamba ukuthi inyembezi 
zakhe zingaphumi. UJabulani wambamba isandla wathi, “Take it 
easy Senzeni, uyintombi eqinileyo, what you have gone through is 
terrible. Kodwa ngiyazi ukuthi you are a strong girl,” uJabulani 
wayekhuluma emduduza uSenzeni. 

“Uyazi ungitshaye ngempama waze wabanjwa. Ngabe kabanjwanga 
ngabe sesikhuluma okunye khathesi,” uSenzeni wakhuluma inyem- 
bezi zisehla. UJabulani wasukuma esitulweni ayehlezi kuso 
wayahlala kwesasiseceleni kwakhe. Wamduduza. 

“Yikho bengithe sihambe sonke khangela khathesi ngabe ulimele. 
Ungagali ukuyakhona wedwa. J don t want you to be hurt,” uJabulani 
wayekhuluma elokhu ebambe isandla sikaSenzeni esihlikihlikihla. 
Wahlikihla inyembezi uSenzeni waphefumulela phezulu wathi, 
“Ngicela ungibizele uwaiter,” watsho uSenzeni etshengisela ukuthi 
ingqondo zakhe zazingekho ndawonye, wayezama sibili ukuzibutha. 
“Ubufunani Senzeni?” uJabulani wambuza etshengisela 
ukuhlupheka. 

“Ngicela, amanzi, ispring water.” 

Uweta wabuya, uJabulani wamtshela ababekufuna, uweta 
wabaphathela. 

USenzeni wathatha amanzi akhe kazange akhulume lutho waze 
wageda ingilazi yonke. Wathi eseqedile ukunatha amanzi, 
basebehamba. 

Bahamba okwesikhatshana uSenzeni engakhulumi lutho, kwathi 
sokulaphaya uJabulani wathi, “Senzeni ungakhathazeki ngalokho 
okwenzakeleyo. Dont spoil your bright future because of people 

who want to bring you down,” uJabulani wakhuluma amazwi 
okumginisa njalo uSenzeni. 

USenzeni wabe elokhu ethule ehamba engamphenduli. UJabulani 
waqhubeka wathi, “Uzonde kakhulu Senzeni. Ungaze wenza njalo 
uyazilimaza ngaphakathi.” 

Kazange aphendule uSenzeni, bahamba belandela umgwaqo 
wabulani engasakwazi ukuthi bayangaphi, esephongulandela uSen- 
zeni. Bathi sebehambe okwesikhatshana, uJabulani wabamba uSen- 
zeni isandla ngamandla wammisa wathi, “Kanti siyangaphi 
Senzeni?” UJabulani wayesebona uhambo lwakhona solungasapheli. 
USenzeni wamkhangela uJabulani, angani kezwanga. 

Wambuza futhi wathi, “Siyangaphi Senzeni, uyakwazi ukuthi 
ngumgwago oya eFolosi yini lo?” 

USenzeni kwangathi utshayiwe wawuhlaba umkhosi wakhala, 
wakhala okuzwisa ubuhlungu. UJabulani wambamba wamthulisa. 
“Ungakhali Senzeni thula, thula mama,” wayekhuluma emgonile. 
Wabelokhu embambile waze wathula. 

“Ufun’ ukuthi siye ngaphi?” ијабшаш wayekhuluma angani 
ukhuluma lomntwana omncane emncenga uSenzeni. USenzeni 
wamkhangela uJabulani wasesithi,““Kasiye erailways, siyehlalela 
isitimela santambama.” 

“Кода angithi uyakwazi ukuthi isitimela sisuka ngo 9.00 ebusuku, 
khathesi ngu half past five, sike siyekudla phela ekhefa?” wabuza 
ngesineke uJabulani. 

“Angikhwabithi ukudla Jabulani, kungcono siyehlalela khona 
esititshini.” 

Besendleleni eyokuya esititshini ијабшаш wama kwenye ikhefa 
wathenga amameat pie amabili, inkukhu lamakhokhokhola amabili, 
okwakungumphako esitimeleni. 

UJabulani loSenzeni bahambisana baze bayafika esititshini, bafika 

bahlala emabhentshini.USenzeni wabanjwa yibuthongo walala 
emabhentshini, uJabulani wamembathisa ngebhatshi lakhe 
ayeligqokile. 


USenzeni aze aye koBulawayo kuyise, unina lonina omncane 


126 


К т< | 


uPolina basala bengahlalisekanga. UPolina lokuhlala endlini уакће 
kwasokumehlula,wahamba kodadewabo unakaSenzeni. UPolina | 
lodadewabo behluleka икшаја ubusuku uSenzeni ezabuya 
ngelilandelayo, babezidla izibindi. 

“Ngazama bakithi ukumalisa uSenzeni,” ngunakaSenzeni lo ebalisa. 


“Науі sesiphonguthembela kophezulu ukuthi bengamphoxi bakithi. 
Isisu sami sesibuhlungu sisi. I am so scared ngento eyenziwe 
nguSenzeni,” uPolina wakhuluma ebamba isisu, angani usehelelwa. 
UnakaSenzeni wakhuluma ebambe isihlathi. 

“Kahle ngike ngizame ukulala sisi, i acid yami isikhwela,” wakhu- 
Juma evula ingubo embedeni kadadewabo egubuzela. 

“Ngikunike uchago phela Polina?” 

“Hatshi,” waphendula wabesegubuzela njalo. 

UnakaSenzeni wahamba wayapheka okuyinkomitsho kwetiye. 


UJabulani wazama ukumncenga uSenzeni ukuthi adle bengakagadi 
isitimela, wadla nje khonokho. Bathi sebegade isitimela uSenzeni 
wavuka phakathi kobusuku eswela ubuthongo. Wavuka wabala 
ibhuku lakhe ehlezi embhedeni wakhe wesitimela. Wayesebalisa 
konke okwenzakala kuye esemncane. Uyabalisa ezibuza ukuthi 
ukubuya kwakhe koBulawayo kuncede lutho yini njengoba 
sokumkhumbuza izinto ezibuhlungu ezenzeka kuye. Wazibuza 
imibuzo eminengi njalo eziphendula futhi uSenzeni, 

“Kodwa noma nje ukubuya kwami koBulawayo kuvuse amanxeba, 
bekuvele khona ngiwavala ngebhanditshi, kodwa khathesi 
sengikhipha imbanditshi sengiwabeka sobala, ngiwafake umuthi 
owokuthi ome.” 

Loba ukusuka kwakhe koBulawayo kwakuvuse amanxeba, uSenzeni 
wayesizwa angani kwakulento eyayisukile emahlombe akhe, lobanje 
ayelokhu enzima kwakungasafani lakuqala, wayesizwa sibili ukuthi 
kwakulento eyayisukile. 


Isitimela sathi sisima eGweru uSenzeni walunguza ngewindi. | 

Waphuma kukhotshi ayekiyo wama ewindini wakhangela 
isikhwangwani esasibhalwe Gweru, kwangani kulompikitsha obuya 
kuye, ebona ilanga afika ngalo eGweru eyinkazana eyayijabulile 
ukuthi wayesesiyahlala loyisekazi. Kwamkhumbuza njalo ilanga aba 
yinkazana eyayethukile uSithole aze ambambe iganyavu. Wabona 
ilanga umama wakhe aze amvakatshele esikolo, isisu sakhe size 
siphume unina emhambisa esibhedlela, uSithole loNeli 
bemhwabhela. Wabona ilanga okwabuya unina omncane 
ezomtshontsha esibhedlela, engeniswa emoteni esiya eHarare, 
kwangani kulento emqume esiswini, wangani uyahelelwa, wezwa 
sokusithi ahlanze, waqalisa ukubalesiyezi, wagijimela endlini encane 
wafika wahlanza. Wathi esephuma endlini encane isiyezi sangani 
siyamehlula, wafika lapho okwakulele uJabulani wamqogodela. 
Kwavula omunye ubaba, uSenzeni wamcela ukuthi abize uJabulani. 
UJabulani wethuka ebona uSenzeni esesimeni lesi, wayebambe isisu, 
ubuso bakhe sobungathi sobumhlophe. Wamhambisa kukhotshi 
yakhe uSenzeni, abafazi ababekukhotshi leyo bavuka, bamangala 
ngoba wayephumenje engumuntu othi ufuna ukutshaywa ngumoya 
ewindini. 

Wayeghugha uSenzeni, omunye umfazi wamnika uchago ukuthi 
anathe, wathi eqeda ukunatha wahlala okwesikhatshana 
kwasokungathi usesizwa ngcono. Omunye umfazi owayekukhotshi 
le wamtshela uJabulani ukuthi wayengahamba ayezilalela, 
wamthembisa ukuthi wayezamgcina uSenzeni. UJabulani watshiya 
emembathise ingubo, lakanye umama lo owayesesitimeleni 
wamgcina baze bayafika еНагаге. Kwake kwangani kuyamhlasela 
futhi phakathi kobusuku, kodwa umama owayelaye, wathatha ilembu 
elimanzi wamhlikihla ngalo njengoba wayesetshisa umzimba. 
Wambhlikihla esiphageni, ithempuritsha yakhe yehla, walala uSen- 
zeni. Walala nya waze wayafika eHarare. 

Isitimela sathi sisima esititshini seHarare uJabulani waqoqoda 
kukhotshi eyayilele uSenzeni ukuthi amvuse, kanti umama owayelele 
laye wayesemvusile, esemncedise ukugqoka. Bambonga kakhulu 
umama lo, uJabulani loSenzeni. UJabulani wathatha ithekisi 
wahamba loSenzeni ngakibo, wathi efika endlini unina omncane 

Іопіпа babelele. USenzeni wafika waziphosa esitulweni. UMilka 
unkazana owayesebenzela unakaSenzeni wayaqoqoda lapho 
okwakulele unakaSenzeni loPolina. Bathi bevuka uPolina lonaka 
Senzeni kwabatshayisa ngovalo uSenzeni ayeyikho khona. 
“Senzeni!” Bafika bamgona. 

Bambuza ukuti kwakutheni uSenzeni wanikina ikhanda ekhanya 
ukuthi kafuni ukukhuluma. Babuza uJabulani ukuthi kwakuhambe 
njani uJabulani wabatshela njengokwazi kwakhe. UnakaSenzeni 
loPolina bambonga kakhulu uJabulani. Kabasachithanga isikhathi 
unakaSenzeni loPolina bahle bamhambisa kudokotela wakhe. 
Udokotela lo nguye owayehlala eselapha uSenzeni kodwa 
wayengakaze ambone ethukile njengamhlalokho, ngaphandle 
kwelanga avela ngalo eGweru mhlazana eqalisa ukumelapha. 
Wambuza ngesineke udokotela ukuthi kwakuqale njani uSenzeni 
wathi, “Kuqale isitimela size sime eGweru ...” 

Kasagedisanga wangani wayesefuna ukuhlanza njalo. Unina lonina 
omncane lomongi bamhambisa endlini encane. Udokotela wambizela 
ij-ambulance, bamhambisa esibhedlela, wahle wafika wanikwa umb- 
heda, bamelapha wanikwa amaphilisi awokuthi alale aphumule. 
UnakaSenzeni lonina omncane basebehlala emabhentshini 
esibhedlela bengaselankani, sebesesaba ukuthi kwakungaba kuyini 
njalo. 

“Kuyinkani yakhe uSenzeni, ngazama bantu ukumtshela ukuthi 
angahambi ukuyabona uyise. USenzeni bantu umuntu obeziphilela 
impilo yakhe enhle.” Wanikina ikhanda, wagonana lomnawakhe 
uPolina owayesehluleka ukumphendula esehlengezela izinyembezi. 
Udokotela waphuma ewadini lapho okwakuloSenzeni watshela 
unakaSenzeni loPolina ukuthi bengaze besaba, kwakuzalunga. | 
Wabatshela udokotela ukuthi kwakuyingqondo ezaziphanjaniswe 
yikuya ayekwenze koBulawayo, lokudlula ayekwenze eGweru, 
yikho okwaphambanisa isisu. Kodwa udokotela wabatshela ukuthi 
wayenze kuhle wayakhona ngoba ngenye indlela kwakuyikuzelapha. 
Ngelanga elilandelayo wayesengumuntu owayesesizwa ngcono 
uSenzeni. UJabulani wabuya wazombona wezwa inhliziyo yakhe 
ihlaliseka. Unina omncane lonina bamthatha bahamba ngekhaya. 

Kodwa udokotela wabatshela ukuthi kwakuzafuneka ukuthi abe 
elokhu ebuya ukuzobona udokotela emcebisa. 


Kwathi sokuphele insukwana ezimbalwa uSenzeni esuke esibhedlela, 
unina omncane lonina bambuzisisa befuna ukuzwa ukuthi wahamba 
njani koBulawayo. Kodwa bathi bembuza wakhanya ekhululekile, 
kungamhluphi ukukhuluma. UnakaSenzeni wayecabangela ukuthi 
ukugula kukaSenzeni kwakwenziwe ngunina omncane, uMaSibanda. 
Unina wambuzisisa uSenzeni ukuthi wayephekelweni ngunina 
отапсапе, njengoba wayecabangela ukuthi engxenye wayefakelwe 
ekudleni. Kodwa uSenzeni wamtshela ukuthi babenathe bonke itiye 
loMaSibanda, unina kasuthisekanga, kodwa uSenzeni wammela 
umaSibanda. USenzeni wabatshela ukuthi uMaSibanda watshaywa 
emvikela, wabachasisela ukuthi uMaSibanda wamvikela sibili, waze 
wayithenga indaba yaba ngeyakhe. UnakaSenzeni wayesemzwela 
uMaSibanda lowo. 

“UNoel akatshintshi sibili. Uthi pho uzatshintsha uyihlo?” Wanikina 
ikhanda unakaSenzeni. UPolina loSenzeni bahleka, uPolina wathi. 
“Angikaze ngikuzwe umbiza ngebizo usekaSenzeni, ha 
usucaphukile sibili dade.” UPolina wakhuluma ehlikihla inyembezi 
ezasezisehla emehlweni ngokuhleka. 

USenzeni laye wayehleka khonokho ukuthi unina ubize uyise nge- 
bizo, njengobana babengajwayelanga ukumuzwa embiza ngebizo. 


USenzeni wabalandisela indaba yonke yokuhamba kwakhe 
koBulawayo, wayekhululekile sibili kungamthunuki ngitsho. Unina 
loninomncane yibonje ababeke bacaphuke, esebatshela ezinye 
izinto ezenzakala koBulawayo, ikakhulukazi ukutshaywa 
akwenziwa nguyise, lokuthi uyisekazi wayenika ubaba wakhe 
igunya. Vele unakaJoshua wayesephumile enhliziyweni 
kanakaSenzeni, ngalokho ayekwenzile ukuvumelana, lokukhwezela 
ukuthi uSenzeni endiswe kuSithole. USenzeni wathi ekhuluma 
ngokukayisekazi unina wayengasahlalisekanga, kwangani 
uzaphapha aye koBulawayo ayemtshela zigcwale, nanko 
wayengasafuni ukuthi nje ambone lowo nakaJoshua. Imuli 


130 


yakoMpala wayeseyibhale ngaphandle kwesandla sakhe. | 


ISAHLUKO SETSHUMI LANE (14) 


Njengokutsho kwakhe uSithole ukuthi wayezathatha omunye umfazi 
ngemali ayeyibuyiselwe eyamalobolo, lakanye wenza njalo. Umfazi 
lo wayevele esemithi ekutsho lokhu uSithole. Wahlala laye lowom- 
fazi okomnyaka wonke, lobanje engasamlethanga епа и lapho 
okwakuhlala khona uNeli, wayemulojela. UNeli wayekwazi lokhu 
kodwa akulalutho ayengalwenza. Kwathi ekubeletheni umntwana 
wasweleka. Kwakhanya ukuthi umntwana wayengahlalanga kuhle 
esiswini amadokotela aphuza ukwenza i-operation. Kodwa en- 
gqondweni kaSithole kwakusithi nguNeli owamthakathayo. 


UNeli wathwala qatha ngalezi ndaba ezimbili, ekaSenzeni, 
leyomkaSithole owazala umntwana ofileyo. UNeli wayehlezi 
emalahleni. Abathi ukwenda kulamanyala babeqinisile. USithole 
wayethi nguye owabangela ukuthi isisu somfazi ayesemthethe si- 
chitheke. Njalo wayengasuthiseki ukuthi uNeli wayengazi ukuthi 
uSenzeni wayengaphi. UNeli wayeze afunge ngabalele phansi ukuthi 
wayengazi lutho sibili. Kodwa uSithole amdobhe amdobhe, athi 
nguye owamkhipha laleso sisu. 

“Wakhipha uSenzeni isisu, ngathi ngizizalele umntwana lomunye 
umfazi wabulala umntanami. Ubuthakathi bakho ngibuthini kanti?” 
UNeli kazange amphendule uSithole. Kwamcaphula ngamandla 
ukuthula kukaNeli. Wathetha wakhuluma konke ayefuna ukukutsho. 
USithole ekhanya engumuntu owayefuna ukuphuma wathi kuNeli, 
"Машић uyemdinga uSenzeni uyezwa!” Wakhuluma ngelizwi 
eliphezulu inhliziyo kaNeli yangani iyadabuka phakathi. 

UNeli wathi uyaphendula wehluleka, wawela phansi wangani 
kulento emhitshileyo, ayezama ukuyikhipha emlonyeni, kwangani 
iyamehlula leyonto eyayimhitshile. UNeli wehluleka ukuphefumula, 
wayesephendula amehlo. Ekuqaleni uSithole wayekhanya engela 
ndaba lakho ebona angani uNeli uyazenzisa. Wabona uNeli nya. 
Wagijima ngendlu yonke ebiza uSydney, umfana owayebasebenzela, 

esengani usehlanya. Wabhoda ngendlu yonke ebiza, kwathi | 
sezibuyile ingqondo, wavula iwindi wamemeza, uSydney weza | 
egijima. USithole wathi eqeda ukubiza uSydney waya efonini | 
wayabiza i-ambulance. 

USydney wathi engena endlini wamangala ukuthi kuyini 

okwakwenzakele kuNeli. Wathi, “Like lamenza ifirst aid yini?” 

USydney wayekhuluma emkopulula izikopela zesigqoko sakhe 
uNeli, emthela ngamanzi. Ephakathi kokulwisana lokuthi uNeli 
bemngenisa kuambulance uNeli, njalo bemfaka omunye umtshina 
owokuthi aphefumule kuhle. USithole laye wangena ku-ambulance 
ukuze aphelekezele uNeli. Bathi befika laye esibhedlela, izisebenzi 


emergency room. Indlu le ifakwa izigulani eziyabe sezigula kakhulu. 


USithole wadinga ucingo khonapho esibhedlela watshayela endlini 
eyayiseduze lakoMpala ukuthi bayemtshela ukuthi uNeli wayegula 
okunzima. Wathi eqeda ukufona uSithole wabuyela lapho 
okwasokuhanjiswe uNeli. Wathi efika wabona uNeli sebemfake 
i-oxygen, lokunye okuyizinto okwakungaqondakali emlonyeni, 
konke lasemakhaleni. USithole waqhugha okomhlanga emanzini, 
waginga wanikina ikhanda. Wazama ukumkhulumisa kodwa uNeli 
akazange anyikinyeke, uSithole kwamgeda amandla. Umongi 
owayesewadini wamtshela ukuthi ahlale phansi ngokuba 
wayesekhanya engumuntu ofun’ ukuwa. 

USithole wabuza umongi ukuthi kwakuyini, umongi watshela 
uSithole ukuthi wayengenelisi ukuphendula lowo mbuzo, 
kwakuzamele amelele udokotela. 

Lakanye udokotela wathi efika ukuzahlola ukuthi umtshina | 
wawusebenza kuhle yini, uSithole wambuza ukuthi kuyini 
okwakubangele ukuthi uNeli agule okunje. 

Udokotela wathi, “Ngabenje liphuzile ukubuya laye, khathesi ngabe 
sesikhuluma okunye. Sizakwazi ukuthi kuyini sibili sesike sam- 
псейіѕа ukuthi aphefumule kuhle, njengobana sesimfake i-oxygen.’ 
Udokotela wayekhuluma elungisa imitshina, wasephuma. | 


, 

USithole wasala ekhuluma loNeli esithi kumbe uzanyikinyeka, 
kodwa uNeli kazange anyikinyeke. USithole wayesengenwe 
yikwesaba okukhulu ngoba esazi ukuthi nguye owayeyisiqokogela 
sendaba. Wamkhangelisisa uNeli, wambamba ubuso, uNeli kazange 
avele anyikinyeke. USithole wanikina ikhanda wathi, “Ungabona 
umuntu esefakwa i-oxgen lokunye okungaqondakaliyo lokhu, kuyabe 
sokunzima. Yeyi ...” Wanikina njalo ikhanda 

uSithole. 


Wahlala ebhentshini endlini lapho okwakulele uNeli waze wabanjwa 
yibuthongo. Umongi wathi esebuya ukuzokhangela ukuthi uNeli 
wayeghuba njani, wasebona uSithole eselele intamo yakhe isisenza 
Angani ifuna ukwephuka. Umongi wathi, “Yindaba lingazihambeli 
ngekhaya baba, libuye kusasa ekuseni. Akulalutho elingalwenza, 
sesiphonguthemba yonale imtshina, yiyo ezasinceda. Hambanini 
shuwa libuye kusasa.” 

Umongi wayekhuluma emzwela uSithole, owayekhanya njalo ukuthi 
uke wakhala ngokuba amehlo akhe ayesebomvu gebhu. 

Wavuma ngekhanda uSithole esithi, “Кепје amavisiting hours enu 
yiwaphi?” 

“Lingabuya пота ngama 6 noma nga 7. Nxa eku intensive care 
kabaze baba very strict ngamahours,” umongi wamchasisela uSit- 
hole. USithole wabonga, wasehamba. 


Kusisa ngelanga elilandelayo wavukela esibhedlela, wathola 
unakaJoshua losekaSenzeni behlezi emabhentshini phandle. USithole 
kwammangalisa ukuthi abantu ayebatshele ebusuku, basebe 
sesibhedlela ngaleoisikhathi. Babingelelana uSithole lonakaJoshua 
loMpala. UMpala wahle watshengisela ukuthi wayengafuni 
ukuxhawulana loSithole. Babingelelana ngomlomo uMpala 
wazikhangelela eceleni uSithole exhawulana lonakaJoshua. 
Wasesithi, “Kanti yindaba lingafikelanga ngekhaya?” 

UMpala wahle waphendula wathi, “Silande umkhuhlane Sithole, 
kasilandanga ukuzovakatsha,” wabe khangela eceleni, etshengisela 
ukuthi wayevele engafuni ukukhuluma laye uSithole. UnakaJoshua 


134 


| и 


wabona ukuthi babezaqalisa ukukhulumisana wathi, “Ngomkhuhlane 
lo Sithole.” 

“Lokhu kunzima nakaJoshua,” uSithole wakhuluma ekhanya edanile. 
“Kugalise njani kanti Sithole?” wayebuza edanile unakaJoshua. 
“Sikwejisile nje sizibukelela i7V, ngabona umuntu esewela phansi. 
Ngabona usesehluleka ukuphefumula.” Wanaba uSithole. Uthe 
elandisa ukuthi kwahamba njani ukuthi uNeli aze abe sesibhedlela 
uMpala wayesephefumulela phezulu ekhangele uSithole ngelihlo 
elibi. Kwakukhanya sibili ukuthi uMpala wayefela ngaphakathi 
esegcwalelene. 

Wasesithi, “Okukhulu akula mkhosi!” waphefumulela phezulu wase- 
ghubeka, “Isikhathi sesiphelile singayambona yini uNeli?” wakhu- 
Juma esukuma uMpala. 

Bonke bahle basukuma, baya kuwadi lapho uNeli ayelele khona. Un- 
akaJoshua wathi efika ebona imitshina eyayi fakwe uNeli 

watshaywa luvalo wathi, “Hawu, hawu mnawami ... ha sebemfake i- 
oxgen ha ha!” Wababaza unakaJoshua, wayekhuluma eqakeza en- 
gasela nkani. 

“Jzinto kazimanga kuhle sibili. Uyagula uNeli,” uMpala 
wayekhuluma esondela embhedeni lapho okwakulele uNeli. 
UnakaJoshua wafika wambamba isandla emhlikihla wathi, “Мећ, 
Neli bo. Yimi udadewenu sengifikile.” 

Waqakeza izandla wanikina ikhanda. Wahlala phansi wakhangelisisa 
ubuso bakhe phansi, afake wavala ubuso bakhe ngezandla. 

“Mus’ ukukhala nakaJoshua...” uMpala wamduduza 

udadewabo. 

Besakhuluma njalo, udokotela wangena elandelwa ngabongi. 
Omunye umongi wabacela ukuthi bake baphume kancane, 
babezabizwa udokotela eseqedile. Baphuma bayahlala phandle | 
emabhentshini kungekho okhuluma lomunye. UMpala wasukuma 
wahamba hamba, ukuhlala sokusala. USithole wasehlala phansi 
wabuza ukuba unakaJoshua loMpala babengafuna amadirinki 
anjani. 

UMpala wamphendula ngolaka wathi, “Asilandanga ukuzokudla 
thina!” 

UnakaJoshua esebona ukuthi uMpala loSithole Ђепоада за inkulumo 
wasesithi, “Ungangithengela ingge nje Sithole.” 

USithole wahle wahamba. Uthe esehambile unakaJoshua wamkhuza 
uMpala ngokukhulumisana nxa kugulwa. Wamtshela uMpala ukuthi 
ukukhulumisana kuletha immoya emibi, ikakhulu umuntu egula. 
UMpala owayecaphukile wathi, “Yikuthi uSithole uyimbulu mani 
engacabangi ukuthi silande ukuzokudla imali yakhe phela, yikho 
mina ngimtshela mangqamu!” 


Abongi lodokotela бадеда umsebenzi wabo ababewenza babatshela 
ukuthi bangangena babone uNeli. Bangena bamkhangela uNeli, 
bakhangelana angani kulabakusolayo. 
UMpala wathi, “Kungabe kuyini lokhu yi?” wabuza ekhangele 
udokotela. р 
USithole wafika ephethe imbodlela zokunathwayo. Esithi abathathe 
bahambe phandle bayenatha okunathwayo. 
“Kungaba ngumkhuhlane nje uzivukela phansi, койма okunye 
kanenginengi yikucabanga kakhulu. Kutsho ukuthi kulento 
ebimhlupha. Lingabe lilolwazi yini ukuthi kuyini okungabe 
kuyinkinga empilweni yakhe?” 
Bakhangelana uSithole losekaSenzeni. UMpala wasesithi, 
“Ngingazi njengoba ngingahlali laye,” wayekhuluma ekhangele 
unakaJoshua wabuya wakhangela uSithole ngamehlo alombuzo. 
USithole wabalekisa amehlo akhe kuMpala wakhangela kudokotela 
wasesithi, “Kumbe ngumsebenzi wesitolo osumandela,” wayekhu- 
luma 
umzimba wakhe ungamanga mpo, angani ngumntwana wesikolo 
ophambili kukatitshala. 
“Nxa kungelabantu abamncedisayo kuyahlupha. Anyway lets hope 
for the best. Abanye ababuya besesimeni esidlula lesi baphuma 
sebephilile. Let's give it some time.” Wakhuluma ebanika ithemba 
udokotela. Wathi eseqedile ukubachasisela waphuma labongi. 
Omunye umongi wayemazi uSithole wathi sebe phume phandle 
lodokotela wathi, 
‘“Ubaba lo kayisuye owokufuna ukutshaya umfazi wakhe kulowana 

тпуака ngendaba yokuthi umzukulu womfazi wakhe ayemnikwe 
njengomfazi waye ...?” | 
Kasagedisanga ukukhuluma omunye umongi ayehamba laye wathi, 
“Hawu uyazi, ubaba lo ngiyamazi sibili angithi nguye uSithole 
olesitolo esithiwa, Sithole Investments. Kuthiwa asikuhlupha ubaba 
lo, kuthiwa kusukisela ukuhamba komzukulu womkakhe vele aku- 
Janhlalo endlini yabo, yibuhohoho nsuku zonke.” 

Udokotela wabayekela bekhuluma wasesithi, “Lina bafazi, iZiana 
hee.” 

Waghubeka omunye umongi wathi, “Hawu liginiso sibili lelo 
dokotela, vele akukho enye into emhluphayo, yiyo indoda yakhe 
ebangele konke lokhu.” 

“Likuzwa ngobani lina litshona lisemsebenzini?” wayebuza engani 
ufuna ukuhleka udokotela. Uthe ekhuluma njalo wabona ukuthi 
utshiye iball point yakhe kuwadi lapho okwakuloNeli khona, 
wasekhuluma ebuyela emuva, “Ngikhohlwe żball point yami.” 
Udokotela wathi efika emnyango kuwadi lapho okwakuloNeli 
wezwa abantu bekhulumisana ngolaka. Wasesima ukuthi azwe ukuthi 
bathini. USithole nguye owayekhuluma,“Khangela manje indaba 
kaSenzeni ukuthi isifike ngaphi, ngoba ungafuni ukuyadinga uSen- 
zeni. Khathesi khangela ukuthi sokusixabanisa endlini yami 
lomkami.” 

UMpala wamphendula uSithole wathi, “Ubuyanga yibo obungibu- 
lalayo. Ngabe ngilemali, ngabe ngiyakubuyisela mkhwenyana 

manje angilayo. Kambe ngenze njani lami sengidiniwe 

ngokumdinga, uthi ngithini? Uthi ukukhuluma ngiyakuthanda yini 
lami, inkulumo angiyifuni sibili. Hatshi.” 

UnakaJoshua njengomuntu owayezama ukuthi kungabi lenkulumo 
wabakhuza wathi,“Lingabokhulumisana bo nxa umuntu egula | 
bakithi.” 

Udokotela wayekuzwa konke lokhu emi emnyango, kasabanga 
lenkani. Kwabasobala ukuthi abongi bebekhuluma ідіпіѕо. 
Kwakhanya uSithole kazange akuzwe ukukhuzwa lokhu, 
waghubekela phambili ngendaba kaSenzeni. 

“Ufun’ ukungibona njengobhare hayikhona, uSenzeni kuthiwa | 

wayezile ekhaya, ezolivakatshela evela eUniversity. Ubususithi 
kawukwazi ukuthi ungaphi. Angisosithutha mina uyezwa?” 
wayesekhuluma ngelizwi eliphezulu. Udokotela wahle wangena. 
“Kuyini kanti elikubangayo, lingabang’ umsindo nxa omunye egula, 
ukuxabana khona kuyabe kungalunganga especially in front of a sick 
person.” Ngudokotela lowo ethatha ipensela yakhe eyifaka esikhwa- 
meni. 

USithole wasabela udokotela wathi, “Hayi asixabani besikhuluma 
ngendaba zomuzi wethu. Hatshi asixabani sibili dokotela.” 
Udokotela wathi ephuma wayengaselankani, wabatshela omongi 
ukuthi bebeqinisile. 


Ekuphumeni kukadokotela unakaJoshua wahle waphuma, wathi 
kuSithole loMpala bake baphume labo ukuze uNeli ake atshaywe 
ngumoya. 

UnakaJoshua watshela uSithole ukuba babezabuyela koBulawayo 
ngamabhasi antambama njengoba basebembonile uNeli, wamtshela 
ukuthi abe ebazisa ngomumo ngocingo. Kodwa uSithole wabancenga 
ukuthi bengabuyeli, uMpala wabona ukuthi unakaJoshua wayengani 
uyabhodabhoda wasesithi,“Sithole thina besilande umkhuhlane, 
manje nxa sokusiba lokukhuluma kungcono sibuyele. Nxa ufun’ 
ukubuza ngokukaSenzeni ungakwenza udadewethu engaguli, hatshi 
umumo ume kubi kanje.” 

Waxolisa uSithole, wabacela ukuthi bahlale babonisane 
ngomkhuhlane. 

Kwaphela iviki yonke besiya esibhedlela uSithole loMpala lonaka 
Joshua, койма akutshintshanga. Куа ngelinye ilanga uNeli 
wacwayiza, wakhwehlela, wangani ufuna ukukhuluma kodwa 
kwehlula. Kwabuya umongi uNeli esengani ufuna ukukhuluma, 
kwammangalisa laye umongi, wayabiza udokotela. Udokotela 
wabacela njalo ukuthi baphume, kwangani kwakulento abafuna 
ukuyilungisa. 

Bathi behlezi phandle uMpala wathi yena kwakungcono ukuthi bake 
bahambehambe kubosiyazi. Kwakhanya uSithole 
wayengakukwabithi ukuthi bayotshaya amathambo. UMpala 

kwamcaphula ke lokhu. Wabona angani uSithole wayelento ayefuna 
ukuyifihla wathi, “Sokungokwesithathu ngikhuluma lindaba unyathe 
nyathela, kuyini kanti Sithole?” 
Wayesesidla amahabula uMpala, ngabe unakaJoshua kakhuzanga 
ngabe kwabangokunye. Kwakhanya unakaJoshua wayengakusekeli 
laye ukuthi baye kosiyazi ngoba ebone uNeli esengani 
uyanyikinyeka, wabona angani ukuya kubosiyazi 
kwakuzaphambanisa impumelela abasebeyibona. UMpala wala 
ngalelo elokuthi wayefuna ukuya kubosiyazi. Wabatshela ukuthi 
yena into ayeyifuna yikuthi bayekuzwa ukuthi kungabe kuyini 
okwabangela umkhuhlane wabatshela njalo ukuthi wayengayidinga 
izihlahla, wathi yena wayefuna ukuzwa kuphela. Койма 
unakaJoshua wabe lokhu emi ngelokuthi bake babone ukuthi 
bazafika ngaphi ngokwelapha kwesibhedlela, njalo wabona kungela 
ncedo ukuthi baye kubosiyazi, ngoba loba babezakwazi ukuthi 
kwakubangelwe yini ukugula kukaNeli, kwakungasoze kumphilise. 
UMpala wangani uyamlalela unakaJoshua wayibeka-ke eceleni 
leyondaba. 

| Kwaphela amalanga amabili ecwayiza uNeli kodwa esehluleka 
ukukhuluma. Kwathi ngelinye ilanga wakhuluma kodwa ekhulumela 
khatshana, unakaJoshua wayakuma eduze kwakhe wezwa ebiza ibizo 
likaSenzeni esithi, 
“Senzeni, Senzeni...,” 
USithole wayakuma eduze kwakhe wathi, “USenzeni kakho lapha.” 
UNeli wabe lokhu ebiza ibizo likaSenzeni. “Senzeni, Senzeni.” 
UMpala wagijima waya ewofisini kadokotela. Udokotela wabuya 
egijima engena lapho okwakulele uNeli wafika wathi, “Mrs Sithole, 
uyangizwa yini, ufunani, uyangizwa yini khuluma 
okufunayo.” | 
Wavula umlomo kodwa wehluleka ukukhuluma uNeli. 
“Anyway its a good sign, kutsho ukuthi imemory yakhe isibuya.” 
Udokotela wakhuluma ephuma. Esemnyango udokotela uNeli 
wabiza njalo. 
“Senzeni, Senzeni ...... 
Waphenduka udokotela, wathi,“USenzeni umfunelani, umfunelani | 

uSenzeni, sitshela khona 

sizamtshela uSenzeni ukuthi ufunani.” 

Wambuza udokotela, kodwa kazange aphendule. Waphefuzela uNeli, 
walala njalo. Udokotela wacela ukuthi uSithole losekaSenzeni lonaka 
Joshua baphume bamtshiye aphumule. 

Walala okwesikhatshana, wathi phakathi kobusuku wavuka uNeli. 
Wagala ukukhuluma yedwa. “Mzukulu wami Senzeni uthi ngan- 
githanda yini ukuthi kube njalo. Ungixolele uthi ngifuna ukufa ngile- 
qhubu leli yini mntakamnewethu? Kambe уши engaqala ngokuswela 
inzalo yini bantu? Abanye kabalayo inzalo kodwa bahlezi kuhle. 
Kambe ukuswela inzalo yikho okungenza ngihlupheke kangaka?” 
Wayekhuluma ngelizwi elikhatshana elidiniweyo uNeli, inyembezi 
zihlengezela emehlweni. 


Ngasikhathi sinye uSenzeni elele eNyuvesithi lapho afunda khona 
wavuswa liphupho elesabisayo. Wayephupha kulomuntu ofuna 
ukubulala uyisekazi uNeli. Umuntu lo waqala egijimisa uSenzeni 
wehluleka ukumbamba. USenzeni wacatsha kwelinye igusu umuntu 
wakhona wadlula ebambe ihloka, wabhoda ngegusu lelo emdinga 
uSenzeni. USenzeni waginga ecatshile, kwakhanya umuntu lo 
wadlula ngoba esemswele uSenzeni. Indoda le ebixotshana 
loSenzeni yalanda uyisekazi uNeli, baxotshana waze wambamba 
wamtshila intamo, wawa uyisekazi kaSenzeni, kodwa wenelisa 
ukumemeza ibizo lika Senzeni. Waqala embiza ngelizwi eliphansi, 
wacina esememeza “Senzeni lo, Senzeni!” 

Waphaphama uSenzeni egingile. Waphefuzela wavuka wahlala, 
waqalisa ukukhuluma yedwa. 

“Kuyini okwenzakalayo?” Wayekhuluma yedwa uSenzeni, njalo 
eqhugha. Waghubeka ekhuluma yedwa uSenzeni wathi,“Litshoni 
iphupho leli? lingabe lisitshoni?” 

Wahlala esebambe isihlathi esedanile. 

“Ngabe kangibhali imihloliso, ngabe ngiyahamba ukuyatshela 
umama, lo mama omncane. Kumbe ngibafonele. Anyway maybe it is 
one of those dreams. I better take it easy, појаћиђеке lama exams 
ami.” Wakhuluma yedwa eziqinisa uSenzeni. 

| Ка ћ sokusekuseni ewadini lapho okwakulele khona uNeli | 
kwangena umongi emnika amaphilisi. UNeli wabiza umongi ngezwi 
eliphansi, ekuqaliseni umongi wangani uyamangala. Loba nje 
laliphansi ilizwi likaNeli laselingcono kulakuqala. UNeli waphinda 
futhi wabiza umongi. 
Umongi waya kuye wathi,“Kuyini Mrs Sithole, khuluma ngilalele.” 
Wayekhuluma eseduze kwakhe umongi. 

| UNeli wasesithi, “Nurse, angikwazi muntu kamlimu, койма 
ngiyakucela bakithi ukuthi ungincede,” watsho uNeli ehlupheka 
ukuthi akhulume. 

Umongi wakhumbula ukuthi kumbe uNeli wayefuna uncedo lokuthi 

abizelwe udokotela, wasevula umnyango esithi ayebiza udokotela. 

UNeli wakhuluma langesandla emalisa ukuthi engahambi. 

Umongikazi wasesiya eduze kukaNeli esefuna ukuzwa ukuthi nxa 

engafuni ukubizelwa udokotela pho wayefuna ncedo bani. 

Umongikazi wathi esesondele eduze uNeli wathi, ““Ngicela lokhu 

| kube yimfihlo, ngicela ungibhalele incwadi eya 
kumnawakhe womfazi kabhudi wami othiwa nguPolina Nkomo, uthi 
khona ngicela ukuthi uSenzeni abuye azengibona amphelekezele, 
ngifuna ukuxolisa umzukulu wami bantu,” wayekhuluma inyembezi 
ziphuma zisiya endlebeni, sokungani usephela amandla futhi. | 
Umongi wavuma ngekhanda wathi, “Manje ikheli yakhona ithini?” | 
“Angiyazi, kodwa ngicela ukhangele kudirectory, uhlala endaweni 
ethiwa Mount Pleasant eHarare, ukhangele phansi kwebizo elithi 
Polina Nkomo. Ngiyazi ukuthi ngomthetho akumelanga ngenze 
lokhu engikwenzayo, kodwa ngiyakucela muntu kaMlimu, angifuni 
ukufa ngileqhubu.” 
Wayekhuluma inyembezi zilokhu zisehla. | 
“Науі, kawufi, vele ususilile, usungcono ukwedlula owawuyikho 
ufika, usukhuluma, usuphilile. Ngizayidinga ikheli ngibe sengiyib- 
hala incwadi, ngingayibhala ngizakutshengisa,” watsho umongi 
emqinisa, ekhuluma embambe isandla. 


Kwathi ngasikhathi sinye uNeli ezama ukuncenga unesi ukuthi 

ambhalele incwadi eya kuPolina, uSithole lonakaJoshua loMpala 
babesenyangeni, ngokuba bathi bevela bona uNeli, uMpala 
wayiqalisa njalo indaba yakhe yokuthi baye kubosiyazi. Loba 
uSithole lonakaJoshua babengafuni, bacina sebesehlulwa nguMpala, 
baze baya enyangeni. 

Isangoma sawatshaya amathambo, sanikina ikhanda, sawatshaya 
futhi sanikina ikhanda sawadobha futhi sawaphosela phansi 
sasesisithi,“Ngibona unkazana ogijimayo, unkazana lo ugijima nge- 
ganga. Ngibona isigulani simxotshanisa, ngibone wena ubaxot- 
shanisa bobabili.” Isangoma sakhuluma sikhomba uSithole sa- 
sesiqhubekela phambili sisithi,““Isigulani siyawa, unkazana lo 
abaleke. Uyawa lo, isigulani ...” 

Isangoma satshintsha ubuso. Bakhangelana uSithole 

lonakaJoshua loMpala. Saqhubekela phambili isangoma, 
“Hambanini liphenduke sekuphele amaviki amabili.” 

UnakaJoshua wabuza isangoma ukuthi kwakungelalutho 
ababengalwenza yini. 

Isangoma sakhuluma sicimezile singafuni ukubakhangela 
emehlweni, “Akulalutho olungenziwa khathesi yikho ngithe hamban- 
ini liyebuya sokuphele amaviki amabili,” sakhuluma sibhodla isan- 
goma. 


USithole wabuza kusangoma ukuba unkazana lo ogijimayo, engabe 
waqonda ngaphi, isangoma saphendula, sicimezile sathi, 

“Ugijime ngeganga angibonanga ukuthi uye ngaphi. Hambani libuye 
sokuphele iviki ezimbili. Hambanini,” sabhodla njalo isangoma. 


UMpala wakhangela isangoma sibhodla, wanikina ikhanda. 
Bakhangelana lonakaJoshua, laye unakaJoshua kumgede amandla. 
USithole wakhupha imali ukuthi ayifake emganwini. Isangoma 
satshengisela ukwala ngesandla. 

“Hambanini liphenduke sokuphele тупа ezimbili. Lizabhadala 
sokuphele iviki ezimbili.” 

Bobathathu baphuma bebunile, ngoba isangoma sasingani 
asikhulumanga konke, kwakungani kulento esasiyibonile kodwa 

asisakukhulumanga. Bayagqoka izicathulo zabo ababezitshiye 
| phandle, basebehamba. 


Umongi wahamba wayatshela umatron isicelo sikaNeli. Umongi 
wathi etshela umatron ibizo likaPolina, umatron wahle wamazi. 
Umatron wahle wayithatha lindaba wabona kungcono ukuthi yena 
abe nguye okhuluma loPolina ngoba besazana. 


Ushelly wafonela uPolina, wasemtshela udaba ayengalo. UPolina 
kugala, wayengavumelani loShelly, kodwa uShelly wabe elokhu 
emncenga emchasisela ngomumo wangani uyazwisisa. Kodwa 
wasesithi wayezaqala atshele unakaSenzeni azwe ukuthi wayeza- 
kuthini ngaloludaba. 


USithole lonakaJoshua loMpala kwabahlupha kakhulu ukuthi 
inyanga yayale imali, njalo kwangani kwakulento eyayifuna 
ukuyitsho kodwa isalela emlonyeni. 

| “Mina ukwala kwenyanga imbadalo kungethusile,” wayekhuluma 
edanile uMpala. 
“Ungabona isangoma sesisala imali kanenginengi ...” Kasaqedisanga 
ayefunukukukhuluma uMpala, wanikina ikhanda, unakaJoshua was- 
esithi,“Banengi abala imali. Abanye bafuna ukuthi nxa umuntu es- 

| esilile libe selimnika imali, njengokubonga. Angithi uthe siphenduke 
sokuphele amaviki amabili, yikho lapho esizambadala khona.” 
“Kufuna ngabe uke wasinika izihlahla zokusebenzisa, manje vele 
kasinikanga lutho,” wayekhuluma etshengisela ukusola uMpala. 
“Hayi,” wanikina ikhanda uSithole Койма kasakhulumanga ayefuna 
ukukutsho. 
UMpala waghubekela phambili wathi, “Kungani kulento embi abe 
yibona. Kazange avele athande ukukhuluma, loba okukaSenzeni.” 
“Angithi uthe umbona ebaleka ngeganga. Kutsho ukuthi vele usengu- 
muntu wokuzihambela nje .Vele usezihambela nje uSenzeni,” 
wakhuluma ekholiwe sibili ngalokho ayekukhuluma unakaJoshua. 
Besendleleni njalo, uSithole wakhuluma ngomunye umpositoli 
ayemazi, wabona kungcono ukuthi bengakayi ngekhaya bake baye | 

kulowo mpositoli. 

Bathi Бейка kumPositoli wakhuluma ngendimi,“Ye Rabi, ye Beth- 
saida yiriri...” wabeqhubeka esitsho njalo. Wathi eseqedile, wanikina 
ikhanda umoya obumhlezi usuhamba. Wasebanika amanzi awokuthi 
bayenika uNeli ukuthi anathe, amanye kwathiwa bamfafazele nje 
loba elele, ikakhulu nxa wayengenelisi ukuthi anathe. Wanika unaka- 
Joshua amanzi, ecwayicwayiza, unakaJoshua angani uyesaba 
ukuwathatha lawo manzi. Amanzi akhona ayemanengi egcwele im- 
bodlela eyekhokhakhola enkulu, kwathiwa bawasebenzise okwa- 
maviki amabili. Umpositoli wabatshela ukuthi kwakuzamele 
baphenduke amanzi lawo esephelile. 

UnakaJoshua kathandanga ukusuka engazwanga ukuthi kwakuyini 
okwakubangele umkhuhlane, ngoba akulalutho olwalukhulunywe 
ngumpositoli ngaphandle kukaRabi loBhethsaida. Waqunga isibindi 
wabuza, loba abanye babengani babesesaba loba kwakusobala ukuthi 
babengasuthisekanga labo. Wathi esebuzile unakaJoshua ukuthi 
kwakungaba kuyini okwakubangele umkhuhlane, wagiya umpositoli 
а “Каћа, Rabi, Bhethsaida,” wanikina ikhanda umpositoli lo an- 
gani wethukile, angani uthelwe amanzi atshisayo wasesithi, “Ngibona 
kulomuntu ..”.-wangani uyathula wasesithi, ““Wahitshwa, wahitshwa, 
wahitshwa.” Wathula, waseqhubeka, “Wehluleka ukuphefumula...” 
Wasenikina ikhanda wasephefumulela phezulu wasesithi, “Rabi, 
Rabi, Bethsaida.” Wanikina ikhanda njalo, wangani uthelwe nga- 
manzi адапдауо, wabhodla. 

UnakaJoshua wabuza futhi wathi, “Kanti unkazana ambuzayo nxa 
esithi uzama ukukhuluma engabe engaphi?” 

Kwangani umpositoli lo ukhokha umoya ukuthi ubuye, wasesithi, 
“Ukhatshana, ukhatshana, Rabi.” Wasenikina ikhanda. 

UMpala wangani uyasondela eduze wabuza, “Uzabuya yini?” 
wabuza angani uyesaba uMpala. 

Umpositoli wathi, “Rabi, Rabi ... Uzabuya. Hambani libuye 
sokuphele inyanga ezimbili.” 

Umpositoli wakhanya ukuthi wayengasafuni ukubuzwa lutho, base- 
behamba uSithole, lonakaJoshua loMpala. 

UPolina wathi evela emsebenzini wadlula etshela unakaSenzeni 

| ukuthi uNeli wayegula, njalo wayefuna ukubona uSenzeni. Unaka 
Senzeni weqa angani uzwe imfa, wamangala wathi, “Uyamhlolela 
umntanami, khathesi usebona ukuthi wamphambanisa umntwana. 
Ngiyazi kumbe kulento afun’ ukuyenz’ umntanami?” 
“Lami kuqala bengisala sisi, kodwa uShelly uthe engitshela ngo- 
mumo... lokuthi uthe eqalisa ukukhuluma wabiza ibizo likaSen- 
zeni...” UPolina wayezama ukukhuluma ebonisana lodadewabo. 

| Kodwa unakaSenzeni wakhumbula okwakwenzakele uSenzeni aze 
aye kuyise wasesithi, “Khathesi wahamba kuyise wabuya esepham- 
banisekile umntwana. Abantu laba ngiyabesaba mina hayi.” 
“Khona kuyesabisa sisi,” uPolina wayengasamanga ndawoyinye. 
Indaba le yayisimphambanisa, ake avumelane lodadewabo, ngoba 

| Jaye uPolina wayesesabela uSenzeni. Wayethi engakhumbula 
ukuchasiselwa ayekwenzelwe ngumatron uShelly azame njalo ukun- 
cenga udadewabo, kodwa kube yinkani. UnakaSenzeni wala wemba 
phansi wathi umntanakhe wayengasoze aluqume ukuyabona uNeli. 


| Umongikazi wathi esiyabona uNeli ngesikhathi semini, wamtshela 
ukuthi wayesenze lokhu ayemcele khona. UNeli wathaba waba 
ngokunye, wabuza ukuthi uSenzeni wayezabuya nini, kodwa umongi 
ngokungafuni ukuthi inhliziyo kaNeli ibe buhlungu wamtshela 

| ukuthi uSenzeni wayezabuya eseqede ukubhala imihloliso. Wabonga 
uNeli, waze wabuza umongi isibongo sakhe. UNeli wayesekhanya 
esesilile. Ubuso bakhe babobotheka, ngendaba le eyokuthi uSenzeni 
wayezabuya engaqeda ukubhala imihloliso. Baxoxa umongi | 

| emthatha ithempuritsha, leBP, пјајо emlungisa ingubo zakhe. 
Kwenela ukungena uSithole loMpala lonakaJoshua, uNeli wat- 
shintsha ubuso, wakhangela eceleni. Laba bobathathu babezwile | 
uNeli ekhuluma, uSithole wangena ethaba wathi, “Uyakhuluma yini 
nurse?” 
Umongikazi owayesebonile ukuthi uNeli wayesetshintshe ubuso 
ngemva kokungena kwabathathu laba ewadini wathi, 
“Ulokhu ebiza ibizo likaSenzeni manje mina bengimtshela ukuthi uz- 
abuya.” 

“Yikho sibili, lenze kuhle,” wavumelana lomongi unakaJoshua. 
Umongikazi esephuma wabatshela ukuba bebe belokhu bemkhulu- 
misa uNeli, loba engasoze aphendule, lokhu kwakuzamnceda ukuthi 
ingqondo yakhe ibe lokhu isebenza. 


Umongikazi wathi ephuma ewadini wabamba isifuba engaselankani. 
Waya ewofisini etshitsha wathi, “Варһоѕе bangikhanda.” 

Umatron wasengena, ““Wakhuluma wedwa kutheni kanti?” wabuza 
umatron. 

“Matron angazi ukuthi singenza njani ukuthi uSithole engabuyi esib- 
hedlela bo.Uyazi I have noticed everytime engangena umkakhe uhle 
abe worse,” ngumongikazi lowo. 

“Kuyahlupha uyakugala usithini, tell me sister. How do you even 
start.” 

“Ya kuyahlupha uqinisile. Yeyi ngiyamzwela umama lo,” wakhuluma 
enikina ikhanda umongikazi ephuma ewofisini kamatron. 


Ugogo kaSenzeni wafika laye koPolina ngelanga elilandelayo 
wabikelwa udaba lukaNeli. UMaNkiwane wabona kungcono ukuthi 
uSenzeni ayebona uyisekazi, nxa kwakuyiso isifiso sakhe, njengo- 
muntu ogulayo. Watsho ukuthi umuntu nxa egula elalokho ayefuna 
ukukukhuluma kwakube kuhle ukuthi abantu bakuhloniphe. Un- 
akaSenzeni wala wemba phansi ukuthi uSenzeni ahambe ukuyabona 
uyisekazi uNeli. UPolina laye eseke wakhuluma ezama ukuncenga 
unakaSenzeni esehlulekile wasebona kungcono ukuthi yena ahambe 
lonina bake bayebona umumo khona bezacebisa unakaSenzeni nga- 
lokho abayabe bekubonile. Bathi besakhuluma bebonisana ukuthi in- | 
gathiwani indaba yokuthi uNeli wayefuna ukubona uSenzeni, ucingo 
lwakhala. 

Wayengumatron wesibhedlela seGweru owayebika ukuthi uNeli | 
sokukubi. Wabatshela ukuthi uNeli wathi evuka wabiza njalo ibizo 

lika Senzeni. Kwaba sobala ukuthi okwasokumphethe uNeli 
kwakuyikubona uSenzeni. Umatron wamncenga njalo uPolina 

ukuthi azame ukukhuluma lodadewabo kodwa uPolina wamtshela 

ukuthi udadewabo wayesala esemba pansi ukuthi uSenzeni abone 
uyisekazi. Inhliziyo kaShelley yangani iyahlala phansi esizwa ukuthi 
uPolina wayezabuya lonina. UPolina wacela uShelly ukuthi abone 
uNeli ekuseni kakhulu abantu bengakaqalisi ukubona izigulane. 
Lokho akubanga ludubo kuShelly owayesefuna nje ukuthi uNeli 
akhulume okwakusenhlizweni yakhe, engxenye kwakungamkhulula. 
UPolina wathi eqeda ukukhuluma ecingweni wabona unina esemi 
ngemva kwakhe etshengisela ukukhathazeka, ngoba ukuphendulana 
ababekwenza kwakusobala ukuthi babekhuluma ngani. Udadewabo 
unakaSenzeni wayesephongu nikina ikhanda, eswela ukuthi athini. 
UPolina wathi ekhangelana lonina lonakaSenzeni watshengisa uku- | 
dana,wahlala phansi wathi,“Kuthiwa kubi sibili.” 
Bonke banikina njalo amakhanda baphefuzela. 


UNeli wangani watshona engcono lelo langa esetshelwe nguMatron | 
ukuthi uPolina wayezabuya azombona, khona uSenzeni ezabuya ese- 
деде ukubhala imihloliso. UNeli etshelwa оки uPolina wayez- 
abuya akazange akukholwe, lokhu kwangani kuyamnika impilo. 
Mhlalokho wadla okwakwehlukene lensukwini, okwathabisa abongi 
lomatron. Wathi eseqedile ukudla umongi wamembathisa, ukuze en- 
gangenwa ngamakhaza. Wamxoxisa waze walala. 

Walala uNeli waze wavuswa nguMatron, evula amakhetheni esithi, 
“Vuka ngikuphathele abantu bemzini.” 

UNeli wavula amehlo akhe ekhanya ukuthi ube sebuthongweni 
obunzima wasesithi | 
“Nguwe Polina lomama uMaNkiwane.” | 
Wayekhuluma okuhawulisayo, ezibamba ngamandla ukuthi avuke, | 
umatron wamncedisa ukuvuka. UMaNkiwane wancedisana lomatron 
bamhlalisa uNeli. UPolina engani uyalungisa ingubo wathi, 
“Usunjani umzimba Neli?” 

“Hayi yikhonokho,” waphendula uNeli. 

“Ususilile Neli,” nguMaNkiwane owayekhuluma embamba isandla, 
emqhawula kodwa elokhu esala embambile. 

“Kungiphethe ukugula bantu. Libuye laye yini uSenzeni?” Loba 
umatron wayemtshelile ukuthi kwakuzabuya uPolina loMaNkiwane, 

yena enggondweni yakhe uNeli kwakusithi uSenzeni wayebuyile 

laye, phela ingqondo lazo zasezingathi sezilahleka. | 
Bakhangelana uPolina lonina lomatron, uPolina wasesithi, | 
“USenzeni sizabuya laye eseqedile ukubhala imihloliso, usesikolo 
sokusele 

nje iviki sizabuya laye, sithe sizokubona.” | 
“Libuye laye bakithi ngimbone umzukulu wami ngingakafi,” uNeli 
wayesekhuluma elala ekhanya ukuthi inhliziyo yakhe isibuhlungu 
ngoba uSenzeni engabuyanga, inyembezi zahlengezela emehlweni. 
UMaNkiwane njengomuntu omdala wabona ukuthi indaba kaSenzeni 
yayisimcunule wasesithi, “Ubulawa yini umuntu osezikhulumela, an- 
githi wawuvele ungasakhulumi. Ususilile ungaze wakhuluma ngok- 
ufa, kasiyonto yokukhulunywa ngayo. USenzeni umele athi ebuya 
ukuzokubona vele usuzihambela. Hawu,” uMaNkiwane wayekhu- 
luma emginisa uNeli embambe isandla. 

UNeli wasesithi, “Bengifun’ ukuxolisa bakithi,” watsho inyembezi 
zisehla uNeli. 

UPolina wakhangela unina, wakhangela uNeli wasesithi, “Uyabuya 
uSenzeni,” watsho uPolina etshengisela ukuthi wayezibamba nga- 
mandla ukuthi akhulume laye uNeli. Waseqhubekela phambili, 
“Thina kasisahlali, sizakubona njalo sesibuya loSenzeni,” umaNki- 
wane wavalelisana laye wamtshiyela imali eyi $500.00, wathi 
yayingeyokuthenga okunathwayo. Wabonga uNeli. 

Bathi sebefika emnyango uPolina loMaNkiwane, uNeli wabiza. 
“Polina lo,” wayebiza ngelizwi eliphansi uNeli, kodwa uPolina 
wezwa wasephenduka. 

“Polina kulencwadi engayibhalela uSenzeni, isemvilophini 
kuwadrobe yami, esikhwameni phansi, phansi kwesikhwama ungax- 
exebula iphepha phansi kwalo uzayifica incwadi engayibhalela uSen- 
zeni.” Wayekhuluma ephefumulela phezulu uNeli. UPolina waswela 
ukuthi aphendule esithini. Ugogo kaSenzeni wabona ukuthi uPolina 
kwakumhlupha ukuthi aphendule, waphendula yena wathi, 
“Sizazama zonke indlela ukuthi siyizuze leyoncwadi. Ungazihluphi 
zilalele Neli.” 

Wakhuluma emnika ithemba ugogo kaSenzeni. Sebephume phandle 


148 


uPolina wabuza unina ukuthi wayezasithatha njani leso sikhwama 
esasifunwa nguNeli, kodwa uMaNkiwane wamtshela ukuthi uphend- 
ule engafuni ukumunyampisa inhliziyo njengomuntu owayegula 
uNeli. 

“Polina umuntu nxa egula, ungaze wamphambanisa kakhulu. Okunye 
nje uyavumela phezulu kambe kungathiwani.” 

UPolina wavuma ngekhanda wasesithi, “Kodwa mama kuzwisa usizi 
lokhu, uyazi bengingacabangi ukuthi kunje mina. Uyagula uNeli. 
Hee. Ngize ngezwa sengimzwela. Impilo, impilo inzima. Umuntu 
othiwa nguSithole lo ulimenemene ngitshu baba.” 


UMaNkiwane loPolina basebezibonele ukuthi uNeli wayephathekile, 
ngakho kwakuzafuneka zonke indlela zokuncenga unakaSenzeni 
ukuze ayekele uSenzeni ayebona uyisekazi. UPolina wathembisa 
unina ukuthi wayezazama ngazozonke indlela ukuthi akhulume 
njalo lodadewabo ngaloludaba. 


UnakaJoshua wathi efika esibhedlela ukuzabona uNeli wakhipha im- 
bodlela ayeyinikwe ngumpositoli lapho ayeyibeke khona ukuze 
anathise amanzi lawo uNeli. Kwammangalisa uNeli ukuthi okuyim- 
bodlela okwakuphethwe ngunakaJoshua kwakungokwani, njalo 
unaka Joshua wayekhanya esesaba, angani uyaghugqha. UMpala 
loSithole labo bala belokhu bemkhangele lapho esithi uyasondela 
eduze kukaNeli ukuthi amnathise lawomanzi. UnakaJoshua wathi 
evula imbodlela yatshelele ezandleni yawa. 

Watatazela unakaJoshua, waswela ukuthi enze njani. USithole loM- 
pala basebekhangelene, labo bengasakwazi ukuthi bathini. UNeli 
wayelokhu emangele ukuthi kanti wona vele abengamanzi ani. 
“Abengawani kanti lawo manzi nakaJoshua?” wabuza ngezwi elin- 
gani liphezulu uNeli, wasekhwehlela, ngoba vele yena mthetho 
wakhe wayengamelanga akhulumele phezulu. 

Uthe ebuza uNeli, unakaJoshua kamphendulanga kodwa wakhuluma 
yedwa wathi, “Pho ilembu lokuhlikihla ngizalibona ngaphi?” Uthe 
eqeda ukukhuluma wathatha 1аћуе yakhe esekhanda wasesula 
amanzi alahlekileyo. UMpala waamphendula uNeli wathi, 


149 


“Ngamanzi esiwanikwe ngabathandazayo ukuthi uwanathe, 
ngiyabona kuyala lokhu, ngoba izolo uwakhohliwe nje unakaJoshua. 
Kutsho ukuthi kuyala sibili,” wakhuluma edanile uMpala. UNeli 
wathi esefuna ukukhuluma, unakaJoshua wasukuma eseqedile ukuh- 
likihla amanzi ngeqhiye yakhe. Kwakhanya ukuthi ikhanda lakhe ka- 
likamekanga. UNeli wathi uyalikhangela, wahleka waba ngokunye, 
uSithole laye loMpala bathi bayakhangela inwele zikanakaJoshua 
bahleka labo. UnakaJoshua wakhanya esemangele ukuthi kanti 
abantu bahlekani. UMpala wasesithi, “Uyabona nje ukuthi ikhanda 
lakho linjani?” 

Kube sokusithi diwe kunakaJoshua ukuthi usuke ngekhaya inwele 
zakhe zimanikiniki. Wabambabamba inwele zakhe unaka Joshua wa- 
sesithi, “Maye! Abantu bazakuthi nant’ uhlanya,” wakhuluma evala 
inwele zakhe ngezandla unakaJoshua. Bonke bahleka njalo. 
“Uyibonile ibhayisikopo namhla, Neli?” nguMpala lo okhuluma 
ekhangelane loNeli, ngoba engazake embone ehleka ngalindlela 
selokho wangena esibhedlela. 

“Hayi lokhu ngokwezandla ngitsh ‘umama uMaTshuma. Ngiyabona 
ngileqhiye esikhwameni sami, esilempahla zami,” uNeli wayekhu- 
luma ekhomba isikhwama esasilempahla zakhe. 

UnakaJoshua kasathathanga isikhathi wathatha iqhiye eyayis- 
esikhwameni leso wabopha ekhanda, wangani ke uyahlaliseka. 


USenzeni uthe езедед е ukubhala imihloliso balungise okulidili 
kokuvalelisana labangane bakhe. Kulelidili kwakugoqwe izipho 
ezazizanikwa abathathu ababedlule abanye ezifundweni zabo 
zobugqwetha eminyakeni emithathu. Labathathu njalo ababesenza 
iHonours, leyo eyenzwa umuntu езедеде iminyaka emithathu es- 
eNyuvesithi ebe esenza umnyaka owodwa ube-ke ngowesine. 
Lokuba nje amaresults ayezabuya ekupheleni komnyaka, babebona 
abantu ababepase amazamanitshi aphakathi komnyaka. 
Owayekhokhela umdlalo lo, umphathinkundla wayenguThamsangqa, 
babembiza besithi Thami kumbe Tammy ngamafitshane. Wayengu- 
muntu owayehlekisa okunye uThamsangqa, njalo wayengani wayewu- 
fundele umsebenzi lo. 

Wathi evula umdlalo wazibika uThamsanqa wathi, “As you all know 
ту name is Thami the leader of the Aspiring Lawyers Association. ” 
Bahleka bonke ababekulowomdlalo, waqhubeka uThami ehamba 
hamba esiya le lale, egqoke wona lawa amabhurugwa angani azak- 
wana abantu ababili, lazo lezizicathulo abazithi ngamateki. 

“Why are you laughing? Are we not aspiring lawyers? Are we not as- 
piring to go into the law profession? Liduba ngokuzibonela phansi 
manje alisoze liyendawo, vou will never go far.” wama ebakhangele 
besebesabela besithi, “You are right.” 

UThamsanga waghutshelwa imvilophu ezilamabizo abantu abathathu 
abadlula abanye. Waqala ngalabo ађазеђедеде iminyaka emithathu. 
Kwasokuyiwa-ke kulabo ababesenza iHonours. Wabala amabizo abo, 
waqala ngowesithathu uGrace Mandizvidza, wasesiya kowesibili 
uLawrence Nelson, wasebiza ibizo lomuntu owadlula bonke uSen- 
zeni Мраја. Kwathi kubizwa ibizo likaSenzeni, abantu baqakeza, 
batshaya ukhwelo, batshaya amabhentshi, kwaba lomsindo omangal- 
isayo. USenzeni wasukuma wayothatha isipho sakhe. Wathi esithi 
uyahlala phansi, abangane bakhe BEROR, lomngane wakhe 
omkhulu uJabulani. 


Abantu bathi sebeqedile ukuthabela uSenzeni, umsindo usungani 
usudedile uThamsanga wathi, “And me of course, I could not get a 
prize as I am the one giving the priczs I did not want to seem to be 
favouring myself,” wakhuluma edlalisa isandla, esiphenduphendula. 
Bahleka bonke wasetshaya itafula ngokuyinto okungani yisando, 
abantu bangani bayathula wasesithi, “Sokuyidindindi full time, we 
will meet again next year when we come for our graduation, for the 
capping.” 

Uthe eqeda ukukhuluma uThamsanga, vele ingoma isikhala, 
kwagidwa kwaba ngokunye. Bagida, banatha kwaze kwaba phakathi 
kobusuku. 


USenzeni wavuka ediniwe, ekhanya nje ukuthi wayezivusa nga- 
mandla ngoba engumuntu ozamele alungisele ukuhamba, 
kwakulilanga lakhe lokucina leli eNyuvesithi, njengoba wayevele es- 

etshele unina ukuthi yilo ilanga ayezabuya ngalo. 

Wathi evuka uSenzeni wavusa umngane wakhe ababehlala bonke 
eNyuvesithi, uSophie evuka wayekhanya ukuthi laye udiniwe. 

“Wenzile wangivusa Senzeni bengizalala kuze kube semini na- 

muhla.” USophie wayekhuluma ehlikihla amehlo, ubuthongo bu- 

lokhu buzihlalele emehlweni. Wazamula uSophie wathi, | 
“Izolo we had so much fun. Uyazi singene lapha епа а sokungama 
twelve, ngiyabona besezisiya ku 7.00am,” wayelokho ezamula uSo- 

phie. 

“We really had fun yesterday,” wasekela uSophie, uSenzeni wasen- 

gani uyathula waseqhubekela phambili wathi, “Uyazi ngiphuphe 
ngilendlu enkulu, nginikezwa amakhiye kodwa ngisala 

ukuwathatha.” Kwakungani lalimkhathazile iphupho leli. 

“At least lingcono kulaleliya phupho owaliphuphayo wavuka ug- | 
inge!” waphendula uSophie emkhumbuza ngephupho ayeliphuphe 
esezabhala imihloliso uSenzeni. 

“Kodwa lalo belisesabisa, benginikwa amakhiye endlu, kodwa into 
yakhonanje yonke nje ...,” kasaqedisanga wangani ungenwa nga- 
makhaza uSenzeni. 

“Ungabongitshela ukuthi uphuphe uthenga ihaunted house.” nguSo- 
phie-ke lowo. 

“Engxenye,” wakhuluma evula amehlo uSenzeni angani wethukile, 
basebehleka bonke. | 
USenzeni wathi eseqedile ukulungisa uJabulani wabiza ithekisi. 

Kwaba buhlungu kakhulu kuSenzeni ukuvalelisana labangane bakhe. 
Umtshayeli wethekisi wayesefuna ukucaphuka uSenzeni elokhu es- 
egonene lomngane wakhe uSophie. Kwasokuzinyembezi zodwa. 
Watshaya njalo ibhera umtshayeli wethekisi uSenzeni kwakhona es- 
ehlukana lomngane wakhe. Wangena ethekisini uSenzeni, wabe 
elokhu ekhangele umngane wakhe ngewindi, yathi isikhatshana 
sebengasabonani kulapho ahlala-ke kuhle esitulweni. 

“Angithi vele lizabonana Senzeni, sokungani awusayi kumbona, 
sungaze utsheke intamo shuwa,” nguJabulani lo. 

“Engxenye singabonani, you never know. Engxenye ayesebenza | 
kwenye indawo ekhatshana. / will miss Sophie,” wayekhuluma 

edanile uSenzeni. 

USenzeni nguye owaqala ukuyatshiywa yithekisi. Uthi esephuma 
uJabulani wambamba embuyisela phakathi ethekisini, wambamba 
isandla engasafuni ukumyekela. Umtshayeli wethekisi wabakhangela 
wasesithi, “Kawusehli laye yini mntanami, wab’ ulokhu umbambile, 
uyakubona nje ukuthi imitha iyatshaja,” ngumtshayeli wethekisi 
lowo owakhuluma ekhangele uJabulani. 

UJabulani wathatha isikhathi engamphenduli wasesithi, “Ngizaku- 
fonela. J will keep in touch, ” nguJabulani owakhuluma ekhangele 
uSenzeni emehlweni. 

“Ngizakufonela пата ntambama.” Wehlika uSenzeni, uMilka un- 
kazana obasebenzelayo, wasethatha impahla, uSenzeni wayikhangela 
ithekisi yaze yatsholobela. 

eee UM 
ISAHLUKO SETSHUMI LANHLANU (15) 


USenzeni мадеда ilanga elilodwa ekunina wasesiya konina omncane 
ngelanga elilandelayo. Wahamba laye unina, bafica uMaNkiwane, 
ugogo wakhe, laye ekhona. Ugogo wakhe wathaba ukumbona, uSen- 
zeni waxoxela ugogo wakhe ngokwesikolo, wabatshengisa isipho | 
ayesinikiwe. Bathaba. Kwakhanya abantu bonke lapha endlini 
kwakungela owayefun’ ukuqalisa indaba камен, njengoba kwakuy- | 
iso isizatho esasihlalise uMaNkiwane, waphuza ukubuyela ekhaya 
ukuze akhulume loSenzeni ngendaba kayisekazi. Unkazana oseben- 
zayo walungisa ukudla wabizela abantu etafuleni. Bathi besidla bez- 
ixoxela indaba ezitshiyeneyo uMaNkiwane wakhumbula iphupho 
ayeliphuphile. Wayephuphe besemasimini, njengokuhlala | 
ababeyikho khona. UnakaSenzeni loPolina kwabethusa lokhu. 
UMaNkiwane walichasisa iphupho leli ukuthi yayingabe iyimfa 
ayeyiphuphile. USenzeni wabona ukuthi ugogo wakhe uyakwazi 
ukuwachaza amaphupho wakhuluma elakhe iphupho ayeliphuphile. 
“Mina kulephupho engaliphuphayo sengiseduze lokubhala ama 
exams. Ngaphupha,u- aunt uNeli exotshaniswa ngenye indoda, in- 
doda leyo ithe isimbambile yamkhama. Indoda yakhona kuqala yay- 
ixotshanisa mina, kwehlula ukuthi ingibambe. Ithe isingiswele 
yalanda ubabakazi yambamba yamtshila intamo. Kwakungani kuyen- 
zeka sibili, njalo kusethusa. Ngathi ngivuka, ngabona ngigingqile 
njengomuntu obegijima.” 

“Uliphuphe nini lelo phupho,” wabuza unakaSenzeni ekhanya 
ehluphekile. 

“Sokulensuku angisagondisisi. Ngiyabona iviki ezimbili.” 

“Ubothi ungaphupha izinto ezinjalo Senzeni ukhulume,” nguMaNki- 
wane lo ekhanya ehluphekile. 

“Ngazama ukukukhohlwa ukuze ngibhale kuhle imihloliso,” nguSen- 
zeni echasisa. 


Abantu lapha etafuleni bakhangelana. USenzeni wabakhangela an- 
gani uyababuza ukuthi yindaba bekhangelana. Wasesithi, 

“Litshoni iphupho lelo, ungani...” 

Kasagedisanga ayefuna ukukutsho uPolina wasesithi, “Senzeni uy- 
ihlokazi uNeli uyagula, uyagula sibili. Simangala nje ukuthi iphupho 
lakho ngeleqiniso, ngokuba wathwalelwa esibhedlela evele en- 
gasakhulumi.” 

“Kutsho ukuthi bengiphupha uSithole, yiyo indoda ebisixotshanisa. 
Wamtshaya 

yini aze ehluleke ukukhuluma,” wabuza emangala eSenzeni. 

“Akula muntu okwaziyo... Mina ngithi unyoko ukutshelile,” waphen- 
аша uMaNkiwane. 

“Angisakukhumbulanga mina,” ngunakaSenzeni ekhuluma esukuma 
ukuthi ageze izandla. Kukhanya ukuthi indaba le ekhulunyiweyo isi- 
menze wasutha. 

“Uyagula uyihlokazi, kakwaziwa,” waphinda njalo uMaNkiwane. 


Bephakathi kokukhuluma ucingo Ilwakhala. Wasukuma uPolina esiya 
kulwamukela. 

“Kanti ususuthi nakaSenzeni?” uMaNkiwane kwamhlupha 
ukuyekela ukudla kukanakaSenzeni. 

“Sengidlile mina mama,” waphendula ngezwi eliphansi unakaSen- 
zeni. 

“Kenje mama wathi usufuna ukuslima,” wakhuluma ehleka uSen- 
zeni. 

“Izigqoko zami azisakwani shuwa.” UnakaSenzeni waphendulela 
ukuthi engathini, kodwa uSenzeni kwakhanya ukuthi kasuthiswa 
yikusabela kukanina. Wasabela angani udiniwe, angani kayisuye. 
Ugogo wakhe laye ukudla kwakhona kwakumehlula. 

UPolina wamemeza udadewabo esendlini yakhe yokulala. Un- 
akaSenzeni uthe efika endlini yokulala kaPolina, uPolina 
wamghubela ucingo. UnakaSenzeni wangani uyala ucingo lolu 
ngoba esazi ukuthi luvela esibhedlela lapho okwakuloNeli, ngokuba 
uthe engena wezwa uPolina esithi, “Sengimbizile usisi, kungcono 
umtshele wena ukuthi uNeli ugula njani.” 

UPolina wathi ebona unakaSenzeni esala ukuthatha ucingo, wavala 
ucingo lapho okukhulumela khona umuntu ukuze umngane wakhe 

uShelly engaze ezwa ukuthi bayaphikisana. Wamncenga udadewabo 
waze waluthatha. Walubeka endlebeni angani ngumuntu oqalisa 
ukusebenzisa ucingo, khona kuyikungafuni ukukhuluma loShelly 
ngendaba kaNeli. Walubamba ucingo okwesikhatshana engakhu- 
lumanga. UPolina wabekhuluma engaphumisi amazwi esithi “Sisi 
bakithi.” Wayekhuluma emncenga. 

Kwathi ngelikhatshana laye uShelly esemangala ukuthi kambe kwa- 
sokutheni, unakaSenzeni wasesithi,“ Hallo.” Wayekhuluma ngelizwi 
eliqandayo. Коджа uShelly njengomuntu owayesetshelwe umumo 
ukuthi vele indaba le unakaSenzeni wayengafuni ukuyizwa, wazwi- 
sisa. Wakhuluma ngesineke ezama ukuchasisa ngomumo камен, 
njalo wamtshela ukuthi ubusuku lobo wayengalalanga ngokugula, 
kwathi esibangcono wabiza ibizo likaSenzeni. Wazama konke ayek- | 


wenelisa uShelly ukuchasisela unakaSenzeni ukuthi azwisise. Un- 
akaSenzeni wangani uyatshintsha inhliziyo ngokuchasisa 
okwakusenza uShelly. 


UMaNkiwane layewayetshela uSenzeni ngokugula kukayisekazi | 
endlini yokukwejisela lapho ayesele loSenzeni khona. Kodwa 

kukhanya ukuthi wayengafuni laye ukuzwa ngendaba le. Ugogo 
wamncenga, kodwa uSenzeni wakhanya sibili ukuthi wayengafuni 
ngitsho ukuyizwa leyo ndaba, uSenzeni wathi loba kuthiwa 

loyisekazi usefile wayengelandaba laye. UMaNkiwane wazama nj jalo | 
ukumchasisela ukuba uyisekazi wayemfunelani kodwa wala emi 

ngalelo elokuthi wayengafuni lakumbona uNeli. Ugogo kaSenzeni 
wathula esebona uSenzeni esezonda. | 


UnakaSenzeni wathi eqeda ukukhuluma loShelly wangani useca- 
banga kutsha. Bayalapho okwakuhlezi uMaNkiwane loSenzeni, 
uMaNkiwane wabona unakaSenzeni loPolina bengena endlini | 
yokukwejisela bekhanya bedanile, wabuza ethukile wathi, 

“Lakhanya lidanile lamukele indaba embi yini?” 

“UMatron wesibhedlela seGweru ufonile esithi uNeli izolo besokun- 
gokunye,” wakhuluma ezijika esitulweni unakaSenzeni. 

“Angithi yikho engikutshela uSenzeni nje ngimncenga ngisithi 

ayebona uyisekazi,” nguMaNkiwane lo. 

“Науі kuthiwa uyagula sibili,” wakhuluma edanile unakaSenzeni. 
“Senzeni ngabe uyahamba uyezibonela umumo wakhona mntanami 
ngiyakucela,” nguPolina owayezama ukuncenga uSenzeni. 
USenzeni wanikina ikhanda ecwayiza angani ufuna ukukhala, khona 
kuyikuzonda. 

“Mama omncane kuyangimangalisa, of all the people, you should be 
the last person to feel sorry for that woman you know the pain she 
caused me.” Wayekhuluma emangala njalo ezondile uSenzeni. 
UPolina wasesithi, “Yikho okumele kukutshengise ukuthi umumo 
wakhe mubi sibili nxa ubona umuntu onjengami esiyambona. Lami 
kuqala ngangisala ngisithi vele kangigqali койма kwathi uShelly, 
umatron wesibhedlela, uyamazi, esengichasisela, wangicela ukuthi 
ngizozibonela umumo. Ngabona ukuthi kwakuNgcono ngiyezi- 
bonela, sahamba logogo wakho. Kubi sibili.” 

USenzeni wathi esizwa lokho kwangani kulento eyayisingene 
ekhanda lakhe, yamphambanisa inhloko, wavula amehlo, wavula 
umlomo okwesikhatshana angani kasazwisisi ukuthi wayesesithini 
unina omncane. Wangani uyaphupha uSenzeni. Wasesithi, “Lahamba 
logogo, are you telling me ukuthi all of a sudden that woman is a 
saint, is that what you are saying? Mama omncane you have be- 
trayed me,” watsho uSenzeni esiya endlini yakhe yokulala wavala 
isivalo. Unina omncane wama emnyango мадодода, uSenzeni wala 
ukuvula umnyango, kazange aphendule. 

Ugogo wakhe lonina balandela labo, bamqoqodela, bekhuluma laye 
besemnyango, kodwa uSenzeni wala ukuvula, wazithulela angani 
vele wayengabezwa. Baxolisa abantu abadala baze bahawula kodwa 
wazithulela uSenzeni. 

UMaNkiwane njengomuntu omdala wabona ukuthi bengabe belokhu 
bemi emnyango bekhuluma laye uSenzeni wayezazonda ngamandla, 
uMaNkiwane wanyenyezela uPolina lonakaSenzeni ukuthi bake 
bamtshiye atshaywe ngumoya khona bezakuthi sebekhuluma laye. 
Baya endlini yokukwejisela bobathathu bedanile. UPolina ukuhlala 
phansi kwamehlula wabe eselokhu ehambahamba ngendlu, engasa 
hlalisekanga. 


157 


“Kambe indaba le izahanjiswa njani? Angizange ngiphuphe ukuthi 
kwelinye ilanga 

ngizamzwela uNeli,” watsho uPolina. 

“Sisemhlabeni kuthiweni bantwabami, yikho ukuhlaba kwawo umh- 
laba.Uthi ungafunga ijoyi. Ngitsho.” 

“Uginisile mama,” unakaSenzeni wayekhuluma ebambe isihlathi, 
ehlezi esitulweni. 


USenzeni wayesendlini yakhe epakitshela impahla zakhe es- 
uthukhesini, ekhala kodwa engaphumiseli, inyembezi zakhe zisehla 
angani yimpompi yamanzi ivulelwe. Amasuthukesi amabili enela im- 
pahla zakhe. Wathi езедед е ukupakitsha wahlala embhedeni 
wakhala ngamandla elokhu engaphumiseli, ehlabela okuyingoma 
kwakhe. Wasukuma wahambahamba ngendlu, wahlala embhedeni 
esediniwe, wabanjwa yibuthongo walala. 


Kwathi unina omncane, lonina logogo wakhe sebesiyalala bamqo- 
qodela, kodwa kazange avule. Waqogoda ekhuluma uMaNkiwane. 
“Vula ukhulume logogo Senzeni.” 

Kodwa uSenzeni wahle wagubuzela ikhanda lakhe walala. Babona 
sokwehlule bayahlala endlini eyayilala uMaNkiwane bengakayilala 
bonke. 

“USenzeni uzondile sibili,” wayekhuluma amehlo akhe ehlengezela 
inyembezi uPolina. 

“Indaba kaSithole ilokhu imlandela umntanami. Sokusitsho ukuthi 
izamlandela kuze kube nini pho? Ngangisithi sokuphelile, hatshi bo,” 
wayekhuluma inyembezi zakhe zisehla unakaSenzeni. 

“Yikho ukuphela kwayo, lingabolahla inhliziyo,” wakhuluma ebag- 
ona, ebahlikihla emhlane abantwabakhe uMaNkiwane. Bakwejisa nje 
okwesikhatshana lomama wabo uPolina lonakaSenzeni, bezama 
ukuginisana, basebesiyalala. 

Sokuphakathi kobusuku uSenzeni wavuka esiya endlini encane. 
Indlu lapho alala khona yayiseduze laleyo elala имам капе. 
UMaNkiwane wamuzwa evuka, laye wasevuka. Wama emnyango 
wendlu yakhe uSenzeni esaphuma endlini encane. Uthe ephuma, 

uMaNkiwane wamlandela ngemuva ekhuluma laye, kodwa 
akasabelanga uSenzeni. USenzeni uthe engena endlini yakhe yoku- 
lala laye engemuva. Wafika wahlala embhedeni uMaNkiwane. 
“Khuluma logogo bo Senzeni, kambe usuzaphonguthula ungasakhu- 
lumi lami shuwa,” uMaNkiwane wakhuluma ekhangele ama- 
suthukesi asepakitshiwe. Waphinde wamkhangela, wasesithi, 
“Sezibotshwa kuyiwa ngaphi kanti mama?” wakhuluma ngesineke 
uMaNkiwane. 
USenzeni akaphendulanga. Waazithulela. 
UMaNkiwane wasesithi, “Kasilaleni MaMpala. Zilalele, ungalali 
uzondile uyezwa mama.” 
USenzeni wangena engutsheni walala, uMaNkiwane wasemembat- 
hisa, wamqabuza. 

| UMaNkiwane wthatha ingubo ezikuwadirobhu wendlala phansi 
waselala. USenzeni wamkhangela uMaNkiwane wathi, “Ungalali 
phansi gogo buya uzolala lami.” 
“Ngithe njengobane uzondile nyanewethu ...” 
“Науі angithi vele siyake silale sonke.” 
UMaNkiwane wangena engutsheni embhedeni kaSenzeni. USenzeni 
wavuka wahlala. UMaNkiwane wavuka laye wahlala. USenzeni 
wabubula. 
UMaNkiwane wambamba wamfaka esifubeni, “Zithulele mama 
thula,” uMaNkiwane wakhuluma ehlikihla uSenzeni emhlane. 
“Gogo ngiyesaba, ngiyesaba gogo,” wayekhuluma ekhala okwesililo 
uSenzeni. 
“Ungesabi mzukulu wami, ungesabi, uSomandla 
uzakukhokhela.Uzakukhokhela uSomandla,” wamhlikihla njalo emh- 
lane ekhuluma laye uMaNkiwane. Waze wabanjwe yibuthongo uSen- 
zeni. Uthe eselele uMaNkiwane waguga wathandaza. 


UNeli laye mhlalokho ubuthongo kabubuyanga, laye waguqa embhe- 
deni wakhe ethandaza ecela kuSomandla ukuthi uSenzeni abuye 


azombona, njengesifiso sakhe. 


Unaka Joshua loMpala loSithole bavukela ukuyabona uNeli, bamfica | 

mhlalokho engcono. Lanxa kumjalo uNeli wayengasafuni ukukhu- 

luma, kukhanya into kaSenzeni ibimphethe kakhulu ebusuku ok- 

wenze waguga есеја kophezulu ukuthi ngabe uSenzeni uyabuya. 
Bazama ukumxoxisa laba bobathathu kwakhanya wayengath- 

akazeleli ukuxoxa, loba nje wayekhanya sibili engumuntu osengcono 
kulayizolo. Bathi sebevalelisile, uNeli wacabanga ukuthi kulento | 
abeyifuna ukuyilayela kunakaJoshua. Bathi sebebanga emnyango 
uNeli wabiza unakaJoshua. USithole laye walandela efuna ukuzwa 
ukuthi kuyini okwakufunwa nguNeli. Umongi owayeseqede | 
ukuthatha uNeli ithempuritsha wayesephuma wamkhuza uSithole 

ukuthi abuyele njengobana uNeli wayebize umuntu ayembizile. 
“Епохепуе ufuna umuntu owesifazana kuphela,” ngumongi lo ekhu- 
luma loSithole ukuthi abuyele. Kazange abe lenkani lakanye 

wabuyela, kodwa wama emdulini efuna ukuzwa ukuthi unakaJoshua | 
ubizelweni nguNeli. UNeli wathi kudadewabo, 

“Sisi, bengicela ungiphathele okwangaphakathi angisela ...” USit- 

hole kasazwanga ukuthi indaba yaqhubeka njani wahle wahamba 
elandela uMpala. UNeli walayela udadewabo ukuthi nxa esebuya | 
lalezi zinto ayezilayele azifake esikhwameni sakhe esidala, 

isikhwama lesi wayesitshiyelwe ngugogo wakhe. UnakaJoshua wa- 
mangala ukuthi isikhwama esidala lesi njalo esasidabukile uNeli 
wayesifunelani, wamtshela ngezinye izikhwama zakhe ezazingcono 
kodwa kwakhanya ukuthi yiso isikhwama ayesifuna, uNeli. Unaka | 
Joshua wabona ukuthi kuyazila ukuphikisana lomuntu ogulayo, njalo 
njengoba leso sikhwama sasiyisikhwama asitshiyelwa ngugogo 
wakhe sasingesamadlozi . 

UnakaJoshua wathi efika ngekhaya wapakitshela izinto ezazifunwa 
nguNeli esikhwameni ayesitshilo. USithole wathi ebona unakaJoshua 
efaka izigqoko kulesi sikhwama wamphathela esinye, kodwa unaka- 
Joshua wamtshela ukuthi laye ubeke wakuthinta khona ukuthi 
asebenzise ezinye izikhwama kodwa wala uNeli wathi yiso 
isikhwama ayesifuna. Bonke bavumelana ukuthi kuhambe leso 
sikhwama njengoba kuyiso ayesifuna. 


USenzeni wavuka ekuseni esengumuntu ongani usebhodlile, kodwa 

nje kukhanya ukuthi wayengani ulesithuli. Wavusa unina lonina om- | 
псапе uPolina, ababesendlini yokuphekela, kodwa kakhulumanga 
labo kangako. Watshayela ucingo uJabulani njengoba wayengasamt- 
shayelanga ebusuku, njengokuthembisa kwakhe. Wathi etshaya 
ucingo uSenzeni, ugogo wakhe wangena lapho okwakuloPolina lon- 
akaSenzeni. UMaNkiwane wahle wabona ukuthi uPolina lonakaSen- 
zeni basebenxwanele ukuzwa ukuthi ulele njani, njalo wayeke 
wakhuluma ngodaba lukaNeli yini. Bathi beqeda ukumvusa uMaNki- 
wane bengakambuzi wasesithi, engani uyanyenyeza, “Tshiyani konke 
kimi. Kuzalunga.” Wayekhuluma langezandla, etshengisa ukuthi 
wayengafuni ukuthi uSenzeni azwe. UnakaSenzeni loPolina baphen- 
dula ngamakhanda betshengisa ukuthi bazwile, basebeqalisa ezinye 
indaba. 

USenzeni watshela uJabulani ukuthi wayengasoze ambone okweviki, | 
ngokuba wayelezinto ayefuna ukuzilungisisa. UJabulani | 
kwamhlupha ngokuba ilizwi likaSenzeni lalikhanya lingelomuntu 
odanileyo. 

“Ukhanya udanile Senzeni, what is the problem?” wabuza kukhanya 
kumhlupha uJabulani. 

“I need to deal with some family issues, kodwa nxa sengigedile en- 
gikulungisayo ngizakutshela.” 

“Engxenye ngingaba luncedo. You know I can help,” uJabulani 
wayezwakala esehluphekile, kodwa uSenzeni akathandanga ukumt- 
shela ukuthi kwakuyini okwakumhlupha, wasesithi, 

“Lokhu ngifuna ukuzilungisela ngedwa. Jabulani ngizakufonela kun- 
gaphela тупа. J will have sorted myself out.” Ilizwi lakhe lalingani | 
liyavaleka ngoba efuna ukukhala. UJabulani wamfisela inhlanhla 
ukuthi alungise kuhle okwakumhlupha, kodwa inhliziyo yakhe ibuh- 
lungu ngokuba uSenzeni wayengamtshelanga ukuthi kwakuyini ok- 
wakuhlupha. Lobanje kwabasobala kuJabulani ukuthi 
okwakumhlupha kwakungaba yiyo indaba kaSithole lobabakazi 
wakhe uNeli. | 


USenzeni wathi eqeda ukukhuluma loJabulani waya lapho okwakuh- 
lezi unina, ugogo wakhe lonina omncane uPolina. UMaNkiwane 

wathi embona engena uSenzeni wathi, “Usuqedile ukufona MaM- 
pala, buya uzohlala phansi kukagogo MaMpa,” wambiza ngesibongo 
sakhe ngamafitshane, wayekhuluma eselula isandla sakhe uMaNki- 
wane, uSenzeni wasesiyahlala phansi kukagogo wakhe. 

Unina omncane wamthelela itiye wamnika. Wathi uyamfakela 
amaqanda lezinye nje izinto ezazidliwa ezazisetafuleni, uSenzeni 
wathi wayefuna itiye nje kuphela. Unina wamncenga ukuthi adle nje 
kancane, kodwa wathi usuthi uSenzeni, itiye yayanele kuye. USen- 
zeni wayekhuluma engakhangelananga labo bonke, ezama ukulwisa 
inyembezi ezazifuna ukwehla, kodwa inyembezi lezi zamehlula, za- 
galisa ukujuluka unina omncane wasesithi, 

“Senzeni ungabokwenza njalo, kasisayikhulumi indaba yokuyabona 
uyihlokazi, vele kasisayikhulumi, nxa ungafuni ukuhamba 
asikubambi ngamandla njalo mina ngiyaxolisa...” 

Wamquma umlomo unina omncane, uSenzeni esithi, “Sihambe 
nini?” USenzeni wayekhuluma esesula inyembezi ezasezisehla 
emehlweni. Unina omncane uPolina lonakaSenzeni bakhangelana be- 
mangele, uMaNkiwane akummangalisanga ngoba uSenzeni wayemt- 
shele ebusuku ugogo wakhe, okwasokusengqondweni yakhe. Kodwa 
uMaNkiwane wayengathandanga ukutshela unakaSenzeni loPolina 
ngoba uSenzeni wayethe uzabatshela yena yedwa. Kwasweleka 
owakhulumayo okwesikhathi eside unina wasesithi, 

“Kasikufosi Senzeni mntanami.” 

“Ngiyakwazi mama,” wahlikihla njalo inyembezi zakhe wathi, 
“Singahamba nini?” 

Bakhangelana nje bonke, uMaNkiwane esetshengisela uPolina lon- 
akaSenzeni ngekhanda ukuthi uSenzeni wayeqinisile, ngakukhu- 
lumayo. UPolina wakhwehlela elungisa umphimbo wasesithi, 
“Singahamba namhla silale sesiseGweru, khona sizavukela kusasa 
ekuseni abantu bengakabuyi esibhedlela,” nguPolina lo 
owayesesabela uSenzeni. 

Waphendula ngekhanda uSenzeni etshengisela ukuvuma. Bakhange- 
lana bonke kwakhanya nje bonke amehlo abo ayesehlengezela 
izinyembezi. Kodwa umaNkiwane wazibamba njengomuntu omdala 
wasesithi, “Wenzile ntombi endala, wenzile ntombi yami,” uMaNki- 

wane wayekhuluma emgonile uSenzeni. 
UnakaSenzeni wayesebambe isihlathi inyembezi zisehla, uPolina | 
wayelokhu elwisana lenyembezi. UPolina wasefonela umngane 
wakhe ukuthi babezalala sebeseGweru kwenye iwetela, khona beza- 
vukela esibhedlela ekuseni. 


Lakanye balala sebeseGweru, bavukela ekuseni esibhedlela. Babuza 
uShelly ukuthi wayesizwa njani uNeli, kodwa wabatshela ukuthi 
wayephathekile, wabatshela ukuthi kodwa indaba eyayisimhlupha 
yayingeyesikhwama ayelokhu ekhuluma ngaso. UPolina watshetsha 
wazi ukuthi yiso isikhwama ayefuna ukuthi ayesithatha, wasesithi, 
“Ufuna ngiyemthathela isikhwama?” 

“Науі isikhwama uselaso, uhlala eqonqosela ukuthi leso sikhwama 
sinikwe uSenzeni,” nguShelly lo ophendula uPolina, owayengakwazi 
ukuthi uNeli wayesesizuzile isikhwama ayesifuna. 

Bathi bengena ewadini lapho okwakulele uNeli bamfica ehlabela 
okuyingoma kwakhe okuthi: 

Mhla ngilala ecansini ungigcine 

Nkosi, yeka ububele bakho 

Nkosi ungigcine. 


Wayehlabela okokuthi kazange azwe ukungena kukaSenzeni lonina, 
lonina omncane uPolina. Wayehlabela okuhawulisayo, ehlabela nge- 
lizwi eliphansi, umatron wathi kuye esiya eduze kwakhe, 

“Ме кирћатеје abantu bemzini.” 

UNeli wanyemukula, wathi uyakhangela ngasemnyango wahlangan- 
isa amehlo akhe loSenzeni. Wangani kakholwa akubonayo, wavuka 
wahlala wabobotheka. Wakhwehlela wasesithi, “Nguwe Senzeni, 
mzukulu wami?” Wakhwehlela futhi wathi, “Woza ngikuxhawule 
mzukulu wami.” 

USenzeni wakhangela unina lonina omncane, etshengisela ukwesaba. 
Unina omncane uPolina wasesithi, “Hamba uyemxhawula uy- 
ihlokazi, Senzeni. Hamba.” 

UPolina wambamba emusa kuNeli. 

UNeli loSenzeni baxhawulana. UNeli wasesithi, “Ngixolela mzukulu 

wami. Ungixolele bo. Uyazi kwakungasontando yami.” Inyembezi 
zikaNeli zaqalisa ukwehla, elokhu embambile uSenzeni. USenzeni 
wenza wangani ufuna ukuphunyuka isandla sakhe kodwa uNeli wala 
elokhu embambile waphinda njalo wathi, “Ngakuphambanisela sibili 
mzukulu. Ngicela ungixolele.” 

UPolina ebona uSenzeni elokhu ethule wathi, “Hayi uyakuxolela um- 
zukulu wakho. Uyakuxolela sibili, yikho ebuyile.” 

USenzeni inyembezi zakhe zehla, lonina sokuzinyembezi kuphela. 
UPolina wababamba izandla ephakathi kwabo ebathulisa. 

UNeli laye ezakhe inyembezi saseziphuma kodwa wathulisa uSen- 
zeni, “Ungakhali Senzeni. Ungakhali. Kulesikhwama sami esisediro- 
weni laphana,” wakhuluma ekhomba idirowa uNeli. Waqhubeka 
njalo wathi, “Ngicela ungemukeze leso sikhwama.” 

USenzeni wagala wakhangela unina lonina omncane basebevuma 
ngekhanda ukuthi ahambe. Wathatha isikhwama uSenzeni wasemq- 
hubela uyisekazi. 

Wasesithi uNeli, “Bantu benkosi ngicela lingangibambeli inhliziyo 
bakithi, lingixolele.” 

UNeli wakhuluma ekhangele uPolina lonakaSenzeni. 

“Hatshi sokuphelile Neli. Sokuphelile sibili,” wakhuluma ehlikihla 
inyembezi zakhe unakaSenzeni. 

“Yiso isikhwama engangisithi ungithathele sona Polina,” uNeli 
wakhuluma ekhangele uPolina, exexebula iphepha elaliphansi kwe- 
sikhwama. Uthi езедед е ukuxexebula wakhipha imvilophu 
wayemukeza uSenzeni. USenzeni waqala njalo wakhangela unina 
lonina omncane, bamtshengisa ngobuso ukuthi kwakulungile wayen- 
gathatha leyo mvilophu. USenzeni uthe esamukela imvilophu uNeli 
wabanjwa yikukhwehlela okunzima. UPolina wahamba wayabiza 
uShelly, owayesephumile ngoba eleminye imisebenzi. UShelly wathi 
efika wabona umumo usumubi, wahle wayabiza udokotela. UPolina 
loSenzeni lonina bacelwa ngudokotela lomatron, uShelly, ukuthi 

sokusenzakala. Bathi sebeqedile ukwenza ababekwenza odokotela 
labongi baphuma. UShelly waya lapho okwakuhlezi uSenzeni lonina, 
lonina omncane. UShelly wayekhanya engumuntu odanileyo, uP- 
olina wambuza ukuthi kwakuyini amadokotela esephithizela nga- | 
loluhlobo. | 
Wanikina ikhanda wasesithi, “Hayi angisakuzwisisi mina okukaNeli 
one minute uright kweyinye iminute sokukubi,” wayechasisa 
uShelly. | 
“Kuyini-ke pho?” Unaka Senzeni wabuza екћапуа ehluphekile. 
“Ukuphefumula ngibona kuyiyo imain problem,” wakhuluma 

ebambe iqolo uShelly. 

“Wathwala gatha bantu uNeli, yeyi bantu,” ngunaka Senzeni ekhu- 

luma etshaya_izandla. USenzeni wakhangele phansi ekhanya edanile. 

UShelly wabasa ewadini lapho okwakuloNeli. Bakhangela imitshina 
eyayisifakwe uNeli, ubunengi bayo, akula owenelisa ukukhuluma, 

badana. 

Babengabantu ababezaphenduka mhlalokho, kodwa babona umumo 

kaNeli ungasabavumeli. UShelly wabatshela ukuthi wayeza kuyaba 

tshiya endlini yakhe wabatshela ukuthi wayezabazisa ngomumo 

камен. 

Bengakaphumi wacela uSenzeni ukuthi avalelise uyisekazi, un- 

akaSenzeni wathi, “Manje uzakuzwa yini bantu.” 

UShelly wasesithi, “Ukuzwa uyezwa kodwa kasoze aphendule. 

Kamvalelise nje athi babakazi bengizekubona sengihamba,” 

nguShelly embamba isandla uSenzeni emsondeza phansi 

kukayisekazi. 

USenzeni wenza njengalokho ayekutsheliwe wathi, “Babakazi ben- 
gizekubona sengihamba.” 

“Wenzile mntanami Senzeni wenzile kakhulu,” nguShelly ekhuluma 

ephuma labo esiyabatshiya endlini yakhe. 


Bathi befika endlini kaShelly, bayibuka sibili ngoba yayinhle okwa- 
magama. 

“Ulendlu yakho enhle Shelly,” nguPolina owayekhuluma ehamba- 
hamba eyibuka. 

“Khonokho nje okungatsho lutho,” waphendula uShelly. 

“Inhle sibili indlu yakho mnawami,” ngunakaSenzeni lo 
owayebabaza laye. 

“Ngibongile. Manje mina ngizalitshiya lapha, ngibuyele emseben- 
zini. Feel at home, nxa kulolutho elilufunayo litshele nje unkazana 
uzalilungisela.” UShelly wayekhuluma esukuma, njalo etshela un- 
kazana osebenzayo ukuthi abalungisele ukudla. 


Sebe selebodwa uSenzeni wavula imvilophu ayeyinikwe 
nguyisekazi, kodwa ukuthi ayibale kwala, izandla zakhe zaghugha, 
wayinika unina omncane wakhe ukuthi ayibale. 


UPolina wayithatha wayibala ephumisela. 


Kuwe Senzeni, 

Ngingajabula njani ukuthi ngelinye ilanga uthole incwadi le en- 
gakubhalela yona mhlaka. Mzukulu wami ngiyaxolisa ngento en- 
gayenzayo. Uyazi ukuswela imbeleko kwangenza mzukulu wami, 
kodwa kwakungafanelanga ngenze engakwenzayo. Ngiyaxolisa 
mzukulu wami. Ngiyakwazi ukuthi noma ngingaze ngixolise okun- 
jani akusoze kwanele, kodwa ngicela ukuthi ungixolele. Ngifuna 
ukukutshiyela indlu yami lesitolo sami, isitolo lesi lendlu ngaku- 
nikwa likhiwa engangilisebenzela, elafayo. Ngibona lokhu kuy- 
inhlawulo kulokho engakwenzayo. USithole wayengugarden boy 
kukhiwa lenext door, sasesithandana sathathana. Sithe nje 
sesihluphana ngaya kwenye inhlanganiso yabomama bangitshela 
ukuthi, njengobana kwakusebizweni lami ngangingenza lokhu en- 
gikufunayo ngalezizindlu. Ngangifuna ukuthi ngehlukane loSithole 
kodwa ngabona ukuthi engangibulala, noma ukungenzela ulunya nje. 
Impilo yami kulindoda ibingamanga kuhle. Ungixolele ngokwen- 
zekayo Senzeni. Ungifundise okunengimzukulu wami. Mzukulu 
wami ngiyatsho njalo ukuthi ungixolele. Ngiyacela wamukele isipho 
lesi, esendlu lesitolo sami. 


Yimi ubabakazi wakho UNELI. 

UPolina wathi eqeda ukuyibala leyoncwadi waphelelwa ngamazwi. 
UnakaSenzeni laye kwamgqeda amandla.USenzeni laye kwamman- 
galisa. 

Besamangele, uPolina owayekhangela emvilophini wabona ukuthi 
kwakulenye njalo imvilophu. 

“Kulenye imvilophu evaliweyo ephakathi kwale enkulu,” wakhu- 
luma eqhubela uSenzeni imvilophu leyo. 

“Hawu ngeyani njalo?” wamangala unakaSenzeni. USenzeni wthi 
efuna ukuyivula imvilophu leyo inhliziyo yakhe yale. Waqhubela | 
unina, kodwa unina ale athi kuye Кизатеје ayibale yedwa. UPolina | 
laye asekelane lonakaSenzeni, Код а Кууатећ ша ukuthi ayibale 
uSenzeni. UPolina wayithatha njalo wayivula, wathi nxa esakhangele | 
uPolina wakhanya emangala, unakaSenzeni wathi, “Kuyini?” 
“NgamaTitle Deeds, leWill. Kutsho ukuthi indlu le ibingeka Neli 
sibili,” wamangala uPolina, ekhuluma ebala iphepha leli alithi ngama 
Title Deeds. 

“Angithi wayinikwa likhiwa lakhe elaya eAustralia, laselisiya fela 
khona. Nxa ngisizwa, abantwana baleli khiwa balokhu be- 
mthumezela imali ekupheleni kwenyanga. Lalimthanda ikhiwa lelo 
bantu. Mina bengivele sengikukhohliwe angazi okungenza ngikhum- 
bule ukuthi indlu lamabhizimusi ngokukaSithole,” ngunakaSenzeni 
lo esebalisa. 

“Manje wayekelelani indoda le imhlupha kangaka bantu?” kuman- 
gala uPolina elokhu evula amaphepha la ewabala ebabaza. 
“Ukwenda yinto eqakathekiswayo esintwini. Wayesithi laye enze ok- 
ufaneleyo, kambe uyabusazi ukuthi uziphosela emlonyeni wesilo. 
Angithi abadala bathi ukwenda akutshayelwa mathambo,” ngu- | 
nakaSenzeni lo ephendula uPolina. | 
“Khona akutshayelwa mathambo sibili dade,” wasekela udadewabo 
uPolina. 

USenzeni laye wamangala ekhangele amaphepha la, ehlezi eduze lo- 
nina omncane. Wakhangelisisa amaphepha lawo uSenzeni wathi, 
“Angikukholwa lokhu. Liyazi ngiphuphe he...” Akagedisanga uSen- 
zeni, wabamba isihlathi. | 
“Uphupheni Senzeni?” wbuza ehluphekile uPolina. 

“Hayi ...” akaqedisanga njalo uSenzeni, wanikina njalo ikhanda. 
Unina wasondela eduze wathi, “Kuyini?” 

USenzeni wabatshela iphupho lakhe aliphupha ngelanga lakhe lokug- 
cina eNyuvesithi. 

“Khonokho sibili okwenzakalayo. Angilankani?” 

“Kuledlozi elikutshengisayo Senzeni,” ngunina omncane lowo. 

“But I cant understand ukuthi abafazi yindaba behlala labantu 
abababamba 

butshapha so. That man is cruel, that man is a devil. Uaunt laye 
wagcina eselenhliziyo embi ngalokho angenza khona. What for re- 
ally?” Wayekhuluma ngolaka uSenzeni lakanye ekhanya sibili ukuthi 
wayengazwisisi. 

“Ukusuka emendweni kuyahlupha Senzeni. Banengi abafazi | 
abahlukuluzwayo kodwa baswele ukuthi bathini,” ngunina omncane 
emphendula kodwa uSenzeni vele ekhanya engazwisisi, etshengisela 
ukwala. 

Unina asekelane lomnawakhe, “Lelo liqiniso mnawami angithi yikho 
engihlala ngikukhuluma ukuthi ngabe kasuwe uthi vele ngangiza- 
kuya ngaphi kanti, ngabe ngilokhu ngiquthile kuMpala,” ngu- 
nakaSenzeni lo. 

“Maybe ubabakazi did not have a choice njengami lawe mama, at 
least sasilomama omncane. J don t know what to do with this situa- 
tion anymore,” uSenzeni wakhuluma esukuma esekhanya ukuthi 
ngumuntu ongasahlalisekanga, esehambahamba ngendlu yonke. 


USithole loMpala lonakaJoshua bathi befika esibhedlela bafica 
umumo kaNeli usumubi, kulalokho ababemtshiye eyikho izolo. 
Bethuka bebona imitshina isiminengi kuNeli, kwabatshayisa ngo- 
valo. UnakaJoshua wabutha zonke izigqoko zikaNeli ezisekhabothini 
ezingahlalanga kuhle ezifaka esikhwameni. Wathi uyakhangela 
isikhwama, wathola sixexebuliwe phansi, wasiphakamisa emangala 
etshengisa uMpala loSithole. 

USithole wasithatha asikhangele emangele wathi, “Kutsho ukuthi 
bekulento ebisesikhwameni, yikho ebesifuna, kambe kungaba 
kuyini?” 

“Liyazi kuyethusa lokhu, ngamalanga empi yenkululeko, uJoshua 
aze achaphe esiya eBotswana, angithi yikho ukufihla esakwenza in- 
cwadi zakhe zokuya eBhilitani ukuthi abe immigration bengaze 
bakubona. Bekulento eqakathekileyo kulesi sikhwama,” uMpala 
wakhuluma ethatha isikhwama leso esikhangela angani uyasihlola. 
“Kungabe kuyini?” uSithole wakhuluma ekhathazekile. 

“Kambe ngubani omunye oke wangena lapha, ngaphandle kwa- 
manesi lathi. Kutsho ukuthi nxa kulento ebisesikhwameni amanesi 
angabe esazi ukuthi uNeli uyifake ngaphi,” wayelesithuli unaka- 
Joshua. 

USithole wahamba ehofisini kamatron ukuyabuza ukubana 
wayengaba lolwazi yini ngalokho okwakwenzakele. Kwakhanya 
sibili umatron laye wayengazi lutho, ngokuba uNeli wathi esala ex- 
exebula isikhwama enika uSenzeni imvilophu, umatron wayevele es- 
ephumile. Njalo aze ayetshiya uSenzeni lonina, lonina omncane 
endlini yakhe kazange abuze ukuthi imvilophu eyayiloSenzeni 
yayivelengaphi, ngoba wayejahe ukubuyela emsebenzini. USithole 
wathi kumatron engxenye kwakulamasela ayengenile, kodwa uma- 
tron wamtshela uSithole ukuthi yena umatron aze abizwe kuthiwa 
usesehluleka, uNeli wayebambe isikhwama sakhe, kwakhanya ukuthi 
engxenye nguye owasixexebulile. USithole wangani uyavumelana 
lakho kodwa engani uyasola. 

Wathi evela kumatron bayahlala phandle betshaywa ngumoya, waset- 
shiya uMpala lonakaJoshua behlezi bobabili esithi ake ayebadingela 
okunathwayo. UMpala lonakaJoshua bathi sebesele bodwa bace- 
bisana ngalumkhuhlane owawusulokhu ukhula. 

UMpala wabona ukuthi kwakungcono babuyele njalo kubosiyazi be- 
bodwa uSithole engekho. UnakaJoshua wavumelana lakho. 
Babenakana ukuthi mhlawumbe bengahamba bebodwa engxenye 
osiyazi babezabatshela imbangela yomkhuhlane, lokuthi 
wawusukhule kanganani. 


Umkhuhlane wawusumkhulela uNeli, uShelly watshayela ucingo uP- 
olina ukuthi babuye. 
UPolina wathi etshela udadewabo loSenzeni, unaka Senzeni wathi, 

“Manje asiyikuhlangana loSithole loMpala?” 

USenzeni wamphendula wathi, “Mama ngiyabona sesifikile isikhathi 
sokuthi sihlangane loSithole lowo. J think this is the right time, ” 
wayekhuluma elegunya sibili uSenzeni. 

“Uginisile uSenzeni. Vele kuzagcina ngaphi kanti?” ngunina omn- 
cane lowo esekelana laye. 

UPolina watshiya egcinise imvilophu enikwe uSenzeni nguyisekazi 
kunkazana osebenzayo, wamqonqosela lunkazana ukuthi ayigcine 
kuhle. Bathi befika esibhedlela bahlangana loMpala lonakaJoshua 
loSithole besemnyango wesibhedlela, bebanga labo ewadini. USen- 
zeni wahlanganisa amehlo loSithole, wamkhangela sibili uSithole en- 
gacwayizi. Lobanje uSenzeni wayehamba lonina, lonina omncane 
kwakhanya amehlo wonke ayekuSenzeni. Kwathi sokuphele isikhat- 
shana unakaJoshua wabingelela laba bobathathu. UMpala laye 
wabingelela, kodwa uSithole wabe lokhu ebakhangele engani ubone 
okungabonwayo. Ngelikhatshana uSithole wasesithi, 

“Ubuhlala ngaphi all these years Senzeni?” wakhuluma angani 
uyenyanya ngezwi eliphansi kodwa elethusayo. 

USenzeni wamkhangela kusukisela ekhanda esiyafika enyaweni was- 
esithi, “That's none of your business!” USenzeni wakhuluma 
emkhangele angani lipholisa. Wayetshengisela sibili ukuthi 
wayengamesabi lakancane. 


UPolina lonakaSenzeni bamkhangela labo betshengisa ukungethuki. 
Babesithi oyabe ekhulumile bamkhangele ngamehlo akhulumayo. 
USenzeni wayesithi engakhuluma bamkhangele betshengisela ukuthi 
bayamsekela. 

“Uthi amakhikhitha liyahlupha yini?” wakhuluma enxapha uSithole, 
ekhangele bonke uSenzeni lonina, lonina omncane angani utsho 
bonke bobathathu ukuthi ngamakhikhitha. 

“Utheni Sithole, utheni?” unakaSenzeni wayekhuluma elolaka. 

“Sisi don t argue with a fool because people might not know the dif- 
ference,” nguPolina lo, ekhuluma ezikhangelela eceleni. 

USithole waphakamisa isandla sakhe esithi amtshaye, unakaJoshua 
wambamba. USithole wathi ebona uSenzeni vele ikhanda lakhe lahle 

Јопакаја, wakhohlwa ukuthi kenje umkakhe uNeli uyagula. 
“Lingabothethisana nxa kugulwa liyahlola yini?” wayekhuluma 
ezama ukugeda umsindo unakaJoshua. | 
Usenzeni wamkhangela evele engethuki, wamkhangela okokumlu- 
lazisa. uSithole waze wezwa esesaba.USenzeni wadonsa unina lonina 
omncane ukuthi baye ewadini lapho okwakulele uyisekazi. 

USithole wamkhangela uSenzeni wanxapha esithi, “Kanti bakuzwe 
ngobani ukuthi uNeli uyagula?” 

USenzeni wamuzwa, wasenyemukula, wamkhangela futhi ok- 
wethusayo. 

USithole wathithibala nje, waswele ukuthi athini. 


Bangena ewadini, uSenzeni wabamba uyisekazi, wavula amehlo kan- 
cane uNeli, wasebona uSenzeni. USenzeni wamkhulumisa uyisekazi 
esithi, “Uzakuba right aunt, kuzalunga,” uSenzeni wakhuluma 
ebambe uyisekazi isandla esihlikihla. Uyisekazi wahlekelela, wase- 
vala amehlo akhe. Okungumtshina okuseceleni kwakhe kwakhala, 
umatron lodokotela babuya begijima njalo, babacela ukuthi ba- 
phume, bavala amakhetheni, bathi sebevula amakhetheni udokotela 
wathi, “She is gone ungabiza izihlobo zakhe zimvalelise.” 
Bonke basebephumile bayahlala emabhentshini aseduze lewadi. 
Umatron ubabizela ewadini wathi, “UNeli usesitshiyile selingenza 
umthandazo wokumvalelisa,” kwaba lesililo, bonke bakhala. USen- 
zeni yena wakhala okuzwisa usizi. 
Ilanga lomngcwabo lalungiswa uNeli wangewatshwa, uSenzeni 
wayekhona wamngcwaba laye uyisekazi. UMaNkiwane loNkomo 
babuya labo ukuzongcwaba uNeli, loyisekazi kanakaSenzeni, udade- 
wabo kaNkomo, unakaJames. Wangcwatshwa кше uNeli kungela 
msindo, loba uSithole wayefuna ukuyiqalisa indaba kaSenzeni 
abazawakhe bakanakaSenzeni bahle bamtshela ukuthi engavele awu- 
vule lowo mlomo babezamenzakalisa. USithole wangani uyaz- 
ibamba, kodwa umuntu ovele olento yakhe. Bavumelana njalo ukuthi 
babezahlangana ngemuva kwenyanga ezimbili ukuthi bazokwenza 

| isikhumbuzo. Babeke bavumelana ukuthi bahlangane ngemuva 

| kwenyanga kodwa ezinye izihlobo zacela ukuthi bahlangane nge- 

muva kwenyanga ezimbili njengoba bayabe bengekho. Kwakuza- 
kuthi ngaleli langa lesikhumbuzo bavumelane njalo ukuthi umbuyiso 
wawuzakuba khona nini. 


Bathi sebevalelisile, uSenzeni lonina omncane lonina bonke nje 
abangakibo, uSenzeni wasesiya endlini encane. USithole wambona 
esiya khona wamlandela wathi kuSenzeni, “Futhi uyisithutha sibili, 
indlu le ingaba ngeyakho nje.” 

USenzeni wama wamkhangela wathi, “Yebo. Sizabona sengibuye 
embuyisweni.” 

USithole wambamba, Wasilahlela khatshana isandla sikaSithole, 
wamsusela amange uSithole, USenzeni wamphambanisa ngekarate 
abantu bezwa indonda endala isikhala bambutha phansi esehluleka 
ukuvuka. Intamo kaSithole yayisitshilekile. Unina lomamomncane 
kaSenzeni labazawakhe bakanina abasabanga lenkani. USenzeni 
wamkhangela wasesithi, “Ungakuphindi Sithole!” 

UPolina ebambe umlomo wathi, “UJefrey wayeginisile ngali karate, 
uyazivikela sibili! Yo!” 

Ngemva kwalesisehlakalo, uSenzeni, labo bonke ababebuye labo 
abasahlalanga, basebehamba. 


USithole wasala езедедеја ulaka kusekaSenzeni, batshelana za- 
gcwala baze batshelana izibunu zenyoka. Wawungeke utsho ukuthi 
laba bobabili abasebeyingwe lengwenyama babe yingotsha lenswa- 
banda, beyengana ngendaba kaSenzeni. 


USenzeni wathi efika eHarare walungisa indaba zakhe zomsebenzi, 
wayesiya kulawo abathi ngama interview, wazuza umsebenzi 
kwenye indawo ethiwa yiUNICEF, lapho ayeke wathenjiswa khona 
esesikolo. Kwathi sokuphele amaviki amabili watshayela uJabulani 
ucingo, uJabulani wathi esizwa ilizwi likaSenzeni wangani uzakweqa 
ngokuba wayesehlupheka ukuthi kambe kwasokutheni. Okwamman- 
galisa kakhulu yikuthi uSenzeni wayemtshayela ucingo esithi usem- 
sebenzini. UJabulani kakukholwanga ukuthi uSenzeni 
wayesemsebenzini. USenzeni wathi ukuze asuthiseke uJabulani 

kwakuzamele aye emsebenzini kaSenzeni, khona bezakuthi besuka 
emsebenzini baye kudla ukudla kwemini. 


Lakanye uJabulani waya emsebenzini kaSenzeni wabona sibili 
uyasebenza, basuka bonke ngesikhathi semini bayakudla eweteleni. 
UJabulani wabuza uSenzeni ukuthi kwakuyini ayesithi wayefuna 
ukukulungisa ngelanga abacina ukukhuluma ngalo. USenzeni wamt- 
shela konke okwenzakalayo ngalesosikhathi, uJabulani waba losizi 
ukuthi uyisekazi kaSenzeni wayengasekho, kodwa okwamthabisayo 
yikuthi uSenzeni wayekhanya sibili ukuthi izolo lakhe laselembelwe. 
UJabulani wayesesazi uSenzeni, njengobana basebengabangane ok- 
wesikhathi eside, wabona sibili umehluko. USenzeni watshela uJabu- 
lani ukuthi wayezagedisa ukulungisa zonke indaba zakhe sokuphele 
umnyaka ngoba kulapho ababezamele babe lombuyiso kayisekazi. 


Kwathi ilanga ababevumelene ngalo ukuthi ukuthi benze isikhum- 
buzo_selifikile, bahlangana eGweru emzini kaNeli. Kwabuya abafazi 
ayekhonza labo esontweni, izihlobo, abangane, lalabo ababethenga 
esitolo sabo. 


Umfundisi wesonto lapho okwakukhonza uNeli Wafaka umthandazo, 
abafazi besontweni bahlabela. Abesontweni bathi sebegedile, umpha- 
thinkundla wacela nxa kwakulalabo ababefuna ukunika ubufakazi. 
Basukuma abafazi besontweni banika ubufakazi babo, bakhuluma 
ngothando olwaluloMaMpala, olokusekela ayekwenza inhlanganiso 
yabomama leyabatsha. Bakhuluma ngosizo ayelunikile esezakufa | 
olwe $1,500- enhlanganisweni yabatsha wasenika inhlanganiso yabo- 
mama imali engange$1, 000- babonga kakhulu omama. 
Owayemelela inhlanganiso yabatsha laye wasukuma wabonga. Bathi 
bekhuluma bebonga ubuso bukaSithole batshintsha. Abamaziyo 
kuhle bahle babona ukuthi wayengakuthakazeleli. 

UnakaJoshua wasukuma wabonga ibandla labo bonke ababebuye 
ukuzobakhalela ngokufa kukaNeli. 


Umphathinkundla wathi esebona angani bonke abantu abafuna uku- 

піка ubufakazi sebephelile, wabonga bonke labo ababekhulumile. 
Wathi nxa kwakulomunye umuntu owayesizwa kusithi akhulume 
wayengasukuma akhulume. Wakhangela wabona isandla sikaSenzeni 
siphezulu, wamnika ithuba lokuthi akhulume. 

USenzeni wasukuma wakhuluma, “Ngifuna ukubonga abantu 
abazokhalela ubabakazi. Ngifuna nje ukusekela okukhulunywe ngu- 
mama wesontweni, ngithanda ukuthi likwazi ukuthi iminyaka yonke 
ngizanika iyouth imali engange $2,500, ukugewalisa isifiso sik- 
ababakazi ngoba ngabe kuthiwa uyaphila ubezakwenza njalo. 
Ngakho ngizabe ngiphathisa iyouth ngemali engiyitshiloyo, labo- 
mama labo ngizabe ngibanika imali engange $2,500 ukuncedisa iclub 
yabo.” 

Abantu baqakeza, abafazi batshaya umpululu. 

Umphathinkundla laye kwammangalisa wasesithi, “Ngiyabonga Sen- 
zeni, kuhle ukuba labantwana abanjengoSenzeni abakwaziyo uku- 
nika, abakwaz’ ukuthi lokho abayikhokhona labo bakunikwa ngulo 
ophezulu.” Umphathinkundla wakhuluma ekhomba phezulu. Ekhu- 
luma njalo, uSithole laye wayekhuluma kodwa ekhulumela phansi, 
engaphumiseli, “Uzayizuza ngaphi imali leyo hee? Yena enguh- 
wayibhetshu nje.” Wakhuluma enikina ikhanda uSithole, ehleka oko- 
bumbulu. 

UPolina lonakaSenzeni bamangala bebona uSenzeni ekhuluma njen- 
gomuntu omdala. 

Umphathi wenkundla waqhubeka wathi, “Abangamaziyo uSenzeni 
ubesenza idegree lobugqwetha e-university, usesebenza eUnited Na- 
tions. Imali yakhe yakugala ngayidla sibili. Wangihambisa kulunch. 
Usebenza ewofisini emangalisayo, lingamboni ubufitshane, ulosecre- 
tary limbona enje, kawungeni nje ewofisini kaSenzeni angani uya 
emkulwini, ungeniswa ngusecretary, nxa ungela appointment uyak- 
walisa ukungena. OSenzeni libabona benje sebefana lamaminister 
elizwe. 

Umphathinkundla uthe ekhuluma ngokukaSenzeni uSithole wayeset- 
shiseka ngaphakathi, wehluleka ukuzibamba uSithole wasesithi, 
“Kanti silande khonokho thina, lapha!” Wakhuluma ehwabha esu- 
kuma. Omunye undoda wambamba isandla wasemhlalisa phansi. 

“Hlala phansi Sithole, hatshi...” 

“Hayi, sighubekele phambili. Angikholwa ukuthi kuselomunye 
ofuna ukukhuluma, ngilibonge njalo bantu abahle ngokubuya 
kwenu,” ngumphathinkundla-ke lowo. 


Abantu baqalisa ukuchitheka, sebebona ukuthi kwasokufunwa uku- 
khulunywa indaba zomuzi ezasezingasafuni abangaphandle. Njalo 
abantu bakulesi siginti babeyazi indaba kaSenzeni, njalo yindaba 
abangayithandanga. 


Abantu bathi sebechithekile, umphathinkundla wacela izihlobo uku- 
thi zingene endlini ngoba kwakukhanya sibili ukuthi zazizakutsha in- 
daba zalumuzi. Bathi sebengene endlini, umphathinkundla wathi, 
“USithole uthi kukhona afuna ukukukhuluma,” umphathinkundla 
wakhuluma enika uSithole ithuba lokuthi akhulume. Wasukuma uSi- 
thole wakhuluma, “Ngithe ngilazise ukuthi umbuyiso uzakwenzelwa 
endlini esesitolo ngoba le indlu ngizayithengisa, njengoba kuyiso isi- 
fiso somufi,” wakhuluma efake izandla ngemuva, esenza angani uya- 
gidagida uSithole, kahlalisekanga sibili ekhuluma loludaba. 

UMpala wakhanya kasuthiseki wathi, “Isifiso somufi, wakutsho nini 
lokho? Sasihamba sonke esibhedlela asizange sikuzwe thina lokho.” 


USenzeni lonina lonina omncane bakhangelana, bafaka amakhanda 
abo ndawonye, bekhuluma benyenyezelana ukuthi abantu benga- 
bezwa ababekukhuluma. 

Belokhu bephakati kokunyenyezelana, uSithole wakhupha iphepha 
esikhwameni sakhe wasesithi, “Nansi incwadi ayibhalayo,” wakhu- 
luma enikeza iphepha leli kumphathinkundla, walikhangela waselid- 
lulisela kwabanye. Labhoda, umuntu wonke walibona leli phepha. 
Lithi liqhutshelwa unakaSenzeni loPolina laye uSenzeni bakhange- 
lana, balidlulisela phambili. 

Lathi lifika kuMpala walikhangela wanikina ikhanda wasesithi, 
“Kayisiso sandla sikaNeli lesi. Hayi,” wala sibili uMpala embe ubuso 
phansi, ekhuluma ekhomba ngomunwe etshengisa unakaJoshua. 
UnakaJoshua owayeseyibonile lincwadi wayibuyisela kuMpala. 

СЕ 
Wayikhangelisisa lincwadi uMpala, wayathatha enye incwadi eyayi- | 
sesikhwameni eyayibhalwe nguNeli esaphila wazihlanganisa, wan- 
gani kaboni kuhle. Wakhangelisisa, wanikina ikhanda, wathi, 

“K wathiwa ungayithengisa imali yakhona uyithini-ke?” unakaJoshua 
wabuza uSithole. UMpala wasekela unakaJoshua wathi, “Awubo- 
nike nakaJoshua lapho ubuye lombuzo ebengisithi ngizawubuza 
lami.” 

UPolina lonakaSenzeni loSenzeni bakhangelana, bengaselankani, 
uPolina wathi ngeliphansi, “Uyahlanya sibili uSithole.” 

USithole wasabela umbuzo obuzwe ngunakaJoshua loMpala, 
“Lokho-ke sesizahlala phansi sikukhulume,” nguSithole lowo. 


Ukukhuluma kukaSithole lokhu kwakumtshisa ngaphakathi uSenzeni 
wabesesithi, “Uxolo bantu lonke elilapha, bengifuna ukulitshela 
ukuthi ngomnyaka ozayo ubabakazi sizamkhumbula silapha. Indlu le 
kayisoze ithengiswe,” uSenzeni wathi ekhuluma uSithole 
wamkhangela emangala ukuthi uSenzeni wayezama ukuthini. 
UMpala wayesemangele. UnakaJoshua wasukuma wathi, 

“Engxenye uSenzeni usekhumbula ukuthi ahlale laye uSithole yikho 
...” kawugedanga umlomo lo unakaJoshua, uSenzeni esethukuthele, 
umphathinkundla wakubona waphanga wathi, “Ungachasisa yini 
Senzeni njengoba uSithole uyavunyelwa ukuthi athengise leyondlu 
ngomthetho njengoba uNeli wayengumkakhe. Nguwe phela gqwetha 
Senzeni, ngithemba umthetho uwazi ngcono.” 

“Yikho ngisithi indlu le kayithengiswa sizahlangana lapha ngom- 
nyaka ozayo!” wakhuluma elegunya sibili uSenzeni. 

USithole amehlo akhe ababomvu, wagqhugha ngolaka wathi, “Usuh- 
lanya yini Senzeni?” 

“Ohlanyayo nguwe.Ngomnyaka ozayo sizahlangana lapha! La! Kulu 
muzi!” wakhuluma etshaya itafula eyayiseduze kwakhe uSenzeni. 
“Ukukhuluma kwakho Senzeni angani kulento ekuhleziyo,” ngu- 
nakaJoshua lo ekhuluma ebambe isihlathi, engaselankani. 

“Yee, ikhona sibili into engihleziyo,” uSenzeni wakhuluma 
emkhangele emehlweni unakaJoshua. Kwamethusa lokhu unaka- 
Joshua. Indlu yonke yayingasazwisisi. 

USenzeni wathi eqeda ukukhuluma wavalelisa. 

UnakaSenzeni loPolina labazawabo ababili basukuma labo 
bavalelisa. 

“Bakithi njengoba uSenzeni esevele esevalelisile asisa hlali, sizabo- 
nana njalo uma uMdali esigcinile,” ngunakaSenzeni-ke lowo. 
Bayangena emoteni bahamba. 

“Yeyi lina, uSithole ugangile, ha angilankani. Uku/oja isiginetsha 
kaNeli. Futhi umlayile Senzeni, ngoba usele elehome work enzima. 
Kakwazi lokuthi igunya lakho ulithatha ngaphi. Hee, uSithole!” 
nguPolina obevele esefela ngaphakathi esendlini efuna ukukhuluma 
kodwa esehluleka. 

“Uyazi uSenzeni ha ... kumbe yibo ubugqwetha mntanami. Akusi- 
sibindi, ha! Ha! Umthwalise amagabha avuzayo uSithole ...yeyi 
bantu!” unakaSenzeni laye wamangaliswa yikwenza kukaSenzeni 
ngoba wayemesabela, kodwa uSenzeni watshiya ikhanda likaSithole 
selingasathathi kuhle. Wayeseligqwetha sibili uSenzeni. 
“Ngizamfundisa,” nguSenzeni lo egewalelene, ephefuzela. 

Omunye umzawakhe kanakaSenzeni efuna ukuhlekisa abantu was- 
esithi, “Mina bengimelele nje ikarate, uSithole usekwesaba Senzeni.” 
Umuntu wonke wahleka. 


USithole wazama ukuthengisa indlu kodwa watshelwa ukuthi yayi- 
ngathengiseki. Kulapho akwazi ukuthi umkakhe wayetshiyele indlu 
konke lesitolo kuSenzeni Inhliziyo kaSithole yaba buhlungu waya 
kuMpala ngoba ekhumbula ukuthi uMpala wayekwazi. Bathi bekhu- 
lumisana, uSithole waba lolaka watshaya uMpala ngesando 
esasisetafuleni ekhanda. UMpala wawela phansi wahle wafa. USit- 
hole wabona ukuthi usenze icala wathatha amaphilizi ayesatafuleni 
kumbe ayengawani, wawanatha wonke. UMaSibanda wathi evela 
ngakibo wabona imihlolo endlini yakhe wabiza unakaJoshua 
owabiza amapholisa athwalela izidumbu esibhedlela. Kusukisela leso 
sehlakalo, impilo kanakaJoshua yayisingeyokugulagula. Wacina 
esiba lestroke. Wayengasakwanisi ukuzihambela esehlala kuwheel 
chair. 

Kwathi kusenziwa umbuyiso kaNeli, uSithole loMpala basebetshon- 
ile. USenzeni wenza indlu kayisekazi indlu yabantwana labomama 
ababehlukuluziwe. 


USenzeni waghatsha umuntu owayegcina lindawo ngoba yena 
wayelomsebenzi wakhe eHarare, njalo emsebenzini lapha yikho 
phela ayesizwa inhlanganiso ezazingamcedisa ukuzuza imali 
yakulindawo. Usenzeni wayesithi ekupheleni kwenyanga ahambe 
eGweru ukuyancedisa labo ababesebenza khona, lokuthi phela 
agondise kuhle umsebenzi. Indawo le yanceda abantwana abanengi 
labesifazana abahlukuluziweyo. 


Kwelinye ilanga uSenzeni wamukela incwadi eyayivela kuMaSi- 
banda ecela imali yabantwana. USenzeni wabona ukuthi kwakung- 
cono ukuthi azesebenza eGweru endaweni ayeyigcinele omama 
labantwana abahlukuluziweyo. 


USenzeni loJabulani bathathana babusiswa ngengane abayibiza 
ngokuthi, Thembelihle; Themba ngamafitshane. 


Kwathi sokuphele umnyaka uThembelihle ezelwe, esolumnyaka 
owodwa, uSenzeni loJabulani batshada bahle bahlanganisa ilanga 
lokuzalwa komntanabo bamenzela ibirthday party kuhlanganisa 
lomtshado wabo. Kwaba ngumthimba omkhulu. Kwagewala abantu 
kulumthimba. Abantu ababekhona bathathwa umfanekiso. Umfanek- 
iso lo wawumi kanje: UPolina wayemi loSydney owamncedayo 
kakhulu uSenzeni eqalisa ukufika eHarare. USydney wayesen- 
gumkakhe. UnakaSenzeni wayesethethwe laye ngeyinye indoda 
eyayisenza okwamabhizimusi iphumelele okunye. UMaNkiwane 
loNkomo labo baphuma kulumfanekiso. UBongani waphuma 
ephethe umzukulu wakhe uThemba. UMaSibanda wayekhona laye 
kulumfanekiso labantwana bakhe ababili. UClara, umkhulu wesikolo 
lapho okwakufunda khona uSenzeni eMutare, wayekhona kulum- 
fanekiso lomkakhe uErnest. Umatron Mhembere laye wabonakala 
kulumfanekiso, labazawakhe bakanakaSenzeni labafazi babo. La- 

banye abangane bakaSenzeni ababebuye kulumthimba, uGrace 
nguye owayemkhaphile, uThamsanga ekhaphe uJabulani. Abakhaphi 
babo babengabangane babo baseNyuvesithi. 

Kwathathwa njalo umfanekiso ohambayo abawuthi yivideo. 
Ngelinye ilanga wayithatha imifanekiso yomtshado wayifaka endlini 
yokukwejisela, omunye wawufaka endlini lapho ayegcina khona imi- 
fanekiso yemuli esingathi yilibrary. Kodwa kwathi esithi uyafaka 
umfanekiso lo kulendlu wadibana lephephandaba ayeligcine ku- 
lendlu elalilendaba eyokubulawa kukababa wakhe nguSithole lokufa 
kukaSithole. Kwangathi kuyamnyampisa inhliziyo. Walikhangela ok- 
wesikhathi eside, wabala indaba yakhona angani џуауідаја. 
Wanikinya ikhanda, walibeka lelophepha lamanye amaphepha 
ayewagcina. Walibeka ekucineni ukuthi engabe elibona engangena 
kulindlu. Wathatha umpikitsha ayezowufaka emdulwini, 
wawukhangela wabobotheka, wathi, “Ungani ngiyalubona uhambo 
lIwempilo yami yonke.” 

Kwangani ubuso bakhe buyatshintsha kodwa wabobotheka, njalo in- 
yembezi zaqalisa ukwehla. Wazihlikihla. Wawukhangela njalo. Wan- 
gani uyavuma ngekhanda. Wathi, “Impilo.” Wasekhangela-ke i-video 
eyathathwa mhla womthimba womtshado wabo lebirthday party 
kaThembelihle. Walubona sibili uhambo lwempilo yakhe. Wasesithi, 
“Bonke laba bantu banginceda ukuthi ngibe yilokhu engiyikho. 
Ngiyabonga!” 

ТУАРНЕГА INDABA 


UKUBONGA 


Ngithanda ukubonga abacubunguli balolugwalo labo bonke 
abangisekeleyo ekubhaleni kwalolugwalo abagogela abangane lez- 
ihlobo: UBeauty Ncube, umngane wami okweminyaka eminengi 
owanginika igunya elokuthi ngibhale lindaba, waba njalo nguye 
owakugala ukucubungula lolu gwalo. Lwasoluthathwa nguLwazi 
Tshabangu, Sonangani Ncube, Takawira Dururu, Isaac Mabhikwa 
(Khumalo) loZenzo Sibanda. Ngibonge njalo uPaul Damasane 
loPathisa Nyathi, abangiginisayo ukuthi ukubhala engakwenza ib- 
huku leli ‘uSenzeni’ ngolimi olukhulunywa nsukuzonke 
kwakungenye indlela layo yokubhala. Ngithande njalo ukubonga u- 
Juliet Jenje Maringa, Joseline Jenje Porter, Josephine Jenje 
Mudimbu, uGlandina Nhamo, loNume (Sekuru Fatso) Mashinini; 
ngiyabonga banawami, lamankazana ami amabili uNaomi Sasani 
loTandiwe. Ngingakhohlwa umamomncane uNaomi Dube. Ngibonge 
njalo uRhoda Mandaza, u-ek se, ngokubuya laleyo abathi yi-punch 
line; amabala angemuva kwebhuku (back cover). 


Kusukisela ngomnyaka ка1999, bengizama ukuthi ngiyenze um- 
fanekiso ngendaba le ekaSenzeni kodwa akusaphumelelanga. Kula- 
bantu ababengincedisa ukuthi umdlalo lo siwenze, ngacela 
umnawami uNorman Takwira owasitshiyayo ukuthi abenguProducer 
womdlalo lo, ngiyambonga kakhulu. (Ulale ngoxolo mnawami). 
Abanye ababengincedisa lokungisekela kulumdlalo yilaba: Clayton 
Ndlovu, Dumisani Gumbo, Arnold Shoko, Albert Nyathi, Zandile 
Makahamadze, owayemele abenguBessie, Pretty Xaba loBusisiwe 
Sithole. Usisi Barbara Makhalisa Nkala ngokungikhuthaza. 
Ngiyabonga. Loba umdlalo lo ungasaphumelelanga, kwangikhuthaza 

ukuthi ngiqedise ibhuku leli. Ngiyalibonga lonke elenza ukuthi ug- 
walo lolu luphumelele. Ngibonge uHloniphani Ndlovu owahlubu- 
ngula: (edited Second Edition). 

Ngiyabonga kakhulu! 


Joyce Jenje-Makwenda (2007) 

